
Prologas 


1918 m. kovo 6 d. įkurtos Suomijos karinės oro pajėgos pirmąjį lėktuvą gavo do- 
vanų nuo švedų grafo Erico von Roseno. Dovanotasis lėktuvas buvo paženklintas 
grafo asmeniniu laimės simboliu - mėlyna svastika. Taip radosi pirmas oficia- 
lus Suomijos karinių oro pajėgų skiriamasis ženklas. Šitokia svastika ženklina 
daugelį tradicinių vėliavų ir simbolių ir neturi nieko bendra su ta, kurią XX a. 
4-ajame dešimtmetyje naudojo naciai. 

Žiemos karas Suomijos karinėms oro pajėgoms tapo pirmu sunkiu išmėgi- 
nimu. 1939 m. Sovietų Sąjunga su Vokietija sudarė bendradarbiavimo sutartį, 
tarpusavyje pasidalydamos tam tikras žemyno teritorijas: Vokietija turėjo užval- 
dyti dalį Lenkijos, Sovietų Sąjunga - kitą, taip pat Suomiją ir Baltijos šalis. Todėl 
1939 m. rugsėjo 1 d. Vokietija užpuolė Lenkiją, o 1939 m. lapkričio 30 d. Sovietų 
Sąjunga įsiveržė į Suomiją. 


V reežisoki 


Mėlyna Suomijos karinių oro pajėgų svastika ženklintas lėktuvas 
„Gloster Gamecock“. 1930 m. nuotrauka. 


Ilmari Juutilainen. KAIP AŠ KOVOJAU SU RAUDONAISIAIS 


Vienmotoris naikintuvas „Fokker D. XXI". Nuo 1938 m. šie Nyderlanduose sukurti lėktuvai pradėti 
rinkti Suomijoje. Jie buvo ginkluoti keliais 7,69 mm kalibro „Browning“ kulkosvaidžiais. 


Materialioji Suomijos karinių oro pajėgų plėtra, - nors ir demonstruojant, 
jog šalis ginkluojasi, - vis dėlto buvo atsaini. Svarbiausios gynybos technikos - 
naikintuvų - kariuomenė turėjo labai mažai. Tačiau pasiruošimo lygis ir ko- 
vinė parengtis buvo gera: suomių pilotai, kad ir neturėdami geros technikos, jau 
1934-1935 m. pirmieji pasaulyje išvystė modernią ir efektyvią padalinių taktiką, 
puikiai išlavino gebėjimus pilotuoti lėktuvus ir taikliai šaudyti. 

Žiemos karo pradžioje vienintelei daugmaž moderniai naikintuvų eskadrilei 
priklausė 36 orlaiviai „Fokker D. XXI“ (FR), kurie turėjo atremti daugiau kaip 
tūkstantį rusų lėktuvų. Nors agresoriaus aviacijos persvara buvo triuškinanti, 
Žiemos karo metu minėtieji naikintuvai skynė pergales santykiu 16:1 (numušta 
per oro mūšius / nuostoliai per oro mūšius). Tai reikšmingas lakūnų gebėjimų 
įrodymas, nes naikintuvai „Fokker“ su fiksuota važiuokle buvo per lėti, kad at- 
remtų bombonešius, ir nepaslankūs kautynėse. 

Žiemos kare visi skausmingai pajuto valstybės abejingumą dėl gynybinio 
pajėgumo palaikymo. Skubotas ginklavimasis per karą neatsvėrė taikos metu 
atmestų apsirūpinimo programų. Šios knygos autorius po karų tvirtino, kad 
Žiemos karo pradžioje turėdami naikintuvų „Brewster“ suomiai būtų sunaikinę 
tiek sovietų bombonešių, kad šie nebūtų pajėgę vėliau bombarduoti jų šalies. 

Suomijos gynybine pergale pasibaigęs Žiemos karas lėmė teritorines nuolai- 
das Sovietų Sąjungai, kuri nepaisydama nesėkmių ir tikėdama užsienio šalių 


> Pirmieji italų gamybos naikintuvai „Fiat G. 50“ Suomiją pasiekė 
1939-1940 m. per Žiemos karą. Lėktuvo ginkluotę sudarė du 
itališki 12,7 mm kalibro kulkosvaidžiai „Breda-SAFAT“. 


Prologas 


pagalbininkų spekuliacijomis manė po kurio laiko galėsianti pasiekti savo to- 
talius tikslus. Edvardas Radzinskis apie stalininės Sovietų Sąjungos planą dėl 
Suomijos savo knygoje rašė: „Maršalas Konevas prisiminimuose pasakoja, kad 
Šeimininkas (Stalinas), pradėjęs karą prieš Suomiją, Vorošilovui ir admirolui 
Isakovui girdint pareiškė: „Suomius reikia apgyvendinti kitur... Suomijoje gy- 
ventojų mažiau negu Leningrade, kitur juos perkelti nesunku <...> Vargšelis 
Kuusinenas, matyt, pasmerktas prapulti kartu su savo vyriausybe ir tauta.“ 
Šeimininkas meistriškai įgyvendindavo didelio masto planus. Jei Dievas apgy- 
vendino suomius netinkamoje vietoje, jis tikrai ištaisys Dievo klaidą. Šį kartą jos 
ištaisyti nepavyko.“ 

Vadinamojo tarpkarinės taikos paskelbimo - 1940 m. kovo 13 d. - Suomija 
sulaukė kritiniu metu. Oficialioji Švedija laikėsi griežto neutralumo, Vokietija 
atstovavo priešiškai koalicijai, Anglijos ir Prancūzijos pagalbos planai, siejami su 
Skandinavijos rūdos interesais, kaip paaiškėjo, buvo nepakankami, o Suomijos 
potencialas vienai ginti savo teritoriją beveik išnaudotas. 

Suomijos strateginė padėtis tebebuvo labai sunki. Sovietų Sąjunga tęsė spau- 
dimą ir 1940 m. lapkričio mėn. Vokietijoje Molotovas pareikalavo leisti Sovietų 
Sąjungai užbaigti įgyvendinti Suomijos užvaldymo planą. Ankstesnės rėmėjos — 
Anglija ir Prancūzija - buvo įsivėlusios į karą su Vokietija, tad Suomijai buvo 
labai sunku pakelti ir ekonomikos, ir gynybinio pajėgumo lygį. 

Žiemos karas žiauriai pamokė Suomiją ir jau karo metu šalis pradėjo pirkti 
naikintuvus iš visų, kas juos parduodavo. Lėšų orlaiviams įsigyti radosi iš žmo- 
nių suaukotų įvairių aukso dirbinių. Per Žiemos karą Suomija nusipirko lėktuvų 
„Gloster Gladiator“ (GL), „Fiat G. 50“ (FA) ir „Morane MS. 406“ (MS), o gau- 
domųjų naikintuvų gynybinės pajėgos karo pabaigoje tikrai buvo geresnės negu 
pradžioje. 

Gynybą iš esmės sustiprino amerikietiški transporteriai „Brewster 239“ (BW), 
bet Žiemos karo metu visų šio tipo orlaivių atgabenti nespėta, tik keletas pasiekė 
šalį mūšiams nepasibaigus. 44 vienetais BW lėktuvų pradėta naudotis tarpkari- 
nės taikos laikotarpiu. 

1940-1941 m. strateginė ir politinio saugumo padėtis Šiaurėje palengva kei- 
tėsi. Hitleriui ruošiantis puolimui į rytus, Sovietų Sąjungos ir Vokietijos, kaip 
sąjungininkių, santykiai pamažu vėso. Stulbinantis suomių pasipriešinimas per 
Žiemos karą pakeitė priešišką Vokietijos požiūrį į Suomiją ir vokiečiai siekė ben- 
dradarbiavimo su ja per operaciją „Barbarossa“. Po ironiškos permainos Suomija 
staiga suprato, kad vienintelis šalies padėtį iš esmės gerinantis prekybos partne- 
ris - tai buvusi Žiemos karo agresoriaus sąjungininkė Vokietija. 

Dėl politinių priežasčių Suomija nenorėjo su nacių Vokietija sudaryti sąjun- 
gos, bet saugumo politikos požiūriu jai nieko kita neliko. Tik bendradarbiau- 
dama su Vokietija, Suomija galėjo atsispirti stiprėjančiam Sovietų Sąjungos 
spaudimui. 

1941 m. birželio 22 d., kai Vokietija pradėjo puolimą į rytus, vokiečiai jau tu- 
rėjo teisę per Suomiją vykdyti tranzitą ir naudotis šalies bazėmis. 1941 m. birže- 
lio 25 d. sovietų bombonešiams užpuolus daugelį priešlėktuvinės gynybos bazių, 
Suomija oficialiai stojo į kovą ir prasidėjo vadinamasis Tęstinis karas. Suomija 
laikėsi nuostatos kariauti savo karą su sovietais ir šitai iš esmės įprasmino 
Suomijos atsisakymas kartu su ginklo broliais judėti Rytų Karelijos vandens li- 
nijos link nuo gynybinių pozicijų ir prisijungti prie jų puolant Leningradą. 

Tęstinio karo pradžioje, puolimo etapu, suomių aviacija buvo pranašesnė už 
sovietų. Keturias naikintuvų eskadriles sudarė palyginti šiuolaikiška technika: 
orlaiviai „Brewster“ (BW), „Fiat“ (EA), „Morane“ (MS) ir „Curtiss“ (CU). Ypač 
naikintuvai „Brewster“, kaip greičiausi lėktuvai, turėjo įtakos rekordiniam nu- 
mušimų santykiui 32:1. Kitų tipų lėktuvai visada kovojo pergalingai, bet jų grei- 
tis buvo prastesnis nei naujesnių. 

Po 1943-iųjų Sovietų Sąjungos technika buvo pažangesnė už naikintuvus 
„Brewster“. Kokybinis gynybos pajėgumo sustiprėjimas buvo pasiektas įsigijus 
vokiškų „Messerschmitt 109 62“ (MT). Vis dėlto Vokietijoje jų buvo įsigyta per 
mažai - tik 30 vnt. ir tuo skaičium pasitenkinta tik griežtai apribojus naudojimą 
karščiausia karo meto teritorija - Suomijos įlanka. 

Vokiečiams pamažu traukiantis, padidėjo ir sovietų spaudimas Suomijai. 
1944 m. pavasarį Sovietų Sąjunga nusprendė prieš lenktynes į Berlyną užimti 
Suomiją. 1944 m. birželio 9 d. daugiau kaip dešimt kartų pranašesnė Sovietų 
Sąjungos kariuomenė pradėjo strateginę ataką. Sovietams pavyko prasimušti 
ir suomių gynyba ėmėsi sulaikomųjų veiksmų. Liepos mėnesį Vuoksos van- 
denų linijoje įsitvirtinusi gynyba atrėmė besiveržiančią sovietų kariuomenę. 


Prologas 


Nors sovietų karinių oro pajėgų kiekybinė persvara buvo didžiulė, Suomijos 
kariniai daliniai veikė efektyviai. Sovietai sutelkė savo oro pajėgas nedidelėje 
fronto linijos atkarpoje, bet neskyrė joms jokių specialių priešlėktuvinės gyny- 
bos ir kovinių užduočių. Suomija visą laiką stiprino aviacinį pajėgumą naikin- 
tuvais „Messerschmitt 109 G6“, be to, sumanių pilotų dėka gynybos nuostoliai 
buvo nedideli, tad naikintuvus buvo galima pasitelkti svarbiausioms atakoms 
ir įveikti užpuoliko pranašumą laiko ir vietos požiūriu. Vienas iš pavyzdžių - 
Suomijos karinių oro pajėgų bombonešių eskadrilių ir vokiečių paramos dali- 
nio „Kuhlmey“ nepaliaujami veiksmai prieš atakuojančias grupuotes. Lemiami 
smūgiai ne kartą buvo nukreipti tiesiai į puolančio priešo santalkas, radiožval- 
gams iš anksto atskleidus jų operacijų planus. Tokiais atvejais priešo puolimą 
pavykdavo sužlugdyti nė neprasidėjus. 

Aviacijos istorijos požiūriu pasiektas reikšmingas rezultatas, nes priešo nai- 
kintuvams nepavyko sunaikinti nė vieno bombonešio iš tų dalinių, kuriuos sau- 
gojo MT naikintuvai. Priešo lėktuvų jais numušta santykiu 25:1. 

Tęstinio karo pabaigoje priešlėktuvinė gynyba buvo daug efektyvesnė nei pra- 
džioje, nes didelių nuostolių nepatirta, be to, 1944 m. vasarą gauta daugiau tech- 
nikos. Suomijos karinės oro pajėgos ne tik išsaugojo nepriklausomą oro erdvę, 
bet ir pasiekė pasaulinį rekordą naikintuvų asų skaičiumi - lyginant su šalies 
gyventojų skaičiumi. 


Naikintuvus „Messerschmitt Bf 109" vokiečiai suomiams 
pradėjo tiekti Tęstinio karo metu. 


10 


Ilmari Juutilainen. KAIP AŠ KOVOJAU SU RAUDONAISIAIS 


Supratę, kad puolimas sustabdytas, sovietai pamažu atitraukė kariuomenę iš 
Sąsmaukos ir kuo greičiausiai nukreipė Berlyno link. Jų atakos sustabdymas prie 
Vuoksos upės buvo vienintelė nesėkmė iš visų strateginių centralizacijų, kurias 
vykdydami sovietai karo pabaigoje judėjo į Vakarus. Suomija dar sykį pakartoja 
Žiemos karo gynybinę pergalę, kuri turėjo reikšmės ir Europos istorijai. Iš visų 
Antrajame pasauliniame kare dalyvavusių Europos valstybių nebuvo okupuotos 
tik dvi - Suomija ir Anglija. 

Prasmingiausia karo pamoka Suomijos oro pajėgoms buvo gynybinių galių 
svarbos suvokimas. Saugodamasi krizių ir konfliktų, maža šalis turimus resur- 
sus skyrė būtiniausiam uždaviniui - oro erdvės kontrolei. Naikintuvų gynybos ir 
pilotavimo mokymo sistema, kaip svarbiausia operacijų forma, optimizavo prie- 
šakinių formuočių - naikintuvų pilotų rengimą. Moto Oualitas Potentia Nostra 
(liet. Kokybė - mūsų stiprybė) Suomijos karinėse oro pajėgose laikomasi tiek 
personalo, tiek telkiamos technikos požiūriu. Karo metų veteranų asų patirtis, 
kartu su gynybinių naikintuvų „F-18 Hornet“ ir „Hawk“ naikintuvų pratybų sis- 
tema karinėms oro pajėgoms suteikia tvirto tikėjimo vykdomų užduočių sėkme. 


Heikki Nikunen, 
Karinių oro pajėgų vadas 
generolas leitenantas (rezerv.) 


> Suomių pilotai meistriškai įsisavino amerikiečių gamybos keturiais 
aviaciniais kulkosvaidžiais ginkluotus naikintuvus „Brewster F2A Buffalo“, 
su kuriais pasiekė daug puikių pergalių 

Šaltinis: SA-kuva. 


ž 


Pratarmė 


Pratarmė 


Skaitant šiuos prasmingus memuarus, kyla minčių apie nepaprastai įspūdingą 
baigtį tų kautynių, kurių didžiuma liko Antrojo pasaulinio karo scenos šešėlyje. 
Atmintin sugrįžta Suomijos motyvacija gynybinėse kovose su Sovietų Sąjunga, 
taktinis aviacijos vaidmuo rytiniame fronte ir neįtikėtina Suomijos karinių 
oro pajėgų kompetencija kovojant su kiekybiniu požiūriu pranašesne jėga tiek 
Karelijoje, tiek Suomijos įlankoje rūsčiomis sąlygomis. Vis dėlto įdomiausias pa- 
žinimo objektas - pats autorius, kuris, be abejonės, laikytinas vienu geriausių ir 
kvalifikuočiausių naikintuvų taktikų visoje karinės aviacijos istorijoje. 

1939 m. žiemą pasaulis pamatė, kaip mažytė Suomija priešinosi Rusijos meš- 
kai ir atrėmė Raudonąją armiją lediniame fronte. 1941 m. Suomija, atsidūrusi 
tarp „pelkės ir klampumos“, kovojo dėl savo egzistavimo, o šalia dvi galybės - 
Vokietija ir Sovietų Sąjunga - aiškinosi tarpusavio santykius. Vokietijai pasiūlius 
paramą, Suomija nieku būdu negalėjo jos atsisakyti. 

Iš pradžių apsiginklavę koviniais lėktuvais „Fokker D. XXI“, o paskui ir 
„Brewster 239“ bei „Messerschmitt 109 G“, Suomijos aviacijos daliniai pelnė 
tokių pergalių, kokių ilgalaikiuose mūšiuose nepavyko pasiekti nė vienos šalies 
naikintuvų pajėgoms. Naikintuvais „Brewster“ numuštų lėktuvų santykis buvo 
32:1, o „Messerschmitt“ - 25:1! 


14 


12 


Ilmari Juutilainen. KAIP AŠ KOVOJAU SU RAUDONAISIAIS 


Karinės aviacijos specialistai po kurio laiko vis tyrinės tokios sėkmės priežas- 

tis. 1939-1944 m. vykusiuose oro mūšiuose Suomijos karinės pajėgos įrodė tai, 
„ ką vėliau pademonstravo, pavyzdžiui, Izraelio karo aviacija. Ir tai, kas tapo ne- 
ginčijama oro kautynių taktikos tiesa: „Geriau apmokyta pusė visuomet laimi!“ 

Bet suomių sėkmės priežastys gilesnės. Ją lėmė tam tikra strategija, taktika, 
logistika, vadovavimas ir kovinė dvasia. 

Suomijos naikintuvų operacijų sėkmė priklausė nuo trijų dalykų: 

- jau nuo 1935 m. taikytos plataus ir laisvos poros ir grandies taktikos; 

- ypatingo dėmesio nuolat lavinamų pilotų šaudymo įgūdžių stiprinimui per 
pratybas. Suomių naikintuvų pilotai šaudė ne tik į modelinius lėktuvus, jų 
objektai būdavo ir kuri nors modelinio lėktuvo pažeidžiamiausių dalių; 

- = suomiai laikėsi principo atakuoti nepaisant priešo kiekybinio pranašumo, 
visada imantis iniciatyvos. 

Vienas iš sėkmę užtikrinančių principų buvo veiksmų laisvė aviacijos dali- 

niuose. Pirmas pamatęs priešą turėjo teisę jį pirmas ir pulti. Visos rikiuotės smo- 
giamoji jėga galingesnė, jei nė vienas karys nedelsia ir visi pilotai taikliai šaudo. 
Nedidelis lėktuvų skaičius irgi tapo pranašumu: prieš stodamas į kovas naujas 
pilotas privalėjo pademonstruoti gebėjimus, apmokomas patyrusių asų, o per 
kritinius pirmuosius mūšius būdavo dengiamas, kad galėtų sukaupti reikiamos 
patirties, kaip išsigelbėti. 
- Šiaip ar taip, svarbiausias veiksnys buvo mažos tautos nepalaužiamas troški- 
mas nepaklusti didelio ir godaus kaimyno diktatui. Šioje pratarmėje neketinama 
analizuoti visų veiksmingų faktorių, bet juos galėtų atskleisti vienas, palyginti 
menkas, suomių valios jėgą parodantis įvykis. 


1939 m. žiemą seržantas majoras Ilmaris Juutilainenas, daugelio vadinamas 
ir Ilu, su leitenanto Eino Luukkaneno grupe persikėlė į sniego užklotą laikinąją 
bazę Vertsilėje (Vartsila), kur nebuvo nei angarų, nei kitokių apsauginių stati- 
nių. Kovai pasirengę pilotai budėjo spiginant lediniam šalčiui, o lauko telefonas 
kabėjo ant žaginio, įsmeigto į sniegą. Per karines operacijas du lėktuvai buvo 
taip suniokoti, kad, išėmus vieno jų variklį ir sumontavus antrame, būtų išėjęs 
tinkamas kovai orlaivis. Taikos metu, įprastomis oro sąlygomis ir šiltame angare 
mechanikai variklį pakeisdavo per tris dienas. Dabar sąlygos buvo kitokios, bet 
mechanikai po atviru dangum variklį pakeitė per vieną naktį. Laikėsi keturias- 
dešimties laipsnių šaltis, o kruopštų darbą tarpais tekdavo dirbti plikomis ran- 
komis. Vienas mechanikas litavimo lempa šildė darbo įrankius! Nenuostabu, 
kad sovietams nepavyko įveikti tokių žmonių. 


Pratarmė 


Suomijos karinių oro pajėgų pilotas, legendinis padangių asas Eino 
Ilmaris Juutilainenas, draugų vadintas tiesiog Ilu. Šaltinis: S4-kuva. 


Net atsitiktiniam šių prisiminimų skaitytojui gali kilti tokių klausimų: „Kaip 
seržantui majorui Juutilainenui tai pavyko?“ „Kodėl jam taip sekėsi?“ „Kaip jis 
laimėjo visus tuos oro mūšius ir išsilenkė priešo naikintuvų šūvių?“ 

Kai kurie atsakymai į šiuos klausimus rasis atidžiai skaitant jo pasakojimus apie 
oro kautynes. Tam tikras veiksmų pobūdžio vaizdas susidarys iš daugiau kaip 
šimto mūšių aprašymų (jo susirėmimų su priešu skaičius siekia 437). Skaitytojas 
pastebės intuityviai įgytus įpročius, išlavintą skridimo techniką ir vienam pilotui 
būdingas nuostatas, sukuriančias pamatą vadinti jį didžiu žmogum. Tas savybes 
aš surašiau pagal svarbą (savo požiūriu): 

- pasirengimas atakuoti kiekvieną akimirką; oro mūšyje pranašesnis tas, kuris 

imasi iniciatyvos; 

- puikus situacijos suvokimas; 

- gera stebėjimo technika (ir puikus regėjimas); 

- puikus gebėjimas įvertinti pataikymo galimybę (intuityvumas šaudant); 

- išsamus savo naikintuvo ir priešininko lėktuvo trūkumų pažinimas bei ge- 

bėjimas jais pasinaudoti; 

- sumanus, laisvas pilotavimas; 

- didžiausias lėktuvo pajėgumo eksploatavimas ir maksimalus jo savybių pa- 
naudojimas kovose; 

- puiki fizinė būklė rūsčiomis sąlygomis; 

- pasitikėjimas; 

- puiki savitvarda apšaudant priešui. 


Kiekvieną savybę nagrinėjant detaliau, galima pajusti, jog kalbama apie idealų 
naikintuvo pilotą. Tokio žmogaus oro mūšių istorijoje tikriausiai negalėtume at- 
rasti, bet, manau, Ilu labiau nei bet ką kitą galima pavadinti idealiu pilotu. 

Šių prisiminimų skaitytojas ne kartą pastebės, kad, griaudžiant nuožmioms 
kautynėms, Ilmaris Juutilainenas, prieš stodamas į lemtingą šaudymo poziciją, 
dar sykį apsižvalgo - itin užsitikrina užnugario saugumą. Jei padėtis grėsminga, 

ž jis ne atakuoja, o atsisuka į agresorių. Šis ypatumas pirmučiausia paaiškina, 
kodėl nė vienam iš priešininkų nepavyko pašauti jo lėktuvo. 

Kitas sėkmės faktorius - nepaprastas gebėjimas tinkamai nustatyti šaudymo 
kryptį. Todėl jis pats paprastai pašaudavo, ką norėdavo. Be to, nebijojo šaudyti 
nedideliu atstumu. Ir dažnai - mažesniu nei šimtas metrų. Penkiasdešimties ats- 
tumas buvo beveik įprastas. Neretai priartėdavo prie taikinio ir per dvidešimt 


metrų. Tokiu atstumu nesunku tiksliai pataikyti. 


Pratarmė 


Savaime suprantama, seržantas majoras Ilmaris Juutilainenas, arba Ilu, buvo 
puikus naikintuvo pilotas. Jo nuopelnas - 94 numušimai, nors pats nuo priešo 
nenukentėjo. Vis dėlto jis nebuvo piktas nei žiaurus žmogus, nestokojo galantiš- 
kumo beigi kilnumo. Jautė empatiją priešininkui ir numušęs lėktuvą tikėdavosi, 
kad pilotui pavyks išsigelbėti. 

Tačiau Ilmaris Juutilainenas dalyvavo nuožmiame ir žiauriame vyksme - 
oro mūšiuose su užpuoliku. Juose niekas neteikė malonės - niekas ir neprašė. 
Lėktuvai pakildavo vienas priešais kitą šalčiu stingdančiame Suomijos danguje, 
ir tas, kuris būdavo antras, apdovanojimo negaudavo - visa užbaigdavo tik pa- 
muštojo liepsnos ir paskutinis baisus smigimas žemėn. Ir vis tiek kai kurie vėl 
sugrįždavo į tuos adrenalino persmelktus kautynių verpetus. 

Lakūnai, kurie tapdavo pirmieji. Nenugalėti riteriai. Ilmaris Juutilainenas 
tikrai buvo vienas iš geriausių! 


Paul T. Gillcrist, 


JAV karinių jūrų pajėgų 
kontradmirolas (rezerv.) 


< Virš Suomijos pamuštas sovietų karo lėktuvas. Šaltinis: SA-kuva. 

M 4 


Imola 


Neramūs karo debesys jau telkėsi pietryčių danguje. Mūsų eskadrilė skubinai 
rengėsi kovoms. Spalio 11 d., derybų su Maskva išvakarėse, iš Utės mus pervedė 
į Imolą. Ten vis kildavome į patrulinius ir žvalgybinius žygius Karelijos sąsmau- 
koje, rūpestingai žiūrėdami nurodyto atstumo nuo valstybės sienos. Leitenanto 
Jaakko Vuorelos eskadrilė gavo nurodymą persikelti į Sūr-Merijokio (Suur- 
Merijoki) aviacijos bazę ir iš ten saugoti Vypurį . 

Imoloje tęsėme jau anksčiau pradėtus slėptuvių ir žeminių statybos darbus. 
Tvarkėme šovinių juostas, ruošėme ginklus. Į oro uostą buvo atvežta ir priešlėk- 
tuvinės gynybos pabūklų, tik labai mažai. Vakarais šviesos buvo maskuojamos 
ir visa perėmė karo jausmas. Dar labiau jį pajutome po aviacijos katastrofos, kai 
per patrulinį skrydį, nukritęs ant miškingos kalvos netoli oro uosto, žuvo jau- 
nesnysis seržantas A. Jalovaara. 

Laikas lėkė labai greitai. Mūsų grupės vadu buvo paskirtas leitenantas Einas 
Luukkanenas, visų vadinamas Eika, vado pavaduotoju - leitenantas Tatus 
Huhananttis. Neskaičiuojant vado, Luukkaneno grupei priklausė 7 naikintuvų 
pilotai, 30 technikų su vadu ir aštuoni naikintuvai „Fokker D. XXI“. Bėgiojome, 
medžiojome, prausėmės saunoje. Buvome nusiteikę žvaliai, nors žinojome, kas 
laukia, jei iš tikrųjų kils karas. Kai nuvykome pailsėti į Imatrą, Valstybės vieš- 
butyje, kuriame buvo įrengta Sąsmaukos kariuomenės būstinė, pamatėme štabo 
karininkus, kupinus tokio ramaus tikėjimo ateitimi, kad patikėjome ir mes. 


* Vėliau - Vyborgą. (Čia ir toliau, jei nenurodyta kitaip, - vert. past.) 


Žiemos karas 


I. Juutilaineno eskadrilės vadas Eino Antero Luukkanenas savo pilotuojamame lėktuve. Šaltinis: SA-kuva. 


Lapkričio 30-osios rytą, prižiūrint prievolininkų statomos žeminės darbus, 
priėjo grupės vadas ir pasakė, kad prasidėjo karas. 9.25 val. visa grupė jau lėkė 
Vypurio link, kur, pasak gauto pranešimo, pulkais skrido svetimos šalies lėktu- 
vai. Buvo sunku tuo patikėti! 

Vypuryje matėme keletą gaisrų, o mūsų pačių sunkioji priešlėktuvinė artile- 
rija šaudė į atsitraukiančius bombonešius, leidžiančius niaurius juodus dūmus. 
Lėkėme jiems iš paskos iki Koivisto, paskui jie pasislėpė debesyse. Naikintuvai 
„Fokker D. XXI“ (FR) buvo per lėti ir mes jų nepavijome. Priešas skrido pussun- 
kiais dvimotoriais bombonešiais „Tupolev SB-2“. 

Patruliavome Sąsmaukoje, kol užteko degalų, bet svetimų lėktuvų daugiau 
nematėme. 

Tą vakarą kariškių klubas gyvai šurmuliavo ir, atrodė, niekas nenori važiuoti į 
Imatrą atgauti jėgų. Glotniai nusiskutome, kad „negyvi gražiau atrodytume“. Mat 
papildomų kartojamųjų pratybų savaites. Dabar jau galėjome juos nusiskusti. 

Kitądien sėdome į lėktuvus dar neprašvitus. Užvedėme variklius, patikrinome 
ginklus ir deguonies balionus. Šitaip sau garantavome, kad per didžiausius šal- 
čius lėktuvai pakils. Rūpestingai uždangstytus lėktuvus šildėme elektriniais ra- 
diatoriais, be to, degalų bakuose palaikėme tam tikrą temperatūrą, kad bet kada 

Suomių priešlėktuvinės gynybos kariai per sovietų bombonešių antskrydį. 


galėtume išskristi. Gerai apmokyta visa aštuonių lėktuvų grupė, išgirdusi pavo- 
jaus signalą, į orą pakildavo per keliasdešimt sekundžių. 


Prisimenu vieną įdomų nutikimą antrą karo dieną. Vyresnysis seržantas 
Toivo Uuttus skrisdamas su senu „Bulldog“ (BU) biplanu netoli Muolanjarvio 
(Muolaanjarvi) buvo užpultas trijų naikintuvų „I-16 Rata“. Prasidėjo savotiškas 
spektaklis. Uuttus visokiais būdais mėgino pasprukti, bet trys rusų lėktuvai zujo 
aplinkui kaip paršai. Darinio vadui iššovus, pradėjo tratinti ir kitų dviejų lėk- 
tuvų pilotai. Keista taktika, kurią taikant ir norint kokio nors rezultato, reikia 
būti tikru meistru. Uuttus vieną priešininką numušė, bet ir pačiam kliuvo iš 
nugaros, todėl nustojo veikti valdymo mechanizmo traukė. Vaikiną ėmė traukti 
žemyn Sąsmaukos miškas. Vis dėlto paskutinę akimirką iš visų jėgų trūktelėjo 
vairalazdę, ir lėktuvas traškėdamas nusileido nedidelėje tarpumiškėje. Paskui jis 
teprisiminė, kad sėdėjo ant kelmo ir rūkė cigaretę. Žemė aplinkui buvo išmušta 
duobėm, nes priešas mėgino jį pribaigti net ir nukritusį. 

Bet iš karto atbėgo suomis patrulis ir sušuko: „Rankas aukštyn!“ - „Da, da“, - at- 
sakė Uuttus ir pakėlė letenas. Pistoletas iš didvyrio buvo atimtas, o jis pats nuves- 
tas į vieno dalinio štabą apklausti. Majoras klausinėjo rusiškai ir Uuttus mėgino 
atsakinėti ta kalba - mat buvo „kalbų žinovas“, gebėjo imituoti net tas, kurių nė 
nebuvo girdėjęs. Galų gale, paklausus dalinio ir gimimo vietos, viskas išaiškėjo. 


Žiemos karas 

Žiemos karo metu sovietų „R-5“ dažniausiai naudoti oro žvalgybos tikslais, nors 
gaminti juos liautasi 1936 m. 


Priėmimo pobūdis pasikeitė: Uuttų pavaišino konjaku, cigaru ir automobiliu 
parvežė į bazę. Kaip to nuotykio prisiminimas Uuttui liko tiktai guzas ant kaktos. 

Vėl pakilome tik gruodžio 18 dieną. Ligi tol bjaurus, ūkanotas oras nei vienai, 
nei kitai pusei šito neleido. Mes irzome ir kiekvieną rytą žiūrėdavome, ar sąlygos 
tinkamos skristi, bet ką žmogus padarys Viešpaties dangui. 

O gruodžio 18 d. gavome pranešimą, kad netoli Sarenpės (Saarenp3a) įtvirti- 
nimų priešo koreguojantieji „R-5“ lėktuvai apšaudo mūsų įtvirtinimus. Gavome 
nurodymą juos nuvyti. Dviese su Luukkanenu pakilome į orą. Pasiekę įtvirtini- 
mus gal šimto metrų aukštyje ne sykį mojome lėktuvų sparnais, kad mūsiškiai 
pamatytų, jog skrenda savi. Priešo lėktuvų nesimatė, nors bombonešiai anksčiau 
apmėtė sprogmenimis įtvirtinimų teritoriją. 

Per paskutinį skrydį virš įtvirtinimų pradėjo šaudyti mūsų zenitiniai. 
Luukkanenas skrido kaip vedantysis, aš kaip vedamasis kelių dešimčių metrų 
aukštyje, ir tada pamačiau trasuojamąsias kulkas lekiant į Luukkaneno lėktuvą. 
Jos pramušė jo degalų baką ir pasipylė benzinas. Luukkanenas pasuko bazės 
link, o aš lydėjau jį žiūrėdamas, ar jam pavyks pasiekti krantą. Netoli kranto jis 
pasiuntė man signalą: „Tęsk užduotį vienas.“ Aišku, kad jam buvo pikta! 

Luukkanenas pasiekė Kavantsario (Kavantsaari) geležinkelio stotį ir čia pasi- 
baigus degalams avariniu būdu nusileido nelygiame suartame lauke. Lėktuvas 
kniubo nosimi į žemę. 

Aš tęsiau užduotį, bet nieko ypatinga nebuvo matyti, todėl nulėkiau iki 
Terijokio. Ant kranto pastebėjau tik tris rusų kareivius. Po ilgos mano kulkos- 
vaidžių serijos jie ten ir pasiliko. 

Grįžtant į mano lėktuvą kaip į kokią antį ėmė tratinti saviškiai. Pleškino, pa- 
sikišę buožes po pažastimis. Nežiūrėdami mūsiškiai pliekė į savus ir svetimus. 
Poškindavo vos pamatę lėktuvą. Man skrendant į bazę, poškėjo be perstojo. 
Vienas „medžiojo“ stačiomis ir paleidęs šūvį pašokdavo. Jo entuziazmas buvo 
nepaprastas, bet bent jau savų lėktuvų atžvilgiu - perdėtas. 

Pralėkus nedidelį miškelį ir atsidūrus proskynoje, laukė dar vienas būrelis 
vyrų, nusitaikiusių į mane. Niaurią dieną kadagynas, rodės, žydi virpančiom 
liepsnelėm. Mano lėktuve galiausiai paliko trys skylės. Viena kulka prakirto 
sparną, o dvi prasimušė visai šalia manęs. Aš iškart mečiausi į šoną, parodyda- 
mas, kad puolu lauko pakraštin. Tada peršokau per daržinę ir sprukau į miškelį! 

Pirmą kartą tikrose oro kautynėse dalyvavau gruodžio 19 dieną. Po pavojaus 
signalo mūsų grupė pakilo, bet aš neiškart užvedžiau variklį, todėl šiek tiek at- 
silikau nuo visų ir puoliau iš paskos į Sąsmauką. Žygis turėjo būti sėkmingas, 
nes, pasak radijo pranešimų, dangus nuo priešų buvo juodas. Netoli Antrėjos 


Aviacinių bombų pakrovimas į sovietų vidutinį fronto bombonešį „SB-2“. Iš viso 
buvo pagaminta daugiau nei pusseptinto tūkstančio šių kovos mašinų. 


Žiauri oro mūšių tikrovė. Liepsnojantis, sparną praradęs lėktuvas sminga žemyn. 


(Antrea) kaimo per radiją išgirdau puikų pranešimą: nuo Heinjokio kaimo į 
Antrėjos pusę skrenda trys bombonešiai. Paskridęs pusę minutės ten link, pa- 
mačiau atūžiant tris bombonešius „SB-2“. 

Tada pirmą kartą su priešu susidūriau danguje. Skridau maždaug penkiais 
šimtais metrų aukščiau ir bombonešių pilotai manęs nepastebėjo, kol nepasu- 
kau jų link. Prisiminęs artilerijos mokymus Kekisalmio (Kakisalmi) stovykloje, 
nėriau bombonešiams iš paskos. Jie numetė sprogmenų krovinį miške netoli 
Vuoksos upės ir pasuko atgal. Prilėkiau iš uodegos maždaug per šimtą metrų 
prie kairiojo vedamojo ir paleidau papliūpą į kulkosvaidininką. Tuomet pasu- 
kau už vidurinio lėktuvo ir driokstelėjau į fiuzeliažą. O tada - už trečio lėktuvo 
uodegos ir paleidau seriją į kulkosvaidžio šaudomąją angą. Bombonešių gyny- 
binė ugnis liovėsi. 

Nėriau vedančiajam lėktuvui už uodegos per kelias dešimtis metrų ir palei- 
dau papliūpą į variklius, greta sparnuose buvo degalų bakai, ir jie iškart pradėjo 
rūkti. Paskui šmurkštelėjau vedamajam už uodegos — ir to varikliai netrukus 
paėjo dūmais. Trečiam lėktuvui nutiko tas pats. Propeleriai ėmė suktis lėčiau, 

greitis mažėjo. Sekiau iš paskos iki pat Rauto, bet man nepavyko jų padegti, nors 
iššaudžiau visus 2200 šovinių. Bet lėktuvai paliko kaip trintuvės! Pažvelgęs iš 
kelių dešimčių metrų aiškiai mačiau, kad sparnai ir fiuzeliažai suvarpyti skylėm. 
Galimas daiktas, pašoviau vieno vedamojo pilotą, nes lėktuvas staiga ėmė smigti 
žemyn. Niekas iš jo neiššoko ir jis, nukritęs stačiai lauke, užsidegė. Kiti lėktuvai 
traukėsi nuolaidžia trajektorija. Bet kadangi neturėjau nė vieno šaudmens, jau 
nieko negalėjau padaryti. 

Grįžtant mane prie Antrėjos pasitiko devyni priešo bombonešiai. Vos neap- 
siverkiau, nes neturėjau kuo jų paerzinti. Daugių daugiausia galėjau pulti su 
pistoletu! 

Tai buvo pirmas mano susidūrimas su raudonaisiais ore. Nieko ypatinga — 
jokio stipresnio jausmo, kad būtų likę atmintyje. Juk kautynėms mus rengė 
griežtai, o viskas dabar vyko kaip per pratybas. 

Gruodžio 21 d. staiga, negavus jokio oro erdvės stebėtojų pranešimo, virš 
mūsų bazės maždaug šešių tūkstančių metrų aukštyje pasirodė bombonešių da- 
linys! Visi karštligiškai puolėme į lėktuvus. Jau kylant uosto pakraščiuose ėmė 
griaudėti bombos. Kas pirmas puls priešą? Aš buvau greičiausias. 

Tuo metu buvo pakilusios ir kitos mūsų grupės, bet to bombonešių dalinio 
jos nepuolė. 

Dar mums nepasiekus Enso, šešių tūkstančių metrų aukštyje susirėmiau su 
ta bombonešių grupe. Prilėkęs prie jų per šūvio atstumą pamačiau, kad veikia 


Suomių oro pajėgų naikintuvas „Fokker D. XXI" ruošiamas koviniam skrydžiui. 


Žiemos karas 


tik vienas mano kulkosvaidis. Vis dėlto vieną lėktuvą pašoviau, iš jo ėmė veržtis 
dūmai, o tuo metu priartėjo ir kiti mūsų grupės lėktuvai, tad visi puolėme malti 
juos į miltus. 

Nemačiau, kas galiausiai nutiko apgadintam lėktuvui, bet jis vargais ne- 
galais judėjo pirmyn, visą laiką žiūrėdamas rikiuotės. Priešas griežtai laikėsi 
drausmės - per karus tai ne kartą patyrėme. Ir tas bombonešių dalinys buvo 
gerai apmokytas, nes, vienam lėktuvui sulėtinus greitį, visi kiti prisitaikė prie jo. 
Galima sakyti, kad ta devynių bombonešių grupė pademonstravo aukštąjį pilo- 
tažą, išvengdama susidūrimo, nors mūsų naikintuvai be atvangos šmaižė aplin- 
kui. Buvo malonu stebėti gražius jų veiksmus. 

Karo pradžioje priešo bombonešiai antskrydžius vykdė nedengiami naikin- 
tuvų. Vėliau bombonešius visada lydėdavo jų spiečius. Oro erdvės kontrolės 
centras dažnai siųsdavo pranešimus, kad, pavyzdžiui, prie Antrėjos artėja šimto 
bombonešių dalinys su šimto naikintuvų eskortu. Jų puolimui atremti išsiųs- 
davo dvi poras naikintuvų „Fokker“. Vienas mėgindavo tramdyti naikintuvus, 
o kitas puldavo bombonešius. Daugiau nieko padaryti negalėjome. Naikintuvų 
turėjome per mažai ir, priešo daliniams puolant iš visų pusių, stengdavomės at- 
simušti poros lėktuvų pajėgomis. 

Gruodžio 23 d. mūsų sausumos kariuomenė rengė intensyvius žvalgomuosius 
antskrydžius Sumos (Summa) ruože. Gavome užduotį maždaug per valandą - 
nuo dešimtos iki vienuoliktos - išvalyti erdvę. Užduotį turėjo vykdyti visi mūsų 
disponuojami lėktuvai, tad susitelkė aštuoniolika naikintuvų „Fokker“. 

Valandėlę paskraidžiojome virš Sumos, trikdydami nervingai šaudančią 
priešo priešlėktuvinę gynybą, o tada kairėje pastebėjau iš rytų pusės atskren- 
dant vienišą koreguojamąjį lėktuvą „R-5“. Nustačiau laikmatį tą minutę, kai jį 
puolėm. Nuo atakos pradžios praėjus penkiasdešimt penkioms sekundėms, mes 
jau ieškojome naujo taikinio. Skrisdami vora į Leipesuo (Leipasuo) pašovėme 
koreguojamąjį lėktuvą, o leitenantai Huhananttis ir Luukkanenas spėjo drioks- 
telėti dar sykį. Rodės, didžiuliai gniaužtai suspaudė lėktuvą ir kaip liepsnojantį 
deglą bloškė ant balto žibančio Leipesuo kaimo sniego. Įspūdingas kraujo spal- 
vos liepsnų apimtas dūmų stulpas šovė į dangų, o mes tęsėme užduotį. 

Virš Muolanjarvio ežero keturių tūkstančių metrų aukštyje pamatėme tris 
bombonešius skrendant Vypurio pusėn. Ir vėl rungdamiesi, kuris pirmas, puo- 
lėm „žymėtis“ savo grobio dalies. 

Priartėjęs prie dešiniojo vedamojo lėktuvo, pradėjau šaudyti penkiasdešimties 
metrų atstumu ir kairysis priešininko variklis plykstelėjo ugnimi. Iki tol bombo- 
nešių dalinys itin veiksmingai dengėsi nuo ugnies, nes visi lėktuvai šaudė vienas 
kitam iš už uodegų. Vis dėlto tą valandą neatlaikė mano persekiojamo lėktuvo 
kulkosvaidininko nervai. Jis permetė kulkosvaidį į kitą šaudomosios angos pusę, 

kad galėtų apšaudyti mano lėktuvą už jo krypties vairo, ir pradėjo tratint kaip 
pasiutęs. Žiūrėjome vienas į kitą. Išblyškęs jo veidas degė ryžtu, akys žibėjo pro 
apsauginius akinius. Buvau ne daugiau kaip už poros dešimčių metrų nuo uo- 
degos. Trasuojamosios kulkos lėkė į mane kaip iš gausybės rago. Neilgai šaudysi, 
pagalvojau aš! 

Driokstelėjau į fiuzeliažą iš keturių kulkosvaidžių. Jis toliau skrido kaip nie- 
kur nieko, nors buvau tikras, kad kliudžiau. Persimečiau prie kito variklio, akies 
krašteliu stebėdamas kulkosvaidininką, o mano lėktuvas barškėjo traškėjo, be 
paliovos aplinkui trasuojant kulkoms. Paleidęs seriją padegiau ir antrą variklį. 
Abipus fiuzeliažo iki uodegos nudriko ilgi liepsnų liežuviai, bet vyrukas pyškino 
pro liepsnas ir dūmus. Staiga lėktuvas ėmė smigti vertikaliai ir pagaliau iš jo 
iššoko kulkosvaidininkas. Pilotas ir šturmanas su lėktuvu nukrito į Karhusuo. 
Šaulys leidosi žemyn susigūžęs ir tik nusileidęs apie tūkstantį metrų išskleidė 
parašiutą. 

Seržantai majorai Yrjo Turkka, kurį vadinome Papa, ir Viktoras Pyėtsia, arba 
Vikis, tuo metu plūkėsi su kitais bombonešiais ir jų taikiniai apimti ugnies be- 
veik kartu su mano pašautu lėktuvu paskutinįkart nusileido ant žemės. Kautynės 
truko keletą minučių. Kairiojo vedamojo lėktuvo, kurį įveikė Pyėtsia, kulkosvai- 
dininkas taip pat iššoko su parašiutu. Vėliau sužinojome, kad jis turėjo majoro 
laipsnį. Artėdamas prie žemės ir supratęs, kad paklius į mūsų nelaisvę, jis pa- 
leido kulką sau į galvą! 

Pasižiūrėjęs į dešinę, pastebėjau artėjant ne vieną dešimtį lėktuvų. Tai buvo ne 
mūsų „Fokeriai“, o „I-16 Rata“ tipo priešo naikintuvai. 


Kilo baisi velniava. Mūsų buvo penki naikintuvai, o jų - po penkis prieš 
kiekvieną mūsų. Jie ėmė smaugti ispaniškuoju žiedu - žinoma kovos taktika, 

raudonųjų pilotų ištobulinta Ispanijos pilietiniame kare. Priešai sudarė virš 
mūsų glaudų žiedą, todėl bet kuris iš jų galėjo pulti mus iš uodegos. Nieko kita 
neliko, kaip spausti visu pajėgumu ir traukti į save vairalazdę, sukiojant galvą 
lyg ant lanksto. Reikėjo dairytis į visas puses, žiūrint, kuris kibs į sprandą, tada 
gintis, o paskui vėl viskas iš naujo. 

Per tą chaosą pastebėjau, kad vienas naikintuvas „I-16“ išniro man priešais. 
Ką tik buvau nuo kito išnešęs kailį, tad pamaniau, jog laikas atiduoti skolą. 
Iškėliau nosį, bet tą akimirką mano variklis pradėjo pupsėti ir užgeso! Skubiai 
nukreipiau lėktuvą žemyn ir atsidūriau prie medžių viršūnių. „Fokerio“ pikiravi- 
mosi savybės daug geresnės nei „I-16“. Pikiruodamas vertikaliai jis lekia tolygiu 
515 kilometrų per valandą greičiu. 

Niekaip neužvedžiau variklio, todėl nukreipiau lėktuvą į sniego nuklotą lauką 
upės pakrantėje prie Heinjokio bažnytkaimio. Lėktuvas buvo su slidėmis, tad 
avariniu būdu nusileidau sėkmingai. Apžiūrėjęs jį pamačiau, kad išsimušusi kar- 
biuratoriaus traukimo svirtis. Medžio gabaliukas, kuriuo buvau parėmęs svirtį, 
buvo iškritęs. Nuo tol pririšdavau tą medžio gabaliuką virvele. 

Palikęs lėktuvą lauke, patraukiau pagalbos į vieną namą netoliese. Durys buvo 
atdaros, viduje šilta, bet nė gyvos dvasios. Pašūkčiojau, bet niekas neišėjo pasi- 
tikti, nieko nebuvo girdėti. Čia pat mačiau kitą trobesį, tad patraukiau jo link. 
Atvėręs duris, išvydau būrį žmonių: senų vyrų, moterų ir vaikų, kurie persigandę 
stebeilijo į mano apdarą. Piloto drabužiai buvo be jokių skiriamųjų ženklų, tad 
jie nesuprato, kokios aš tautybės. 

„Trastuit“, - pasakiau juokais, bet žmonių veidai sustingo iš siaubo ir iškart 
pridūriau: - Laba diena, šeimininkai. Nesibaiminkit. Buvau priverstas čia nusi- 
leisti ir jei kas nors padės man užvesti variklį, galbūt pats vienas iš čia pakilsiu.“ 

Žinojau, kad temperatūra stabilizuosis ir galėsiu variklį užvesti. Visi drauge 
nuėjome prie mano lėktuvo. Mus pasitiko senyvo amžiaus žvejai - visi su kokiu 
nors ginklu rankose. Vyrai priklausė užnugario apsaugos gvardijai. Vienas jų 
matydamas mane moterų ir senukų apsupty priėjo, pliaukštelėjo per petį ir tarė: 
„Puikiai, puikiai padirbėta, pasiutvaiki.“ 

Vyrai buvo matę oro mūšį ir krintančius degančius bombonešius. „Tau, sūnau, 
tikrai pasisekė“, - tęsė vyras. „Kodėl“, - pasmalsavau. „Mačiau, kaip nutūpei pa- 
krantėje. Taikiausi į tave pro podėlio langą, iš penkiasdešimties metrų ketinau 
paleist kulką į galvą. Aš - senas ruonių medžiotojas, būčiau net į akį pataikęs. 


* Suomiškai ištartas rusiškas žodis zdrastvuite - laba diena. 


< 1932-1942 m. Sovietų Sąjungoje gamintas naikintuvas ,,I-16“. Rusai jį vadino „asiliuku“, 
o vakariečiai - „žiurke“ arba „muse“. Paprastai buvo aprūpintas sinchroniniu aviaciniu 
kulkosvaidžiu „ŠKAS“, kartais mažakalibre automatine patrankėle. 

Bet paskui pagalvojau, kad lėktuve galbūt yra ir daugiau vyrų, jie pradės tratinti 
kulkosvaidžiu, todėl nešoviau ir leidausi ieškoti pagalbos.“ 

Lėktuvas kūpsojo maždaug už šimto metrų nuo namo, priešais langus švietė 
dideliausia mėlyna svastika. Matyt, apsaugos gvardijos niekas nemokė lėktuvų 
skiriamųjų ženklų! Jie manė, jog tai priešo bombonešis, nežinia ko nusileidęs 
kaip tik jų upės pakrantėje. 

Užvedėme variklį. Viena močiutė manęs paprašė: „Gerasis žmogau, nekilk į 
dangų, jie tikrai jus ten užmuš.“ 

Taigi sugrįžau į bazę Imoloje. Vienas iš mūsų pilotų, Penttis Tillis, pasibaigus 
degalams irgi buvo nutūpęs vienoje mūsų bazių avariniu būdu. Prisipylęs ten 
degalų jis sugrįžo į savo bazę. 

Vėliau grupei teko triūsti visu pajėgumu. Kovos vyko nuo aušros iki sutemų. 
Prisipili degalų, pasirūpini nikelinių ir vėl kyli. 

Visą Žiemos karą šitaip diena iš dienos, vakarais pasidžiaugiant sveiku kailiu. 
Papratome vakarais eiti į sauną, o rytą kilti į dangų. 


Vertsilės aviacijos bazė. 1944 m. oro nuotrauka. 

Kai prisimenu Žiemos karą, atrodo, kad mes jį nugyvenom lyg audros griausti- 
niui griaudžiant. 

1939 m. gruodžio 25 d. iš trijų grupių buvo suformuotas Luukkaneno dalinys, 
prijungus prie jo du naikintuvus bei pilotą iš pirmosios grupės, ir dešimt FR iš 
Imolos išskrido į Vertsilę (Vartsila). Buvo numatyta, kad užduotį vykdysime pu- 
santros paros, bet ji galiausiai išsitempė iki pusės mėnesio. Išskridome Kalėdų 
dieną, o grįžome tik vasario 4-ąją. 

Jau Kalėdų dieną Jopė Karhunenas ir Toivo Vuorimaa Korpilahčio (Korpilahti) 
ruože numušė keturis priešo bombonešius. 

Kartą per žvalgomąjį skrydį į Tulomajarvį (Tulomajarvi) anapus senosios sie- 
nos ant užšalusio ežero ledo užtikome priešo bazę, apie kurią dar nieko nežino- 
jome. Parodžiau ją ir perdaviau Luukkanenui: „Pažiūrėk į tuos nenaudėlius!“ 
Luukkanenas iškart susigaudė ir dainuojančiais kulkosvaidžiais, sukdami per 
sparną, vienas paskui kitą metėmės į priešo bazę. Aiškiai matomos trasuojamo- 
sios kulkos lėkė taikliai, bet stovinčių lėktuvų padegti nepavyko ir pagalvojome, 
kad antrą kartą pikiruoti ten nereikėtų, nes priešlėktuviniai pabūklai apie save 
priminė pasiutę pyškinti visu karštumu. 

Šaltis sustiprėjo ir termometras rodė net keturiasdešimt penkis laipsnius - 
kokį mėnesį dienomis būdavo apie keturiasdešimt. Šaltame danguje lėktuvai ūžė 
tarytum skverbtų kietą medžiagą. Tratėjo lyg daužydami ledą, nes aukščiau spi- 
gino daugiau nei penkiasdešimties laipsnių šaltis. 

Vieną parą buvome įkūrę bazę ant užšalusio Suistamo ežero. Priešas buvo nu- 
gintas į motti apsuptį tarp Pitkerantos (Pitkaranta) ir Koirinojos ir jo bombone- 
šiai gabeno ten maistą bei veltinius. Tuos lėktuvus praminėme „duonvežiais“ ir 
kaip tik juos turėjome vaikytis. Taigi jų užduotis buvo mėtyti maisto produktus į 
motti apsiaustį ir bombas mums ant galvų, bet dažnai valgis ir veltiniai krisdavo 
mūsų pėstininkams, o bombos - į motti apsiaustį. 

Iš Suistamo bazės, kuri buvo už keturiolikos kilometrų nuo fronto, pakilda- 
vome labai sunkiai. Po sniegu ir ledu laikėsi vanduo ir kylant reikėjo judinti 
vairus, kad neprišaltų, kaip nutiko Napui Mannilai. Luukkanenas manė, kad są- 
lygos pernelyg pavojingos, tad liepė grįžti į Vertsilę ir toliau vykdyti užduotį iš 
ten. 

Lydėjau Luukkaneną į Vertsilę ir mudu padarėm lanką per „duonvežių“ erdvę. 
Anksčiau į teritoriją tarp Pitkerantos ir motti apsiausties buvo nusileidęs didelis 

Po maskuojamaisiais apklotais paslėpti suomių karo lėktuvai. Esant smarkiam šalčiui 
užvesti lėktuvų variklius būdavo nelengva. Šaltinis: S4-kuva. 


keturmotoris „TB-3“ - veikiausiai išgabenti iš ten aukšto rango kariškių, - bet 
tas pabaisa pramušė ledą. Sykiu su lėktuvu įšalo ir gelbėjimo operacija. Vėliau 
tokia pat lemtis ištiko kitą gelbėtoją. Apsukome keletą ratų virš tos vietos, pasi- 
žiūrėjome, ar apie lėktuvus nematyti kokio judėjimo. 

Luukkanenas tikriausiai buvo pernelyg įsigilinęs į laiškus, kaip pats vėliau juo- 
kais sakė, nes nepastebėjo staiga akiratyje pasirodžiusių dviejų „I-16 Rata“ nai- 
kintuvų. Luukkanenas „įsikišo laišką į kišenę“ ir prasidėjo įprastos grumtynės. 
Sukome su priešu ratus vienas apie kitą, blaškėmės, bet nė viena pusė nieko ne- 
pasiekė. Mes nenumušėme priešo, o jis mūsų. 

Per susirėmimą su Luukkanenu išsiskyrėme ir, sukdamas ratus virš motti 
apsiausties, pamačiau penkis „SB-2“ bombonešius mėtant maisto produktus. 
Apsilaižiau ir iškart puoliau prie jų. Priskridau labai arti, užklupdamas visai ne- 
tikėtai. Kai arčiausiai kybantis bombonešis mano taikiklyje jau buvo didelis kaip 
karvė, o jo kairįjį variklį žymėjo taikiklio kryželis, nuspaudžiau nuleistuką. Bet 
išgirdau tik šnypštimą! Mano oro balionai buvo tušti, o juk mūsų kulkosvai- 
džių užtaisymo ir šaudymo mechanizmai buvo pneumatiniai. Kupinas bejėgiško 
įniršio mečiausi šalin - netekau gardžiausio ir puikiausio kepsnio patogiu metu! 

Slepiamosiomis spalvomis nudažytas suomių „Brewster“. 


Vėliau tuos pačius šešis naikintuvus „I-16 Rata“ užklupo vyresnysis seržantas 
Penttis Tillis su vedamuoju Toivo Vuorimaa ir du iš jų numušė. Per kautynes iš 
priešo lėktuvo buvo pašautas Tillis. Jo palaikus rado tik per Tęstinį karą. Tillis 
nukrito netoli Ūksujokio (Uuksujoki) upės vingio, ten pat buvo rastas ir jo lėk- 
tuvas. Peršauta krūtine jis dar nuėjo nuo jo apie šimtą metrų. 

Vertsilėje vykdėme tas pačias operacijas - skraidėme nuo ryto iki vakaro. 
Bazė buvo įkurta prie pat kapinių. Anapus jų tvoros iškilmingai buvo laidojami 
didvyriai, o šiapus - su keiksmais, triukšmingai pildomi degalų bakai, užtaisomi 
ginklai. 

Gyvenome nebaigtuose statyti gamyklos darbininkų namuose, o už penkių 
šimtų metrų nuo jų buvo įkurtas žuvusiųjų surinkimo punktas. Kritę kariai ten 
buvo gabenami iš Kolos ir kitų kovų vietų. Žuvusieji būdavo nuprausiami ir iš- 
gabenami namo. 

Suomių aerodromo technikas remontuoja naikintuvo „Fokker D. XXI" variklį. Nuo 
technikų darbo priklausė pilotų gyvybė bei pergalės. Šaltinis: SA-kuva. 


Tuose namuose kužėte kužėjo žiurkių, jos buvo didžiulės ir riebios kaip katės! 
Vakarais, guldamiesi miegoti, šalia pasidėdavome pistoletus, kad naktį už- 
degę šviesą iškart galėtume pyškinti į be jokios baimės aplinkui šmirinėjančius 
graužikus. 

Mechanikams tas tarpsnis buvo labai sunkus. Taikos metu šiltame angare pa- 
keisti lėktuvo variklį trukdavo apie tris paras, o čia darbo tempas buvo kitoks. 
Kartą leisdamiesi sudužo du lėktuvai - vieno sutriuško fiuzeliažas, antro - va- 
riklis. Svilinant keturiasdešimties laipsnių šalčiui, mechanikai po grynu žvaigž- 
dėtu dangum nesugadintą variklį sveikame fiuzeliaže sumontavo per naktį. Rytą 
vienas iš tų dviejų lėktuvų buvo paruoštas skristi. Už tokį darbą prieš mechani- 
kus derėjo nulenkti galvą. Prisimintina ir tai, kad jie dirbo prislopinę šviesas, 
naudodamiesi tik pora melsvos šviesos žibintuvėlių. Įrankius vienas mechanikas 
šildė litavimo lempa. To darbo nebuvo galima atlikti bet kaip. Mechanikai tikrai 
nedykinėjo - priešas pasirūpindavo, kad lėktuvų remonto darbai nesustotų. 

1939 m. gruodžio 31 d. teko dalyvauti įdomiame oro mūšyje - sakytum kla- 
sikinėje senoviškoje dvikovoje. Matomumas buvo blogas, apatinės debesų ribos 

Įgulos nario ir techniko pokalbis. Šaltinis: SA-kuva. 


aukštis — tik du šimtai metrų. Oro erdvės kontrolės centras perėmė priešo įsa- 
kymą bombarduoti Lepesiurjės (Leppasyrja) geležinkelio stotį. 

Keturi mūsų naikintuvai lūkuriavo virš Lepesiurjės stoties. Ketinome aiš- 
kiau parodyti „kiauliojančiam“, t. y. bombarduojančiam, priešui, kas yra karas. 
Klausėmės radijo, bet jokių pranešimų neišgirdome. Grupės vadas nutarė priešo 
paieškoti jo paties irštvoje. 

Kirtę fronto liniją leidomės Karkaus (Karkku) ežero link, žinodami, jog 
priešas ten įkūręs bazę. Atidžiai stebėjau erdvę aplinkui, nes rusai galėjo pulti 
kiekvieną akimirką. Iš kitų pilotų judesių supratau, kad visi aplinką stebi bu- 
driau nei paprastai. 

Ramiai skridau pagal apatinę debesų ribą, sykiais nerdamas į debesų driska- 
nas. Tarpais nusileisdavau iki medžių viršūnių, norėdamas pažiūrėti, ar priešo 
nėra palei debesų ribą. Nemačiau. Pasukome kiek šiauriau, link Uomos (Uomaa) 
kaimo, kur telkėsi nemažai priešo dalinių. Šen ten sužybsėjo - keli garbėtroš- 
kos sumanė numušti mus šautuvais. Nusileidome žemiau ir vėl skridome gana 
ramiai. 

Staiga kairėje, virš nuniokoto Uomos kaimo pamatėme priešo naikintuvą 
„I-16“, kuris išniro iš debesų lyg taiki vapsva. Skridome maždaug penkiasdešim- 
ties metrų aukštyje, tad jis mūsų nepastebėjo. Svarsčiau, ką čia veikia vienišas 

naikintuvas, ir tikėjausi išvysti jų daugiau. Bet veikiausiai tai buvo vienišas drą- 
suolis, nes daugiau lėktuvų nesimatė. 

Buvau arčiausiai to naikintuvo, tad pamaniau, kad mano pareiga nuleisti vie- 
nišą klajūną į kitokius medžioklės plotus. Kuo smarkiausiai spausdamas seną 
„Fokerį“, pasukau jo link. Pamažu, bet kuo tikriausiai jį pasivijęs, jau smagi- 
nausi mintimi, kad, kitiems nepastebint, taikausi į priešą. Svaigau galvodamas, 
kaip apstulbs draugai lyg niekur nieko man pranešus, jog jau numušiau vieną 
priešininką. 

Tuščiai vyliausi, kad kiti pilotai jo nematė. Pastabusis grupės vadas su pora 
„Fokerių“ pavymui jau lėkė paskui mane. Bet staiga, nusileidę iš debesų, vadą 
puolė trys priešo naikintuvai. Luukkanenas išsigelbėjo visu greičiu iš penkiasde- 
šimties metrų krisdamas iki pat medžių viršūnių ir blaškydamas lėktuvą į šalis. 
Atakai nepavykus, trijulė dingo. Tik aš ir mano taikinys „I-16“ rungtyniavome 
toliau, tiesa - priekyje skrendantis lėktuvas apie mane nė nenumanė. Sovietų 
daliniai ant žemės pastebėjo persekiojimą - tai supratau iš sykiais pasirodančių 
kulkų trasų, bet tebeskridau žemai ir kulkos lėkė man pro šalį. 

Priartėjus prie taikinio per du šimtus metrų, priešais jį maždaug per 500-600 
metrų iššoko vienas iš mūsų „Fokerių“. Į jį smarkiai šaudė nuo žemės ir prie 
to žaidimo, aišku, prisijungė ir mano taikinys. Stebėjau įspūdingą jo šaudymą, 
nes trasuojamosios kulkos iš keturių vamzdžių lėkė it iš „litavimo lempos“, kaip 


Oro mūšio akimirka. 

taikos metais per šaudymo kulkosvaidžiu pamokas sakydavo mus mokęs vyres- 
nysis puskarininkis. 

Mačiau, kad „Fokeris“ pasitraukė į debesį, o mano taikinys atstatęs nosį te- 
bešaudo. Vyrukas ginklais kūrė gražų ugninį tinklą, o aš sau pagalvojau: leisk 
ornamentus dangun, tai paskutinis tavo fejerverkas. 

Tada šalia atsirado antras „Fokeris“, bet nustatęs, kad mano padėtis gera, pasi- 
traukė man už nugaros. „I-16“ pilotas, galimas daiktas, pamatė jo gražų posūkį, 
nes šastelėjo į šalį ir sykiu pastebėjo mane. Neketinau šaudyti iš tokio didelio ats- 
tumo - pamaniau, pagąsdinsiu iš arti. Kai priešas smarkiai metėsi į kairę, pada- 
riau tą patį, vis papyškindamas į jį vien dėl smagumo. Atstumas buvo tinkamas, 
bet priešas viražais vis tiek artėjo prie manęs. Sukome ratu vienas priešais kitą 
mažindami greitį. Mėginome užlįsti vienas kitam už uodegos ir aš pastebėjau, 
kad priešo mašina gerokai manevringesnė negu mano, tad galiu pasilikti antras. 
Antra vieta manęs neviliojo, todėl sumaniau iškrėst šunybę. Suėmė juokas, pa- 
galvojus, koks bus priešininko veidas, kada... bent jau tada, kai sukome ratus 
vienas apie kitą, jis atrodė labai rimtas. Rimtai atrodė ir jo juodas „laivas“ su 
raudonom žvaigždėm. 

Lėktuvo numerio nemačiau, nes abiejų pokrypis buvo didelis. Jis pamažu ėmė 
lįsti man už nugaros, tad kilau į debesį, vis sukdamas į šoną, gesindamas priešo 
norą šaudyti. Jau paniręs debesin, apsiverčiau per dešinį šoną ir kartu išlindau 
iš tos baltumos. Numačiau teisingai: vėl atsidūriau jam už uodegos. Nemėginau 
šaudyti tokiu dideliu atstumu, juolab kad ruso lėktuvas buvo šarvuotas. 

Nematydamas manęs priešas ėmė nervintis. Blaškėsi šen ir ten, o aš sekiau 
iš paskos. Kai priartėjau per šimtą metrų, jis mane pamatė ir, aišku, manė vėl 
išsisuksiąs viražais. Aš taip pat pasukau ir tada iššoviau. Trasuojamosios kul- 
kos per porą metrų iš priekio pralėkė pro šalį. Kiek atleidau vairalazdę ir kita 
serija taikliai susmigo į variklį. Be paliovos šaudžiau toliau, varpydamas jo fiu- 
zeliažą. Kulkos iš galo pralėkė pro šalį. Skridome ne daugiau kaip penkiasdešim- 
ties metrų aukštyje. 

Sumažinau greitį ir smarkiai trūktelėjau vairalazdę. Lėktuvas drebėjo tirtėjo, 
bet suvaldžiau. Skrisdamas ne daugiau kaip keturiasdešimties metrų atstumu 
vėl nusitaikiau. Priešo lėktuvas taikiklyje atrodė didelis ir stambus, nes vis ar- 
tėjau prie jo. Kaip tik tą akimirką taikinys atsidūrė man priešais propelerį. Vėl 
ėmiau šaudyti - kulkos gražiai susmigo į fiuzeliažą, be paliovos leidžiantį tam- 
sius dūmus, ir lėktuvo nosis nukrypo žemyn. 

Vėliau mūsiškiai rado kulkų tankiai suvarpytą, sudegusį lėktuvą netoli 
Siuskiujarvio (Syskyjarvi) ežero. Kiek per daug šovinių dėl jo iššvaisčiau, betgi 
įkvepia ir mažesni dalykai! Mano „Fokerio“ antena buvo nulūžusi, nes atakuo- 
jant lėktuvas smarkiai vibravo. 

Raudonieji nuleidžia žvalgybinį aerostatą. Apačioje matyti gondola, 
kurioje įsikurdavo žvalgas. 


Sausio 22 d. mudviem su Vikkiu Pyėtsia buvo skirta užduotis numušti priri- 
šamąjį aerostatą, kuriuo priešas koregavo šaudymą Kolos fronto ruože. Gavome 
pranešimą, kad ta „dešra“ vėl kybo. Ligi tol ne kartą mėginome jį numušti, bet 
vis nepavykdavo. Be to, uoliai saugojo zenitinė artilerija. 

Pakilome į 4500 metrų aukštį virš Pitkerantos, laikydamiesi saulės pusėje. 
Sumažinome greitį ir pikiruodami puolėme aerostatą, kabantį maždaug tūks- 
tančio metrų aukštyje. Tik kai kliudėme riebius aerostato šonus, priešas mus 
pastebėjo ir iškart puolė nuleisti jo žemyn. Labai nustebau, kad iš jo neiššoko 
parašiutininkai, bet, galimas daiktas, jie jau negalėjo to padaryti. Mums nepa- 
vyko jo padegti - nors paleidau gal du tūkstančius kulkų, tik lašo formos dujų 
debesys pakilo į šaltą dangų. Ir zenitinė artilerija tratino kaip pašėlusi, bet mūsų 
neužkliudė. Nusileidę žemyn, medžių viršūnėm parlėkėme namo. 

Vasario 2 d. gavome oro erdvės kontrolės pranešimą, kad bombarduo- 
jama Sortavala. Iš pradžių buvo rašoma, jog priešas puola šimtu lėktuvų, ir 
Luukkanenas išsiuntė ten porą mūsiškių. Netrukus gavome pranešimą, kad 
atskrenda dar kelios dešimtys. Luukkanenas pasakė: skrendam visi, taikinių 
užteks! 


Virš Sortavalos skridome maždaug keturių tūkstančių metrų aukštyje. 
Degė bažnyčia, rodės, visas mano gimtasis miestas apimtas liepsnų. Iš tikrųjų 


Žiemos karas 


Sortavaloje degė šimtai pastatų. Sukdami ratus virš miesto, nematėme nė vieno 
priešo lėktuvo, bet iš Hūhanmekio (Huuhanmški) gavome pranešimą, kad prie 
miesto artėja trisdešimties bombonešių dalinys. Leidomės ten link ir pasitikome 
juos virš Hiumpiolenjarvio (Hympėlanjarvi) ežero, bet skridome gerokai že- 
miau ir bombonešių kliudyti negalėjome. Pakėlėme nosis ir pradėjome šaudyti. 
Tikriausiai bombonešių pilotai pastebėjo kulkų trasas danguje, nes aklomis sku- 
biai metė sprogmenis ir pasuko Ladogos link. Lėkėme paskui iki Ladogos rytinės 
pakrantės, bet nepavijome. Veikiausiai jų bazė buvo Lotinanpelte (Lotinanpelto). 
Ketinome grįžti į Sąsmauką, bet gavome dar vieną užduotį Koloje. Žvalgybinis 
aerostatas jau kybojo į šiaurę nuo Neteojos (Naataoja), virš vieškelio ir piečiau 
esančio geležinkelio brėžiamo trikampio. Nuo ten Kolos linkui tarp vieškelio ir 
geležinkelio buvo sutelkta nemažai artilerijos dalinių. Bet dar daugiau tų ugnia- 
mušių būrėsi pelkėje, į šiaurę nuo vieškelio. Viena baterija nuo kitos stovėjo vos 
per šimtą metrų. Suskaičiavome kuo atviriausiai išdėstytus šešis šimtus pabūklų. 
Mes neturėjome tiek pajėgų jiems sunaikinti. 

1940 m. vasario 4 d. sugrįžome į Sąsmauką. Gavome pranešimą, kad žvalgybi- 
nis aerostatas vėl buvo iškeltas, bet iškart atitrūko ir dingo. Leidomės jo ieškoti, 
bet jis, rodės, išgaravo. Ar priešas sutaisė ir iškėlė tą aerostatą, kurį mes numu- 
šėme, ar tai buvo nauja „dešra“? 


Po sovietų aviacijos antskrydžio liepsnojanti 
Sortavalos bažnyčia. 

Ruokolahtis 


Ruokolahčio (Ruokolahti) bazė buvo patogiai įkurta sąsiauryje, šalia bažny- 
čios. Gyvenome savivaldybės pastate, o budėjimo punktą įsirengėme saunoje, 
ant kranto. Paskelbus pavojų, mūsų grupė jau po kelių minučių būdavo aukštai. 
Priešas žvalgė, patruliavo, bombardavo naktimis, bet mūsų neužtiko. 

Skraidėme nuo ryto iki vakaro. Sugrįžę užkrimsdavome tik tuo tarpu, kol lėk- 
tuvus pildydavo degalų ir šaudmenų, bet neretai su duonos kąsniu skuosdavome 
vėl kilti į dangų. Paprastai per dieną išskrisdavome po šešis aštuonis kartus. Toks 
tempas alino vyrus, gadino lėktuvus. 

Nuostolių tuo metu patyrėme ir mes. Mūsų grupėje tarnavo šeši savanoriai 
danai. Kautynėse jiems nesisekė - visi buvo numušti ir tik du iš jų liko gyvi. 

Nuožmiame mūšyje su gerokai pranašesniu priešu pirmas žuvo savanoris 
leitenantas Fritzas Rasmussenas, vėliau ir grafas Erhardas Frijsas. Leitenantas 
Ulrichas, kuris skraidė lėktuvu „Gloster Gladiator“, atsiųstu jau karo metu, buvo 
numuštas virš Vertsilės ir susilaužė koją. Leitenantą nuvežė į karo lauko ligo- 
ninę, o ten jį operavo tikras brolis, tuo metu Suomijoje tarnavęs gydytoju. 

Paskutinę vasario dieną oro mū- 
šyje krito leitenantai Kristenssenas ir 
Christenssenas. 

Danai buvo puikūs kovotojai, įgudę 
ir, atrodė, bebaimiai pilotai. Pasitaikius 
progai jie visada atakuodavo priešą. 
Bet teko kautis smarkiausiuose mū- 
šiuose su gerokai pajėgesniu prieši- 
ninku. Ko gera, tuos šaunius vaikinus 
pirma laiko į paskutinę eskadrilę, į 
kurią anksčiau ar vėliau pakliūva visi 
pilotai, nuginė akla drąsa, net jauna- 
tviškas nutrūktgalviškumas. 

Naktimis su Luukkanenu ir Huha- 
nantti'u mėginome tramdyti skraidan- 
čius bombonešius. Nesisekė, nes mums 
pakilus priešo lėktuvai dingdavo kaip 
juodame maiše. Ir mes tamsią naktį 
gaudydavome juos tarytum juodame 


Leitenantas Erhardas Frijsas. Šis danų karo 
pilotas savanoriškai kovojo suomių pusėje ir 
žuvo 1940 m. vasario 19 d. 


Žiemos karas 


maiše. Reikiamos kontrolės sistemos neturėjome, tad bombonešį galėjome pa- 
stebėti tik per atsitiktinumą. 

Vasario 29 d., po pavojaus signalo pakilę į orą, visi patruliavome danguje. Bazėje 
jau turėjome šešiolika lėktuvų, nes gavome naikintuvų „Gloster Gladiator“ (GL), 
kuriuos vadinome kelijais. Startuojant visai eskadrilei pirmieji kildavo naikin- 
tuvai GL, nes buvo manevringi. Paskui juos - „Fokeriai“. Eskadrilei leidžian- 
tis, GL palaukdavo, kol nutūps „Fokeriai“, šitaip juos dengdami, ir nusileisdavo 
paskiausiai. Dengimo taktika buvo aktuali, nes priešas ėmė veikti labai aktyviai, 
atakuodavo net mūsų bazes. 

Sykį mums leidžiantis, GL dar suko ratus ore, saugodami. Tūpdami su ser- 
žantu Manu Frantili bazėje, pamatėme mechanikus mostais rodant, kad kil- 
tume. Mečiausi aukštyn ir apsisukęs priešais išvydau daugybę naikintuvų „I-16“ 
ir vieną gladiatorių, jau apimtą liepsnų, krintant žemėn. Pilotas, jaunesnysis 


Britų „Gloster Gladiator“ biplanas suomių karinių oro pajėgų tarnyboje. Šie lėktuvai gaminti 
1937-1940 m. Buvo ginkluotas keturiais 7,7 mm kalibro „Browning“ kulkosvaidžiais. 

seržantas Penttis Kosola, dar spėjo iššokti iš penkiasdešimties metrų aukščio. 
Jis žnektelėjo ant apledėjusios žemės prie bažnyčios ir tartum didelė drobulė jį 
užklojo parašiutas. 

Gana lengvai pasivijau du nulekiančius priešo lėktuvus. Tai buvo „I-16“ tipo 
naikintuvai su neįtraukiama važiuokle. Apšaudžiau vieną ir jis pradėjo rūkti. 
Paleidau seriją į antrą ir tas pratrūko dūmais. Iš pradžių lėktuvai skrido greta, 
bet po minutėlės vienas atsiliko. 

Man už uodegos plūkėsi ir vienas gladiatorius. Aš sekiau paskui atsilikusį lėk- 
tuvą. Jis jau kaip reikiant rūko ir mėgino tūpti kone kiekvienoje proskynoje, bet 
dūmai vis labiau trikdė matomumą. Tarpais driokstelėdavau jam į uodegą, vis 
nusistebėdamas, kad iš dešimties metrų kulkos lekia tuščiai, nes tik lėktuvo lie- 
menį skylėm varpau! Vis pasivydavau jį, norėdamas pasižiūrėti į nenaudėlį pi- 
loto kabinoje. Niaurus lakūno veidas pro dūmus suboluodavo tik retsykiais. 

Visąlaik baiminausi, kad aukštai šmaižantys priešo naikintuvai mudu pa- 
stebės, nes ruso lėktuvas paliko kilometrinę dūmų uodegą. Galų gale jis nusi- 
leido vienoje proskynoje palei Vuoksos upę, kitam naikintuvui - irgi su dūmų 
uodega - birzgiant jau kažkur toli. 

Tik spėjome bazėje prisipilti degalų, atėjo oro erdvės kontrolės pranešimas: 
„Nuo Imolos skrenda dvylika bombonešių.“ Be jokių bėdų pakilome su Frūntila 
ir leidomės Saimos (Saimaa) link. Atsigręžęs pamačiau, kad dangus net juo- 
das nuo priešo naikintuvų, o gladiatoriai juos atakuoja. Ir „Fokeriai“ jau kilo. 
Atlėkėm su Frantila į pagalbą ir pamatėm, kad iš šiaurės pagal medžių viršūnes 
atskrenda „I-153 Čaikų“ eskadrilė. Daviau ženklą Manui, kad atakuotume, idant 
jie neužpultų mūsiškių iš uodegos. Tada pastebėjau, kad iš tos pusės, kur švyti 
saulė, atlekia daugiau „I-153 Čaikų“ ir naikintuvų „I-16 Rata“. Priešas netikėtai 
puolė mūsų bazę iš trijų pusių, tad galima įsivaizduoti, kokia maišalienė kilo! 
Mūsų buvo penkiolika lėktuvų, o priešo - dvigubai daugiau. 

Tos dienos rytą nukrito Kosola. Leitenanto Olavio Liljos lėktuvas užsidegė ir 
dėlto liko gyvas. Leitenanto Erkkio Halmes lėktuvas sudegė nukritęs ant mal- 
kinės prie Kaukopės (Kaukopaa) gamyklos, o jam pačiam kulka kiaurai perėjo 
galvą. Kur tik pažvelgiau per tas kautynes, mačiau degančius lėktuvus ir vyrus, 
besileidžiančius su parašiutais. 

Vyresnysis puskarininkis Juho Tolkkis per patį mūšio įkarštį kažko nusileido 
į bazę ir iš karto vėl pakilo. Trys priešo naikintuvai puolė jo lėktuvą ir tas užsi- 
degė. Tolkkis kiek pasivartė su degančiu lėktuvu ir nukrito ant ledo. Lėktuvas 
sudužo į šipuliukus, variklis kelias dešimtis metrų nulėkė į šalį. Stebuklas, bet 
pats Tolkkis liko sveikas gyvas! 


Žiemos karas 


Paskui rusai padegė leitenanto Kristensseno lėktuvą ir jo kraštietis Christen- 
ssenas išsigelbėjo, iššokęs su parašiutu. Pamuštas leitenanto Tatu Huhananttio 
lėktuvas trenkėsi į priešo naikintuvą. Huhananttis jau buvo numušęs vieną 
priešą. Bet paskui jo lėktuvas, sukibęs su antruoju priešo naikintuvu, trenkėsi į 
Mansikakoskio (Mansikkakoski) tiltą. 

Iš pradžių suskaičiavome numušę aštuonis rusų lėktuvus. Žuvo keturi mūsų 
pilotai, trys iš degančių lėktuvų išsigelbėjo. Priešo naikintuvai, mūšio metu suk- 
dami aplink ratus, apšaudė ir mūsų bazę. Mūsų mechanikai ir kiti darbuotojai 
atsišaudė kuo galėjo, pasinaudojo visais bazėje buvusiais ginklais. Įtaisė lėktuvų 
kulkosvaidžius ant stulpelių ir pro sniego sankasas sėkmingai tratino jais priešą. 
Mechanikas Saunamakis šitaip įtaisytu kulkosvaidžiu pašovė vieną „Čaiką“. 

Oro mūšis kyla netikėtai ir pasibaigia staiga - taip nutiko ir tąkart. Priešas 
kiek pasisukiojo mūsų bazėje, pažiūrėjo, kiek dar turi degalų, ir pamatęs, kad 
atgal sugrįžti užteks, iš karto pasitraukė. 


Suomiškas išradingumas. Zenitiniu pabūklu tapęs 
prieštankinis šautuvas. Šaltinis: SA-kuva. 

Lemis 


Kovo I d., dar prieš saulėtekį, leidomės į naują bazę Lemyje (Lemi). Lėktuvus 
nuskraidinome į Kivijarvį (Kivijarvi), tada, kirtę Papinojos kanalą, palikome 
beržyne prie Lahnajarvio (Lahnajarvi) ežero, o patys įsikūrėme Lemio pašto 
pastate ir kai kurių bažnytkaimio gyventojų namuose. Sklinda pasakojimai, kad 
„bažnyčios prižiūrėtoja“ (Eeva Rasonius) neturėjo karštuvų. Dėl to ji pasiskundė 
namuose apsigyvenusiems pilotams, užtat paskui, tarpkarinės taikos metu, at- 
skridęs seržantas majoras Ilmaris Juutilainenas jos kieme iš lėktuvo numetė avių 
vilnai karšti reikalingą įrankį. 

Orui subjurus, debesys plūkaudavo šimto ar trijų šimtų metrų aukštyje, mato- 
mumas buvo blogas. Retsykiais dideliais, minkštais kąsniais iškrisdavo sniegas. 
Tuo metu galėjome remontuoti lėktuvus, pailsėti. Džiaugėmės pertrauka, nes 
buvome pervargę, o lėktuvai suvarpyti kulkų. Visa eskadrilė praleido daug sun- 
kių dienų fronte ir užfrontėje, galynėdamasi su bazę puldinėjančiais priešo bom- 
bonešiais ir naikintuvais. Ne vienas šaunus vaikinas dėl tėvynės paaukojo viską. 
Per dvi dienas galėjome atsigauti, pasiruošti tolesniems mūšiams. 

Skaitėme, žaidėme „laivus“ ir, atrodė, poilsio dienos tikrai praeis ramiai. Kažin 
ar priešas skraidžios tokiu oru. 

Bet mūsų poilsį nutraukė telefono skambutis. Numečiau ant suolo skaitomą 
knygą ir užsitraukiau odinį šalmą. Ne, tai nebuvo įprastas pavojaus signalas — 
telefonu kalbėjęs eskadrilės vadas nedavė įsakymo kilti į orą. Jis tik kartojo labai 
keistus vietovardžius. Tylą perėmė įtampa: visi klausėsi laukdami nurodymų. 
„Priešas juda ledu... nuo Hapasario... taip... taip, vadinasi, kuo greičiau... supra- 
tau... baigiu.“ 

Tada mums viskas paaiškėjo. Sužinojome, kad maždaug bataliono didumo 
pajėgos nuo Hapasario (Haapasaari) juda Virolahčio (Virolahti) link. Už kelių 
kilometrų nuo jo kitas, didesnis, junginys traukia į rytus. Pukijo (Pukkio) saloje 
prie Virolahčio išsidėsčiusi mūsų pakrantės baterija šešių colių kalibro pabūklais 
apšaudė priešą, bet rusų sustabdyti jai nepavyko. Mes priešą turėjome išvyti ar 
bent jau efektyviai pristabdyti. 

Gavau užduotį patikrinti oro sąlygas pakrantėje, nustatyti, ar įmanu ten skrai- 
dyti. Pakilau į orą tirštėjant pūgai ir iš karto supratau, kad orientuotis bus sunku, 
nors vietovė pažįstama. Vietomis nusileisdavau iki pat medžių viršūnių, bet vis 
tiek beveik nieko nematydavau. Vis dėlto artėjant prie pakrantės oro sąlygos ge- 
rėjo, tad virš vandens skridau pakilęs net per tris šimtus metrų. Pagalvojau, kad 
oras kuo tinkamiausias užduočiai vykdyti. 


Žiemos karas 


Greitai pasukau atgal pranešti savo pastebėjimų. Susakiau juos vadui ir nura- 
minau kitus pilotus, pridurdamas, kad „valkatų rusų“ neišgąsdinau, o jau nuo 
pakrantės pasukau atgal. Aštuoni mūsų grupės lėktuvai prisipylė degalų ir jau 
buvo pasirengę skristi. 

Piktumo apimti pakilome iš saugios bazės ir poromis dingome už pietinės pa- 
krantės medžių. Skridau grupės vadui Eikkai Luukkanenui iš kairės. Žvalgiausi 
aplinkui, nors priešo nesibaiminau. Už nugaros kairėje mačiau „Kruvinojo 
Vihtoro“, o iš dešinės - „Politruko“ porą. Toliau neaiškiai įžiūrėjau mūsų ketvir- 
tąją porą - užnugario apsaugą. Taigi visi buvom krūvoj. 
esančias salas. Praskridome pro didžiausią ir jos įlankėlėje išvydome gražų kai- 
melį. Prie namų bruzduliavo žmonės maskuojamaisiais drabužiais - veikiausiai 
pakrantės gynybos kariai. 

Praskridome pro salas, neradę jokio atramos taško - kur pažvelgėm, matėm 
vien šaltą baltumą. Netrukus apačioje pastebėjome juodų dėmių, paliktų mūsų 
pakrantės baterijos, - supratome, kad skrendame teisinga kryptimi. Tą akimirką 
apačioje iš kairės pamačiau ir žmones maskuojamaisiais drabužiais. Jų buvo 
daug - keletas dalinių. Trūktelėjęs iškėliau lėktuvo nosį, kad nesusidurčiau su 
vado naikintuvu, kuris pasuko priešo pusėn, ir taip pat padariau lanką. Nėriau 
iš kairės ir atsidūriau prie pat ledo, bemat trūktelėjau vairalazdę ir iškart atlais- 
vinau. Nedaug trūko, kad būčiau smigęs į ledą! 


Raudonarmiečių voros skverbiasi į Suomijos gilumą. 

Vėl viskas buvo gerai. Lėkiau dideliu greičiu, rusus mačiau prieš pat nosį. 
Paspaudžiau nuleistuką ir priešų banda ėmė blaškytis. Keistai pasiūbuodavo ir 
dešimtimis pasliki krisdavo ant sniego. Kai kurie savo noru mesdavosi ant ledo, 
bet ir aplink juos tumulais sukildavo sniegas. Kiti lėktuvai, skrendantys man iš 
šonų, prisijungė prie žaidimo. Visas priešo dalinys išgulė ant ledo, išsigandęs 
mūsų. Priešais kairėje pamačiau pliką uolą, kužėte kužančią tamsiai apsirengu- 
sių žmonių, o jos pakraščiuose lakstė pasibaidę arkliai. Grupės vadas uolą jau 
atakavo ir aš pasukau ton pusėn. Po akimirkos nuo uolos dulkėm sukilo sniegas. 
Šaudydami į tą krūvą nepataikyti negalėjome. 

Pralėkę pro uolą, leidomės ieškoti kitų priešo dalinių. Kitoje salos pusėje buvo 
matyti dar tiek pat rusų kareivių maskuojamaisiais drabužiais. Jie judėjo trim 
didelėm grupėm. Mano skaičiavimu, maždaug batalionas. Nedideliame aukštyje 
skridome rytų pusėn, bet daugiau priešo dalinių nematėme, tad nusprendėme, 
kad jie jau bus prisijungę prie mūsų atakuoto dalinio. 

Daviau ženklą kitiems lėktuvams ir pasukau atgal, ketindamas paleisti liku- 
sius šaudmenis į tą bandą, nuo kurios pradėjome. Trys lėktuvai skrido man 
iš šono, kiti susirikiavo apie tolėliau skrendantį grupės vadą ir dviem bangom 
pradėjome antrą ataką. Pakilome iki apatinės debesų ribos ir vėl metėmės prie 
taikinio. Priešai rogėmis gabenosi zenitinius pabūklus - prie lafetų pritaisytus 
savo keturvamzdžius vargonus. 
Pirmučiausiu taikiniu išsirinko- 
me šiuos zenitinius ginklus. Iš 
debesų staiga kritome į juos ir iš 
visos širdies pagriežėme likimo 
giesmę. Prie ginklo, į kurį nu- 
sitaikiau, mačiau du vyrus, bet 
mano kulkos pasiekė objektą 
nespėjus jiems iššauti. Vienas 
susirietė ant lafeto, o kitas nuo 
jo krito ant ledo. 


Žiemos karo akimirka. Rusų kariai 
džiaugiasi jiems atitekusiais suomių 
ginklais: „Maksimo“ sistemos 
kulkosvaidžiu „M32-33“ ir Suomijoje 
modifikuotais „Mosino“ šautuvais. 


Žiemos karas 


Vėl pasukau prie uolos, kur dar mačiau daug rusų kareivių. Tuo pat metu ke- 
turios mūsų grupės apšaudė koloną, kurioje tankia vora namų link kinkavo ar- 
kliai. Šešiolika mūsų naikintuvų kulkosvaidžių šaudė tiršta mase uolą aplipusius 
priešus. Turbūt nemažai veltiniuotųjų ant tos uolos nurimo amžiams. Tarp uolos 
ir pakrantės pamačiau dalinį, kurį buvome pastebėję galiausiai. Visu greičiu nu- 
lėkėme pirmyn. Skrisdami žemai, taip žemai, kiek išdrįsome, šaudėme į bėgan- 
čius priešus. Trasuojamosios kulkos šiurpiai plakė bejėgę bandą, karo giltinė 
pjovė dalgiu gausų derlių. 

Naująją kovos taktiką pritaikėme ne vien tame žygyje. Gavę priešlėktuvinės 
gynybos vado, skyrusio šią užduotį, padėką, po kelis kartus per dieną vydavome 
atakuojančio priešo dalinius nuo Vypurio įlankos prieigų. Tie žygiai darėsi vis 
sunkesni, nes priešas ėmė siųsti naikintuvus kariaunai dengti. Nemaloniai spau- 
džiami iš viršaus, sklęsdavome labai nedideliame aukštyje, pikti smigdavome 
žemyn, ištuštindavome dėtuves į priešo ordas ir sprukdavom, nes rusų naikin- 
tuvai puldavo mus iš viršaus. 

Per šiuos skrydžius praradome tik vieną lėktuvą - jis turėjo avariniu būdu nu- 
sileisti ant ledo Vilaniemyje (Vilaniemi). Kulka pilotui Manui Frantilai pataikė į 
krūtinę, bet jis vis dėlto paršliaužė savųjų pusėn ir buvo nuvežtas į ligoninę. Oro 
sąlygos mums buvo palankios ir tinkamos panašiems veiksmams. Sausumoje 
kelių šimtų metrų aukštyje laikėsi tiršti debesys, o virš jūros dangus buvo vi- 
siškai giedras. Išskridę su 17-18 „Fokerių“, prie objekto kaskart artėdavome vis 
iš kitos pusės. Priešo naikintuvai budėdavo netoliese, o jų zenitinė ugnis buvo 
galinga. Skrisdavom žemai, šaudydavom greitai. Tai buvo sunkiausios užduotys 
per visą karą, pasekmės - taip pat. 

Paskutinėmis dienomis priešai jau ne krisdavo pasliki ant ledo, o pyškindavo 
į mus kuo galėdavo. Kariauna netolygiai prasiskirdavo, kai kiekviename mūsų 
lėktuve uždainuodavo keturi kulkosvaidžiai „Browning“, per sekundę ištrati- 
nantys 100 kulkų. Per dešimt dienų tokių atakų į Raudonosios armijos gaujas 
vien aš paleidau 25 000 kulkų. 

Visi lėktuvai, taip pat karo pabaigoje gauti nauji naikintuvai „Fiat G. 50“ ir 
„Morane M. S. 406“, buvo naudojami Vyborgo įlankos kovose, bet zenitinės arti- 
lerijos kariai vis tiek tvirtino nematę nė vieno mūsų lėktuvo. Nenuostabu, nes jie 
nežiūrėdami pyškino ir į savus, ir į priešus! Bet praskridus pro priešo zenitinės 
artilerijos liniją širdis atlėgdavo. Sovietai šaudė smarkiai - mūsų pusėje artilerija 
šaudė rečiau. 

Tokio pobūdžio atakomis baigėsi Žiemos karo kovos oro erdvėje. 

Tarpkarinė taika 


Iš Joroineno į Malmio baze Helsinkyje 


Taika. Keistas jausmas. Danguje nematyti jokių lėktuvų. Rodės, užėjome į ve- 
lionio namus, kur nevalia triukšmauti. Džiugų, šelmysčių pilną mūsų gyvenimą 
užklojo tylos skraistė. Taikos sąlygos mus sugniuždė. 

Vis dėlto žaidimas baigėsi tinkamu metu. Ir žmonės, ir technika buvo visiškai 
nualinti. Bet kartėlis nenuslopo. Ne dėl tokios baigties mes stengėmės. 

Sykį kažkokiame susiėjime pažadėjau pasibaigus karui ir įsigaliojus taikai pa- 
kelti už tai taurę. Bet, išgirdęs taikos sąlygas, nuėjau pas grupės vadą ir papra- 
šiau, kad manęs šito neprašytų. Jis atsakė neprieštaraująs, bet su sąlyga, kad kitą 
kartą sudarius taiką tostą paskelbsiu, - taip ir sutarėm. 

Visi jautė, kad karas dar nesibaigė. 

Įsigaliojus taikai, persikėlėme į Joroineną - ten remontavome techniką, vyk- 
dėme įprastus skrydžius. Paskutinėmis karo dienomis jau buvom gavę ir naujų 
lėktuvų - amerikietiškų denio naikintuvų „Brewster 239“ (BW), sukonstruotų 
Švedijoje, Trolhetene. Atsiskraidinome į Suomiją jų daugiau ir gavome nuro- 
dymą senuosius „Fokerius“ perduoti Valstybinei aviacijos gamyklai Tamperėje. 
Skraidinant lėktuvus iš Joroineno į Tamperę susidūrė Heikkio Ilveskorpio ir 
Eero Savoneno lėktuvai ir pilotai žuvo. Karas tebereikalavo aukų. Lakūnai buvo 
geri draugai. Jie kartu pradėjo skraidyti, kartu ir baigė. 

Parsiskraidinę visus naikintuvus „Brewster“, Helsinkio Malmio (Malmi) oro 
uoste įkūrėme bazę. Budėjome joje visą 1940-ųjų vasarą. 


Tarpkarinė taika 


E itodižiionso sia | 


Suomiai miestiečiai skaito iškabintus pranešimus apie su bolševikais pasirašytą 
taiką ir Žiemos karo pabaigą. 


Suomiją tuo metu ištiko dar viena nelaimė: dingo kompanijos „Aero“ keleivi- 
nis lėktuvas „Kaleva“, skraidęs iš Helsinkio į Taliną. Negavus jokios informaci- 
jos, iš Santahaminos ieškoti dingusio keleivinio buvo išsiųstas vandens lėktuvas 
„Ripon“. Bet „Kalevos“ jis nerado. 

Su eskadrilės vadu, majoru Eriku Magnussonu, kurį vadinome Eka, visą laiką 
klausėme pranešimų apie paieškos rezultatus. Buvau pasirengęs skristi — ir lėk- 
tuvą pasiruošiau. Magnussonas tik žvilgtelėjo į mane ir suurzgė: „Tu lėk žiūrėti!“ 

Iškart pakilau su „Brewster“ į dangų ir, laikydamasis dviejų šimtų metrų aukš- 
čio, leidausi Estijos pakrantės link. Skrisdamas pro Helsinkio švieslaivį, toli, 
palei horizontą, pastebėjau povandeninio laivo kontūrus. Pasukau ton pusėn ir, 
priartėjęs per kilometrą, išvydau į laivagalį bėgant rusų jūreivį. Jis greitai nu- 
plėšė vėliavą ir įsikišo ją į užantį. Žinojau, kad tarptautinės taisyklės draudžia 

Keleivinį „Ju-52 Kaleva" sovietai numušė jau pasirašius SSRS ir 
Suomijos taikos sutartį. 


prisiartinti prie svetimos valstybės karo laivo atviruose vandenyse daugiau nei 
per penkis šimtus metrų ir virš jo skraidyti. Vis dėlto prie povandeninio laivo 
prilėkiau maždaug per šimtą metrų ir, sukdamas ratą, pamačiau jūroje aplinkui 
jį daug lėktuvo nuolaužų ir didelių naftos dėmių. Apskriejau dar vieną ratą maž- 
daug per penkiasdešimt metrų, norėdamas pažiūrėti, ar denyje nėra išgelbėtų 
žmonių. 

Kapitono bokštelyje pamačiau tris vyrus su baltomis uniforminėmis kepurė- 
mis, o prie bokštelio stovėjo jūreivis, kurį anksčiau pastebėjau ant denio. 

Povandeninis laivas laikėsi maždaug per penkis kilometrus į šiaurę nuo Kerio 
švyturio. Trūktelėjau vairalazdę ir pasukau į Estijos pusę, bet apsisukęs nuleidau 
nosį povandeninio laivo link. Buvau užtaisęs kulkosvaidžius, taikiklyje žybčiojo 
švieselė. Man ūžė galva - buvau persiutęs ir užsiplieskiau kautis. Tada dar neži- 
nojau, kad neginkluotą keleivinį lėktuvą numušė rusų bombonešiai. Tuo metu, 
kai „Kaleva“ pakilo Taline, iš bazės išskrido ir du rusų bombonešiai. Oficialus 
tyrimas tai atskleidė tik per Tęstinį karą. 

„Kaleva“ skrido virš jūros, iš abiejų pusių priartėję bombonešiai šaltakraujiš- 
kai jį apšaudė, ir lėktuvas nukrito į jūrą. 


Tarpkarinė taika 


Pro povandeninio laivo kapitono bokštelį pralėkiau 400 km per valandą grei- 
čiu. Man neriant žemyn, atsivėrė denio liukas, iššoko trys jūreiviai ir taip mikliai 
bloškė nuo pabūklo apvilką, kad tas nukrito į jūrą. Povandeninis laivas pasuko 
į šoną, nuo jo atsiplėšė paprasta valtis. Antra tokia pat laikėsi už penkiolikos 
metrų, trečia - kiek tolėliau. Maždaug už kilometro mačiau burlaivį, dar toliau, 
prie horizonto - garlaivį. 

Lėkdamas žemyn prie povandeninio laivo, pagalvojau, kad, jų pabūklo vamz- 
džiui bent kiek krustelėjus, ištaškysiu artilerininkus, o paskui tuos, kurie stovi 
kapitono bokštelyje, o tada pagręžiosiu skylių laivo korpuse. Bet ekipažas nere- 
agavo, nors skraidžiojau virš jo ir įprastai, ir pilvu į viršų. Pamojavau sparnais ir 
parlėkiau į bazę. 

Artėdamas prie kranto pastebėjau du sovietų hidroplanus „MBR-2“. Pamaniau, 
kad įlėkė į mūsų teritorinius vandenis, ir nutariau juos sutvarkyti. Patikrinęs 
žemėlapyje, pamačiau, kad jie plauko neutraliuose vandenyse. Praskridau virš 
vieno jų, paskui apsiverčiau ir pralėkiau virš antro. 

Į okupuotą Estiją jau nebeskraidėme. 


Sovietų hidroplanas „MBR-2“, dar vadintas „skraidančia 
valtimi". Pradėtas gaminti 1932 m., eksploatuotas iki 1946 m. 
Dažniausiai naudotas žvalgybai. 

Testinis karas 


Iš Vesivelimos į Rantasalmį 


1940 m. rugpjūčio mėn. Vesivehmoje (Vesivehmaa), į šiaurę nuo Lahčio, buvo 
įkurta aviacijos bazė ir iš triukšmingo Malmio oro uosto mes persikėlėm ten, 
kur buvo geresnės sąlygos treniruotis. Vesivehmoje mus ištiko pirmoji netektis 
„per naikintuvų „Brewster“ naudojimo laikotarpį“ - oro uosto pakraštyje į žemę 
rėžėsi Žiemos karo aso, seržanto majoro Kelpo Virtos (Kelpo Virta) pilotuoja- 
mas lėktuvas. 

1941 m. birželio 17 d. 16 val. gavome įsakymą laukti pasirengus, tad dieną 
naktį budėjome prie lėktuvų. 


Tęstinis karas 


Ir birželio 25 d. driokstelėjo. Tądien budėjo kita grupė ir mes dar su pižamo- 
mis drybsojom lovose, kai užkaukė pavojaus sirenos - puolėme į lėktuvus ir ki- 
lome, tolesnius nurodymus buvo pažadėta perduoti per radiją! 


Pakilę sužinojome, kad bombarduojama Heinola. Viena iš tą parą budėjusių 
grupių, anksčiau perkelta į Selenpės (Selinpaa) bazę, leidosi pasitikti nekviestų 
svečių. Iš dvylikos priešo lėktuvų nė vienas nesugrįžo ir nebepapasakojo, kaip 
sekėsi bombarduoti mūsų šalį. Mes laukėme ore apie valandą, bet buvo ramu, 
svečių negirdėti, todėl grįžome į bazę. 

Tuo metu Joroineną, kur laikėsi „Fiat“ (FA) eskadrilė, atakavo dvylikos bom- 
bonešių dalinys. Ir iš tų dvylikos nė vienas namo neparnešė žinių. Tą dieną su- 
naikinome dvi priešo lėktuvų grupes. 

Naikintuvai „Brewster“, kuriais tuo metu skraidėme, buvo gaubtašoniai, pri- 
minė bites. Jie buvo greiti, manevringi, gerai ginkluoti, piloto sėdynę iš nuga- 
ros ir iš apačios saugojo šarvai. Buvo smagu jais kovoti. Žinojome, kad pakilę į 
dangų dar susidursime su seniai pažįstamais naikintuvais „I-15“, „I-16 Rata“ ir 
„I-153 Čaika“. 

Liepos 3 d. persikėlėme į naują aviacijos bazę Rantasalmyje (Rantasalmi) netoli 
fronto linijos. Iš ten pradėjome reguliariai skraidyti į frontą. Gyvenome Piuvilės 
(Pyyvila) dvare, kurio šeimininkas buvo pavarde Juutilainenas. Mudviejų ne- 
siejo giminystės ryšiai, bet pavardės buvo vienodos ir jis su manim elgėsi kaip 
su tikru sūnum! 


Kad nenusilptų regėjimas ir būtų palaikomas pilotų kovinis pasirengimas, su 
maisto daviniu papildomai gaudavome gabalinio cukraus (20 g), arbatos arba 
šio gėrimo pakaitalo (1 g), sūrio arba marmelado (40 g), dešrelių arba mėsos 
konservų (40 g) ir sausainių arba džiūvėsių (100 g). Be to, dvigubą sviesto davinį. 
Dešreles vadinome ypatinguoju priedu ir tas pavadinimas kartais atitikdavo ti- 
krovę, nes jos judėdavo savaime - po odele kužėte kužėdavo baltų kirmėlyčių! 

Mūsų grupės vadas, leitenantas Jorma Karhunenas, kurį vadinome Jope, ir lei- 
tenantas Pekka Kokko vieną vakarą susiruošė į Varkauso (Varkaus) miestelį. Ir 
sutiko ten vieną dailią esybę, vardu Pegė Braun. Vaikinai paskambino ir paprašė, 
kad atvažiuočiau parvežti jų iš Joroineno stoties, pasakė atsivešią tą gražuolę. 
Nulėkęs parsivežti, aš ją pamačiau - tai buvo airių seterių kalytė. Per karą ji tapo 
mūsų grupės talismanu. 


< Suomijos kaimas po rusų bombonešio atakos. Kairėje matyti ugnies nepaliestus namus 
besistengiantys apsaugoti, vandenį ant stogų liejantys žmonės. 

Pietūs tarp skrydžių. Lėktuvų pilotų maisto davinys būdavo kiek sotesnis ir 
įvairesnis už paprastų pėstininkų maisto davinį. Šaltinis: SA-kuva. 


Tęstinis karas 51 


I. Juutilainenas savo lėktuvo kabinoje. Šaltinis: 54-kuva. 


Bazėje Pegė nepaprastai domėjosi mūsų darbais. Ir taip 
puikiai juos pažino, kad, mums nubėgus prie lėktuvų, vizgin- 
dama uodegą išlydėdavo kiekvieną, kylantį į dangų. Kai iš- 
skrisdavo visi, tuoj pat mesdavosi į radijo stotį ir, pastačiusi 
ausis, klausydavosi mūsų garsaus šabaldžiavimo. Per kauty- 
nes mūsų kalbos tonas ir balsų atspalvis, aišku, pasikeisdavo. 
Pegė nerimaudavo, sukdavo ratus aplink ir inkšdavo tol, kol 
mūšis baigdavosi. Išgirdusi grįžtančių lėktuvų ūžimą, sku- 
binai dumdavo prie jų, vizgindama uodegą, šokčiodavo ant 
visų iš eilės orlaivių sparnų, pasitikrindama, kad sugrįžo visi. 

Nuotaika Tęstinio karo pradžioje buvo visai kitokia nei per 
į Žiemos karą. Jautėmės džiugiai. 

Dangus buvo giedras, vasara nepaprastai karšta. Per gynybinius arba palydi- 
muosius skrydžius matydavome fronto linijoje tvyrant melsvą dūmų ūkaną. Su 
priešu tuo metu susidurdavome nedažnai. 


Bazėje deginomės saulėje, krėtėme išdaigas. Grįždami iš skrydžių leisdavomės 
darnia rikiuote - sparnas prie sparno, ir radijo drausmės nuostatų tada nelabai 
paisėme, kol neuždraudė, dainuodavom visokias daineles. Civiliai gyventojai, 

I. Juutilaineno vadas Korma Karhunenas su aviacinės kovos grupės 
talismanu, airių setere Pege Braun. Šaltinis; S4-kuva. 


paprastais imtuvais pagavę mūsų radijo dažnius, klausydavosi mūsų linksmybių, 
tad smagumai turėjo baigtis. 

Į oro uostą leisdavomės dailia vora, lyg vėrinio karoliukai: aštuoni lėktuvai 
susirikiuodavo greičiau nei per minutę. Vėliau nustojome tai daryti, nes tai pa- 
stebėjęs priešas būtų sunaikinęs mūsų lėktuvus. 

Kildami taip pat akimirksniu darniai susirikiuodavome. Visi buvome patyrę, 
šaunūs pilotai, skraidėme puikiais lėktuvais, puikiai juos valdėme. Per oro mū- 
šius kaudavomės kaip profesionalai. Apsieidavome be nurodymų, gerai žino- 
dami, ką ir kur daryti tiek rikiuotėje, tiek mūšiuose. 

Per kautynes priekyje žemiau skrisdavo keturi naikintuvai, o iš paskos, kiek 
aukščiau ir šone kitas ketvertas - viena pora atskirai nuo kitos. Kilus mū- 
šiui, atakuodavo priekyje skrendantis ketvertas, tik tada, jeigu reikėdavo, 


Tęstinis karas 


prisijungdavo kiti lėktuvai, bet vieno ketverto pora lėktuvų, jei galėdavo, iš aukš- 
čiau pridengdavo kitus lėktuvus ir kontroliuodavo padėtį. Vis dėlto per didelius 
oro mūšius lėktuvai po pirmos atakos išsiblaškydavo labai plačiai, kildavo baisi 
suirutė, tad jų rikiuotės niekas nesuvaldydavo. Tokiais atvejais bendro padėties 
vaizdo susidaryti neįmanoma. Savi ir priešo lėktuvai susimaišę sukdavo ratais ir 
atakuodavo vieni kitus. 

Sužinojome, kad priešas įprato ankstų rytą trikdyti mūsų priešakines linijas 
Ūkuniemio (Uukuniemi) ruože, o mūsiškiai jiems negali duoti atkirčio. Išgirdęs 
apie tuos antskrydžius, eskadrilės vadas pažadėjo surengti šiltą priėmimą ne- 
kviestiems svečiams. 

Liepos 9 d. rytas buvo vasariškai gražus. Dangus švytėjo giedrumu, anks- 
tyvo ryto saulės nušviestos apačioje snaudė Saimos (Saimaa) salelės. Gražus 
buvo vaizdas, kai dvi kovinės rikiuotės lėkė pro jas į rytus. Iš bazės išskridome 
4 valandą. 

Kokį pusvalandį sukome ratus palei Ūkuniemį, o tada pastebėjome rytų pu- 
sėje žemiau skrendant tris priešo bombonešius ir tris naikintuvus pavymui. 
Pajudinau sparnus, parodydamas kitiems, kad pastebėjau priešą, ir per radiją 
pranešiau tai grupės vadui. Bet tą akimirką greta, tokiame pat aukštyje, išvydau 
daugybę priešo naikintuvų. Du mūsų lėktuvai juos jau atakavo ir aš puoliau į pa- 
galbą. Kartu su savo vedamuoju, seržantu Jouko Huotariu, kurį vadinome Jusiu, 
pralėkėme pro grupės vado lėktuvą, šitaip parodydami, kad pastebėjome dar 
vieną priešo darinį. Žvilgtelėjęs atgal pamačiau Jusį atkakliai sekant man įkan- 
din. Pakartojau įsakymo atakuoti ženklą ir jis atsakė supratęs. 

Kilo tikra maišalienė! Apačioje šmaižė galybė lėktuvų, tad taikinių turėjome 
per akis. Pamačiau vieną prie pat, apačioje. Apsiverčiau ant nugaros ir nupiki- 
ravau į jį. Greitai nusitaikiau ir jau ketinau šauti, bet pilotas mane pastebėjo. 
Manevringa „I-153 Čaika“ skrendantis ivanas padarė staigų viražą. Mečiausi iš 
paskos ir nusitaikęs paleidau pirmąsias serijas. Sunkieji kulkosvaidžiai šaudė 
puikiai - lėktuvas tolygiai vibravo. Mačiau, kaip trasuojamosios kulkos susmigo 
į priešo lėktuvo korpusą, bet daugiau nieko nenutiko. Sukdamas apie jį ratu pa- 
leidau keletą trumpų serijų. Galiausiai išnėriau pro pat jo uodegą. 

Kilstelėjau aukštyn, stebėdamasis, kad priešas dar laikosi ore. Mačiau, jog ir 
Jusis nuožmiai atakuoja jį, tratina visu pajėgumu. Jo atakos poveikis buvo toks 
pat, kaip mano. Apsižvalgęs pastebėjau, kad lėktuvai ore laikosi įvairiausiomis 
padėtimis, bet priešas skrenda žemiau. Kovėsi visi mūsų naikintuvai „Brewster“: 
vis pakildavo ir nerdavo žemyn kaip sakalai prie grobio. 

Vėl atakavau — viena iš „Čaikų“ plykstelėjo ugnimi, o tolėliau gražiai 
aukštyn traukėsi naikintuvas „Brewster“. Kautynės truko tik kelias minu- 
tes. Trasuojamosios kulkos skvarbė erdvę ir sykiais koks lėktuvas, keistai 

Suomių lėktuvo ekipažas rengiasi skrydžiui. Šaltinis: S4-kuva. 


vartaliodamasis, pasileisdavo žemyn kaip sužeistas paukštis. Vieni lėktuvai lėkė 
žemėn apimti liepsnų, kiti pikiravo, palikdami ilgą dūmų uodegą. 


Kautynės vyko šiek tiek į vakarus nuo Hūhanmekio (Huuhanmaški) stoties, 
keturių tūkstančių metrų aukštyje. Ant ežero kranto tebestovėjo daug sykių 
matytos gražios Hūhanmekio kareivinės. Apačioje, virš ežero, pamačiau kažką 
skrendant. Priešo lėktuvai spruko iš labai išsiplėtusios kautynių erdvės. Nė ne- 
dvejodamas puoliau iš paskos ir smarkiau patraukęs vairalazdę nėriau žemyn. 
Kryčio greitis vis didėjo - lėkiau žemyn kaip akmuo. Greitai pasivijau priešą, 
skrendantį palei medžių viršūnes ir tikriausiai manantį, kad jam niekas negre- 
sia. Lėkdamas tolygiu greičiu, atkūriau lėktuvo padėtį ir nusitaikiau į „Čaiką“. 
Man artėjant lėktuvas taikinyje didėjo - ir aš jau mačiau visas detales. Atsidūręs 
už kelių dešimčių metrų, nusitaikiau į kabiną ir iššoviau. Abu mano kulkos- 
vaidžiai fiuzeliaže pliūpčiojo trasuojamosiomis kulkomis. Kartu turėjau kilti 


Tęstinis karas 


aukštyn, kad nesusidurčiau su auka, maždaug iš dešimties metrų aukščio krin- 
tančia miške. 

Mano lėktuvo variklis pradėjo čiaudėti ir priešais, kiek aukščiau, pasirodė dar 
viena „Čaika“. Pasirengiau nutūpti avariniu būdu lauke pakraštyje prie Mynalos 
(Miinala) kaimo, baimindamasis, kad nepamatytų priešas. Bet leidžiantis staiga 
variklis suburzgė, ir priešas, nepastebėjęs manęs, praskrido pro šalį. Aš, aišku, 
puoliau vytis. Mudviem vienam paskui kitą lekiant Lahdenpohjos miestelio link, 
vienas iš naikintuvų „Brewster“ metėsi prie „Čaikos“, į kurią buvau nusitaikęs, 
numušė virš miško į pietus nuo miestelio ir bemat dingo aukštybėse. 

Pastebėjau dar porą taikinių, matyt, ketinusių prisijungti prie saviškio, sprun- 
kančio iš kautynių sumaišties. Abu lėkė Ladogos link, darydami nervingus po- 
sūkius ir visą laiką grįžčiodami atgal. Skridau iš paskos palei medžių viršūnes, 
laikydamasis gana dideliu atstumu. Draugužiai pralėkė Sorolos (Sorola) kaimą 
virš Ladogos ir, visiškai nusiraminę, pasuko į savo bazę Kekisalmyje (Kakisalmi). 
Supratau, kad atėjo laikas veikti, ir visu greičiu nuūžiau jiems iš paskos. Pasivijau 
juos, kai iki Kuhkos (Kuhkaa) buvo likę du trys kilometrai. Tiksliai nusitaikiau 
į vedamąjį ir šoviau. Galimas daiktas, pilotas kažką nujautė, nes tą pat akimirką 
metėsi į šoną, bet buvo per vėlu. Kulkos padarė savo darbą. 

Antro lėktuvo pašauti jau nespėjau, nes jis taip pat metėsi į šoną ir prapuolė 
salelių labirinte. Sukdamas savąjį kranto link, ramaus Ladogos ežero paviršiuje 
pamačiau burbulus. Dar vienas pilotas atrado ten amžinojo poilsio vietą. 

Norėjau vytis antrąjį lėktuvą ir suvesti su juo sąskaitas, bet mano naikintuvo 
variklis vėl pradėjo čiaudėti ir aš apsigalvojau. Nebaigiau darbo, tad nelabai pa- 
tenkintas leidausi atgal į bazę. 

Pilotai buvo puikiai nusiteikę. Mums šiame kare tai buvo pirmos kautynės, 
per kurias numušėm aštuonis priešo lėktuvus. 

Liepos 20 d. iš Imatros atėjo pranešimas, kad priešas artėja prie miesto. Graži 
mūsų aštuonių lėktuvų rikiuotė iškart išskrido buvusios poilsiavietės link, bet 
kai pasiekėme miestą, priešo lėktuvų jau nebuvo. 


Kiek pasisukioję virš miesto, kirtome fronto liniją, nutarę surasti ramybės 
drumstėjus jų pačių pusėje. Jaskio (Jaaski, dab. Lesogorskas) ir Enso (Enso, dab. 
Svetogorskas) zenitinės baterijos mėgino sugrąžinti mus savo pusėn, bet veltui. 
Neskubėdami pasukome Kekisalmio link. Skridome nuo Hytolos (Hiitola), iš 
pietinės pusės, kad galinga zenitinė artilerija nenutrauktų mūsų žygio. Vis dėlto, 
artėdami prie geležinkelio, pamatėme purvinus, tamsius sunkiosios artilerijos 
dūmų kamuolius. Priešas ir prie Sairalos geležinkelio stoties buvo išdėstęs prieš- 
lėktuvinius pabūklus. 

Plyname lauke priverstas nusileisti sovietų naikintuvas „|-153“. Šie 1939 m. pradėti gaminti 
„kirais“ (rus. „Čaika“) praminti lėktuvai pasirodė nelabai atitinkantys modernaus karo 
reikalavimus, todėl po kelerių metų juos gaminti liautasi. Šaltinis: SA-kuva. 


Skridome maždaug keturių tūkstančių metrų aukštyje ir, iškart leisdamiesi 
žemiau, ėmėm sukti į pietus. Skridome nuo saulės pusės, nes prieš saulę priešui 
buvo sunkiau įžiūrėti, kas artėja prie bazės - savi ar svetimi. 

Visai prie pat oro uosto pastebėjome tris „I-153 Čaikas“. Saugodami oro uostą, 
rusai kiekvienas sau pirmyn atgal skraidė keliais šimtais metrų žemiau nei mes. 
Grupės vadas per radiją įsakė: „Atakuojam! Į darbą, vaikinai!“ 

Dar kartą raginti nereikėjo ir akimirksniu kilo kautynės. Taikiniu pasirinkau 
patį pirmą lėktuvą ir ketinau pulti, bet pastebėjau, kad jį jau gainiojasi vienas iš 
mūsiškių. Manevringesnė „Čaika“ metėsi į šoną, nusiviliodama mūsiškį iš pa- 
skos. Atakuojančio lėktuvo pilotas, jaunesnysis leitenantas Kimas Lindbergas, 
kuriam tai buvo pirmos oro kautynės, apšaudė priešą per dideliu atstumu ir tas 
Kimą pamatė. Gudragalvis priešininkas, aišku, kaipmat metėsi Kimui už uode- 
gos. Pamaniau, kad vertėtų priešininkui parodyti, jog mes visi mirtingi. Mano 
kulkos veikiai suvarpė jo lėktuvą ir ore šis jau lakstė didelėm nuolaužom. Aš 
tebešaudžiau, kol jis padarė tikrą kūliaverstį ir kaip kvailys vėl leidosi lėkti hori- 
zontalia padėtim. Pakilau aukščiau, kad galėčiau vėl atakuoti. Tada pastebėjau, 
kad prie jo skrenda piktas kaip širšinas Jussis Huotaris. Po kelių taiklių ruso 
šūvių „Čaika“ užsiliepsnojo, o nugalėtojas gražiai pakilo aukštyn. 


Tęstinis karas 


Jussio radijas buvo sugedęs, tad aš pamojau jam ranka: puiku, koveisi kaip ve- 
teranas. Tai buvo pirmoji Jussio pergalė. Mūšis vyko prie pat oro uosto, bet prie- 
šas, matyt, neišdrįso kilti į pagalbą saviškiams. Kitos dvi sudužusios „Čaikos“ 
rūko oro uosto pakraštyje. Taigi iš žaidimo pašalinome dar tris lėktuvus. 


Susitelkėme į rikiuotę toje vietoje, kur nuo Jussio pamušto lėktuvo į dangų 
kilo beveik dviejų kilometrų juodų dūmų stulpas. Jis kaip likimo pirštas rodė 
miške vietą, kur degė lėktuvo nuolaužos. Iššokęs su parašiutu pilotas nusklendė 
virš gražaus Vuoksos ežero salyno ir galiausiai ramiai nusileido miške. Mes ne- 
praradom nė vieno lėktuvo ir patenkinti pasukom fronto linijos ir namų pusėn. 

Kitos dienos rytą vėlišskridome žvalgyti atkarpos tarp Sortavalos ir Kekisalmio. 
Aišku, nesusilaikę dirstelėjome, kaip laikosi mūsų „draugai“ Kekisalmio oro 
uoste. Zenitinė artilerija nešaudė, bet artėjo naikintuvų nuo Ladogos, kilo lėk- 
tuvai ir iš oro uosto. Priekyje lėkė leitenantas Pekka Kokko, kuris tąkart pakeitė 
grupės vadą. 

Jis davė ženklą atakuoti ir vėl kilo suirutė. Sukome su „draugais“ piruetus, 
ritmingai akompanuojant kulkosvaidžiams. Per kautynes pastebėjau tik tris 
mūsų lėktuvus. Mūsų grupėje tąkart skrido du nauji pilotai, kurie netinkamai 
įvertino situaciją ir atsitraukė. 


Mūšio laukas išsiplėtė ir valandėlę nemačiau nė vieno iš grupės lėktuvų, nes 
kiekvienas kovėsi kas sau. Pakilau aukščiau ir tada išvydau, kad vieną iš mūsų 


Suomių pilotai ieško priešo. Šaltinis: S4-kuva. 

naikintuvų apsupę priešai. Turėjau skubinai jam pagelbėti, tad nėriau tos gaujos 
link, šaudydamas jau iš tolo, kad priešai išsisklaidytų. Manevringos „Čaikos“ at- 
sitraukė, bet tas mūsų naikintuvas... buvo priešo „MiG“! Laimė, nukreipus nosį 
naikintuvo link, tas pikiruodamas spruko tolyn. 

Tuo metu man už nugaros susibūrė „Čaikos“. Aš toliau pikiravau, vėl paki- 
lau, padariau vėduoklę ir sugrįžau į mūšio vietą. Bet pakliuvau į bėdą: žemiau 
lėktuvų buvo ne mažiau, ūžė kaip Laplandijoj uodų. Nutariau, kad laikas grįžt 
namo, ir visu greičiu nulėkiau į bazę. 

Netoli Hytolos sutikau puskarininkį Laurį Nissineną, visų vadinamą Lapra, 
kuris apgadintu lėktuvu lėkė į bazę. Jis parodė didįjį pirštą ir aš mostu pasvei- 
kinau, nes supratau jį numušus priešą. Pastebėjau žemiau lėktuvą - tai buvo 
„Čaika“, nudažyta maskuojamųjų spalvų dažais. Puoliau ją, bet per stačiu kampu, 
ir turėjau atsitraukti. Nissinenas, kuris skrido man iš paskos, iškart suprato, kas 
ir kaip, nors „Čaiką“ pastebėjo tik antrą kartą man smingant žemyn. 

Pakilau aukščiau, vėl nusitaikiau į „Čaiką“ ir vėl mečiausi žemyn. Priartėjęs 
tinkamu atstumu, pradėjau šaudyti. Veikė tik kulkosvaidžiai sparnuose, bet ats- 
tumą numačiau gerai ir „Čaika“ rūkdama nukrito miške. 

Vėl ėmiau kilti aukštyn, bet variklis pradėjo čiaudėti ir... užgeso! Išjungiau de- 
galų tiekimą ir, pumpuodamas rankiniu siurbliu, žvalgiausi, kur nutūpti avari- 
niu būdu. Iš dešinės miške matėsi didelis ežeras, o kairėje - kaimas, laukas ir, 
aišku, priešas. Nutariau tūpti į ežerą. Nuleidau tūpimo užsparnius ir ėmiau įsi- 
vaizduoti, kad skrendu hidroplanu. Tą minutę variklis atsigavo ir širdyje pabudo 
viltis. Tyliai pupsinčiu varikliu lėtai praskridau ir pamiškę, ir kelią. Juo žygiavo 
kolona, bet priešo kareiviai, pamatę mane, puolė į mišką. Tikriausiai, išsigandę 
mano vargano birzgėjimo, pamanė, kad žlegtelėsiu ant jų. 

Pamažu variklis ėmė dirbti. Įtraukiau užsparnius, lėtai pakilau, tyliai niūniuo- 
damas praskridau fronto liniją ir sugrįžau į bazę. Oro uoste gražiai praskriejau 
prieš mechanikus pavirtęs ant šono. Tai buvo įprastas ženklas, reiškiantis nu- 
muštą priešo lėktuvą. Pekka Kokko irgi įsirašė į sąskaitą laimikį, numušęs „I-153 
Čaiką“. 

Sunku apsakyti jausmą, koks apima pilotą grįžtant iš laimėto mūšio. Tėvynės 
žemė atrodo visiškai saugi. Visi nepaprastai džiaugiasi, vienas per kitą pasako- 
dami, ką darė per kautynes. Mechanikų ir ginklininkų veidai švyti lyg taip pat 
dalyvavus kautynėse. Tam tikru požiūriu ir jie prisidėdavo prie sėkmės: jei lėk- 
tuvas ir ginklai neveikia, pilotui neverta kilti į dangų. Įrangai sugedus per kau- 
tynes, iškart prišoks Giltinė. Per oro mūšius ji visada lūkuriuoja netoliese. Užtat 
sėkme oro mūšyje džiaugiasi visi. 

Rugpjūčio 1 d. patruliavome fronto ruože tarp Ūkuniemio ir Imolanjarvio 
ežero. Mūsų sausumos kariuomenė pradėjo pergalingą žygį pirmyn, bet danguje 


Tęstinis karas 


buvo ramu. Žemėje tame ruože tvyrojo didžiuliai dūmų tumulai. Nuo degančių 
miškų kylančios tirštų dūmų masės siekė net aštuonis šimtus metrų. 

Mums skrendant virš Rautjarvio (Rautjarvi) ežero, pastebėjau iš rytų artėjant 
aštuonių lėktuvų rikiuotę. Kad sparnas neužstotų vaizdo ir juos matyčiau, pa- 
kreipiau lėktuvą. Apsižvalgęs pamačiau, kad kiti pilotai taip pat pakreipė lėk- 
tuvus - vadinasi, ir jie pastebėjo nekviestus svečius. Dalinys skrido maždaug 
penkiais šimtais metrų žemiau nei mes. Pasižiūrėjau... paskui - dar kartą. Tokiu 
kampu žiūrint atrodė, kad tai mūsų naikintuvai. Kiti pilotai irgi tartum abejojo. 

„Tie velniai - tai priešai, nematyti svastikų!“- surikau į radiją. Tą akimirką 
šitai suprato visi. Galinga banga visi metėmės į priešą. Dabar supratome, kas 
tai per paukščiai - mes lėkėme į „I-16 Bis“ tipo naikintuvus. Tokie patys gadino 
mums kraują per Žiemos karą. Atrodė, kad mūsų padėtis gera. Skridome šiek 
tiek pranašesniais lėktuvais ir manėme, kad viskas priklauso nuo mūsų. 

Paskutinis rikiuotės lėktuvas kildamas bandė atakuoti mane iš uodegos. Mitriai 
šoktelėjau aukštyn ir, sumažėjus greičiui, pasukau žemyn. Atsidūriau priešui už 
uodegos. Ivanas, kurio greitis sumažėjo, išsigando ir visaip manevruodamas 
mėgino manęs atsikratyti. Veltui - aš sekiau jo manevrus, kartu stebėdamas, kas 
dedasi aplinkui. Buvau labai arti priešo. Dar sykį apsidairiau ir supratau, kad 
jis neturėtų manęs pulti. Iš apačios man iš uodegos priartėjo tik vienas mūsų 
naikintuvas. Kai pasiekėme fronto liniją, pradėjau šaudyti ir lėktuvas ėmė kristi 


Suomijos karinių oro pajėgų pilotas grįžta 
į miško bazę. Šaltinis: SA-kuva. 

„I-16', sovietų karo „žiurkių“, skrydis. 


suktuku. Veikiausiai pilotas žuvo, nes neiššoko iš lėktuvo, o kartu driokstelėjo 
ant žemės. 

Virš manęs viražus suko naikintuvas „Brewster“. Šokau į pagalbą, nors supra- 
tau, kad pilotui pavojus negresia, nes, per anksti iššovus, priešo trasuojamosios 
kulkos lekia lanku. Puoliau iš šono, nuspaudžiau nuleistuką ir vienas priešo nai- 
kintuvas užsiliepsnojęs krito žemyn. Antrasis metėsi į dūmų mases, kylančias 
nuo fronto linijų. Pralėkiau pro naikintuvą „Brewster“, kurį atakavo priešas, ir 
pamačiau, kad jį pilotuoja Pekka Kokko. 

Man pasisekė, nes apačioje vėl sušmėžavo priešas. Pulti buvo patogu. Dideliu 
greičiu mečiausi prie jo. Priešas pastebėjo mane artėjant ir mėgino išsilenkti kil- 
damas, bet padarė tai per anksti ir atsidūrė dar blogesnėje pozicijoje. Apsigalvojęs 
ėmė pikiruoti. Aš - iš paskos. Rusas nupikiravo, judindamas eleronus apsuko 
lėktuvą ir pasileido horizontaliai. Aš vėl atsidūriau šalia. Trūktelėjau vairalazdę 
ir nusitaikiau. Nuspaudžiau nuleistuką, bet šaudė tik vienas iš mano sunkiųjų 
kulkosvaidžių. Mačiau, kaip kulkos smigo į fiuzeliažą. Rusas kiek pakilo aukš- 
tyn, tada pasivertė ir iš aštuonių šimtų metrų aukščio krito tiesiai į fronto dūmus. 
Keiktelėjau ir pradėjau kilti aukštyn. 

Kautynės artėjo prie pabaigos. Priešų nebemačiau ir sutikęs Pekką Kokko ir 
seržantą Paavą Melliną, dar vadinamą Pate, prisijungiau prie jų. Tada pastebėjau 
į mus atlekiant vieną iš naikintuvų „I-16 Bis“. Praskridau pro Kokko porininką, 
daviau ženklą atakuoti ir puoliau. Tas vienišas pilotas mūsų nepastebėjo. Ramiai 
priartėjome per penkiasdešimt metrų ir aš pradėjau šaudyti. 


Tęstinis karas 


Lėktuvas pasipurtė lyg nukrėsdamas šlapią kailį ir staigiai šoko aukštyn į kairę. 
Kokko kulkos varpė naikintuvą, o jis blaškėsi, kad mums būtų sunkiau pataikyti. 
Tada visu pajėgumu iš nugaros patrako šaudyti Mellinas. Vis dėlto pilotas buvo 
gudrus ir nepasidavė. O mes neskubėjom, supratę, kokia lemtis jį ištiks po kelių 
minučių. Jis nebeišsigelbės. 

Atakavome vienas po kito, o jis visaip mėgino gelbėti kailį. Nusileidęs iki pat 
medžių viršūnių, tarpais apsiversdavo ant nugaros, tarpais iškeldavo nosį, vis 
sukdamas savo bazės pusėn. 

Prie žaidimo prisijungė ir ketvirtas naikintuvas „Brewster“. Pagalvojau, kad 
mūsiškių jau per daug, atsitraukiau ir stebėjau viską iš šalies, kartu žiūrėdamas, 
ar neatskrenda daugiau priešo lėktuvų. 

Stebint veiksmą raudonasis pilotas vis labiau atrodė vertas pagarbos ir man 
norėjosi, kad pakiltų aukščiau ir iššoktų iš lėktuvo su parašiutu - veikė meistriš- 
kai, tad maniau, jog turi likti gyvas. Vis dėlto jis buvo užsispyręs ir galiausiai tarp 
Kirvu ir Antrėjos rėžėsi į žemę. Patė Mallinas, kurio kulkų priveiktas jis nukrito, 
apsuko garbės ratą virš degančių pralaimėjusio priešo naikintuvo nuolaužų. 

Šlapi nuo prakaito ir laimingi parskridome namo, svajodami apie gaivų 
Haukivesio (Haukivesi) ežero vandenį ir gražias pakrantes. 

Per kautynes priešas kaip reikiant apgadino Lapros Nissineno lėktuvą, bet 
jis atsimokėdamas numušė užpuoliką. Po šio mūšio Kimas Lindbergas paga- 
liau galėjo nusiskusti barzdą. Anksčiau jis buvo išsiųstas į Vokietiją, kur tarnavo 
kaip ryšių tarnybos karininkas. Bet buvo baigęs aviacijos mokyklą ir dabar pa- 
mėgino pritaikyti kitados įgytas žinias. Prasidėjus karui, Kimas pažadėjo nesi- 
skusti tol, kol numuš priešo lėktuvą arba pats bus numuštas, betgi tada ir skustis 
nebereikės! 

Mūsų radijo stotis buvo netoli fronto linijos ir lėktuvai per mūšius kėlė baisų 
triukšmą. Vieno pėstininkų dalinio pastorius, užėjęs į radijo stotį siaučiant mū- 
šiui, pasiklausė kautynių erzelynės, lėktuvų ūžimo, kulkosvaidžių tratėjimo ir 
priblokštas paprašė Dangaus, kad padėtų vaikinams numušti bent vieną priešo 
lėktuvą. Ant žemės pradėjo kristi liepsnų apimti lėktuvai, pastorius sukrėstas iš- 
bėgo lauk, suklupo ir ėmė prašyti Dangaus saugoti mūsų pilotus. 

Mūsų pėstininkai perėjo geležinkelį tarp Jakimos (Jaakkima) ir Elisenvaros 
(Elisenvaara) ir, įsiskverbę giliau, Lumivaros (Lumivaara) link, jau judėjo 
Kurkijokio (Kurkijoki) kaimo pusėn. Ivanas išsigando ir suskato išvesti kariuo- 
menę Sortavalos-Lahdenpobjos keliu. Mūsų grupė gavo įsakymą neleisti priešui 
juo pasitraukti. Po kelių minučių aštuonių lėktuvų grupė jau skrido nurodyta 
kryptimi. 

Suomių žygis į Žiemos karo metu prarastas teritorijas. 


Rugpjūčio 3 d. svilino baisus karštis ir nuo fronto kylantys dūmai nugulė 
kraštą tarp Ladogos ir Saimos. Iš tūkstančio metrų aukščio žemės aiškiai negalė- 
jome matyti. Į kabiną skverbėsi stiprus dūmų kvapas. Mūsų grupė, vadovaujama 
Jopės Karhuneno, išretinta rikiuote judėjo mano gimtojo miesto Sortavalos link, 
kur buvome nusprendę pradėti veikti. 

Dūmai vis tirštėjo, tad pamažu leidomės Ladogos pakrantėje. Sekėme su Jussiu 
Huotariu paskui vedančiąją porą, kurią vos galėjom įžiūrėti. Už nugaros mačiau 
Pekką Kokką su porininku. Paskutinės poros nebuvo matyti, bet žinojau, kad ji 
skrenda iš paskos tarp dūmų tumulų. Priešais lyg baltas kaspinas nudriko kelias, 
kurio link skridome. 

Leidomės pagal jį Lahdenpohjos pusėn, bet pirmąsias mašinas pamatėme tik 
ant Savajo (Saavai) tilto. Manėme, kad patogiausia atakuoti skrendant pagal upę, 
šaudant iš horizontalios padėties. Tratindami į tris sunkvežimius ir du tankus 
ant tilto vienas po kito priešą puolė visi aštuoni mūsų lėktuvai. Trasuojamosios 
kulkos lengvai skvarbė automobilius ir jų variklius, linksmai taškydamos van- 
denį ir anapus tilto. Vienas tankas iškart pradėjo smarkiai rūkti, nes iš šono 

mums buvo patogu šaudyti į vikšrus. Kalvos atšlaitės šiaurinėje pusėje drioksėjo 
pora zenitinių pabūklų, bet mūsų atakos jie nesutrikdė. 


Grupės vado lėktuve kažkas sugedo, nes pamatėme, kad lydimas vedamojo jis 
suka ratus apie laukymes tartum mėgindamas nutūpti. Šeši mūsų lėktuvai ata- 
kavo toliau. Šaudėme į viską, ką pastebėdavome kelyje ar šalia kelio: automobi- 
lius, tankus, arklius, pėstininkus. Žvilgtelėjęs atgal pagalvojau, kad mūsų dalinys 
panašus į didžiulį slibiną, vinguriuojantį virš kelio. Naikintuvai „Brewster“ kilo 
ir leidosi, suko ratais ir lankais puldinėdami, ką pamatę. Man tai priminė praty- 
bas taikos metu. 

Mus apšaudė tik keletas zenitinių pabūklų. Netoli Reuskulos nuo kalvelės di- 
deliu greičiu riedėjo pilkos spalvos autobusas. Pirma trasuojamųjų kulkų serija 
išrausė kelią jam priešais, bet po akimirkos ugniniai dryžiai sublyksėjo prie vari- 
klio ir priekinio stiklo. Didelė mašina pasverdėjo kaip girtuoklis, nuslydo į šoną, 
porą kartų apsivertė ir rūkdama atsistojo aukštyn ratais. 

Į kalvą kopė dailus juodas automobilis. Mano kulkos pramušė jo žvilgantį me- 
talą, automobilis ėmė slysti ir nuvirto į griovį kitapus kelio. Ant kalvos mačiau 
pėstininkų dalinį: kareiviai pakriko ir puolė slėptis nuo mūsų ugnies. 

Nuožmiai kirtome į priešo arteriją - pagrindinį jo tiekimo kelią. Iš šio žygio 
parsigabenome apgadintos technikos - daugiau kaip dvidešimt sunkvežimių, du 
tankus, nemažai vyrų paėmėm į nelaisvę. 


Miško kelyje pamuštas sovietų tankas. 
Šaltinis: SA-kuva. 


63 


64 


Ilmari Juutilainen. KAIP AŠ KOVOJAU SU RAUDONAISIAIS 


Dvi dienas galėjome ramiai dykinėti. Per tas dienas mus sužvalino tik pora 
žvalgomųjų skrydžių. Lijo, bet meteorologai žadėjo, kad vėliau bus gražu. 

Rugpjūčio 12-oji aušo saulėta ir šilta. Žydru dangum plaukė balti kamuoliniai 
debesys. Jau iš ryto gavome oro erdvės stebėtojų pranešimų, kad artėja priešas, 
tad tai žadėjo sėkmingą medžioklę. 

Laikrodžiui išmušus vidurdienį, septyni mūsų lėktuvai, gavę užduotį sulaikyti 
priešą, pakilo iš bazės Karlahtyje (Kaarlahti) netoli Kekisalmio ruožo, kur ata- 
kavo mūsų pėstininkai. 

Fronte oras buvo gražus. Debesys laikėsi tūkstančio metrų aukštyje, apatinė 
jų riba siekė keturis tūkstančius metrų. Skridome čia po debesimis, čia virš jų. 
Didelėse debesų properšose buvo matyti žemė, tarpais tartum nuklota vatos. 
Debesys kūpsojo didingi kaip Alpių kalnai žiemą. Pasijutau menkas ir pagalvo- 
jau, kad šį pasaulį padirbo ne žemiškos rankos! 

Staiga atitokau iš svajų. Skridome keturių tūkstančių metrų aukštyje nuo 
Kekisalmio į vakarus, ir tada per radiją išgirdau leitenanto Georgo Strombergo 
pranešimą: „Žemiau į šiaurę - Čaikos.“ Pažvelgiau žemyn ir išvydau didelį da- 
rinį naikintuvų „I-153“ ūžiant šiaurės link. Daviau ženklą atakuoti, pats apsisu- 
kau ir smigau žemyn. Pakartojau pranešimą ir žvilgtelėjau atgal. Jussis Huotaris 
pakartojo tiksliai tą patį, pavymui skridusi grandis taip pat. Grupės vadas dar 
paprašė patvirtinti priešo lėktuvų koordinates. Smigome tiesiai į juos, skrendan- 
čius dviem tūkstančiais metrų žemiau. 

Paraginau grupės vadą nerti porą tūkstančių metrų žemyn šiaurės pusėn ir 
pridūriau, kad mes jau leidžiamės. Suskaičiavau lėktuvus apačioje: 21 „Čaika“ 
ir vienas „MiG“. Galiausiai skrido trys „Čaikos“ ir aš, mažindamas greitį, nu- 
pikiravau joms už uodegų. Artėjau prie jų penkių šimtų kilometrų per valandą 
greičiu. Lėktuvas taikiklyje greitai didėjo. Jau, jau! Likus maždaug šimtui metrų 
pradėjau šaudyti. Mačiau, kaip trasuojamosios kulkos varpė lėktuvo korpusą ir 
jis pamažu pasviro į dešinę. Kairysis fiuzeliažo šonas plykstelėjo liepsnomis ir 
lėktuvas, driekdamas tirštėjančių dūmų uodegą, nėrė žemyn. 

Mums pakilus aukščiau, apačioje vibždėjo tartum širšių lizdas. Priešai mėgino 
kilti, atakuoti iš visų pusių, bet mes, stipriai atsišaudydami, pamažu „traukėmės“ 
aukštyn. Keturių tūkstančių metrų aukštyje vėl atgavome viršumą ir pradėjome 
spausti priešą žemyn. Buvo gražu žiūrėti į kovojančius draugus. Naikintuvai 
„Brewster“ trūktelėjo aukštyn ir nėrė kaip sakalai į žvirblių būrį. Per radiją visą- 
laik buvo girdėti linksmi šūksniai ir draskantis kulkosvaidžių tratėjimas. 

Gerai nusitaikiau į vieną „Čaiką“ ir paleidau ilgą papliūpą. „Čaika“ mėgino 
sprukti, bet nuolaužoms lakstant aplinkui galiausiai spirale pro debesis pasileido 
juoduojančion žemėn. Miške pakilo didžiulis dūmų stulpas, nušviestas raudonų 
kaip kraujas liepsnų. 

111) 


Suomių karys su aviacinio kulkosvaidžio 13 mm kalibro 
šovinių juosta. Šaltinis: SA-kuva. 

1942 m. Virš šiaurės Karelijos skriejanti Suomijos karinių 
oro pajėgų naikintuvų „Brewster B-239" grandis. 


Mačiau, kad vienas naikintuvas „Brewster“ puolė paskui kelis priešo lėktuvus 
ir ėmė šaudyti. Tie išsigando, rikiuotė pakriko. Tuo metu kitas penkių lėktuvų 
dalinys, artindamasis prie mūsų iš priekio, šaudyti ėmė jau iš tolo. 

Seržantas Nilsas Katajainenas - arba Nipa, naikintuvo „Brewster“ pilotas, 
ramiai leidosi priešo link, nors trasuojamosios kulkos lėkė trykšlėm kaip per 
ugniagesių pratybas. Prisiartinęs prie pat, pradėjo šaudyti. Priešo dalinio vedan- 
tysis lėktuvas pasikratė kaip rimbu šniotas ir rūkdamas pasuko į šalį, tada ir kiti 
metėsi jam iš paskos. Bet ir Katajainenas neišnešė sveiko kailio. Leisdamas ilgą 
benzino uodegą jo lėktuvas nėrė žemyn ir dingo debesyje. Buvo skaudu žiūrėti, 
kaip draugas sminga žemėn, bet nieko negalėjau padaryti. 
nais krumpliais dar stengėsi užtaisyti kulkosvaidžius. Vargšas negalėjo dalyvauti 
puikiose kautynėse. 

Dabar aš mečiausi paskui Nipos užpuolikus, priešui sekant paskui mane. 
Pasisukęs šoviau į du priešo lėktuvus, bet blogai nusitaikiau ir jų neužkliudžiau. 
Tuo metu mūsų zenitinė artilerija pradėjo juodais dūmų kamuoliais drioksėti į 
susikovusius lėktuvus. Man jų entuziazmas atrodė pernelyg pavojingas ir paki- 
lau aukščiau, norėdamas geriau matyti, kas vyksta. 

Priešas jau buvo persirikiavęs, tad susitelkėme ir vėl metėmės į ataką. Ir vėl 
kilo baisi maišalienė. Mačiau, kad vienas lėktuvas iširo gabalais, o kitas apim- 
tas ugnies krinta žemėn. Puoliau iš priekio vieną priešą ir nuspaudžiau nuleis- 
tuką. Lėktuvas ėmė rūkti ir akimirką pro dūmus jo nemačiau, juolab kad degalai 
iš pramuštos „Čaikos“ bako užliejo priekinį stiklą ir variklio dangtį. Pro stiklą 
nieko neįžiūrėjau, bet nesijaudinau, nes jau buvau tai patyręs per Žiemos karą. 
Pagalvojau, kad suteptas lėktuvas geriau lėks dangumi! 

Kai blogiausia praėjo ir abi pusės pasuko savo bazių link, apačioje pamatėme 
penkias „Čaikas“ vingiais nešantis Sąsmaukos pusėn. Išsigandusios, kad vysi- 
mės, jos skubėjo namo. Matėme degant devynių priešo lėktuvų nuolaužas, bet 
tikriausiai buvome numušę trylika. 


Apsukome garbės ratą, žiūrėdami, ar nematyti daugiau priešo lėktuvų. Tada 
visi susitelkėm ir leidomės bazės link. Grįžtant Kimas Lindbergas paprašė manęs 
pažiūrėti jo krypties vairą, nes pajuto kažką neįprasta. Apžiūrėjęs jo kilį, paragi- 
nau ramiai minti namo. Nenuostabu, kad po tokios maišalienės įprasta padėtis 
pilotui atrodo negera. 

Bazėje tiek šnekėjome apie mūšį, kad kąsniuoti nespėjome. Kimas buvo taip 
susijaudinęs, kad vietoj arbatos gėrė vandenį, kuriame virė bulvės, ir labai įsi- 
žeidė, kad nė vienas iš mūsų šito nepasakė, nors pastebėjo visi! 

Iš Imolos bazės gavome pranešimą, kad Nipa Katajainenas nutūpė pas juos, 
tad supratome nuostolių per kautynes nepatyrę. 

Kitos dienos buvo gražios, saulėtos, frontas tylėjo, tad plaukiojome, prausė- 
mės saunoje, Piūvilės dvare pjovėme šieną, džiaugdamiesi įprastais žmogiško 
gyvenimo dalykais. 

Vieną dieną išskridome, pakelti kažkokio neaiškaus oro erdvės kontrolės pra- 
nešimo. Dangus buvo tuščias kaip valkatos pilvas, bet... staiga pro šalį ėmė kristi 
sprogmenys - tamsūs gniutulai iš giedrumos. Žvalgėmės po tyrą dangų, bet 
nieko nematėme. Po minutėlės tolumoje pastebėjome ežere purslojant ir stul- 
pais kylant vandenį. Artilerija! Priešingoje pusėje, maždaug už 10-15 kilometrų 
nuo mūsų, prie tamsaus miško plyksčiojo pabūklų ugnys. 

Priskridome, norėdami pažiūrėti, kodėl mūsų sunkioji artilerija neleidžia 
prisiartinti. Pralėkę pro jos ugnies liniją, išvydome gražius ginklus. Laukymės 

Sunkioji suomių artilerija - 155 mm kalibro pabūklas, kodiniu pavadinimu „155 K 77“, 
Tęstinio karo metu suomiai turėjo 48 tokias patrankas. Šaltinis: SĄ-kuva. 


pakrašty, beveik miške stovėjo šešių colių kalibro pabūklų baterija, dengiama 
įsiutusių mūsų zenitininkų. 

Grįžtant atgal, zenitinė artilerija vėl pradėjo šaudyti. Mes mažumėlę suirzom, 
nors šaudmenys mūsų nekliudė. Pamanėme, kad vyksta naujokų mokymai ir 
mes tapome taikiniais. Padarėme nedidelį lanką nusileidę žemiau. Jie vėl mus 
apšaudė. 

Grįžę į bazę pranešėme, kas atsitiko, ir paraginome artilerininkus būti atsar- 
gesnius, pamačius savus lėktuvus, nes gali nutikti nelaimė. Artilerininkai atsakė, 
kad skrisdami pro tokias vietas, kur budi šalies artilerija, privalome raketiniu 
pistoletu paleisti signalinį šūvį. Bet pilotuojant naikintuvą naudotis raketiniu 
pistoletu sudėtinga. Artilerininkai atsakė, kad nematydami raketų jie paleis 
vieną įspėjamąjį šūvį ir vis tiek nepamatę raketos pradės tvatinti kaip reikiant. 
Mes atkirtome: verčiau iš karto tvatinkit kaip reikiant. Nustatykite sekundome- 
tru penkiasdešimt ir tikrai numušite! 

Raginau Laprą Nissineną vesti. Jis jau turėjo sužadėtinę, tad ar vertėjo laukti. 
Bet jis ketino vesti ją po karo, manydamas, kad viskas greitai baigsis. Pasakiau, 
jog neaišku, kada baigsis karas, todėl „verčiau vesti nei sudegti“. 


> Suomių karo lėktuvo įsibėgėjimas prieš pakylant. 
1941 m. rugsėjis, Imolos aviacijos bazė. Šaltinis: SA-kuva. 

Nissinenas užsiplieskė ir nusprendė nedelsti. Išskrisdamas vestuvių atostogų 
senu mokomuoju „Tiger Moth“ jis paklausė, ką padovanoti nuotakai. Savaime 
suprantama, rožių, apšviečiau, - didelę puokštę, ir įmesk pro kaminą. 

Nuotaka gyveno Valkealoje (Valkeala), tad Nissinenas skrido ten pro Utį 
(Utti), apsuko virš nuotakos namų kelis ratus ir, išsigandusiai šeimynai išbėgus 
į kiemą, numetė didelę puokštę rožių. Vėliau sakė, kad puokštė nukrito tiesiai 
nuotakai į rankas. Šitaip Nissinenas tapo šeimos žmogum. 

Po kelių dienų sugrįžęs iš vestuvių atostogų Nissinenas putojo energija kaip 
statinė raugo. Jam rūpėjo įsitikint, kad karas nesibaigė, kol jis atostogavo. Mes, 
aišku, turėjom papasakoti, kas nutiko jam nesant, ar kilom į oro mūšius. O ne- 
kilom: jeigu jis būtų dar kelias dienas atostogavęs, jau viskas būtų baigta, paguo- 
dėm jaunavedį! 


Iš Lapenrantos į Imolą 


Rugpjūčio 16 d. persikėlėme į Lapenrantos bazę. Ji buvo įkurta netoli miesto ir 
porą savaičių ten pagyvenome ramiai, tik kelis kartus kilome patruliuoti ir pa- 
sižvalgyti. Svarstėme, kur raudonieji kaimynai lindi ir ką rezga, kad nesirodo. 
Imolos oro uostą suremontavo, todėl rugsėjo 2 d. sugrįžome į savo bazę už kelių 
minučių kelio nuo „medžioklės plotų“. Mūsų kariuomenė Sąsmaukoje pasiekė se- 
nąją šalies sieną ir priešo aviacijos daliniai atsitraukė į Leningrado oro uostą. 

Rugsėjo 16 d. per įprastą patrulinį skrydį dairėmės po gryną dangų ir ant- 
žeminė stotis pranešė, kad virš Valkeasario (Valkeasaari) pasirodė „Čaikos“. 
Mus apėmė nerimas, nes buvome visai netoli - skridome virš Kivennapos (dab. 
Pervomaiskoje) ir pastebėjome pagal debesų ribą atlekiant dvidešimties naikin- 
tuvų būrį. Sutrikus radijo ryšiui, išsiskyrėme su grupės vado vedamu ketvertu. 
Likome dviese su Nissinenu ir kovėmės šlapi nuo prakaito. „Čaikų“ aplinkui 
buvo tiršta, tratėjo ginklai. Dengėme vienas kitą, pliekėme priešus, lendančius 
į akis. Pašauti rusai traukėsi į debesis. Kartą vienas iš tų, kurie buvo pasitraukę, 
vėl išniro tiesiai Laprai už uodegos ir aš šūktelėjau: „Kilk!“ 

Tą akimirką į jo lėktuvo pilvą pasileido trasuojamosios kulkos. Užlindau 
„Čaikai“ už uodegos ir ėmiau šaudyti visu pajėgumu. „Čaika“ nupikiravo, aš me- 
čiausi paskui. Nusileidę žemiau, pasukome Leningrado pusėn. Apačioje lėkė di- 
dmiesčio statiniai, aš pradėjau šaudyti ir... nieko! Nors birzgiau iš paskos vos per 
šimtą metrų! Nesupratau, kas dedasi. 

Pralėkėme porą oro uostų - aš vis vijausi priešą, bet vienodu atstumu. Pastatai 
apačioje vis didėjo: parkas, paskui - oro uostas. Išsigandau: keista šita „Čaika“ — 
nepagausi, kaip vaiduoklio. Paleidau seriją į uodegą ir pasukau atgal. 

Tai buvo tikra Golgota! Likus vienam virš didelio miesto, kiekvienas kaminas 
atrodė lyg artilerijos pabūklas. Šokčiojau, sukau vingiais, mėčiausi į šonus, klai- 
džiojau. Mačiau aikštę ir zenitinę artileriją. Atrodė, visi sovietų pabūklai sutelkti 
numušti mane vieną! 

Pagaliau pasiekiau Siestarjarvio (Siestarjarvi) ežerą. Pralėkiau nedideliame 
aukštyje, vildamasis, kad pakrantės krūmai bent truputį pridengs. Anapus ežero 
mačiau daug kareivių - jie mojo man, vadinasi, savi. Oho, kiek vaikinai pasi- 
stūmėję. Bet tai nebuvo mūsiškiai - jie vilkėjo rudais drabužiais - ir kai ūžiau 
pro šalį, mandagiai nulenkė galvas. Per vėlai susigaudė, kam mojo! Kai prilėkiau 
Rajajokio upę, jau tikrai buvau savo pusėje. 

Lapra šaukė mane per radiją, prišoko man iš šono - jaudinosi dėl manęs. 
Pasižiūrėjome ton pusėn, iš kurios atlėkiau, ir išvydom ten tvyrant zenitinės 
ugnies dūmų juostą. Uch, ir pasileidom namo, kur niekas nešaudo. Tuo žygiu 
nieko nepasiekiau. Mano lėktuvo sparnas buvo pramuštas kulkos, paleistos iš 
apačios. 

Nesupratau, kas galėjo šauti. 

Vakare maloniai pailsėjau klubo terasoje, žiūrėdamas į Imolos ežere atsi- 
spindinčią vėlyvos vasaros mėnesieną. Jokio karo, jokių piktadarių - tik vakaro 
ramybė. 


Tęstinis karas 


Mantsinsaris 


Rugsėjo 17 d. beveik visą eskadrilę pervedė į Lunkulą, o mūsų grupę - į 
Mantsinsarį (Mantsinsaari), kur šiaurinėje salos dalyje turėjome puikų oro 
uostą. Į šią bazę atvažiavau automobiliu, nes trumpam buvau išvykęs į Sortavalą, 
kur filmavau sugriautus gimtuosius namus, o vaikinai, pirmą kartą iš jo pakilę, 
Petroskojo (dab. Petrozavodskas) ruože nuožmiai susikovė su priešu. Ir kitose 
kautynėse jie įkrėtė priešui į kailį. Per oro mūšius Presės (Praasa) ir Derevianojės 
ruožuose mūsų grupė numušė tris „SB“ bombonešius ir šešis „I-16 Rata“ naikin- 
tuvus, kurie nukrito Aunuso (Aunus, dab. Olonecas) miškuose. 

Sutemus su karo korespondentu leitenantu Peltola atvykę į bazę, vaikinų kam- 
bariuose neradome. Paskambinęs paklausiau ryšininkų, kur jie. Atsakė, kad pas 
mechanikus švenčia pergalę. Korespondentas atvyko rengti interviu su pilotais, 
tad jo automobiliu nuvažiavome į „linksmybių namus“. Smagi daina buvo girdėti 
jau iš tolo, o kai įžengėme vidun, kilo dar didesnis džiaugsmas, nes Peltola buvo 
senas ir mylimas draugas, kurio vaikinai nebuvo matę porą mėnesių. Svečią pa- 
sodinome geriausion vieton - ant lovos, įbrukome į ranką puodelį ir... į sveikatą! 
Paskui dar sykį - į sveikatą! Už raudonųjų bėdas! 


l. Juutilainenas Lapenrantos aerodrome 1944 m. 

Užtikome vaikinus traukiant iškilmingą mūsų grupės maršą ir paprašėme pa- 
kartoti. Jie ir pakartojo - pakartojo audringai. Turbūt anksčiau jo nebuvo dai- 
navę. Tomis šoko ant vienintelio stalo, visi juokėsi, akompanuojant jaunesniojo 
seržanto Sihvolos „snukių orkestrui“. Vaikinai linksminosi kaip per fronto eska- 
drilės vakarą, kol Jopė suriko: „Į lovas, pasiutėliai! Rytoj vėl mušimės!“ 

Jopės pranašystė išsipildė. Jis pats sakė ne pranašavęs, o tvirtai tą žinojęs. 
Vadas puikiai permanė karą! 

Rugsėjo 26 d. rytas aušo gražus, mažai debesuotas. Žingsniavome prie lėk- 
tuvų pakrantėje, uosdami rudens kvapus. Norėjosi į mišką, tiesą sakant, ten ir 
traukėme. Pegės medžioklės instinktai irgi pabudo: su nepaprastu užsidegimu 
pakelės krūmuose ieškojo dviejų mažyčių, susivėlusių, rusų paliktų „laukinių 
vištukų“. 

Pegė jau buvo nemažai tų cipukų prigaudžiusi ir mes nunešėme juos į tvartą 
palei namą, kuriame gyvenome. Pegės laimikis irgi buvo neblogas: dvylika tikrų 
ir vienas „rūkstantis“. Tas „rūkstantis“ buvo gaidys, kuris, pabėgęs nuo Pegės, 
lindėjo kažkur netoliese ir kurio ji visą laiką ieškojo. 


Naikintuvo „Brewster Buffalo“, kuriuo tam tikrą laiką skraidė I. Juutilainenas, 
piloto valdymo skydas. 


Tęstinis karas 


Neskubėdami ruošėmės skrydžiui. Gavome pranešimą, kad raudonieji pul- 
dinėja palei fronto linijas, taigi nurodytu laiku turėjome jiems sutrukdyti. 
Įsakymas mums patiko, nes neabejojome, kad pavyks nusičiupt po „kąsnelį“. 
Varikliams gražiai suriaumojus, lėktuvai poromis pakilo ir po akimirkos aštuoni 
grupės naikintuvai lėkė rytų pusėn. 

Patikrinome radijo ryšį. Antžeminė stotis kaip visada atsiliepė su šiokiais to- 
kiais juokais. Jau buvom praskridę Presę, jau matėm Onegos ežero melsvas vil- 
nis pliuškant prie smėlėtų krantų. 

Jopė nurodė mano porininkui pažvalgyti geležinkelį nuo Latvos (Latva) į 
pietus. Daviau ženklą jaunesniajam leitenantui Reino Lampelto, visų vadinamam 
Lampu, kuris skrido man iš dešinės, ir mudu leidomės į tą pusę. Šniukštinėdami 
dvivėžį geležinkelį apžiūrėjome ir bombų išraustas duobes, ir kitką, kas buvo su- 
niokota. Tada pastebėjome kelyje stovint traukinį su tankais. Paklausiau Jopės, ar 
nedarysim pikto darbo, ir išgirdau jį patariant savo vedamajam numušti „Čaiką“. 

Delsti negalėjome. Tankus gabenantys rusų kariškiai turbūt pamanė, kad išsi- 
gandę traukinio skubinai pasukome į šiaurę. Mes jau pastebėjome besivartančius 
lėktuvus, per radiją išgirdome šūksmus ir perspėjimus dėl susidūrimų, mūsiš- 
kiams grūste grūdantis aplink keturias rusų „Čaikas“. Susinervinau, pamanęs, 
kad pavėlavom. Žvilgtelėjau į savo vedamąjį ir pamačiau patenkinto Lampaus 
šypseną. Jam tai buvo pirmas mūšis. 

Matėme, kaip „Čaika“ pamuštu sparnu nusileido į tankų mišką, apsivertė, 
plykstelėjo linksma liepsna ir kaip į ramų rudenišką dangų pakilo juodi dūmai. 
Vis nuožmiau kovojančių lėktuvų maišalienė slinko fronto linijos ir Derevianojės 
oro uosto link. Tuo metu nežinojome, kam priklauso oro uostas - mums ar 
rusams. 

Mėginau atakuoti visu pajėgumu kovojantį priešą, bet man nepavyko. Kuris 
nors iš mūsiškių prasimušęs arčiau pradėdavo tratinti priešą ir, jo lėktuvams ga- 
balais krintant miške ar staiga užsiliepsnojus, per radiją iš karto pasigirsdavo 
šūksmai. Pekka Kokko nuožmiai poškino paskutinį rusų lėktuvą, kol tas nukrito 
beržyne į šiaurę nuo oro uosto. 

Atsidusau ir pažvelgiau Petroskojo pusėn. Gal iš ten kas nors atlėks ir pas 
mane? Ir atlėkė. „I-153 Čaika“. Apsilaižiau ir puoliau. Dabar aš būsiu pirmas. 
Tikriausiai rusas sužinojo apie mūšį ir taip pat panūdo garbės. Per skubą net 
važiuoklės neįtraukė - matyt, užsisvajojo apie pergalę. 

Jis lėkė į mane ir tikriausiai susivokė likęs vienas, kai mūsiškiai sudorojo jo sė- 
brus, todėl kaipmat metėsi atgal. Ir turbūt stebėjosi lėktuvo lėtumu, bet vis tiek 
neįtraukė važiuoklės. Numaniau, kad jam baisu, ir iš kulkosvaidžių paleidau tik 
porą dešimčių kulkų. Per dūmus jau nieko nemačiau ir atrodė, kad girdžiu baisų 
eglių traškesį, naikintuvui nukritus miške. Tai buvo lengviausia mano pergalė, 

nes net kulkos, kurias paleidau jam į nosį, pralėkė pro šalį, o rusas paprasčiausiai 
išsigando ir žuvo tik per savo aplaidumą. 

Abipus fronto buvo ramu, tad Jopė sušaukė savo „mažylius“. Be atvangos su- 
kome ratus žiūrėdami į penkis „rūkstančius aukurus“, kaip pasakė Jopė. Dūmų 
stulpų linija tartum rodė kelią priešo oro uosto link. Tada iš Presės ruožo gavome 
oro erdvės kontrolės pranešimą ir greitai nuburzgėme ten link. O ten pora priešo 
naikintuvų atakavo mūsų pėstininkus. Bergždžiai jų ieškojome, o jiedviem ne- 
reikėjo delsti lūkuriuojant mūsų aštuonių. 

Pasukome atgal ir Pekka Kokko pranešė, kad du naikintuvai turi skristi į 
Derevianojės ruožą. Pakilome su Lampu iki apatinės debesų ribos maždaug 
tūkstančio metrų aukštyje ir leidomės ieškoti priešo. Aukštai ūždami greitai juos 
užtikome, bet tada jų lėktuvai išsiskyrė. Pekka su Nipa nusivijo vieną, mėginantį 
susilieti su Onegos ežero mėliu. Ežere jis ir paliko, Nipai iš arti paleidus porą 
taiklių papliūpų. Antras mėgino slėptis debesyse ir mudu su Lampu puolėme 
iš paskos. Rusas nepastebėjo mūsų, nes skrido tarp debesų driskanų. Jis net ne- 
spėjo išsigąsti, tik ramiai smigo žemėn ir nukrito pakrantės miškelyje, prieš pat 
nosį Nipai, grįžtančiam nuo Onegos ežero. 

Jopė visiems suriko: „Vaikinai, žiūrėkit į debesis, ten sulindę rusai!“ Tai buvo 
tiesa: pamatėme jų daugiau - debesyse šmėsčiojo naikintuvai „I-153 Čaika“ ir 
„I-16 Rata“. Mėgindami išvilioti juos iš ten, aklai pašaudėme. Nieko nepešėm, 
nes rusai žaidė slėpynių. Vienas „I-16“ išniro tiesiai prieš mane ir aš jį pašoviau. 
Jis pradėjo rūkti, bet atsitraukė į debesį - džiaugsmas buvo menkas, nes nepa- 
vyko jo numušti. 

Nusileidau žemiau ir išgirdau Pekką skundžiantis, kad baigiasi nikeliuotosios. 
Apsisukau ir pamačiau atgriaudžiant naikintuvą „I-16“. Tikriausiai jis manęs ne- 
pastebėjo per propelerį. Nėriau jam iš paskos ir ėmiau tykinti arčiau, ketindamas 
driokstelėti į uodegą. 

Tą akimirką pamačiau atskrendant Jopę ir Nipą. Jopė įsakė rusui prisijungti 
prie jų poros, bet rusas nepakluso! Mėginau per radiją paaiškinti, kas ir kaip, bet 
Jopė negirdėjo. Nipa viską suprato ir šovė sutiktam svečiui iš apačios, bet nepa- 
taikė. Ivanas susigaudė ir ėmė kilti į debesį. Man nieko kita neliko - šoviau per 
dideliu atstumu ir po to driokstelėjimo rusas dingo. 

Palaukiau jo po debesimis. Ir netrukus jis išniro priešais. Aišku, puoliau tra- 
tinti kulkosvaidžiais ir jis vėl dingo debesyje. Palūkėjau. Po minutėlės vėl staigiai 
išniro pikiruodamas. Pamaniau, kad jau baigta - rusas gavo į kailį ir lekia girion 
numirti. Bet jis pasileido pagal medžių viršūnes tolyn, veikiausiai juokdamasis 
sau į barzdą. Supratau, kad jis vedžiojo mane už nosies ir kad nieko nepešiau. 


> Suomių kariai ir civiliai gyventojai apžiūri numušto 
sovietų lėktuvo nuolaužas. 


Tęstinis karas 


Pasakiau iš paskos lekiančiam Jopei, kad vysiuosi tą rusą. Ir nėriau žemyn ly- 
dimas Jopės. Didžiuliu greičiu pasivijau rusą ir netrukus visi trys, vienas paskui 
kitą, ūžėme medžių viršūnėmis. Nuo bėglio atsilikau maždaug per puskilometrį. 
Nutariau jį pagąsdinti ir paleidau trumpą seriją. Ivanas pradėjo kryvuliuoti ir 
aš supratau, kad kulkos pralėkė pro pat. Lėkiau iš paskos vis pašaudydamas, o 
jis vis kryvuliavo. Man pavyko dar labiau prie jo priartėti, pernelyg nenualinus 
variklio. Sykį pamaniau, kad rusas maus į Derevianojės oro uostą, bet jis lėkė 
toliau, aš - įkandin, kaip medžioklinis šuo, iš paskos siundomas Jopės. Po aki- 
mirkos atsidūrėme priešo užimtoje teritorijoje ir „I-16“ pasuko vieškelio pusėn, 
vildamasis, kad ten išsidėsčiusi zenitinė artilerija mane nuvys. 

Vieškeliu traukė priešo kolonos. Kai rusas pasiekė tą kelią, jau buvau už pen- 
kiasdešimties metrų. Gerai nusitaikiau, nuspaudžiau nuleistuką — ir viskas. 
Trasuojamosios kulkos susmigo į priešo fiuzeliažą prie piloto kabinos ir, pės- 
tininkams lekiant į šalis, lėktuvas smigo žemyn iš dešinės kelio pusės. Aukštos 
liepsnos pakilo ten, kur raudonasis užbaigė kovas. Jopė pasveikino mane ir 
mudu leidomės ieškoti saviškių. 

Kai kurie vaikinai per kautynes iššaudė visas kulkas ir sugrįžo į bazę, tad ir 
mes pasukome jos link. Rugsėjo saulė auksino rūstaus grožio miškus apačioje, 
kai gretomis patenkinti skridome „į vakarus ir Europos linkui“. 

Pusiaukelėje tarp Murmansko geležinkelio ir Presės kaimo mano lėktuvą su- 
purtė smarkus sprogimas. Galvą apėmė keistas jausmas, akyse radosi žvaigždu- 
tės. Į kabiną veržėsi juodi dūmai, už prietaisų skydo pliūpčiojo liepsna, pajutau 
stiprų benzino kvapą. Variklis nebeveikė! Sveika, mirtie! 

Atsisegiau diržus, atkėliau kabinos gaubtą ir jau ruošiausi šokti iš lėktuvo. Bet 
tada kabinoje ugnis užgeso, tik balti dūmai paliko tvyroti. Skridau penkių šimtų 
metrų aukštyje, tad nusprendžiau neskubėti ir skristi laisva eiga, kol lėktuvas 
užsiliepsnos. Miškai apačioje driekėsi be galo. Nebuvau pasirengęs tokiam ma- 
ratonui, bet ką padarysi! 


Sklęsdamas dviejų šimtų metrų aukštyje, nutariau iššokti. Tūpdamas avariniu 
būdu miške būčiau užsimušęs, o lėktuvas šiaip ar taip būtų sudužęs. Jau ruo- 
šiausi iššokti, bet variklis kostelėjo ir pamažu pradėjo veikti. Puoliau prie sėdy- 
nės ir pradėjau rankiniu būdu pumpuoti benziną. Variklis pradėjo dirbti geriau. 
Atsisėdau ir, per radiją susisiekęs su Jope, paprašiau stebėti mano lėktuvą, jei 
iššoksiu. Pamažu pakilau aukščiau ir parbirzgiau į bazę. Ten, apsukęs ratą, trūk- 
telėjau aukštyn ir variklis vėl nustojo veikti - bet jau buvau namie. Nuleidau 
važiuoklę ir oro uostas meiliai pasitiko savo sūnų. 


Tęstinis karas 


Per lėktuvo apžiūrą paaiškėjo, kad fiuzeliaže sprogo sunkusis kulkosvaidis ir 
lūžo degalų vamzdelis. Vėliau juokiausi prisiminęs, kad per sprogimą pamaniau, 
jog užklupo priešas. Paskui pagalvojau, kad veltui su mechaniku piešėm ant uo- 
degos tuos tris lėktuvėlius, nes naikintuvą išveš remontuoti. Buvome pradėję 
piešti lėktuvėlius ant jo stabilizatoriaus šitaip pažymėdami dvylika mano perga- 
lių, bet turėjau greitai pakilti ir darbas nutrūko. 

Visi mūsų lėktuvai sugrįžo iš kautynių, išskyrus Lampaus Lampelto. Jo lėktuvo 
degalų bakus priešas suvarpė per pirmąjį Lampaus oro mūšį. Jis turėjo tūpti ava- 
riniu būdu vienoje pelkėje maždaug už dešimties kilometrų nuo Murmansko 
geležinkelio. Gal savaitę klaidžiojęs priešo teritorijoje, Lampus pavargęs, bet lai- 
mingas parėjo į bazę. Kai Suomija susigrąžino tą teritoriją, Lampaus lėktuvas 
buvo surastas ir išgabentas remontuoti į Valstybinę aviacijos gamyklą. 

Mantsinsario sala kužėjo vandens ir miško gyvūnų: paukščių, briedžių, ruonių 
ir kt. Nuo pat pirmos dienos kuris 
nors iš mūsų grupės pilotų trauk- 
davo į medžioklę, o blogu oru - visi. 
Grįždavome su laimikiu, tad vaka- 
rais virtuvės krosnyje čirškėdavo 
paukštiena ar kiškiena. Šaltais gra- 
žiais rytais aplink bazę buvo matyti 
daugybė kiškių sušalusių pėdtakių. 
Pastebėdavom tais pėdsakais nu- 
sėlinus ir Lapiną Renarą. Iš to, ką 
matėm, supratom, kad gudriam me- 
džiokliui į nasrus įkliuvo ne vienas 
ilgaausis. 


Miškingoje ežero pakrantėje priverstinai 
nutupdytas suomių lėktuvas. 
Šaltinis: SA-kuva. 

Mūsų talismanas Pegė tebemedžiojo sulaukėjusius viščiukus ir jos medžio- 
klės mus labai linksmino. Pegės kur nors užspeistas viščiukas nepasiduodavo 
ir smarkiai plakdavo sparnais. Pegė išsigąsdavo ir tik mūsų ilgai raginama lete- 
nėlėm atsargiai suimdavo vištelę. Mes jas uždarydavome tvarte ir, varvindami 
seilę, laukėm, kol ims dėti kiaušinius. 

Eidavom žiūrėti paeiliui. Ilgai nieko neradome, bet vieną rytą sulaukėm atly- 
gio už vargą. Juoda vištelė padėjo kiaušinį, kaip stachanovietė - vičvieną per visą 
rudenį! Gruodžio mėnesį palikome sparnuočius kaip naujos vištidės kadrinius 
karius būsimiems ūkio šeimininkams. 


B5 1 


Tęstinis karas 


Vieną laisvos dienos rytą, kai meteorologai žadėjo blogą orą, mes su seržantu 
Ossiu Kauppinenu, mūsų koregavimo centro „Kippari“ šeimininku ir pui- 
kiu medžiotoju, jo broliu Osmu Kauppinenu ir jaunesniuoju leitenantu Reinu 
Lampeltu, vedini šunimis Raja ir Kiriu, leidomės į žvėrių atrankos žygį. Raja ir 
Kiris buvo patyrę pėdsekiai. Jiems išėjus į mišką, kiškiai neišsilenkdavo medžio- 
tojo krepšio. Šių šunų padedami broliai Kauppinenai sugavo daugybę kiškių. 

Taigi keturi vyrai ir du šunys leidosi patruliuoti. Nuo vieno Matsinsario salos 
galo iki kito - net keturiolika kilometrų, o mes gyvenome per vidurį, šiaurinėje 
dalyje. Dabar visi traukėme į salos rytinę pusę. 

Jau per ankstesnius žygius aplink drebules buvome pastebėję galybę kiškių 
pėdtakių. Medžioti pradėjome iškart, vos pasiekėme tas vietas. Stovėjau ant 
akmens prie uolos, kur viskas buvo gerai matyti. Senutė - kaip kad meiliai vadi- 
nome Rają - su Kiriu įkandin smarkiai lodama atlėkė prie manęs. Prabėgdama 
pro šalį kažką urgztelėjo ir aš palaikiau tai tam tikru pranešimu. 

Netrukus šunys sustojo ir ištempę kaklus pradėjo uostinėti prieš parą pra- 
bėgusios lapės pėdsakus. Nuginiau šunis ir pats ėmiau apžiūrinėti pėdtakius. 
Pamačiau, kad gudruolė iš pradžių kiceno lėtai ir kad jos pėdos veda į akmenų 
įtvirtinimą, kur vyko kovos su priešo desantininkais, tapusios jiems paskutinės. 
Apžiūrėjau kautynių pėdsakus ir staiga pamačiau, kad lapės pėdtakis dingsta 
tarp akmenų. Taigi žvėris dar tebebuvo įtvirtinime. Angą, pro kurią įbėgo lapė, 
užkišau akmeniu, paskui uždengiau ir kitas. 


Pašaukiau vaikinus su šunimis. Baisi erzelynė kilo, šunims užuodus lapę. 
Jie blaškėsi apie akmenų krūvą kaip širšės, inkštė, kaukė, triukšmavome ir 
mes. Nuėmėme akmenį nuo vienos angos ir sukišome į ją keturis vamzdžius. 
Tikėjomės, kad lapė išsigąs to mūsų indėniško kauksmo ir iškart mesis prie angos. 

Dieve, sergėk nuo tokio triukšmo! Net Aleksio Kivio septyni broliai negalėjo 
sukelti tokio aliarmo. Išsigandome, kad pakrantės apsaugos kariai pamanys, jog 
vėl nusileido desantininkai. 

Triukšmas nepadėjo - lapė iš slaptavietės neišlindo. Užkišome angą ir pradė- 
jom bildinti akmenis, kol viename įtvirtinimo gale išgirdome brazdesį. Šokome 
jo ardyti. Pro nedidelį plyšį pamačiau kailį ir paleidau šūvį - net uola atmušė 
aidą. Puiki medžioklė virto tikru karu! 

Lapė išsigando šūvio ir nėrė į kitą „kambarį“. Pastačiau du pagaliukus kryžmai 
ant vienos angos - taigi ji kaip kalinė tūnojo paskutinėje buveinėje. Nuėmiau 
didelį įtvirtinimo akmenį ir kumščio didumo ertmėje pamačiau pasislėpusios 
lapės užpakalinę koją. Įkišau ranką ir suėmęs pradėjau traukti ją lauk. Lapei tai 


< Medžioklė - vienas iš būdų prisidurti prie ne itin 
sotaus kareiviško davinio. Šaltinis: SA-kuva. 

nepatiko ir iškišusi snukį ji kėsinosi suleisti man į ranką dantis. Kyštelėjau batą, 
ji įsikibo dantimis jo galo ir aš suėmiau ją už gerklės. Lampus šoko man padėti, 
mes kartu pasmaugėme lapę ir ištraukėme pro angą. Įkišome ją Lampui į ku- 
prinę ir tęsėme medžioklę. 

Jau taikos metais buvau įsigijęs 20 kalibro šratinį šautuvą. Karas jį kaip reikiant 
apgenėjo, nes gaiduko buvo likęs tik prisiminimas. Apsukau dviem virvelėm ir 
galėjau atlaužti. Buožė buvo nulūžusi, bet plonu valu sutaisiau ir ji lankstėsi lyg 
su spyruokle. 

Medžiojome toliau. Pamatęs arčiau pribėgusį kiškį, šoviau iš dvidešimties 
metrų ir užsimečiau ginklą ant peties. Vyrai susibūrė aplinkui, išėmėme vidu- 
rius. Atsegiau Lampui ant pečių kabančią kuprinę, ketindamas įdėti kiškį pas 
lapę. Bet neįdėjau, nes lapė baisiai išsišiepė ir aš išsigandau, kad ji kiškį suės! 

Pasakiau vaikinams, kad lapė gyva ir sveika. Prikišom visi nosis, aš niūktelėjau 
kuprinės dugną, lapė išsišiepė ir suurzgė. Tada vėl čiupom ją už gerklės, dėl visa 
ko trinktelėjom buože ir jau neabejojom, kad kailis bus be skylučių. 

Medžiojant laikas bėgo labai greitai ir pilvas sakė, kad jau laikas valgyti, todėl 
sutelkėm jėgas ir paržygiavom antrųjų pusryčių. 

Priešas smarkiai kovėsi prie Petroskojo, laikėsi iš visų jėgų, bet veltui. Atrodė, 
kad suomiai atsiims miestą. Rusai suskato evakuotis. Krovė į traukinių vagonus 
visokias prekes ir daiktus, ketindami išsigabenti į šiaurę. 


Suomių pilotų skrydis virš neįžengiamų Šiaurės miškų ir tūkstančio ežerų. Šaltinis: SA-kuva. 


Tęstinis karas 


Mūsų eskadrilei buvo įsakyta patalkinti jiems per kraustynes. Rugsėjo 28 d. 
išvykome į darbą - taip, kaip visi - iš pat ryto. Skubinti rusų išskrido šeši mūsų 
naikintuvai su penkiais bombonešiais „Blenheim“ (BL). 

Palikome Mantsinsario salą, už horizonto dingo ir mėlynoji Ladoga. Žemiau, 
priekyje, tvarkingai išsirikiavę dusliai ūžė bombonešiai. Skridome tarytum virš 
paletės, dailininko nutaškytos dažais - pasigėrėtinai švytėjo rudeniškas miškas: 
žalia, geltona, raudona, pro debesis lyg didžiuliai prožektoriai plyksčiojo sau- 
lės spindulių pluoštai. Tikrai buvo gražu. Salojarvio (Salojarvi) ežero pakran- 
tėje, tarp didžiulių beržų gūžėsi pilkas namelis, ramiame vandenyje atsispindėjo 
šiurkščių rąstų sienos. Visur tyku, lyg karo ir suirutės nė nebūtų. 

Atidžiai dairiausi aplinkui. Buvo ramu, priešo lėktuvų nematyti. Kažkur 
Petroskojo pusėje plyksėjo gaisrų liepsnos. Tikriausiai ten spirgino mūsų artile- 
rija, skubindama priešą. 

Paskridome kelis kilometrus į šiaurę, pro objektą - Suojo (Suoju) tiltą. 
Bombonešiai pasuko prie tilto ir numetė sprogmenis. Bet tą pat akimirką pilotai 
pastebėjo ant geležinkelio tarp Kontupobjos ir Suoju tilto stovintį maždaug ke- 
turiasdešimties vagonų krovininį traukinį. Radinys buvo malonus, tad jie nutarė 
kelias bombas paaukoti ir dėl traukinio. Susirikiavę eile, bombonešiai pasuko jo 
link. 

Iš pirmojo lėktuvo iškritęs didelis tamsus gniutulas vis greičiau lėkė į taikinį. 
Baisūs sprogimo debesys apsiautė vagonus. Debesims išsisklaidžius buvo matyti, 
kad bomba nukrito šalia ir traukinio nekliudė. Antras bombonešis viską pakar- 
tojo - taip pat numetė bombą pro šalį, tik kitapus traukinio. 

Tuo metu kiti bombonešiai tvatino tiltą. Vienas iš penkių lėktuvų pralėkė virš 
traukinio. Bet tikriausiai blogai nusitaikė, nes sprogmens nenumetė. Ir vėl nuūžė 
prie traukinio — iš pietų šiaurės pusėn - ir paleido bombą. Driokstelėjo per vi- 
durį, vagonai išlėkė į orą ir traukinys prašapo tirštame dūmų ir dulkių debesyje. 
Buvo smagu žiūrėti į tą maišalienę. 

Pastebėjau kažkokį tašką judant Kontupohjos pusėje, bet margame peizaže iš- 
kart pamečiau jį iš akių. Pranešiau apie tai Jopei ir stebėjau toliau. Vėl pamačius 
tą tašką, atrodė, kad tai naikintuvas „Spitfire“. Bet tai buvo ne anglų lėktuvas, o 
„MiG-1“, tikriausiai išsikėlęs tikslą padidinti pergalių skaičių numušdamas vieną 
iš mūsų bombonešių. Paskutinę akimirką puoliau į pagalbą ir priešo naikintuvas 
turėjo atsigręžti į mane. Jam sukantis šoviau tiesiai, pilotas pasisukęs nupikiravo, 
aš smigau iš paskos. Dideliu greičiu nusileidome iki medžių viršūnių ir nuūžėme 
pro begalines girias. Supratau, kad nepavysiu jo, nepriartėsiu net per du šimtus 
metrų, tad atsisveikindamas paleidau trumpą seriją ir grįžau pas saviškius. 

Pradėjau kilti aukštyn, žiūrėdamas į nedidelius taškelius, bet pajutau, kad kaž- 
kas negerai. Buvau smalsus, tad apsisukau: ogi mano draugužis, kurį ką tik vi- 
jausi, plūkiasi su kulkosvaidžiais man už nugaros. Užlindęs man už uodegos, jis 
su baisiu piktumu spjaudėsi ugnim. Jeigu būčiau pasukęs į šoną, jis būtų prilėkęs 
dar arčiau ir tikriausiai su malonumu keliais šūviais mane pribaigęs. Skridau ne- 
dideliame aukštyje, tad nusileidau visai prie medžių viršūnių, manydamas, kad 
jo nusikratysiu. 

Man visada patiko skraidyti nedideliame aukštyje - Kauhavos aviacijos moky- 
kloje už tai buvau net baudžiamas - ir tąkart turėjau progą svetimos šalies pilo- 
tui parodyti, ką sugebu. Tai buvo savotiškas gebėjimų patikrinimas! 

Bet ir rusas tikriausiai dažnai pažeisdavo aviacinę drausmę ir turbūt buvo 
dar dažniau baudžiamas nei aš. Pradedantysis pilotas tikrai nebūtų gebėjęs ši- 
taip liežti vietovės kaip mes. Taikos metu ir jis, ir aš tikriausiai būtume nubausti 
griežčiausia bausme. 

Mano persekiotojas ištratino daug šaudmenų, nes atsigręžęs visąlaik mačiau 
vamzdžius prie jo nosies ir sparnų spjaudant ugnį. Priešas tuštino dėtuves kaip 
pasiutęs. Mėginau užvesti persekiotoją ant medžių, kaminų, klėčių ir krūmų, 
bet tas patrakėlis buvo atidus. Jau pradėjau nerimauti, baimindamasis, kad be 


Per suomių aviacijos ataką sunaikintas krovininis 
sovietų traukinys. Šaltinis: SA-kuva. 


Tęstinis karas 


Suomių kareiviai sunaikinto krovininio traukinio garvežyje. Kaip ir visos kariaujančios 
šalys, geležinkelius sovietai naudojo gyvajai jėgai, šarvuotajai technikai, degalams bei 
amunicijai gabenti, tad tokie traukiniai visada būdavo geidžiamas taikinys. 

Šaltinis: SA-kuva. 


paliovos visu galingumu kaukiantis mano variklis vėl, kaip ne kartą buvo nutikę, 
nustos veikti. 

Pasiekėme vieną karelų kaimą. Pamažu kildamas aukščiau, pagalvojau: arba 
jis mane pribaigs dabar, arba niekada. Penkių šimtų metrų aukštyje staigiai ap- 
sigręžiau ir padariau viražą. Skridome taip arti vienas kito, kad rusas negalėjo 
pasigręžti nosim į mane, o iškart ėmė suktis aplinkui. Atsidūriau šone, jam už 
uodegos. Priešui padarius 180 laipsnių posūkį, pirmą kartą driokstelėjau jam į 
šoną. Tada jau jis išsigando ir nedidindamas greičio, kad galėtų atsiplėšti nuo 
manęs, toliau skrido lanku. Aprimau. Pasižiūrėjau į skaitiklius: variklis veikė 
gerai. Darant smarkų viražą greitis siekė 240 km/val. 

Apačioje mačiau nedidelį pilką kaimelį ir galybę Raudonosios armijos karei- 
vių. Jie spoksojo į mus - penkių šimtų metrų aukštyje ratu sukančius lėktuvus. 
Šaudyti nedrįso baimindamiesi, kad pataikys į savo lėktuvą. 

Apsukus gal dešimt ratų, tas žaidimas pakyrėjo. Vis tas pats posūkis ir išblyš- 
kęs ruso veidas už kabinos stiklo, pro petį žvelgiantis į mane. Paleidau į jį porą 
serijų, primindamas, kad čia sukamės abu. Trasuojamosios kulkos smigo į jo 
lėktuvo fiuzeliažą kaip į muilą, bet jis šito tartum nematė. Tik darė dar staiges- 
nius posūkius. Per staigiai sukdamas „MiG-1“ galėjo pakliūti į suktuką ir skren- 
dant žemiau nei dviejų tūkstančių metrų aukštyje jam būtų buvę sunku sugrįžti į 
reikiamą padėtį. Vis dėlto paskutinį kartą pilotas tokio staigaus posūkio nedarė, 
o nupikiravo iki medžių viršūnių ir pasileido lėkti kaip pašėlęs. Paskubinau jį 
pora serijų, skuosdamas iš paskos. 

Dabar aš tikrinau jo gebėjimus. Šaudyti nevertėjo, nes abudu šokčiojom 
per žemės kliūtis. Porą kartų prasklendėm net po elektros perdavimo linijom. 
Tarpais pakliūdavau į jo propelerio srautus ir atrodė, kad kažkas suėmė sparnus 
ir mėgina apversti lėktuvą. Skrendant arti kito naikintuvo greičio nereikėtų di- 
dinti, nes traukia oro srautas. Kai gerai nusitaikiau, trinktelėjau į priešo lėktuvo 
fiuzeliažą, bet jo šarvai atsilaikė net prieš mano sunkiojo kulkosvaidžio kulkas. 


Beveik pažeme ūždami atlėkėme į Vytanos (Viitana) oro uostą. Jo pakraštyje 
stovėjo keli priešo lėktuvai, mačiau šen ten bėginėjančius vyrus ir palydėjau juos 
trasuojamosiomis kulkomis. Keturių šimtų kilometrų per valandą greičiu ar- 
tėjome prie miško. Greta oro uosto stovėjo plytinis vandens bokštas, o apie jį 
būriavosi pėstininkai. Migas padarė posūkį, mesdamasis tolyn nuo lauko, aš pa- 
šokau virš miško. Pabūgau, kad pėstininkai ims badyti durtuvais! 

Migo pilotas manė dabar galėsiąs manęs atsikratyti ir greitai pasuko atgal į oro 
uostą. Jis klydo, nes tuo metu pasisukęs nusitaikiau iš penkiasdešimties metrų. 
Migui sukant paleidau seriją tiesiai į piloto kabiną. Šarvai jo nebesaugojo, tad 
šūviai buvo rezultatyvūs. Lėktuvas sustojo, nosim sunkiai sukniubo į molingą 
žemę ir staiga driokstelėjo gabalais. Prisiminiau per artilerijos pratybas girdėtą 
nurodymą: „Apšaudyti lėktuvai tikrinami ir remontuojami.“ Pamojavau spar- 
nais oro uostui, iš piktumo paleidau dar kelias serijas, o tada pasukau nosį savo 
bazės link. 

Grįždamas mačiau kapitoną Eikką Luukkaneną - buvusį grupės vadą Žiemos 
karo metu - išlekiant krėst „piktadarysčių“. Tik bazėje susivokiau, koks sunkus 
buvo tas skrydis - rankos kojos drebėjo, kol mechanikams pasakojau apie kovą. 

> Prie lauko sąlygomis įrengtos saunos durų. Neretai improvizuotos 


kareiviškos saunos būdavo įrengiamos netoli priešakinių pozicijų. 
Šaltinis: SA-kuva. 


Tęstinis karas 


Gruodžio 1-oji buvo mūsų eskadrilės sukaktuvių diena. Tais metais jas šven- 
tėme Lunkuloje ir grupė persikėlė ten. Sutemus susirinkome visi didelėje karelų 
troboje, kur baltom staltiesėm buvo padengti ilgi stalai. Po vakarienės prasidėjo 
svarbiausia sukaktuvių dalis - broliškas vakarėlis su skaidriąja žvilgančiuose bu- 
teliuose. Tai buvo dovanos, sukaktuvių proga atsiųstos iš aukščiau. Po tostų už 
tėvynę, eskadrilę ir kautynes prasidėjo laisvi pašnekesiai. 

Visos oro kautynės vėl buvo pakartotos ir kovos vyko sėkmingiau nei iš tikro: 
matei, kaip aš trūktelėjau, paskui trach - tėškėsi dar vienas! 

Sykį eskadrilės vadas, prisiminęs orų prognozę, paliepė Jopei išeiti pažiūrėti, 
ar taisosi oras. Jopė išėjo savo reikalu, pakėlė akis į erdvę, pamatė, kad dangus 
giedras, atliko reikalą iki galo, grįžo ir pasakė, kad matomumas nulinis. 

„Aprūpinimo skyriaus viršininke, dar po vieną“, - paliepė vadas - taigi mete- 
orologinis pastebėjimas padėjo pasiekti reikiamą rezultatą! 

Vietos saunų pastatai buvo seni, bet mes jas smarkiai kaitindavome kiekvieną 
dieną. Saunos degė paeiliui čia po vienos, čia po kitos grupės kaitinimo. Per 
šventę atbėgo baisiai susirūpinęs mechaniko pagalbininkas, pasitempė prieš kai- 
myninės grupės vadą ir pranešė: „Pone leitenante, jūsų sauna dega!“ - „Ko rė- 
kiat, tai mūsų sauna, atėjo laikas jai degti“, - atsakė vadas ir toji sauna supleškėjo. 

Visą vakarą prasėdėjau prie puodelio vandens, sykiais nueidamas jo pri- 
sipilti, aišku, laidžiau gerklę ir persiėmiau linksmumu kaip visi. Vėliau šovė į 

galvą mintis papokštauti. Atsinešiau iš virtuvės ąsotį, įpylęs į jį tikro gėrimo, 
palūkėjau. Netrukus šalia prisėdo eskadrilės vadas, pulkininkas leitenantas Eka 
Magnussonas ir aš pasiūliau: „Gurkštelėk iš mano puodelio!“ Manydamas, kad 
ąsotyje vanduo, pakėlė puodelį prie lūpų, užsivertė, prunkštelėjo ir nusikeikė! 
„Gurkštelėk ant kitos kojos“, - paraginau. „Ne, ačiū, užteks ant vienos“, - atsakė 
jis. 

Netrukus pulko kapelionas - augalotas, stiprus vyras, stabtelėjo man už nu- 
garos ir tarė: „Einai Ilmari, įpilk ir man.“ Jis taip pat manė, kad ąsotyje vanduo, 
tad pavaišinau. Suėmęs abiem rankom kapelionas pakėlė puodelį prie lūpų ir 
ėmė gerti. Vieną sykį godžiai gurkštelėjo, antrą ir tada suprato, ką geria. „Ak, tu, 
niekše!“ - išgirdau jau būdamas už durų, nes puoliau žiūrėti, koks oras! 

Šventei baigiantis eskadrilės vadas pasakė kalbą. Petys į petį stovėjome pus- 
lankiu prieš jį. Man iš kairės - pulko kapelionas, šalia - aukštas kaip apynio 
virptis vaikinas. Žemės traukai pernelyg stipriai veikiant, jam ėmė linkti ke- 
liai. Vaikinas mėgino pasiremti kapeliono peties, pasilenkęs grabinėjo aplink, 
įdrėskė tam skruostą ir susmuko. Kapelionas čiupo jį už pakarpos, pastatė ant 
kojų, pasižiūrėjo į akis - buvo užmerktos. Dvasiškis tylomis atleido ranką ir vai- 
kinas žnektelėjo ant grindų. Vadas apsimetė nieko nematęs. 

Kelias dienas sklandė gandai, kad mus perkels į Kontupohją. Mūsų bazė 
Lunkuloje ant Ladogos kranto, netoli Mantsinsario salos, buvo tik kelias dienas, 
bet iš noro persikelti į kitą bazę radosi net dainų apie geresnius medžioklės plo- 
tus. Tą fronto ruožą jau turėjome palikti. Du mėnesius oro erdvėje nebuvo pa- 
stebėta jokių priešo veiksmų. O Maselkės (Maaselka) sąsmaukoje, pasak kalbų, 
raudonieji nardė begėdiškai įžūliai. 


Kontupobja 


Išskridome gruodžio 6 d., bet Kontupohjoje ne viskas parengta, todėl iš pra- 
džių įsikūrėme laikinoje bazėje Solomano miesto dalyje Petroskojuje. Gražiai 
gyvenome buvusiame vieno pareigūno bute, kur net sienos buvo „prašmatniai“ 
apklijuotos Izvestijų ir Pravdos laikraščių puslapiais. Vis dėlto mieste gyvenome 
neilgai, o jau gruodžio 11 d. rytą išskridome į Kontupohją. Kaip oro uostas ten 
tebuvo du volu išlyginti pakilimo takai ant Kontupobjos įlankos ledo, o lėktuvus 
tupdydavom abipus prieplaukos. Tarp uosto įrenginių mūsų lėktuvų iš oro be- 
veik nebuvo matyti. 

Suomių užimta Kontupohja (rus. Kondopoga) 
su komunistų veiklos liudijimais. 
Šaltinis: SA-kuva. 


V. Lenino paminklas prie 
Kontupohjos teatro pastato. 
Šaltinis: SA-kuva. 


88 


Ilmari Juutilainen. KAIP AŠ KOVOJAU SU RAUDONAISIAIS 


Mūsų mechanikai įsikūrė uoste, praeities įžymybės Antikaineno“ bute. Pilotai 
buvo apgyvendinti per gaisrą išlikusiuose Stalino vardu pavadintuose vaikų dar- 
želio pastatuose. Netoli uosto, ant kalvelės stovėjo pažiūrėti gražus Kontupohjos 
teatras ir tame didingame statinyje įsikūrė mūsų oro erdvės kontrolės vyrai. 

Jau kitą dieną aštuoni mūsų lėktuvai išskrido apžiūrėti būsimos erdvės. Priešų 
nematė, kitą dieną - taip pat. Bet stengėmės ne veltui, nes gruodžio 14 d. virš 
Poventsos (dab. Povenecas) pamatėme tris naikintuvus „MiG-3“. Prasidėjo pa- 
siutiškos gaudynės, nes vienam priešo lėktuvui tekdavo gelbėtis nuo dviejų trijų 
mūsų naikintuvų. Tai džiugino, nes dažniausiai mūsų skaičius būdavo mažesnis 
užjų. 


Nedideliame aukštyje pagal Stalino kanalą lėkėme iki Uikujarvio (Uikujarvi) 
ežero. Vis dėlto jau iki Uikujarvio pasivijome priešą šūvio atstumu. Šaudėme į 
juos, kol jie nusprendė išsiskirstyti. Mes irgi išsiskirstėm į visas puses. Vijomės 
toliau ir prie Uikujarvio man pavyko numušti vieną jų lėktuvą. Nukritęs priešo 
naikintuvas pakrantės miške iškirto ilgiausią proskyną. Apsukau ratą ir nusilei- 
dau prie lėktuvo nuolaužų. Daugiau taikinių nebuvo matyti, tad pasukau į bazę. 
Kiti vaikinai taip pat sugrįžo iš gaudynių ir, skrisdami nedideliame aukštyje, prie 
Hysjarvio (Hiisjarvi) ežero kirtome fronto liniją. Išgirdę ūžimą iš rytų, mūsų 
pėstininkai pašėlo smarkokai šaudyti visų rūšių ginklais. Ir kliudę mano elero- 
nus paliko keletą skylučių. 

Toje miesto dalyje, kur gyvenome, lakstė galybė sulaukėjusių šunų, ir mūsų 
sveikatos apsaugos pareigūnai, baimindamiesi pasiutligės, įsakė visus juos iššau- 
dyti. Vieną gražų žiemos rytą, vilkėdamas vilnoniu megztiniu, prisisegęs prie 
diržo pistoletą išėjau į lauką savo reikalu. Šunys šmaižė visur kur ir jų saugoda- 
miesi nešiojomės pistoletus. 

Staiga iš už kampo iššoko neįprastai didelis šuo. Avėjau ilgus veltinius, tad kai 
kibo į koją dantimis, nusikračiau, bet jis greit vėl pašoko ir puolė. Buvo toks gu- 
drus, kad pamatęs, jog griebiausi pistoleto, spruko šalin. Spėjau iššaut pirmiau, 
nei jis dingo už kampo. Kulka pervėrė šuniui užpakalinę koją, bet jis mėgino 
šliaužti tolyn, kapstydamasis priekinėmis. Prišokęs paleidau kulką į galvą, išva- 
duodamas iš kančių. 

Maitinomės daug prasčiau. Valgėme sušalusias bulves ir patežusius makaronus, 
bet mėsos nestokojom. Kai reikėdavo, pasirūpindavome patys. Atsargoms bai- 
giantis, pakildavom į orą pasižvalgyti briedžių. Taikli serija - ir kurį laiką mėsos 
vėl turėdavom. Kuris nors iš mūsų gaudavo užduotį parnešti nušautą briedį. 

Kalėdos jau buvo praėjusios - persiritome į antrą 1942-ųjų sausio pusę. Oro 
erdvės fronte visąlaik buvo labai ramu: vykdėme tik žvalgybinius skrydžius ir 
kelis kartus pašaudėme į garvežius Murmansko geležinkelyje. 


* Toivo Antikainen (1898-1941) - vienas iš suomių komunistų partijos organizatorių ir vadovų. 

Dukart Raudonosios armijos gretose 
prieš savo tautiečius kovojęs aktyvus 
suomių komunistas Valteris Vallis. 
Gavo pulkininko laipsnį, mirė Sovietų 
Sąjungoje 1969 m. 


Atakuodami traukinius, smogdavome į garvežį, sąstatas toliau riedėdavo, o iš 
jo iššokdavo vyrai ir raičiodavosi nuo pylimo kaip vaikai. Traukinys paprastai 
sustodavo, išėjus garui pro kulkų pramuštas skylutes. Pamažu lėtėjant greičiui, 
į šaltą dangų pakildavo aukšti garo stulpai. Tik zenitinių savaeigės ir šūviai iš 
pozicijų trikdė naudingą veiklą, bet mūsų nesustabdė. Sovietų Sąjungos susisie- 
kimo ministerija turbūt nemanė, kad mūsų pomėgis naudingas. 

Buvęs suomių pasienio apsaugos seržantas Vallis, kitados perbėgęs iš Suomijos 
į didžiuosius rytus ir jau pakeltas į majorus, su savo būriu kovojo prie Poventsos. 
Pasak kalbų, šaunus vaikinas buvo! Vallis įsikalė į galvą galintis atkovoti Poventsą, 
užšalusiu ežeru padaręs lanką ir atsidūręs mūsų užnugaryje. 

Pirmą jo operacijos dieną aštuoni mūsų naikintuvai ieškojo taikinių. Jau iš tolo 
pastebėjome ilgą automobilių koloną iš Pūdotsio (Puudotsi) miesto važiuojant 
gerai nuvalytu pakrantės keliu Poventsos link. Atakai pasirengę Vallio kareiviai 
iš ten laukė pastiprinimo. Nusileidę iki medžių viršūnių tykojome „pasislėpę“ 
miško pakraštyje. Ir pamatėme tiesiai į mus atlekiančią koloną. 

Pakilome į dviejų šimtų metrų aukštį ir vienas po kito puolėm juos. Pirmas 
automobilis užsidegė ir, įsirėžęs į pakelėje suverstą sniegą, paliko stovėti skersai 
kelio. Iš kitų automobilių ant kietai išvažinėto kelio iššoko vyrai ir slysčiodami 

Suomių kariai prie nukauto raudonarmiečio kūno. 


griuvinėjo po automobilių, važiuojančių iš paskos, ratais. Kapojome automo- 
bilius ir kareivas kaip varnai žuvų maišą. Kelią užkimšo apvirtę degantys auto- 
mobiliai, kaip pamišę juo lakstė žmogystos - šimtai panikos ir nevilties apimtų 
kariškių. Visa perėmė pragariškas triukšmas: naikintuvų griausmas ir dešim- 
čių kulkosvaidžių tratėjimas sumišo su baimingais ir skausmo kupinais žmonių 
stūgsmais, o abipus kelio paskutinį stepių vaikų spektaklį tylomis stebėjo eglės. 

Ieškodami kitų objektų toliau skridome Poventsos link. Zenitinės ugnies 
paraginti nuolankiai pasukome atgal, nes prie Poventsos ant užšalusio ežero 
pamatėme puikiausią taikinį. Ant ledo knibždėte knibždėjo kareivių be mas- 
kuojamųjų drabužių, jie grupėmis judėjo Mirties kyšulio pusėn - taip mūsų pės- 
tininkai praminė tą vietą po priešo pražūtingo mėginimo įsiveržti. 

Netoli Poventsos pamačiau arklių kinkinį tempiant roges su sunkiu kroviniu 
ir iš paskos plumpinant būrį vyrų. Pasukęs į šoną, apšaudžiau arklius - tie par- 
krito tarp ienų. Vyrai pasliki ėmė griūti ant sniego. Mano sunkiųjų kulkosvai- 
džių šaudmenys baigėsi, o lengvuoju paleisdavau tik po porą kulkų. Sukau ratus 
be atvangos šaudydamas į vorą, paskui nusileidau ir nedideliu atstumu perėjau 
kiekvieną objektą. Tik tada pamačiau, kas kūpso rogėse. Ten buvo didžiulė krūs- 
nis kovas baigusių kareivių, tad pasukau į gyvųjų pusę. 

Vangiai drioksint zenitiniams pabūklams, nuskridau prie Mirties kyšulio 
pažiūrėti į kitus mūsų lėktuvus - kylančius ir nusileidžiančius prie ledu ju- 
dančios kariaunos. Pamačiau su slidėm atšliuožiant du raudonarmiečius, o iš 

paskos - trečią. Raudonarmiečiai nespėjo parkristi ant ledo, nes vėl pradėjęs 
veikti mano lengvasis kulkosvaidis paklojo juos ant slidžių. Trečiasis rusas pa- 
mojavo man ranka ir aš pagalvojau, kad jau neilgai mojuos. Pasukau atgal, nu- 
sitaikiau, bet šauti negalėjau. Rusas buvo pamišęs arba areštuotas, nes neturėjo 
ginklo. Jis pakėlė rankas aukštyn, paskui ėmė ploti delnais per kelius ir juoktis 
net susiriesdamas! 

Atkėliau kabinos gaubtą ir dar kartą pralėkiau jam virš galvos. Jis tik mojavo 
rankom ir dar labiau juokėsi. Paleidau porą serijų šalia, kad nemanytų, jog sto- 
koju šovinių. Pamojau ranka ir nuskridau. 

Ir kitą dieną atskridome medžioti į tą vietą. Lekiant virš užšalusio ežero, mūsų 
artilerija liovėsi šaudyti, o kai nuskridome, ir vėl pradėjo - derino veiksmus su 
mūsų skrydžiais. Per tas dienas oro erdvėje priešo nebuvo matyti nė ženklo. 

Sausio 28 d. su jaunesniuoju leitenantu Jalo Ahlstenu žvalgėme Jami ruožą 
netoli Petroskojo ir grįžtant virš miško tarp Poventsos ir Huharevos pastebė- 
jau judant kažkokį tašką. Savaime suprantama, tai buvo lėktuvas. Liepiau veda- 
majam, kaip privalu, sekti paskui ir jo lydimas staigiai nupikiravau. Pamačiau, 
kad ramiai skrendantis mano taikinys yra angliškas naikintuvas „Hurricane“ - 
pagal lenlizo, kitaip tariant, nuomos ir tarpusavio pagalbos sutartį, tokių lėktuvų 
Sovietų Sąjungai siuntė Anglija. 


Karelijoje dislokuoti sovietų pilotai kalbasi prie,Hawker Hurricane“ naikintuvo. Šiuos 
iš britų gautus naikintuvus sovietų valdžia panaudojo kovai prieš suomius. 

Vidutiniai sovietų bombonešiai „SB-2“ skrenda bombarduoti Helsinkio. 


Dideliu greičiu leidausi jam už uodegos, paskutinę akimirką sumažindamas 
greitį, kad nesutrumpėtų šaudymo trukmė, jeigu nepavyktų iš karto jo numušti. 
Lėktuvas mano taikiklyje greitai didėjo. Buvo labai dailus, atrodė visai naujas. 

Jau buvau priartėjęs prie jo šūvio atstumu. Dar kartą apsižvalgiau. Daugiau 
priešo lėktuvų nebuvo matyti. Taikiklio kryžiukas ramiai laikėsi priešais angliš- 
kojo naikintuvo nosį, kampas sudarė dešimt laipsnių. Priartėjęs maždaug per 
trisdešimt metrų, mačiau kiekvieną naikintuvo kniedę. 

Tamsaus miško fone ryškiai švytėjo melsvos išmetamųjų vamzdžių liepsnelės. 

Man spaudžiant nuleistuką pilotas veikiausiai kažką pajuto, nes mėgino kelti 
lėktuvo nosį, bet kai į variklį ir kabiną pasipylė mano kulkos, apsigalvojo. Tada 
jo naikintuvas tingiai nusvarino nosį, palengva ėmė leistis ir, nukritęs iš kokio 
šimto metrų, sudužo pakrantės miške netoli Huharevos kaimo. Ahlstenui tąkart 
ginklų panaudoti neteko. 

Nusivalėme dulkinas pirštines ir nulėkėme į Kontupohją valgyti žirnienės, 
teikti žvalgybinio skrydžio ataskaitos ir sykiu paliudyti, kad net per karą gali 
jaustis saugus. 

Vasario saulė ir priešą masino kilti į dangų iš oro uostų palei Murmansko gele- 
žinkelį. Lystepohjos fronto ruože kartais kildavo net labai smarkus sambrūzdis. 

Vasario 6 d. aš ir mano vedamasis kaip pastiprinimas išskridome su ketvirtąja 
grupe ir kupini piktumo leidomės šukuoti dangų. Gavome pranešimą, kad keli 
bombonešiai ir naikintuvas atakuoja mūsų pėstininkų pozicijas Lystepohbjoje, 
prie Sėsjarvio (Seesjarvi, dab. Segozero) ežero, tad visu greitumu nuūžėm ten. 

Mes su Ahlstenu skridome aukščiau, dengdami grupę, tad patogia pozicija 
nuo saulės pusės puolėme migus. Aukščiau nieko nematėme. Kautynių erdvė 
jau buvo plačiai išsiplėtusi, kai pastebėjome tris bombonešius „SB-2“ numetant 
sprogmenis ir sukant atgal į šiaurę. Liepiau Alhstenui skristi su manim ir nupi- 
kiravau į bombonešius. 

Mano lėktuvas buvo spartus, be to, nėriau iš didelio aukščio, tad greitai atsi- 
dūriau netoli bombonešių. Šie mane pastebėjo, nes padidėjo jų greitis - iš išme- 
tamųjų vamzdžių ėmė smarkiau verstis juodi dūmai. Mačiau, kad jie susitelkė. 
Niekas manęs nepersekiojo, tad prisiartinęs nusitaikiau į vieno vedamojo va- 
riklį, nuspaudžiau nuleistuką ir bombonešis užsiliepsnojo. Tada šoviau į antrą 
variklį ir prisiartinau prie kito bombonešio. Pirmasis, apimtas liepsnų ir dūmų, 
iš tūkstančio metrų jau lėkė žemyn į pelkę, apėjusią retu miškeliu. 

Į antrojo bombonešio variklį šoviau iš dešinės. Jis sustojo lyg išsijungus pro- 
peleriui, sukdamasis metėsi į dešinę ir judėdamas ratu vis greičiu smuko paskui 
pirmąjį. 

Visąlaik stebėjau, kas vyksta aplinkui, nes buvau tikras, kad lydintieji priešo 
naikintuvai matė pirmojo bombonešio liepsnas. Dešinėje už uodegos pamatęs 
lėktuvą nusistebėjau, kad Ahlstenas jo nepuola - buvo puiki proga pasitikrinti 
kulkosvaidžius. Apsižvalgiau dar kartą ir laiku: turėjau staigiai sukti į šoną ir 
nert žemyn, nes už uodegos aukščiau pamačiau naikintuvą „MiG-3“. Jam lekiant 
virš galvos, girdėjau kulkosvaidžių tratėjimą, bet pavojus man jau negrėsė. 

Žinojau, kad senas pažįstamas „MiG-3“ didelių viražų nepadarys. Po kelių 
posūkių pradėjau šaudyti, naikintuvas rūkstančiu varikliu ūmai nupikiravo, o aš 
iš paskos - baigti darbo. Tuo tarpu paspruko trečiasis bombonešis. Tada giliai 
atsidusau, nes pamačiau, kad už nugaros velkasi visas dalinys priešo naikintuvų. 

Nėriau žemyn. Pasileidau pagal vieną upę, šaukdamas per radiją vaikinus. 
Atsiliepė ketvirtos grupės vadas, kapitonas Peras Sovelius, visų vadinamas Pele 
ir, sužinojęs, kur aš, pažadėjo tuoj atsiųst pagalbą. Pasukau priešų link ir ėmiau 
tratinti į arčiausiai skrendantį migą. Nesusigaudžiau, kiek iš viso buvo priešo 
naikintuvų, bet jie netikėtai dingo. Tik iš nykstančių taškelių palei Uikujarvio 
(Uikujarvi) ežero horizontą supratau, kur link jie nulėkė. 

Gal jiems baigėsi degalai ir pamanė negalį likti ilgesniam laikui manęs triuš- 
kinti. Prakaitas išmušė kaktą, bet kalenau dantimis. Giltinė alsavo į pakaušį, 
bet likau gyvas! Paaiškinau Pelei per radiją, kad nėra ko jaudintis ir pašaukiau 
Ahlsteną, bet tas neatsiliepė. Apimtas blogos nuojautos sugrįžau į bazę. 

Numušto sovietų bombonešio „SB-2“ griaučiai. Tolėliau matomas 
pamuštas sovietų tankas „KV-2“. 


Ahlsteno dar nebuvo. Maždaug už pusvalandžio išgirdome naikintuvo 
„Brewster“ ūžesį. Lėktuvas tūpė nuleista važiuokle, bet... kas per velnias? Kodėl 
jis tupia skersai tako? Kas jam atsitiko? 

Ahlstenas iš karto nepasekė paskui mane ir įkliuvo į tą priešo būrį, kuris 
vėliau sugriovė mano kilnius siekius. Galiausiai Ahlstenas nupikiravo, bet, pra- 
dėjęs skristi normaliai, nesusigaudė, kur atsidūrė. Kai pagaliau surado bazę, dar 
nebuvo atitokęs nuo sukrėtimo, išgyvento per pirmąsias kautynes, ir tūpdamas 
bumbtelėjo oro uosto pakrašty. 

Per tą maišatį pašovėme nemažai priešo lėktuvų ir patys likome sveiki gyvi, 
tad nutarėme surengti nedidelę šventę. 

Kitą rytą seržantą Leo Ahoką, kurį vadinome Jepe, ištiko šiokia tokia bėda. 
Žmona jam buvo atsiuntusi dėžutę piliulių nuo galvos skausmo. Po vakarykštės 
šventės Jepei skaudėjo galvą ir jis, išgėręs porą piliulių, laukė, kol vaistai pra- 
dės veikti. Netrukus išsigandęs įpuolė pas mane paklausti, nuo ko jam veidą ir 
krūtinę išmušė raudonos dėmės. Nemaniau, kad jos pavojingos, bet apsimečiau 
persigandęs ir pasakiau: „Be jokios abejonės, tai raupai! Lėk į ligoninę! Neliesk 
durų rankenų ir turėklų - mes atidarysime tau duris!“ 

Antrą kartą Jepės raginti nereikėjo ir jis tekinas pasileido į ligoninę. Iš anksto 
paskambinęs paprašiau gydytojo skirti Jepei ricinos aliejaus, nes jis turi išsivalyti 
pilvą. Kai už poros valandų Jepė sugrįžo, tekini pasileidome mes - ir dūmėm 
kiek kojos nešė! 


Tęstinis karas 


Sėkmingasis priešo 
naikintojas I. Juutilainenas 
savo lėktuvo kabinoje. 


Kartą bazėje nusileido transportinis lėktuvas, kuris gabendavo maisto pro- 
duktus ir kitokius reikmenis mūsų patruliams anapus fronto linijos. Erdvė 
fronto linijoje buvo rami, tad su Suomijon grįžtančiu lėktuvu išskridau porai 
savaičių aplankyti tėvų ir šeimos Veksiuje (Vaaksy). Senutėlis „Junkers W34/ 
K43F“ namo mane parskraidino per porą valandų. 

Tos dvi atostogų savaitės prabėgo greitai, o atgal vargingai grįžau traukiniu. 
Dardėjau vagone su gultais ir virtuve keleiviams. Klausantis į frontą grįžtan- 
čių vyrų pasakojimų laikas bėgo smagiai. Kelionė nuo Lahčio iki Petroskojo 
truko tris paras, tad prisiklausiau visokiausių šnekų ir nuomonių. Savo žodžių 
lobyną sykį atvėrė veteranas, kuris važiavo atgal į Karhumekį (Karhumaki, dab. 
Medvežjegorskas) ir šitaip sududeno: „Man tikrai patinka, jog Suomija didelė, 
bet nepatinka, kad didumas toks velniškas ir visas atostogas turi praleisti trau- 
kiny!“ Nugriaudėjo juokas, nes kelionės dienos tikrai nebuvo pridedamos prie 
atostogų. 

Man atostogaujant vaikinai tik vieną kartą turėjo susikauti su priešu. Jie nu- 
mušė šešis priešo lėktuvus, bet leitenantui Iikkai Tėrronenui po mūšio teko 
tūpti avariniu būdu, o seržantas Tauno Heinonenas iš liepsnojančio naikintuvo 
„Brewster“ iššoko su parašiutu, bet šiek tiek apdegęs veidą. Kupini ryžto, nu- 
sprendėme kaip reikiant atsimokėti priešui už praradimus. 

Kartais sveiki ar nesmarkiai pažeisti priešo karo lėktuvai patekdavo į suomių rankas ir 
būdavo nukreipiami prieš buvusius savininkus.,„SB-2" bombonešis buvo ginkluotas 
keturiais 7,62 mm kalibro kulkosvaidžiais „ŠKAS“, galėjo skraidinti iki 750 kg bombų. 
Šaltinis: SA-kuva. 


Kovo 9 d. žvalgydamiesi našiausiuose medžioklės plotuose - Maselkės- 
Lystenpohjos ruože - išgirdome Maselkės radijo stoties pranešimą apie bombo- 
nešį, kuris pro debesų driskanas skrenda tiesiai mums į glėbį. Akylai stebėdami 
ir laikydami pirštus ant nuleistukų laukėme, kol minėtasis bombonešis atsiras 
pas mus. 

Jau matėme jį priešais kairėje. Tik mirksnis - ir puolėme kaip alkanų vilkų 
gauja. Pilotas, pastebėjęs mus, numetė krovinį, apsuko „laivą“ ir didindamas 
greitį pasileido Uikujarvio link, lydimas iš debesų išnirusio naikintuvo „MiG“. 
Šis labai meistriškai dengė globotinį, bet šešių naikintuvų „Brewster“ įveikti ne- 
pajėgė. Du mūsų naikintuvai nuginė nuo bombonešio migą ir, patys jį lydėdami, 
ėmėsi „sūdyti“ nikeliu jo variklius. 

Mudu su vedamuoju sukome ratus, stebėdami kovos veiksmus iš šalies ir sau- 
godami saviškius nuo galimų netikėtumų. Netrukus pamatėme kovos rezultatus. 
Bombonešių „SB-2“ varikliai jau smarkiai rūko, sraigtai sukosi vis lėčiau. Tas 

pats nutiko juos lydėjusiam naikintuvui: sugedo variklis ir jis turėjo nusileisti 
ant apsnigto Uikujarvio ežero ledo. 

Bombonešis „SB-2“ iš paskutiniųjų pakilo virš pušų pakrantėje, bet propelerio 
mentės nustojo suktis maždaug per kilometrą į rytus nuo migo. Šio važiuoklė 
buvo nuleista, bet suvarpyta kulkų ir neatlaikė - lėktuvas žnektelėjo ant pilvo. 
Pasiūliau vaikinams jį sudeginti, jeigu jis jau nebepataisomas. Pasakiau šaudyti 
iš arti ir tik į variklius, kad nekliudytume jame sėdinčių pilotų. Taip ir pada- 
rėme: netrukus plykstelėjo ugnimi abu varikliai ir liepsnos apėmė visą lėktuvą. 
Tik tada iš lėktuvo iššoko trys pilotai, pabėgėjo gal dvidešimt metrų ir krito ant 
sniego. Praskridome per kelis metrus, judindami sparnus - parodėme, kad kova 
baigta. Tik antrą kartą nusileidus arčiau, kulkosvaidininkas mostu mums atsakė. 


Rūškanas dūmų stulpas jau siekė bemaž tūkstantį metrų ir vėjas smarkiai 
lenkė jį į šiaurę. Tas stulpas priminė šauktuką, rodantį į priešo bazę už dešimties 
kilometrų, kur mes krėtėme piktadarybę. Naikintuvo pilotas, išlipęs krito pasli- 
kas ant ledo ir ėmė žarstyti ant savęs sniegą. Mėginome padegt ir jo lėktuvą, bet 
nepavyko. 

Visą laiką akimis stebėjau dangų Sekehės ruože. Ir ne veltui, nes netrukus pa- 
mačiau nedideliame aukštyje atskrendant penkis naikintuvus „MiG“, kurie nu- 
tarė atsimokėti mums už piktadarystę. Pasakiau vaikinams, kad komitetas turi 
būti pasiruošęs sutikti lėktuvus. Bet seržantas Patė Mellinas netyčia ėmė šaudyti. 
Naikintuvas „MiG“ baisingai driokstelėjo miške, bet ir Patei teko tūpti avariniu 
būdu, nes migas sugadino variklį. 

Kiti migai ėmė suktis ispaniškuoju žiedu, mes taip pat - tiktai aukščiau - ir pi- 
kiruodami pradėjome ardyti jų žiedą. Numušiau priešo naikintuvą ir jis nukrito 
prie nedidelio ežero miške, o netrukus leitenantas Osmo Kauppinenas nusodino 
dar vieną. Jau tik du priešo lėktuvai suko ratus nugara vienas į kitą, laukdami 
baigties. Tada į mūšio vietą atlėkė daugiau priešo naikintuvų ir prasidėjo kito- 
kios grumtynės. 

Mačiau vieną migą nupikiruojant miške, o aš atakavau kitą ir buvau gerai nu- 
sitaikęs, bet kulkosvaidis nustojo veikti. Kiti mūsiškiai taip pat ėmė skųstis, kad 
užstrigo ginklai. Pasiūliau visiems pasitraukti iš mūšio ir mums pavyko, nes ir 
priešo pilotai, atrodo, nebenorėjo kautis. Skrendant nedideliame aukštyje mūsų 
kulkosvaidžius sukaustė šalta drėgmė. 

Paavo Mellinas šliuožė slidėmis vakarų pusėn, bet buvo sulaikytas nepasie- 
kęs fronto linijos. Mellinas pakliuvo į nelaisvę ir buvo nugabentas į Sekehės 
bazę. Raudonieji pilotai gailestavo, kad nepavyko paimti į nelaisvę daugiau suo- 
mių. Juolab kad Paavo jautėsi labai blogai ir negalėjo su jais girtuokliauti prieš 

išvežamas į lagerį. 1944 m. gruodžio 25 d., beveik po trejų metų, šalims pasikei- 
tus belaisviais, Paavo grįžo namo. 

Kovo 14 d. medžiodami tose vietose vėl nuožmiai susirėmėm su Sekehės pi- 
lotais. Vėl Maselkės danguje griaudėjo lėktuvai, tratėjo kulkosvaidžiai. Mūšis, 
kaip visada, prasidėjo virš Lystepohjos, bet pamažu kovotojai pasislinko šiaurės 
pusėn. Po atkaklios kovos virš Kerkijarvio (Karkijarvi) ežero prieš mane išniro 
„MiG-3“ ir apšaudytas „raudonais vamzdžiais“ nupikiravo iki medžių viršū- 
nių. Negalėjau sekti paskui, nes kaip kibdagis į sprandą įsisegė kitas rusas. Vis 
dėlto prie žaidimo prisijungė vienas mūsiškių ir priešininkas turėjo pasiduoti. 
Paleidau jam į šoną dar vieną seriją, variklis pradėjo rūkti, jis nėrė žemyn ir 
dingo savo bazės pusėje. 

Lėktuvas, kurį buvau pirmiau pašovęs, avariniu būdu nutūpė pelkėje, apau- 
gusioje skurdžiais krūmais. Nusileidęs žemiau, savo nuostabai, pamačiau pilotą 
stovint šalia smarkiai apgadinto lėktuvo ir mojuojant man. Dar kartą nusileidau, 
atsisveikindamas pajudinau sparnus, prisijungiau prie saviškių ir visi parskri- 
dome į bazę. 

Danguje jau nebuvo matyti nė vieno svetimo lėktuvo. 

Kovai pasiruošęs žydrąja svastika ženklintas „Brewster“, Šaltinis: SA-kuva. 


Suomių priešlėktuvinės gynybos kariai Sūrsaryje (dab. Hoglandas). Po Žiemos karo ši Suomijai priklausiusi 
sala atiteko sovietams, tačiau per Tęstinį karą suomiai ją trumpam atsiėmė. Šaltinis: 54-kuva. 


Imola 


1942 m. kovo 22 d. gavome eskadrilės vado įsakymą susidėti reikalingiausius daik- 
tus ir skristi į Imolą, kur būtinas pastiprinimas užimant Sūrsario salą (Suursaari, 
dab. Hoglandas). Mums įsakymas patiko - tokiais atvejais tikėdavomės susirė- 
mimų su priešu. Tie, kurie liko bazėje, pavydėjo mums, „laimingiesiems“. 

Prasidėjo kova dėl Sūrsario. Oro pajėgos turėjo pastiprinti Pajario dalinį, 
kurio užduotis buvo užimti salą. Bet dėl nepalankių oro sąlygų aviacijos veiks- 
mai buvo labai riboti. 

Kovo 28-oji aušo saulėta ir giedra. Pirmą kartą pakilome 7 val. ryto, gavę už- 
duotį patruliuoti tarp Sūrsario ir Lavansario salų (Lavansaari, dab. Moščnij) ir 
nuo priešo aviacijos saugoti atvirame lauke veikiančius pėstininkus. 

Penkiems mūsų lėktuvams maždaug dviejų tūkstančių metrų aukštyje iš pietų 
artėjant prie Sūrkiulės (Suurkyla), radijo stotis pranešė apie svetimus naikintu- 
vus. Aš taip pat tuo metu pastebėjau ten dešimt „I-153 Čaikų“ ir pranešiau apie 
tai saviškiams. Be abejonės, priešo aviacija rengėsi pulti ledu judančius mūsų 
kariuomenės dalinius. Vis dėlto mūsų zenitinė artilerija, smarkiai pasipriešinusi, 

išblaškė priešo junginį. Ir mes jį puolėme kaip sakalai vištų būrį, o mūsų zenitinė 
artilerija susigaudė, kas puola priešą, ir tuo metu nešaudė. 

Iš pradžių mūsiškiai ir priešo lėktuvai susimaišė ir buvo sunku suprasti, į ką 
šaudyti, o ko pasigailėti. Šiaip ar taip, smarkiai šaudė ir viena, ir kita pusė, tad 
kautynės buvo nuožmios. Galiausiai rusai ėmė veržtis Lavansario pusėn, bet 


mes prikibome prie jų kaip dėlės. 

Pašoviau nemažai priešo lėktuvų, bet nė vieno nenumušiau. Šitie rusų pilo- 
tai atrodė patyrę lapinai, buvo sunku užklupti juos netikėtai. Kartais, priartėjus 
šūvio atstumu, pradėdavo blaškytis ir būdavo sunku nusitaikyti. Rusai demons- 
travo figūrinio skraidymo gebėjimus, ir netgi aukšto lygio. Per tą sumaištį tarpais 

nusileisdavo žemai, tarpais šokdavo į tūkstančio metrų aukštį. Grėsmė nukristi 
ant ledo sykiais būdavo tikresnė, nei būti pašautam. Vis dėlto galiausiai kauty- 
nėse nusistojo šiokia tokia sistema. 

Sekiau paskui vieną „Čaiką“ maždaug penkiasdešimties metrų atstumu, o ta 
stengėsi manęs atsikratyti. Paleidau porą galingų papliūpų ir ji, atrodė, kaip rei- 
kiant aprimo. Susinervinęs pilotas suko pirmyn atgal ir tai buvo klaida - jis visą 
laiką šmėsčiojo prieš mano taikiklį. Kai jis apsivertė ant nugaros, ne daugiau 
kaip keturiasdešimties metrų atstumu driokstelėjau jam į uodegą. Nukritęs ant 
ledo, jis ėmė suktis, o sparnai prigludo prie fiuzeliažo kaip balandėlio kopūstla- 
pis. Iš už nugaros iššokęs Kauppinenas su karštais palinkėjimais tą sukimąsi dar 
paskubino. 

Mums pasidarė lengviau: „Čaikos“ atsidūrė priekyje, mes lėkėme joms pavy- 
mui. Greitai nusitaikęs į vieną, paleidau seriją ir ta nukrito ant ledo. Tada puoliau 
prie kitos. Dar spėjau pamatyti du priešo lėktuvus nukrintant prie draugužio. 
Mūsų vaikinai tikrai buvo puikūs kariai. 

Sparčiai artėjome prie Lavansario. Virš didžiulio ledo gabalo priešais mačiau 
skrendant apgadintą rusų „Čaiką“, labai atsilikusią nuo saviškių. Tikriausiai pi- 
lotas manė, kad mes, jo kankintojai, jau atsilikę kažin kur. Vis dėlto Lavansario 
pakrantėje pastebėjęs, kad jį persekioju, padarė staigų posūkį, bet, mums skren- 
dant tame pačiame aukštyje, pradėjau pliekte pliekti jo variklį ir kabiną. Tokiu 
atstumu nereikėjo net gerai nusitaikyti. 

Susirinkę sukome ratus aplink sudužusius priešo lėktuvus ir pamatėme dar 
vieną „Čaiką“. Atakavome išsirikiavę vora, neabejodami, kad ją pribaigsime. Bet 
paskutinę akimirką ant sparnų pastebėjome mėlynas svastikas. „Mūsiškis!“ — 
nugriaudėjo ausinėse. 

Iš tikrųjų tai buvo mūsų trofėjinis lėktuvas, kuris Sūrsaryje, tarp ledų san- 
grūdų, ieškojo pabėgusių rusų. 

Diena prasidėjo sėkmingai - numušėme penkis priešo lėktuvus ir atrėmėme 
ataką. Mūsų naikintuvai toje teritorijoje tądien susikovė ne viename mūšyje ir 
ypač daug priešo orlaivių atrėmė majoro Erkkio Ehrnrootho, kurį visi vadino 
Imeliu, eskadrilė „Curtiss“ (CU). Vakare suskaičiavome, kad per mūšius sunai- 
kinome 27 priešo lėktuvus. 

Šitaip nukraujavę, priešai daugiau ten nebeatskrido. Saugodami Sūrsarį su jų 
aviacija nebesusidūrėme ir, ramiai sukdami ratus, stebėjome griausmingus pės- 
tininkų veiksmus ant žemės. 


< 1942 m.lliepa. Kovinės „Curtiss“ eskadrilės pilotai. Šaltinis: SA-kuva. 

Atgal į Kontupobją 


Kovo 31 d. susikrovėme mantą ir ramiai grįžome į Kontupobhją. 

Mūsų bazėje stovėjo senas lengvasis jūros patrulių bombonešis „VL E. 30 
Kotka“, kuriuo iš vienos bazės į kitą gabendavome įvairius krovinius. Gavome 
įsakymą perduoti orlaivį pastiprinimo eskadrilei Vesivehmoje. Ketinau važiuoti 
namo, į sūnaus krikštynas, tad „Kotkos“ perskraidinimas į kitą bazę derėjo su 
mano planais. Prieš išvažiuojant pas mane užėjo Nipa Katajainenas ir padavė 
nedidelį siuntinuką. Prie jo buvo pritvirtintas ir mažas parašiutėlis. 

Nipa paprašė išmesti siuntinuką Vierumekio (Vierumaki) sporto mokykloje, 
kurioje tuomet veikė ligoninė. Užsiminė į siuntinuką įdėjęs laišką ir šitaip per- 
šąsis tai, kuriai adresuotas laiškas. Skridome kartu su jaunesniuoju leitenantu 
Tauno Miakinenu, gavusiu atostogų. 

Mėgaudamiesi saule ir puikiu oru sklendėme vangiai kaip senas varnas. 
Mikinenas skaitinėjo nuotykių romaną. Vierumekyje sukome ratus tol, kol ėmė 
rinktis žmonės. Išmečiau siuntinuką ir, iš žmonių mojavimo supratę, kad siun- 
tinys pasiekė adresatę, lydimi sveikinimų, nedideliame aukštyje leidomės toliau. 

Sovietai buvo nurimę: neskraidė, nesivėlė į kautynes, kad ir kaip provoka- 
vome, todėl energiją turėjome išlieti kitokiomis piktadarybėmis. 


Suomių aerodrome. Užduočių pasitikslinimas 


prieš išskrendant. Šaltinis: SA-kuva. a" 

Per žvalgomuosius skrydžius papratome puldinėti seno mielo raudonsuomio 
Vallio kareivas, iš Poventsos ruožo perkeltus į šiaurės rytus nuo Sėsjarvio ežero. 
Apšaudydavome patrulius, ledu lekiančias motorines roges, koloną su arkliais - 
viską, ką pastebėdavome. Neužmiršome ir garvežių, ir mūsų sąskaitoje jų sąrašas 
buvo ilgas. 

Priešo vadas, rikiavęs to ruožo dalinius, tada turbūt smarkiai pražilo - aišku, 
ir mūsiškis, nes dėl šių antskrydžių turėjo kaitalioti numatytus veiksmus. 


1942 m. balandis. Trumpa suomių 
pilotų ramybės akimirka 
prie Hirvo. Šaltinis: S4-kuva. 


Ilirvas 


Polaidis Kontupohjos bazėje pridarė bėdų, todėl balandžio 14 d. mus pervedė 
į ką tik sutvarkytą Hirvo (Hirvas, dab. Girvas) oro uostą. Labai patogiai įsikū- 
rėme miške, sąsmaukoje tarp Sununjarvio (Sununjarvi) ir Pelejarvio (Pallajarvi) 
ežerų. Žvejojome, medžiojome, sportavome. Eskadrilės vadas, pulkininkas lei- 
tenantas Eka Magnussonas manė, kad sportas itin sustiprina ir padeda palaikyti 
gerą fizinę būklę, todėl ramiomis dienomis lavindavomės. 

Vėlų birželio 3 d. vakarą gavome eskadrilės vado įsakymą iš ankstaus ryto 
atvykti pas Imolos bazės vadą. Įsakymas atrodė labai paslaptingas, nes nebuvo 
pasakyta, kokią užduotį vykdysime. 1942 m. birželio 4 d. 6 val. 10 min. grupė 
prisistatė pulkininkui leitenantui Einarui Nuotio. 

Pulkininkas leitenantas pasakė, kad mūsų užduotis - galimi gynybiniai skry- 
džiai, bet ir jis daugiau nieko negalėjo paaiškinti. Oro uoste pamatėme daugiau 
nei paprastai priešlėktuvinės gynybos ginklų ir atrodė, kad visi kažko laukia. 
Bazėje, pasirengusi kilti, lūkuriavo ir „Fiat“ (FA) naikintuvų eskadrilė, pilotai 
buvo pasiruošę parašiutus. 

Dieną į bazę atskrido nemažai „Heinkel 111“ tipo vokiškų bombonešių, o su 
jais ir aukšto rango vokiečių karininkų. Aplink oro uostą pradėjo būriuotis civi- 
liai, prie halės nužygiavo bazės rezervininkų garbės kuopa. Pamatėme įspūdingą 
reginį: kariškiai vilkėjo Žiemos karo metų anglų dovanotus kostiumus, avėjo de- 
santininkų batus, per petį buvo persimetę itališkus „Terni“ šautuvus. Bet kuopą 
sudarė suomiai, kurie rikiuotėje laikėsi puikiai. 

Žemai kabančiuose debesyse pasigirdo kelių lėktuvų ūžesys ir netrukus, ly- 
dimas dviejų naikintuvų „Brewster“, oro uoste nusileido didelis keturmotoris 
„Focke Wulf Condor“. Nusileidimo takas buvo toks trumpas, kad užsidegė kai- 
rės ratų poros stabdžiai. Lėktuvo durys atsidarė ir pro jas išėjo Trečiojo reicho 
vadas Adolfas Hitleris su nuotraukose ne sykį matytais ūseliais. 

Žmonės aplinkui suūžė. Praėjęs pro garbės sargybą, Hitleris sėdo į automobilį 
„Mercedes“, dovanotą Suomijos maršalui, ir išvažiavo švęsti šiojo 75 metų su- 
kaktuvių. Mes sau pasvarstėme: jeigu tai žinotų kaimynas Josifas, kiltų smarkus 
mūšis. Bet jis nežinojo! 

Grįžtant atgal, Hitlerį lydėjo maršalas Mannerheimas su prezidentu Rytiu, 
feldmaršalas Keitelis, generolas pulkininkas Dietlas, grosadmirolas Donitzas, 
generolas Jodlas, kiti aukšti vokiečių ir suomių karininkai. Ligi tol maniau, jog 
Hitlerio ūseliai juodi, bet tada pastebėjau, kad rudi. 

O atvykimo dieną buvo išsigiedriję ir, lydimas keturių naikintuvų „Brewster“, 
baisingą sąmyšį Žemėje sukėlęs vyras dingo saulėtoje Šiaurės dangaus mėlynėje. 

Kitą rytą saulę vėl išvydom Hirvo bazėje. Suomių naikintuvų pilotų gyveni- 
mas kaip čigonų: šiandien čia, rytoj - ten. 

Atėjo vasara, o mes tebegyvenome ramiai. Birželio 25 d. deginomės prie 
mano kartoninės palapinės, plepėdami su karo korespondentu Virkkiu, užsu- 
kusiu mūsų aplankyti, ir bambėjome dėl gyvenimo gerovės ir ramybės. Kaip tik 
tada Jopė iš savo palapinės šūktelėjo, kad mane kviečiasi vadas. Nulėkiau pas jį. 
Pulkininkas leitenantas Magnussonas, kaip visada, elgėsi mandagiai, nes buvo 
džentelmenas iki panagių. Man skirtą užduotį jis apibūdino šitaip: „Nedidelis 
žvalgomasis skrydis. Skriskite keturiais lėktuvais ir pažiūrėkite, ar Nopsos ge- 
ležinkelio stotyje nėra artilerijos. Į sausumos mūšius veltis draudžiama, į oro - 
leidžiama. Klausimų bus?“ Klausimų neturėjau: pasišaukiau vyresnįjį seržantą 
Nipą Katajaineną, seržantą Jepę Ahoką ir seržantą Emilį Vesą, kurį vadinome 
Empu, ir visi pakilome į orą. 


< 1942 m. birželio 4 d. Adolfo Hitlerio vizitas į Suomiją 
maršalo Carlo Gustafo Mannerheimo 75-mečio proga. 
Šaltinis: SA-kuva. 

Netrukus keturi naikintuvai „Brewster“ lėkė šiaurės rytų fronto linijų linkui. 
Žvalgomajame objekte priešo zenitinė artilerija šaudė labai nervingai. Palikęs 
vaikinus nemažame aukštyje, nėriau prie stoties ir įvykdžiau skirtą užduotį, er- 
zindamas zenitininkus, tuščiai šaudančius į mane nuo kalnelio palei stotį. 


Pakilau pas draugus ir visi leidomės Rukajarvio ežero (Rukajarvi, dab. 
Rugozero) link. Ten per radiją išgirdome pranešimą, kad maždaug septynių 
tūkstančių metrų aukštyje pietų link skrenda penki priešo naikintuvai. Pasiekę 
Sekehę, pamatėme oro uoste verčiantis dulkių kamuolius ir supratome, kad iš jo 
kyla daugiau lėktuvų. Mums tai patiko, nes tapo aišku, kad turėsim daugiau ga- 
limybių susidurti su priešu. Tačiau tų lėktuvų niekur nesutikome. 

Pralėkėme virš Rukajarvio, Ontajarvio (Ontajarvi) ir Sekehės, bet priešo ne- 
užmatėme. Tik fronto linijose, kur degė miškai, kažkas vyko. 

Per radiją išgirdau, kad mane šaukia leitenantas Lauris Pekuris, kurį vadi- 
nome Lase. Atsiliepiau ir mudu nutarėme susitikti Sekehėje. Jis taip pat skrido 
su keturių lėktuvų grupe ir, atrodė, buvo kaip reikiant nusiteikęs medžioklei. 

Maždaug 10-15 minučių palūkuriavę priešo bazės pakraštyje pastebėjome 
sujudimą. Vienas po kito į pakilimo taką riedėjo ir aukštyn kilo naikintuvai 
„Hurricane“. Laikydamiesi saulės pusėje, sa malonumu stebėjome tą bruzdesį, 
nes žinojome, kad teks kautis. 

Naikintuvai „Hurricane“ šovė į dangų, dengiami zenitinės artilerijos, o mes 
tykojome čia pat, bet saulės pusėje, tad rusai mūsų nematė. Katajainenas pa- 
klausė, ar matau, kad vienas iš naikintuvų „Hurricane“ skrenda aukščiau ir šiek 
tiek nuošaliau visų. Atsakiau, kad matau, bet pasiūliau dar palaukti, neatakuoti, 
kad nereikėtų kautis šaudant zenitininkams. 

Tik pakilę į šešių su puse tūkstančio metrų aukštį priešai pasuko į vakarus, bet 
tas pastebėtasis lėktuvas lėkė gerokai toliau priekyje. Jis artėjo prie mūsų, kilda- 
mas greit, kaip liftu. Kai atsirado per du šimtus metrų žemiau manęs, atakavau 
jį. Abu ėmėme sukti lankus, mėgindami atrasti patogią poziciją, bet niekaip ne- 
atradom. Kiti mano grupės lėktuvai irgi kibo tam narsuoliui į sprandą, tik nieko 
nepešė. 


Mūsų grumtynės su vičvienu priešininku truko kelias minutes. Puldinėjome 
jį vienas po kito, bet pilotas atrodė patyręs, žinantis, ką daryti. Ne kartą buvau 
atradęs patogią poziciją, bet nusitaikyti nepavyko. Galop tas šaunuolis sulaukė 
pagalbos - prisiartino daugiau naikintuvų „Hurricane“ ir „MiG“. 

Užvirė nuožmi kova. Užlindau tinkamu atstumu smarkiausiam priešininkui 
už uodegos, ir pasileido pasiutiška karuselė. Taikiklyje tarpais šmėkštelėdavo 
priešo lėktuvas, bet aš nešaudžiau, nes nebuvau tikras, kad pataikysiu. Kovėmės 


Tęstinis karas 


dviese, bet paskui pastebėjau už nugaros naikintuvą „Hurricane“. Negalėjau pa- 
likti skrendančio priešais, nes jis būtų atsidūręs man už uodegos. Pamaniau, kad 
už nugaros skrenda mažiau patirties turintis pilotas, juolab kad jis ir šaudė blogai. 


Krypčiojau ir šokčiojau priešais ruso lėktuvą, per radiją ragindamas vaiki- 
nus nuvyti jį šalin. Grįžtelėjęs atgal pamačiau, jog jį atakuoja du naikintuvai 
„Brewster“, kad jis atsitrauktų nuo manęs. 

Mūsų dvikova tęsėsi „sutartinai“. Rusas padarė viražą, aš - taip pat. Žiūrėjau į 
jį pro taikiklį. Būdamas 40-50 metrų atstumu paleidau pirmą papliūpą. Kulkos 
smigo į jo variklį ir kabiną. Lėktuvas pradėjo smarkiai rūkti ir metėsi oro uosto 
link. Puoliau iš paskos. Greitai priartėjęs, maždaug dvidešimties metrų atstumu 
paleidau antrą papliūpą. Rusas nuleido važiuoklę ir lėktuvas dideliu greičiu ėmė 
smigti žemyn. Pamačiau, kad į šalis laksto lėktuvo dalys ir nuolaužos - vadinasi, 
priešininkui galas! 

Aplinkui nebuvo nė vieno rusų lėktuvo, todėl paraginau vaikinus, - nors ma- 
čiau tik Nipą, - grįžti namo. 

Mudu su Katajainenu taip pat pasukom bazės link. Tada išgirdau leitenantą 
Pekurį prašant pagalbos, nes jam teko susigrumti su gerokai didesniu priešo da- 
liniu. Nipos kulkosvaidžiai neveikė, todėl į pagalbą leidausi vienas. Paklausiau 
Pekurio, kur jis ir kokiame aukštyje. „Sesjarvio ežero šiaurės rytuose, 2500 metrų 
aukštyje“, - tiksliai nusakė jis. 

Neužtrukau nė dviejų minučių, bet nieko neradau. 


Suomių numuštas rusų „Hurricane“ su užrašu „Za Rodinu!" (rus. Už Tėvynę!). 

Paskraidžiau ratu, paskui pasukau į vakarus. Šaukiau Pekurį per radiją, bet jis 
neatsiliepė. Apsidairiau aplinkui ir virš galvos pamačiau iš nugaros artėjant du 
grėslius naikintuvus „Hurricane“. Pasukau jų link ir išvydau vieną kylant aukštyn. 
Vėl nusileidau žemyn. Naikintuvas „Hurricane“ didesniu nei mano greičiu pralėkė 
pro šalį ir pasukęs į dešinę atsirado tiesiai prieš mane. Kilstelėjau nosį, nusitaikiau 
ir nuspaudžiau nuleistuką. Efektas buvo įspūdingas: lėktuvas iškart plykstelėjo 
ugnimi ir, palikęs juodų dūmų uodegą, nukrito miške, sukeldamas gaisrą. 

Antrasis priešo lėktuvas laikėsi kažkur aukščiau. Sukdamas ratu staiga pama- 
čiau jį atlekiant iš viršaus. Šaudė visais ginklais. Mėginau jo išsilenkti viražu, 
bet jis, judindamas eleronus, lengvai sekė iš paskos. Skridome tūkstančio metrų 
aukštyje ir aš visu greičiu smigau žemyn. 

Be paliovos judinau eleronus, myniau čia viena, čia kita koja, ir lėktuvas vin- 
guriavo kaip gyvatė. Žemė greitai artėjo, mėginau pamažu grįžti į horizontalią 
padėtį, bet matydamas, kad priešas pasiutiškai tratina ir laikosi aukščiau, smigau 
toliau. 

Bet turėjau nustoti pikiravęs, nes aukštis tapo baugiai mažas. Abiem rankom 
iš visų jėgų trūktelėjau vairalazdę. Atrodė, lėktuvas nebesugrįš į reikiamą padėtį 
ir aš didžiuliu greičiu smigsiu tiesiai į mišką. Akis užtraukė migla, pasilenkęs 
laikiau vairalazdę. Nieko nebemačiau, tik laukiau, kada aplink pradės traškėti 
medžiai. 

Išcentrinė jėga sumažėjo, vėl viską mačiau ryškiai ir susivokiau, kad lėktuvas 
kyla. Priešas buvo dingęs. Galimas daiktas, nukrito miške, bet tvirtai pasakyti, 
kad jo lėktuvas sudužo, nesiryžtu. Aš pats buvau sveikas, tik kabinos galinis sti- 
klas, veikiamas išcentrinės jėgos, įlėkė į vidų. Lėktuvo nekliudė nė viena kulka. 


Sugrįžęs į bazę pamačiau, kad visi mūsų ketverto pilotai jau parskridę. 
Leitenanto Pekurio ir seržanto Anttilos lėktuvai sudužo, bet jie išsigelbėjo ir su- 
grįžo savo pusėn: Pekuris praklaidžiojęs penkias su puse valandos, Anttila - dvi 
paras. Per tas kautynes mano ketvertas numušė penkis, o Pekurio - tris priešo 
lėktuvus. 

Rytų Karelijos ežerai labai žuvingi, tad pasinaudojome proga pažvejoti. Toli 
eiti nereikėjo: mano palapinė stovėjo atšlaitėje, kur Sununjokio upėje palei nepa- 
prasto grožio Tėrikoskio (Teerikoski) krioklį buvo susidariusi sietuva ir lydekų 
plaukiojo kaip kokiam tvenkiny. Per kelias minutes žuvų prisižvejodavom tiek, 
kiek pajėgdavom suvalgyti per dieną. Vikkis Pyėtsia pasiekė rekordą blizgiauda- 
mas - pagavo 13,5 kg lydeką. Kitas vaikinas - žvalgybinės eskadrilės vadas - per 
naktį sužvejojo net 135 kg lydekų. 

Išmokome gardžiai ruošti žuvį. Rūkėme ją, kepėme keptuvėje ir ant žarijų, vi- 
rėme. Kiekvienas stengėsi paįvairinti nuobodų valgiaraštį. 


Karelijos ežerai visada garsėjo žuvingumu. Apsirūpinimas maistu dėl karo ištuštėjusiuose laukuose. 
Šaltinis: SA-kuva. Šaltinis; SA-kuva. 


Puikus laimikis! 


Į pabaigą ėjo ramus liepos mėnuo, per kurį tik lydėjome skrendančius bom- 
bonešius ir transportinius lėktuvus. Priešas tuomet mūsų netrikdė. Neretai ste- 
bėdavomės, kad, pamatę mus kylant iš bazės, rusai dingsta nuo fronto linijos. 
Vieną dieną viską supratome. 

Sukdami ratais virš miško aplink bazę, vaikinai netikėtai pamatė porą priešo 
kareivių pro žiūronus ramiausiai stebinčių mūsų oro uostą ir per radiją siun- 
čiančių informaciją saviškiams. Tą dieną belaisvių skaičius stovykloje padidėjo 
dviem. 

Mūšiai virš Suomijos įlankos 


Pozicinio karo metu svarbiausios operacijos vyko Suomijos įlankoje. Vykstant 
mūšiams jūroje, prisidėjo ir aviacija, kurios veiksmai pamažu virto kova dėl vir- 
šumo Suomijos įlankoje, o jų kulminacija tapo sovietų antskrydžiai į Kotką ir 
Helsinkį. Suomių naikintuvų pilotų indėlis ginant Suomijos įlanką šioje kovoje 
buvo didžiausias. Šalies karinės oro pajėgos pateisino principą telktis į kovas 
erdvėje, o ne iš oro puldinėti gerai įtvirtintas priešo bazes. Mums niokojant avia- 
cinę techniką sausumoje, Sovietų Sąjunga nebūtų pajutusi žalos, nes sovietai tuo 
metu gaudavo paramos iš JAV ir Anglijos, o ir patys jau dideliu mastu gamino 
lėktuvus. Sovietai patyrė nemenką kvalifikuotų naikintuvų pilotų stygių, mat 
daug jų buvo netekę per oro mūšius. Tai tapo akivaizdu 1944 m. pavasarį, po di- 
delių oro kautynių, kai laivyno liaudies komisaras, admirolas N. G. Kuznecovas 
dėl pilotų trūkumo buvo priverstas atšaukti iš fronto visą pulką. 

Vienas iš suomių pranašumų per oro mūšius įlankoje buvo puikus kovinis 
naikintuvų eskadrilių pasirengimas ir gebėjimas veikti per strateginę sovietų 
ataką Sąsmaukoje 1944 m. birželio 9 d. 


1942 m. gegužė. Norint apsisaugoti nuo rusų laivyno atakų 
minuojama Suomijos įlanka. Šaltinis: SA-kuva. 

Riompiotis 


Priešas jau kelias dienas aktyviai veikė Suomijos įlankoje ir mes, aišku, degėm 
noru ten pakliūti. Troškome ištrūkti iš tylos ir besibaigiančios vasaros liūčių, per 
kurias ištisomis dienomis sėdėdavome palapinėse. 

Klusnių vaikučių maldas Dievas išklauso, tad rugpjūčio 1 d. mus perkėlė į 
Makslahtį Sąsmaukoje, Riompiočio (Rėmpėtti) aviacijos bazę. Neilgai šniurkš- 
čiojome ir greitai pasakėme sudie Hirvui, kuris keturis mėnesius buvo mūsų 
namai. 

Žliaugiant lietui uždarėme liukus, slapčia nuo eskadrilės vado į lėktuvus su- 
lipus ir mechanikams, trokštantiems išsigelbėti nuo varginančios kelių šimtų 
kilometrų kelionės mašina. O ir vadas neva nieko nepastebėjo, kai nutūpėme 
nurodytoje vietoje ir jo paties mechanikas uždengė lėktuvą ir iškraustė iš jo la- 
gaminus. Taigi iš karto buvome pasiruošę kilti į mūšį. 

Riompiotyje švietė saulė ir buvo šilta, kaip kiekvieną rugpjūtį. Jau kitą dieną 
išskridome į „medžioklę“ ir išuostinėjome visus kampelius. Nardėme virš 
Suomijos įlankos skersai ir išilgai, bet priešo lėktuvų nematėme. Pamanėme, gal 
raudonieji pilotai nuo mūsų pavargo, kad nepasveikina kaip „ginklo brolių“. O 
mes uoliai stengėmės užmegzti su jais ryšį. 


Rugpjūčio 13 d. vėl siuvome po dangų netoli Kronštato. Kasdien ten skrai- 
dėme, kol mūsų bazė buvo Hirve. Bet vis tiek nė vieno priešo lėktuvo nepaste- 
bėjome. Supratome galį ten susidurti su priešu, nes visose bazėse buvo matyti 
daugybė jo lėktuvų. Ten technika stovėjo, bet neturėjome pamato šaudyti į lėk- 
tuvus, stovinčius ant žemės, juolab kad kiekvieną mūsų judesį sekė galybė viso- 
kių zenitinių pabūklų ir, prisiartinus šūvio atstumu, dangus kaskart nujuosdavo 
nuo suodžių ir dūmų. Tad tiktai skraidžiojome palei to šiaurietiškojo Gibraltaro 
krantus ir virš įtvirtinimų tarp Valkeasario salos bei pagrindinės fortifikacijos. 

Sykį lėkėme virš vieno nedidelio įtvirtinimo, keikdami įsivyravusią ramybę, 
ir tada išgirdau mane šaukiant iš stoties. Atsiliepiau ir išklausiau tokį „Baslio“- 
vieno iš mūsų stebėjimo punktų - pranešimą: „144 C 3 1/2, 1000 metrų į pietry- 
čius.“ „Aišku, Basly, pasitiksim, iki“, - atsakiau. 

Skridome dviejų tūkstančių metrų aukštyje. Žemiau, virš jūros, pastebėjau 
kažką judant ir, pakreipęs lėktuvą, įsižiūrėjau atidžiau - tikrai! Maždaug tūkstan- 
čiu metrų žemiau, ramiausiai savo krantų link sklendė pikiruojamasis bombone- 
šis „Petliakov Pe-2“. Pranešiau apie tai per radiją ir pasileidau paskui tą „Pe-2“. 

1942 m. Kronštato sala. Vokiečių oro pajėgų nuotrauka. 


Netrukus į gražų ir grakštų orlaivį žvelgiau pro taikiklį ir jis kas akimirką di- 
dėjo. Nupikiravau į jį iš uodegos ir geru atstumu paleidau pirmąsias trasuoja- 
mųjų kulkų serijas. Bet, atrodė, tratinu tuščiai, nes pilotas padarė tik nedidelį 
posūkį prie artimiausios salos. Prilėkęs arčiau, vėl pradėjau šaudyti. „Pe-2“ ėmė 
pamažu leistis ir pamaniau, kad jam pavyks parlėkti į Kronštatą. 

Bet staiga bombonešis smigo žemyn ir man prieš akis iškilo purslų stulpas. 
Mano auka kelias sekundes dar laikėsi paviršiuje, bet paskui dingo vandenyje. 
Netoliese plaukiančiuose karo laivuose griebtasi siųsti pagalbą į vietą, kur nu- 
krito lėktuvas, bet veltui. Atsiųsta valtis nieko neberado. Tikriausiai kliudžiau 
pilotą. 

Kitomis dienomis Suomijos įlankoje siautė suirutė. Dienomis vykdavo nuož- 
mūs oro mūšiai, kuriuose dalyvaudavo visa eskadrilė. Mūsų pilotų pergalių skai- 
čius augo kaip valstybės banko leidžiamų kupiūrų, tad buvom gerai nusiteikę. 

Rugpjūčio 16 d. gavome pranešimą, kad po antskrydžio į Suomijos įlankos 
pietinę dalį grįžta bombonešiai. Tuo metu šeši mūsų lėktuvai laikėsi labai pato- 
gioje pozicijoje, tad juos galėjome pasitikti tarp Seiskario ir Šepeliovo. 

Priešo formuotę sudarė aštuoni „SB-2“ bombonešiai, trys naikintuvai „MiG-3“ 
ir penkiolika „I-16“. Su dideliu malonumu atakavome naikintuvus „I-16“, nes 
ant tų nenaudėlių už amžiną žeminimą griežėme dantį nuo Žiemos karo. 

Atakuojamas naikintuvų „I-16“ dalinys krūpčiojo kaip šiurpo krečiamas ir iš- 
sidėstė taip, kad visą laiką mus matytų ir reikiamą akimirką galėtų atsitraukti. 
Kilo įnirtingos, bet smagios grumtynės. Viena ir kita pusė smūgiavo ir gynėsi. 
Priešas smarkiai atsišaudė ir nė neketino palikti tos karuselės. Dangus buvo juo- 
das nuo ratu sukančių lėktuvų ir sprogusių sviedinių dūmų. Rusai naudojosi ne 
tik kulkosvaidžiais, bet ir reaktyviniais šaudmenimis. 

Kautynių pradžioje pastebėjau nedideliame aukštyje prie mūsų atsklendžiant 
vieną lėktuvą „Rata“. Nupikiravau iš paskos, ketindamas padegti, bet pamačiau, 
kad jo variklis neveikia, tad vėl pakilau aukštyn. O tas gražiai pilvu nutūpė ant 
bangų lyg koks vandens lėktuvas. Nutūpė gražiai, bet ant vandens neišsilaikė. 
Jussis Huotaris, kuris nutupdė jūroje tą naikintuvą, rytojaus dieną vėl iškrėtė 


priešui tokią išdaigą. 

Sovietų jūreiviai prie vieno iš Kronštato pabūklų. Tolėliau matyti 
Kronštato soboras, kuriame komunistų valdžia įsteigė kino teatrą. 

Prisiartinau prie vieno naikintuvo „I-16“ iš uodegos, bet jis mane pamatė ir 
padarė tokį staigų viražą, kad akimirką pamaniau jį lekiant uodega į priekį. Vis 
dėlto pradėjau šaudyti ir, kulkoms tratinant fiuzeliažą, lėktuvas apsivertė, nėrė 
žemyn ir pūkštelėjo į vandenį. 


Šen ir ten buvo matyti krintant lėktuvus, tad visąlaik reikėjo saugotis, kad su 
jais nesusidurtum. Viena „I-16 Rata“ praskrido virš galvos tarytum aklomis. Ilga 
serija pavymui iš apačios sugrąžino priešą į tikrovę ir, plykstelėjus liepsnoms, 
dar vienas jo lėktuvas dingo mėlyname jūros glėbyje. 

Trys priešo orlaiviai visu greičiu nuūžė pakrantėje stovinčių zenitininkų prie- 
bėgon ir mūšis pamažu nurimo. Patenkinti suskaičiavome, kad į orą daugiau 
nepakils vienuolika rusų lėktuvų, o mūsų grupė į bazę sugrįžo nepraradusi nė 
vieno. 

Rugpjūčio 18 d. nusiminę stebėjome, kaip iš kaimyninės bazės pakilo ir jūros 
pusėn nulėkė pora lėktuvų. Mes buvome išskridę tiktai vieną kartą ir su priešu 
nesusidūrėme, o diena jau ritosi į vakarą. Manėm, kad tą dieną jau negausim 
jokios užduoties. Suskambus telefonui, ragelį pakėlė Jopė. Sužvalėjome, kai jis 
suriko: „Kylam!“ Grupės, kurios skraidė prie Kronštato, susidūrė su galingais 
bombonešių ir naikintuvų daliniais ir nuožmiai su jais susikovė. 

Nuskridę pamatėme, kad ten taikinių per akis! Iš visų pusių lėkė naikintuvai 
„Rata“, „Hurricane“, tarp jų šmėsčiojo ir pikiruojamasis bombonešis „Pe-2“ - 
ką jis ten veikė? Skrisdamas pro šalį Jopė jį padegė. Matyt, tai įsiutino naikin- 
tuvų „Rata“ pilotus, nes jie apspito mus kaip širšinai. Greitai nusitaikiau į vieną 
ir, laikydamasis viršuje, iš uodegos suvariau papliūpą nikeliuotųjų. Tiek užteko: 
lėktuvas krito žemyn, per plauką nenumušęs kelyje pasitaikiusio sėbro. Padariau 
smarkų viražą ir trūktelėjau aukštyn, nes buvau tikras, kad vienas priešo lėktu- 
vas jau taikosi į mane iš uodegos. 

Laikiausi maždaug penkiasdešimties metrų aukštyje, o man virš galvos siautė 
maišalienė. Apačioje mačiau aštuonis sargybinius katerius, o juose rusus, nu- 
sitaikiusius į mane. Iš visų pusių lakstant trasuojamosioms kulkoms, pasijutau 
kaip ugnimi spragsinčiame bučiuje. Turėjau skubinai trauktis atgal į priešų ir sa- 
viškių maišatį. Bet spėjau pastebėti, kad iš Kronštato oro uosto prie mūsų atlekia 
daugiau lėktuvų. Paskui apskaičiavome, kad per tą mūšį vienu tarpu mus puolė 
apie šešiasdešimt priešo lėktuvų. 

Galėjai kreipti lėktuvą į bet kurią pusę, kokia nori padėtimi, nusitaikyti ir 
šauti ir vis dėlto atrasti reikiamą šaudymo poziciją buvo sudėtinga. Vienas rusų 
lėktuvas, atlėkęs iš priekio, mėgino pulti iš apačios, bet aš, smarkiai trūktelėjęs 
vairalazdę, apsiverčiau ant nugaros. Greitai nusitaikiau ir trasuojamųjų kulkų 
varpomas priešo lėktuvas nukrito į jūrą. Tik prie vandens vėl atsiverčiau į ho- 
rizontalią padėtį ir, sargybinių katerių priešlėktuvinės ugnies lydimas, ėmiau 
skausmingai kilti aukštyn. Zenitininkams pyškinant sekundės atrodė begalinės! 

Išsilenkiau vieno pikiruojančio lėktuvo ir prieš mane iš karto radosi kitas. 
Puoliau tratinti kulkosvaidžiais į priešais iššokusį lėktuvą, visą laiką lipdamas 
jam ant kulnų. Maniau, kad pasibaigs šoviniai ir negalėsiu jo numušti, bet ga- 
liausiai jis plykstelėjo liepsnomis ir ūždamas nukrito į platų jūros glėbį. 

Per tą oro mūšį apšaudžiau ne mažiau kaip dešimt lėktuvų, bet taikiniai vis iš- 
silenkdavo manęs, tad nenumušiau nė vieno. O ir vakaras taip sutemo, kad buvo 
sunku atskirti savo lėktuvus nuo priešo, tad pamažu abi pusės pasitraukė į bazes. 

Vienas iš mūsų pilotų - jaunesnysis leitenantas Aarno Raitio - per pirmą su- 
sirėmimą iššoko su parašiutu, bet naktį žuvo audringoje jūroje. Jo kūną Oliloje 
(Ollila), ant kranto, rado tik rugpjūčio 28 dieną. 

Ilgai tą naktį degė Kronštato prožektoriai: priešas ieškojo į jūrą iššokusių 
pilotų, per tą valandos mūšį netekęs šešiolikos lėktuvų. Per savaitę kautynėse 
rusai prarado keturiasdešimt tris lėktuvus, be to, mes nemažai jų apgadinome. 
Nuostolį tada pajuto net ir jie. Todėl artimiausiu metu apmaudaudami tik rūkėm 
silkę ir brukniavom. 


< Vokiečiai bombarduoja Kronštatą. Vaizdas pro žiūronus. 
Šaltinis: SA-kuva. 

Rugsėjo viduryje aviacija ėmė veikti gyviau. Rusai iš užsienio šalių gavo nai- 
kintuvų „Hurricane“ ir „Spitfire“, kurie prilygo mūsiškiams „Brewster“. 

Rugsėjo 20 d. gulinėjome budėtojų palapinėje oro uosto pakraštyje. Suskambo 
telefonas. Kažkuris pasvarstė: kilsime į orą arba atvežė valgyt. Dėl visa ko apsi- 
rengėme, ruošdamiesi bėgti prie lėktuvų. Iš Jopės veido aiškiai matyti, kad kil- 
sime, pasakė kažkuris. 


„Naikintuvai iš Lavansario, pavojus vokiečių laivams!“ - pranešė Jopė. 
Netrukus šeši mūsų lėktuvai lėkė Lavansario link. Priekyje - kapitono Jopės 
Karhuneno ir jaunesniojo leitenanto Heikkio Haralos dvejetas, pavymui - mudu 
su seržantu Viljo Kauppinenu, o iš paskos - mus dengiantys leitenantas Marttis 
Salovaara su jaunesniuoju leitenantu Reino Lampelto. 

Artėdami prie salos kilome be atvangos, nes per radiją pranešė, kad labai di- 
deliame aukštyje skrenda aštuonios „I-153 Čaikos“. Į pietryčius nuo Peninsario 
(Peninsaari) pasiekę keturių tūkstančių metrų aukštį, gavome pranešimą, kad 
nuo Oranienbaumo penkių šimtų metrų aukštyje atskrenda dvidešimt vienas 
naikintuvas. 

„Čaikų“ nebuvo matyti, todėl sukome pasitikti kitokių įsibrovėlių. Kad ir kiek 
ieškojome, jie prašvilpė pro šalį — tikriausiai iš šiaurės pusės, palei Seiskarį. 
Skrisdami virš Kreivinlahčio (Kreivinlahti) gavome pranešimą, kad priešai jau 
prie laivų. Ką darysi, beliko greitai apsigręžti ir juos vytis! 

Išsiskleidėme plačiau, kad tikrai rastume rusus, jeigu jie išlėktų anksčiau, 
nei pasieksim tą vietą. Maždaug už dvidešimties kilometrų į pietvakarius nuo 
Lavansario ant seklumos liepsnojo sovietų laivas, apšaudytas aplinkui plaukio- 
jančių vokiečių. 

Dangaus pakraštyje virš jūros pamatėm kažką judant. Pastebėjau vieną tamsų 
tašką virš putotos jūros lekiant Lavansaario link. Iš keturių tūkstančių metrų 
aukščio buvo sunku viską pamatyti. Ir neįmanoma nustatyti, kokio jis tipo, nes 
buvo nudažytas maskuojamosiomis spalvomis. 

Pranešiau vaikinams, ką pastebėjau, ir mečiausi ten link. Jopė atsakė, kad vai- 
kinai skris iš paskos. Maždaug dviejų tūkstančių metrų aukštyje plaukė nedideli 
kamuoliniai debesys ir, skverbdamas juos, pamečiau taikinį iš akių. Bet spėjau 
pamatyti, kur jis skrenda, todėl nesijaudinau ir toliau sukau Lavansario pusėn, 
kur maniau lekiant priešą. 


Artėjome prie salos maždaug 550 km/h greičiu. Gaudynės buvo tokios sma- 
gios, kad mane ėmė juokas. Mes kaip šunų gauja nešėmės kiškio pėdsakais, o 
jiems dingus uostinėdavome visus pašalius. Mūsų pilotai suko nedidelius vira- 
žus, norėdami geriau matyti, bet sykiu dideliu greičiu ūžė tolyn. 


Tęstinis karas 


Porą lėktuvų užmačiau kaip tik tuo metu, kai Jopė pranešė matas ir pridūrė 
įžiūrįs kažkokius geltonus ženklus. Ir aš juos pastebėjau: ar tai mūsų žvalgybiniai 
lėktuvai, kurių keturi, kaip pranešta, skraido tose vietose? Svarstydami artėjome 
prie jų, kad tuo įsitikintume. 

Ir įsitikinome, kad lėktuvai priešo! Bent dešimt naikintuvų „MiG-3“, „MiG-1“ 
ir „Spitfire“ suko Seiskario pusėn, pasiekę Peninsario pietrytinį ragą, ir tada Jopė 
sušuko: „Nudėk juos, Rozmari!“ 

Prieš save žemiau mačiau tris naikintuvus „MiG“. Atakavau juos iš šono, pas- 
kui pasukau nosį vedančiojo link. Priartėjęs reikiamu atstumu, ėmiau sukti jam 
už uodegos. O tada paukšt - propelerio apsukos sulėtėjo, lėktuvo greitis ėmė 
mažėti. Manevruoti juo nebegalėjau. Lemtingą akimirką nepavyko sureguliuoti 
pavarų. Mano gyvybė buvo priešo rankose. Pranešiau per radiją, kad sugedo 
lėktuvas, ir paprašiau pagalbos. 

Priešas grėsmingai artėjo prie manęs iš uodegos. Stebėdamas jį padariau kuo 
didesnį posūkį. Jis laikėsi šaudymo pozicijos, nors skrido kiek žemiau manęs. Aš 
greit apsiverčiau pilvu aukštyn. Išsigandęs netikėto mano judesio priešas mikliai 
nupikiravo, turbūt pamanęs, kad ketinu sukti jam už uodegos ir tik apsimetu 
nieko nedarysiantis. Su palengvėjimu atsidusau ir atverčiau lėktuvą į įprastą pa- 
dėtį, dėdamasis, kad ketinu kilti aukštyn. 

Aš jau norėjau grįžti į bazę. Stebėjau priešo lėktuvus, skrendančius aukščiau, 
tikėdamasis, kad kuris nors puls mane. Netrukus prie uodegos iš šono prisiartino 
pats „monoklis“ - naikintuvas „Spitfire“, turbūt pamanęs, kad pasitaikė lengvas 


Sovietų naikintuvai „MiG-3 buvo ginkluoti 12,7 mm kalibro aviaciniu 
Berezino sistemos kulkosvaidžiu ir dviem 7,62 mm kalibro „ŠKAS“ 

Suomių pilotas. 
Sovietų lakūnai 
suomiams nusileido 
ir profesionalumu, ir 
atkaklumu. 


grobis. Bent jau taip atrodė, nors aš apsimečiau ramus ir abejingas. Elgiausi kaip 
lapė, tykoma lūšies, nes nieko padaryti negalėjau. 

Kai naikintuvas „Spitfire“ prisiartino šūvio atstumu, staigiai apsisukau, sti- 
priai mindamas koja, lėktuvas smarkiai metėsi į šoną, tada greitai padariau 90 
laipsnių posūkį. Šitaip manevruojant priešas negalėjo nusitaikyti, o galiausiai 
atsidūrė taip arti, kad turėjo padaryti šuolį į šalį. Aš mikliai pasukau atgal ir 
„Spitfire“, pasukęs į dešinę, išniro man prieš nosį. Manevravau labai mažu grei- 
čiu ir atstumas tarp mūsų buvo nedidelis - apie septyniasdešimt penkis metrus. 

Gerai nusitaikiau ir nuspaudžiau nuleistuką. Mano kulkosvaidžiai veikė pui- 
kiai, tratėjo patikimai, tolygiai. Trasuojamosios kulkos kaip rimbu čaižė priešą ir 
aš greitai pamačiau pasekmes. Lėktuvas pradėjo smarkiai rūkti, pasviro į šoną. 
Paskui nugara žemyn krito į vandenį. 


Tęstinis karas 


Už tai antrasis „Spitfire“ šoko man keršyti. Mėginau sprukti visu greičiu, bet 
variklis nustojo veikti! Jaučiausi labai bjauriai! Senasis draugužis „BW-364“ 
mane gąsdino tikrai negeru metu! Man iš uodegos dideliu greičiu leidosi priešo 
lėktuvas ir aš nėriau tiesiai jam po nosim. Atakai nepavykus jis metėsi žemyn ir 
dingo Lavansario pusėje. 

Pasukau nosį link Estijos, nusprendęs nutūpti ten avariniu būdu. Tada atkrei- 
piau dėmesį, kad nespaudžiant visu greičiu variklis veikia geriau, tad pradėjau 
kilti aukštyn, prie visų. Kylant mane neįtikėtinu kampu puolė vienas iš migų, 
bet tratino lyg norėdamas išmėginti kulkosvaidžius. Net nereikėjo trauktis į šalį. 

Mačiau, kaip beveik vienu metu pora lėktuvų nukrito jūroje, o trečias - 
„MiG-1“ - nupikiravo, bet paskui vėl trūktelėjo aukštyn. Tada išmušė valanda. 
Priešas manęs lyg ir nepastebėjo ir prieš nosį kilo aukštyn. Tik truputį pasukęs 
į šoną, paspaudžiau nuleistuką ir kulkos susmigo į jį. Svarstant, ar raudonasis 
pilotas susivokė, kad buvo užmiršęs stebėti, kas dedasi aplinkui, skaisti ugnis 
apėmė fiuzeliažą iš dešinės pusės ir nutįso ilgais liežuviais, lėktuvui krintant į 
vandenį. 

Pakilęs aukščiau, pamačiau visus mūsiškius jau susibūrus kaip gaidžius ant 
mėšlyno. Kai grįžome į bazę, Ville Kauppinenas mestelėjo: „Šitos kirstynės visai 
nepanašios į apsimėtymą blynais!“ 

Spalio 20 d. mudu su vyresniuoju seržantu Erkkiu Pakarinenu, visų vadinamu 
Linku, lydėjome trofėjines „Čaikas“, kuriomis mūsiškiai iš gretimos bazės žval- 
gydavo virš jūros. Grįždami šaltoje Suomijos įlankoje pamatėme pikiruojamąjį 
naikintuvą „Pe-2“. Akimirksniu atsidūriau jam už uodegos, pasakęs Linkui, kad 
lauktų jo po debesimi. Greitai prisivijau tamsų siluetą ir pamačiau, kad tai vokiš- 
kas dvimotoris bombonešis „Heinkel 111“. 

Pranešimų apie vokiečių skrydžius nebuvome gavę, tad dėl to orlaivio nesijau- 
dinau, bet, lėktuvo kulkosvaidžiams pradėjus spjaudytis ugnimi, atsilyginau tuo 
pačiu. Tikriausiai kulkosvaidininkas žuvo, nes ginklo vamzdis paliko stirksoti 
labai vienišas. 

Tada atkreipiau dėmesį, kad lėktuvas be skiriamųjų ženklų. Paleidau papliūpą 
į kairįjį variklį, o kai jis užsidegė, apšaudžiau kitą. Antrajam varikliui pradėjus 
rūkti, su parašiutais iššoko trys vyrai, o lėktuvas pakrypo į dešinę ir nukrito 
žemyn. 

Nėriau po debesimi, kur gražia rikiuote į žemai vilnijančią jūrą leidosi vyrai su 
parašiutais. Pakėliau piloto kabinos gaubtą ir priartėjęs kariškai pasisveikinau, 
bet jie man neatsakė! 

Vyrai nukrito į vandenį, bet po pusantros minutės jūra atrodė dyka kaip anks- 
čiau - tiktai snaigės sklandė. To pikiruojamojo „Pe-2“, kurį buvom matę šmėkš- 
telint, mes ieškojome, bet jau neradome. 

Pagalba užsidedant parašiutą. 


Šaltame vandenyje žmogus ilgai neišgyvena. Tuo įsitikinome vėliau, kai ser- 
žantas Jouko Lilja, skrisdamas virš jūros, turėjo gelbėtis parašiutu. Nušokęs jis 
plūduriavo vandenyje su gelbėjimosi liemene, dar pamojo ranka kapelionui su 
artileristu, mačiusiems, kas nutiko, ir irkline valtimi skubėjusiems pagalbon nuo 
Seivesčio pakrantės. Vis dėlto jie pavėlavo - kol valtis priplaukė, Lilja mirė. 

Spalio 26 d. mūsų grupė vėl išskrido į medžioklę. Debesys laikėsi tūkstančio 
metrų aukštyje, retkarčiais dangus pratrūkdavo lietum. Ar tokiu oru įmanoma 
ką nors pastebėti? 

Stropiai ieškoję, vis dėlto šį tą pamatėme. Mums už nugaros viršuje sušmėžavo 
šeši naikintuvai „Hurricane“, skrendantys beveik tarp debesų, o žemiau užma- 
tėme du bombonešius, bemaž liežiančius jūros bangas. Trys mūsų lėktuvai juos 
nusivijo, o kiti pakilo prie naikintuvų. 

Sekiau paskui priešo junginį nepastebėtas, nors paskutinis rikiuotės lėktuvas 
skrido vos per dvidešimt metrų. Tarpais skverbėme plonus debesis, už nugaros 
nieko nebuvo matyti. Neskubėdamas nusitaikiau ir vienos papliūpos naikintu- 
vui užteko: nosis nukniubo, jis pasviro į dešinę ir nukrito netoli apačioje deglu 


Tęstinis karas 


liepsnojančio bombonešio. Nusistebėjau, kad kiti priešo lėktuvai nieko nemato 
ir nepuola į pagalbą bombonešiams, kuriuos jie veikiausiai lydėjo. 

Bet man tai neturėjo rūpėti - iš uodegos, kaip lapė prie kiškio, prisėlinau 
prie kito lėktuvo. Driokstelėjau į jį penkiasdešimties metrų atstumu, bet kairio 
sparno kulkosvaidis neveikė, todėl lėktuvas mažumėlę metėsi į šoną ir kulkos 
nušvilpė pro šalį. 

Tą minutę kiti priešo orlaiviai staigiai nėrė į debesį. Mėginau vytis, bet tam- 
siame debesyje nieko nebuvo matyti. Išniręs iš jo išvydau ir kitą bombonešį 
degant sekliame pakrantės vandenyje - abu buvo numušęs vyresnysis puska- 
rininkis Eero Kinnunenas, kurį vadinome Lekeriu. Ten pat pastebėjau ir tris 
naikintuvus „Spitfire“, bet Jopė vieną nugnybo ir jis nukrito tuose pačiuose pa- 
krantės vandenyse, o du paspruko. 

Sugrįžę į bazę, vakare surengėme kuklią šventę, nes eskadrilės numuštų lėk- 
tuvų skaičius perkopė tris šimtus. Aukščiausioji vadovybė padėkojo ir pagyrė, 
tad patenkintos buvo abi pusės. 


Milajarvis 


1942 m. lapkričio 14 d. buvome perkelti į naują bazę Sūlajarvyje (Suulajarvi), so- 
vietų pastatytą tarpinės taikos metu. Puikią ir erdvią, tinkamą maloniai gyventi. 
Iš Sūlajarvio buvo patogu pasiekti Vypurį, kur įpratome leisti laiką blogu oru. O 
pergales ten švęsdavom pypsėdami molinėmis švilpynėmis, kurių nusipirkome 
Kiūriolės (Kyyrola) kaime. 

Vėl ilgokai nesusidūrėme su priešu. Bazėje jautėmės lyg per karinę tar- 
nybą taikiais laikais. Lydėdavome vaizdų žvalgybininkus, erzindavome priešo 
zenitininkus. 

Lapkričio 22 d. pagaliau išskridome į mūšį. Kai pakilome, Jopė Ahokas per ra- 
diją suriko: „Čia velniškai daug rusų!“ ir iškart nupikiravo į bombonešį „DB-3f“. 
"Tuo metu pastebėjau jį lydinčius naikintuvus, kurie taikėsi pulti Jopę. Skridau 
aukščiau ir iš šono atakavau esantį arčiausiai. Pastebėjęs mane, jis padarė staigų 
posūkį, o kiti nuskrido į priešingą pusę ir akimirksniu dingo. Sumažinau greitį, 
sykiu su naikintuvu „Spitfire“ sukdamas viražu. Ketinau paleisti papliūpą, bet 
naikintuvo pilotas padarė naujokėlio klaidą - pakeitė viražo kryptį. Nieko nerei- 
kėjo daryti - iškart ėmiau varpyti jį maždaug penkiasdešimties metrų atstumu. 

Suomių kariai eina pro sudegusį sovietų bombonešį „DB-3“. 
Šaltinis; SA-kuva. 


Priešo naikintuvas laikėsi ore, todėl šaudžiau toliau, ir jo variklis užrūko, pas- 
kui plykstelėjo didele liepsna. Tada pilotas paliko lėktuvą ir, liepsnoms guviai 
sutviskus vėlyvo rudens peizaže, sušvito balto šilko parašiutas. Jopė tuo metu 
numušė bombonešį. 

Rytojaus dieną kita grupė prie pat Oranienbaumo motti apsupties susidūrė 
su šešiais pikiruojamaisiais bombonešiais „Pe-2“. Ir mes buvome ten iškviesti, 
manant, kad bombonešius dengs daug priešo naikintuvų. Pikiruojamieji „Pe-2“ 
jau buvo nubaigti, kai atlėkėme, tad paskraidėme po debesimis, apžiūrėdami sa- 
viškių veiksmų pasekmes apačioje. 

Virš Oranienbaumo užmatėme keturis naikintuvus „Tomahawk“, bet jie grei- 
tai dingo debesų labirintuose. Apsižvalgęs aplinkui, kairėje pusėje už nugaros 
pamačiau skrendant du „Tomahawk“, kurie saugojo bombonešius. Pranešiau 
apie juos per radiją ir kuo staigiausiu viražu pasukau jų link. Apie to tipo naikin- 
tuvų puikias savybes buvau daug girdėjęs. 


Tęstinis karas 


Vienam iš tų naikintuvų pasukus prie manęs, laikiausi patogioje padėtyje, tad 
sugriaudėjau kulkosvaidžiais. Pasekmės buvo tokios, kokios turėjo būti - tik 
dūmų stulpas danguje ženklino tą vietą Juhimekyje (Yhinmaki, dab. Krasnaja 
Gorka) netoli Oranienbaumo, kur sukdamasis plačia spirale nukrito pirmasis 
mano tomahaukas. Pamatęs grobio ištroškusią mūsų gaują ir sėbro baigtį, antra- 
sis nėrė į didelį debesį. 

Tretieji karo metai prasidėjo ramiai. Vieni kitiems linkėjome laimingų naujų 
metų ir gerų „kąsnelių“ griaudžiant fronto artilerijos kanonadai. Mūsų sausu- 
mos kariuomenė ten siuntė linkėjimus priešui. 

Ne vieną dieną lotos" triūsė iki vėlumos, paslapčia plušėjo ir paruošė puikų 
stalą. Per Naujųjų metų šventę turėjome visko, ko tokiomis sąlygomis galima 
norėti. Stebina tik tai, ką ir kaip sumanios šeimininkės geba sukurti iš nieko. 
Ant stalo stovėjo net po nedidelį puodelį stipresnio, kuris pabrėžė progos 
iškilmingumą. 

Per šventę kažkas užsiminė, kad veikiausiai gausime naujus lėktuvus, tad pra- 
dėjom regzti fantastiškiausias istorijas. Užuominos apie naujus lėktuvus nebuvo 


* „Lotta Sward“ - suomių Moterų organizacija, kuri visaip talkino Suomijos kariuomenei, neretai visai netoli fronto 
linijos. Jos dažnai buvo vadinamos tiesiog lotomis. 


Patriotinės organizacijos „Lotta Svard“ merginos ruošia kariams maistą. 

Lota stebi padangę. „Lotta Svard" narės ne tik slaugydavo sužeistuosius ir rinkdavo 
paramą kariuomenei, bet ir dalyvaudavo priešlėktuvinėje gynyboje. Šaltinis: SA-kuva. 


vien tušti gandai, nes po kelių savaičių vadovybė šešiolika pilotų išsiuntė į nai- 
kintuvų „Messerschmitt“ eskadrilę. Su jais ir mane. 

Pagal gruodžio mėnesį sudarytą sutartį Suomija įsigijo 30 orlaivių 
„Messerschmitt 109 G 2“ (MT), kurie į šalį dviem partijom turėjo atkeliauti 
1943-iųjų pavasarį. 


24-0si0s naikintuvų eskadrilės Lormavimas 


1943 m. vasario 10 d. šešiolika pilotų ir septyni technikai, puikiai nusiteikę, 
transportiniu lėktuvu iš Malmio oro uosto išskrido į Berlyną parsigabenti pir- 
mosios šešiolikos lėktuvų partijos. Vernoicheno (Werneuchen) aviacijos bazėje 
esančioje Liuftvafės pilotų mokykloje turėjome išmokti valdyti garsiuosius nai- 
kintuvus „Messerschmitt-109“. 


Tęstinis karas 


Vokietijoje mus priėmė majoras Riterio kryžiaus kavalierius ir pasakė svei- 
kinimo kalbą. Beveik savaitę gilinomės į įvairius parengiamuosius dalykus, bet 
apie naikintuvų pilotavimą niekas nešnekėjo. 

Eskadrilės vadas majoras Erkkis Ehrnroothas paprieštaravo dėl laiko švaistymo 
ir pareiškė, kad mes atskridome treniruotis, o ne į mokyklą, nes visi jau esame 
patyrę pilotai. Kiek pasiginčijęs dėl tokių mūsų reikalavimų, mokyklos atstovas 
neteko kantrybės ir pasakė: „Gerai. Štai trys lėktuvai „Messerschmitt-109“. Bet 
kai trys pilotai užsimuš, ponams mūsų mokymai, manau, atrodys reikalingi.“ 

Skridome paeiliui: atlikome aukštojo pilotažo figūras, nusileidome ant tako 
gana nedideliame plote. Nieko nesugadinome. Tada mokyklos atstovas pasakė: 
„Ponai - puikūs pilotai ir gali skraidyti bet kokio tipo lėktuvais, mes jų nieko 
negalime išmokyti.“ 

Prieš išvykdami su seržantu majoru Oiva Tuominenu, arba Oiva, tapome 
vieno Berlyno bombardavimo liudininkais. Tąkart mudviem vakarojant „Haus 
Vaterland“ rūmų turkiškoje salėje, mums buvo tyliai paliepta nusileisti į bombų 
slėptuvę, bent jau - į pirmą aukštą. Nulipę į vestibiulį šnekučiavomės ir po kelių 
minučių pratrūko audra. 


Suomijos karinių oro pajėgų simbolika ženklintas vokiškas „Messerschmitt Bf 109“. Šis 
naikintuvas, priklausomai nuo modelio, buvo ginkluotas įvairaus kalibro„MG" tipo 
kulkosvaidžiais bei aviacinėmis patrankėlėmis. 

Į tamsų dangų užtveriamąja ugnimi drioksėjo tūkstančiai pabūklų, pastatą 
supurtė duslūs bombų sprogimai. Išdužo keletas langų, pabiro tinkas, pastatą 
skvarbė stiprūs oro srautai. Lygiai dvi valandas sąjungininkų bombonešių for- 
muotės malė miestą į miltus. Po antskrydžio į viešbutį ėjome stiklo šukių ir 
bombų skeveldrų nuklotomis gatvėmis ir Oiva paklausė: „Iš kur sąjungininkai 
sužinojo, kad mes Berlyne?“ 

Kovo 4 d. traukiniu išvažiavome į Vieną, o ten dar kelias dienas laukėme 
pranešimo iš didžiosios „Messerschmitt“ gamyklos Vyner Noištate (Wiener- 
Neustadt), kad galime išbandyti lėktuvus. Bandėme juos gražiu oru virš snie- 
guotų Alpių kalnų viršūnių: apačioje žaliavo pavasaris, atšlaitėse ir slėniuose 
telkėsi grakščių raudonstogių namelių kaimai ir mums atrodė, kad atsidūrėme 
pasakų šalyje. Visur matėme vien ramybę. Buvo sunku suvokti, kad ruošiamės 
karui - griauti tai, kas gyva ir gražu. Po kelių mėnesių ir tą idilišką kampelį 
suniokojo bombos, gaisrai išblaškė visa, kas gražu, o vešliuose vyšnių soduose 
vaipėsi mirtis. 


Perdavusi lėktuvus, gamykla surengė mums puikias išleistuves sename vyno 
rūsyje Eizenštate (Eisenstadt), prie Vengrijos sienos. Puota buvo prašmatni ir 
dalyviai ilgai ją prisiminė, nors kitiems nepasakojo. Rytą, priešpiečiaujant gamy- 
klos klube, virėjas patiekė ypatingų salotų, kurios „neerzina nosies“. 


1939 m. Breslau Šengarteno aerodromas. Jis laikytas gana pavojingu net patyrusiems pilotams. 


Tęstinis karas 


Kovo 10 d., trečiadienį, su šiokiu tokiu liūdesiu pro Vieną ir nešvarų Dunojų 
išskridome į Breslau miestą ir nutūpėme nedideliame Šengarteno (Schongarten) 
oro uoste. Skrydžių kontrolės punkte vyresnysis puskarininkis apstulbo, mums 
nutūpus, ir paaiškino, kad vokiečių naikintuvų pilotus krečia šiurpas užsiminus 
apie Šengarteno oro uostą. Kapitonas Paulis Ervis, visų vadinamas Pive, jį nu- 
ramino pasakydamas, kad jeigu negalėtume nutūpti tokio ploto oro uoste, va- 
dinasi, negalėtume nutūpti Suomijos bazėje! Vyresnysis puskarininkis papurtė 
galvą, turbūt pamanęs, kad tais lėktuvais skraidome labai seniai. 

Kelionę į Helsinkį tęsėme pro Torną (Thorn), Kenigsbergą ir Rygą ir kovo 
13 d., šeštadienį, nusileidome Malmio oro uoste. 

Pasilikome jame vykdyti gynybinių užduočių, tik kai kurie iš mūsų persikėlė į 
Utį (Utti). Iki sugrįžtant bombonešiai „Pe-2“ puldinėjo Helsinkį lyg pagal tvar- 
karaštį - vidury baltos dienos, nes miestą saugantys naikintuvai „Fiat“ neįveik- 
davo tokių greitų bombonešių. Mums sugrįžus priešas liovėsi puldinėti Helsinkį. 
Oro pavojus mieste buvo paskelbtas tik po dešimties dienų. 

Taip nutiko kovo 24 d. popietę ir mudu su Pive Erviu, žvalgydamiesi bom- 
bonešių, pakilome į orą. Skrydžių kontrolės punktas tikriausiai perdavė mums 
Talino radarų užfiksuotus duomenis, tad bombonešius „Pe-2“ užtikom greitai. 
Lėktuvas jau buvo pasukęs namų pusėn ir nemažu greičiu skrido Sūrsario link. 
Greitai jį pasivijęs, pasidžiaugiau savo naujojo lėktuvo savybėmis. Bombonešis 
nė nemėgino sukti į šalį ir jo kulkosvaidininkai nešaudė. 

Atidžiai nusitaikiau į fiuzeliažą - buvau išmėginęs savo ginklus, - be to, mane 
lydėjo kitas lėktuvas, tad buvau tikras, kad priešas nepabėgs. Mano trasuojamo- 
sios kulkos žaibu lėkė į bombonešio fiuzeliažą. Sviediniai sprogo piloto kabinos 
aukštyje, pritariant mažesniems automatiniams ginklams. Tiek užteko - į vari- 
klius šaudyti nereikėjo. 

Pabiro nedidelės nuolaužos, ir lėktuvas nukrito Suomijos įlankoje, per dešimt 
kilometrų į vakarus nuo Sūrsario. Lengva kariauti tokiais gerais ginklais, sugrį- 
žęs į oro uostą pasakiau draugams. Nenumaniau, kad tuos žodžius teks permąs- 
tyti dar sykį. 

Nejučiom susižalojau nugarą ir šešias savaites ištiestom kojom turėjau gu- 
lėti Tilkos karo ligoninėje. Tai buvo nuobodžiausias tarpsnis per abu karus. 
Ligoninėje mane iškart aplankė vokietis ryšių tarnybos karininkas, prisegė prie 
pižamos marškinių antrojo laipsnio kryžių ir pasakė porą gražių žodžių apie 
ginklų brolybę. Į tokį dėmesingumą tegalėjau atsakyti įprasta fraze: matyt, bom- 
bos ir apdovanojimai visada krinta niekuo dėtiems žmonėms! 

Eskadrilę turėjau palikti kaip tik tuo metu, kai prasidėjo įdomiausi veiksmai 
erdvėje su naujaisiais lėktuvais. Todėl paisiau gydytojų nurodymų ir vykdžiau 

visus jų paliepimus, kad kuo greičiau sugrįžčiau į eskadrilę, kuri tuo metu kaip 
tik kėlėsi į Učio bazę. Išėjęs iš ligoninės nepasinaudojau net paskirtom trijų 
dienų atostogom. 


Kol gulėjau ligoninėje, seržantui majorui Oivai Tuominenui nutiko apmaudus 
dalykas. Iš „Fiat“ eskadrilės pervestas mechaniko pagalbininkas ėmėsi bandyti 
Oivos lėktuvą, pastatytą nosimi priešais angarą („Fiat“ variklis jungiamas šiek 
tiek kitaip nei visų lėktuvų). Mechaniko įjungtas MT variklis sukosi per greitai, 
ir jis pamėgino jį išjungti, bet MT viskas veikė priešingai! Variklis veikė vis smar- 
kiau. Iš išgąsčio mechanikas paspaudė pabūklo nuleistuką, nes toje vietoje buvo 
„Fiat“ naikintuvo stabdžių jungiklis. Naikintuvas MT pramušė angaro duris! 

Pasekmės, aišku, buvo blogos, o mes jau teturėjome vieną gerą žvalgomąjį lėk- 
tuvą ir pamokomą pavyzdį. 


Suomijos karinių oro 
pajėgų asas, būsimasis 
Mannerheimo kryžiaus 
riteris Oiva Tuominenas 
1941 m. Šaltinis: 
SA-kuva. 


Tęstinis karas 129 


Pikiruojamųjų sovietų bombonešių „Pe-2“ grupė meta 
bombas virš Karelijos sąsmaukos. 


Oiva, aišku, kaip reikiant išbarė mechaniką, bet nieko tuo nepakeitė. Kai grįžau 
iš ligoninės, „sukūrėme“ su Oiva „akcinę bendrovę“ ir mano lėktuvu skraidėme 
pakaitomis. Savo ruožtu manąjį lėktuvą pribaigė jis. Oiva Tuominenas buvo pir- 
masis pilotas Mannerheimo kryžiaus riteris, mano geras draugas, energingas, 
puikus lakūnas ir pavyzdingas kovotojas. Bet lig tol jis neturėjo gero lėktuvo. 

Daug kam turbūt atrodė, kad per mūšius Oiva veikia „bet kaip“, bet tai netiesa. 
| Tokių įtarimų veikiausiai kilo dėl jo nutrūktgalviškumo ir smagiu juoduoju hu- 
| moru paaštrintų pasakojimų. Iš tikrųjų jis buvo iš tų pilotų, kurie viską apskai- 
| čiuoja tiksliai. Pastebėjęs danguje priešą, - o pastebėdavo pirmiau už visus, - jis 

iš karto nusibrėždavo veiksmų planą ir imdavosi vykdyti. 
Tąkart Oiva sugrįžo po vienos dienos atostogų, aš budėjau. Per pamainą nebu- 
vau gavęs nė vieno pranešimo, bet Oivai sugrįžus išgirdome apie oro pavojų. Nė 
| nepersirengęs uniformos jis šoko į lėktuvą ir sušuko, kad jo eilė skristi. 
Per radiją išgirdome, kad virš Kotkos mūsų naikintuvai susidūrė su bombone- 
šių „Pe-2“ formuote. Oiva pastebėjo vieną formuotės darinį skrendant atokiau 
ir nirčiai jį puolė. Buvo nusprendęs šaudyti tik dvidešimties metrų atstumu ir į 

kiekvieną lėktuvą paleisti po kelis pabūklų ir kulkosvaidžių šaudmenis. Jis nu- 
tarė, kad turėtų užtekti visam bombonešių daliniui sunaikinti. 

Kai lėktuvas, skrendantis iš krašto, taikinyje išdidėjo, Oiva tik nuspaudė nu- 
leistuką ir viskas. Bombonešis mėgino sprukti, bet nulūžo sparnas ir didžiuliu 
greičiu ėmė lėkė į Oivos lėktuvą. Oiva mėgino jo išsilenkti, nerti po apačia, bet 
buvo per vėlu! 

Pasigirdo stiprus trenksmas - nulūžęs sparnas atsimušė į lėktuvą. Šis dre- 
bėjo lyg karštligės krečiamas, Oiva kaleno dantimis. Jis pasakojo, jog naikin- 
tuvo drebėjimas buvo toks, lyg nosyje burgztų penkiolika variklių. Kad lėktuvas 
nesubyrėtų į gabalus, jis išjungė variklį ir pamatė, kad propelerio mentės lyg 
sugarbanotos. Šiurpiu greičiu atlėkęs priešo lėktuvo sparnas atsimušė į Oivos 
naikintuvo propelerį. 

Tai nutiko netoli Lavansario, tad jis sklendė link savo pakrantės svarstyda- 
mas, ar toli reikės plaukti. Apmaudavo ir dėl to, kad sušlaps mėlynąjį kostiumą, 
svarstė, ar jis tikrai gero audinio ir vandenyje nesitraukia. 

Tolimiausia mūsų sala tame krašte buvo Someris. Jo ramioje prieplaukoje, už 
kelių dešimčių metrų nuo kranto, ir nuskendo mūsų puikusis orlaivis. Jis skrido 
maždaug dviejų šimtų kilometrų per valandą greičiu, tad nugrimzdo greitai. 
Oiva, kaip visada, apie tai papasakojo smagiai: 


Sovietų „Pe-2" įgula. Ant lėktuvo korpuso puikuojasi užrašas:„Za Velikogo Stalina!" (rus. Už 
didįjį Staliną!). Šis bombonešis galėjo gabenti iki vienos tonos bombų. 


Tęstinis karas 


Kautynės ore. Vokiečių naikintuvų atakos nutrauktas amerikiečių bombonešio „B-17F“ 
sparnas. Panašių atvejų nutikdavo ir Karelijos danguje. 


„Likau vienas denyje, todėl įsakiau lėktuvo vaiduokliui šokti žemyn ir nėriau į 
bangas. Pusiaukelėje kranto link pamačiau valtį, bet nutariau iki galo nuplaukti 
pats - juk Niukkanenas dar nepasiekė rekordo, o ir kostiumas jau buvo šlapias. 
Išnirau iš bangų kaip Tursas", pasipurčiau, kad vanduo nuvarvėtų nuo medalių, 
ir žengiau ant sausos žemės. O krante kokie trys šimtai vyrų (įgulos karių skai- 
čius saloje siekė šimtą penkiasdešimt) jau tiesė man rankas: „Išmesk burnelę, 
Oiva, antraip susirgsi!“ 

Paskui mane nutempė į sauną, davė sausą artileristo apsaugą ir motorine val- 
timi nuplukdė į Haminą. Ten su vienu majoru štabo svečių kambaryje pagurkš- 
nojom stipresnio, kad šaltumas kūno negniaužtų. Kaip visada, nesivaržydamas 
pasikalbėjau telefonu su vadu ir jis, majoras, paklausė: „Pasakyk, koks tas skry- 
džių meistro rangas“, ar jis prilygsta raitijos meistrui (rangas, atitinkantis kapi- 
tono laipsnį)? Pasitempiau, išpūčiau dūmus cigaro, kuriuo jis mane pavaišino, ir 
nusijuokiau: skrydžių meistras prilygsta raitijos meistrui! Majoras pašoko, puolė 
į savo kabinetą ir atnešęs savo uniforminę striukę užmetė man ant pečių ir toliau 
kalbėjomės be jokių titulų.“ 

Taip Oiva pasakojo apie nuotykį, kuris užbaigė mūsų „akcinės bendrovės“ 
istoriją. 


* Jūrų pabaisa. 


** Suom.lentomestari (pažod. skrydžių meistras) maždaug atitinka seržanto majoro rangą. 

Ulis 


1943 m. birželio 5-oji buvo nepaprastai graži diena. Išgulę prie seno, apšepusio 
Učio bazės angaro, deginomės saulėje. Ramybę staiga nutraukė telefonisto šūks- 
nis: „Netoli pakrantės priešo lėktuvas!“ 

Tą dieną budėjome mudu su leitenantu Altto Tervo. Šokom į čia pat stovinčius 
lėktuvus ir iškart pakilome į dangų. Per radiją pranešė priešo koordinates, bet 
spartaus bombonešio „Pe-2“ nepavijome. Tačiau paskui gavome pranešimą apie 
du naikintuvus prie Lavansario, skrendančius į rytų pusę. Pasukom ten, tikėda- 
miesi pasivyti juos dar nepasiekus Oranienbaumo pakrantės. 

Dangus nebuvo giedras - debesų driskanos plaukė maždaug dviejų šimtų 
metrų aukštyje. Nusileidome žemiau ir kaip ant lėkštutės išvydome du priešo 
naikintuvus „LaGG-3“ ir „Tomahawk“. Tervo laikėsi man iš šono, kai nusitaikiau 
į tolėliau ūžiantį naikintuvą „LaGG-3“. Atrodė, priešas apie mus nė nenumano: 
taip staiga nusileidom po debesimis, kad nusitaikiau visai neskubėdamas. 

Pradėjau šaudyti maždaug penkiasdešimties metrų atstumu, abiem kulkosvai- 
džiais, ir pasiekiau rezultatą savo naudai 1:0. Naikintuvui „LaGG“ tiek užteko: 
užsidegė ir nukrito savo pusėje į pietvakarius nuo Oranienbaumo. Iš karto pa- 
sukau prie tomahauko, bet jo pilotas mane pamatė, todėl, priartėjęs per dideliu 
greičiu, turėjau pakilti aukščiau ir jį atakavo Tervo. 

Tomahaukas raitėsi priešais mano vedamąjį kaip ungurys ant valo, todėl Tervo 
nepataikė. Atrodė, kad priešas manęs jau nemato, ir šmurkštelėjau prie jo ar- 
čiau. Kai prisiartinau šūvio atstumu, jis staiga pasuko į šalį, bet mano šaudmenys 
jau barškino jo fiuzeliažą. Kulkos tikriausiai kliudė ir pilotą, nes lėktuvas staigiu 
kampu smigo žemyn, bet iš jo niekas neiššoko. Tomahauko kelias baigėsi per tris 
kilometrus nuo tos vietos, kur nukrito naikintuvas „LaGG“. 

Tuo metu pabudę zenitininkai irgi pašėlo tratinti į mus. Pagalvojome, kad 
protingiausia sukti namo, ir jau kilome, ketindami skristi virš debesų, bet pama- 
tėme iš šiaurės atlekiant tris naikintuvus „I-16 Rata“. Jie skrido žemiau nei mes. 
Tą akimirką jie mus irgi pastebėjo, nes pakilo virš debesų driskanų ir pasuko 
atgal, bet mes šokom iš paskos. 

Mačiau, kad lėktuvas priešais daro staigų viražą. Daugiau rusų lėktuvų aplin- 
kui nemačiau. Pradėjau smarkiai šaudyti į viražu sukantį naikintuvą, vienas jo 
sparnas nulūžo, ir kaip velniūkštis iš jo išlindęs pilotas po minutėlės jau kybojo 
su parašiutu ore. Ir lėktuvas, ir lakūnas nukrito pietinėje Harjavaltos (Harjavalta) 
ežero pusėje. 


Tęstinis karas 


Daugiau priešo lėktuvų nepastebėjome, tad nutarėme, kad laikas grįžti namo. 
Maždaug po valandos išjungėme variklius savo bazėje. 

Vasarą mūsų budėdavo daugiau, kai kurie eskadrilės lėktuvai buvo parengti 
kilti ir naktį, bet nė vienas pilotas dėl to nebambėjo ir net nemėgino keistis 
pamainomis. Visi suprato, kad naktį šviesu kaip dieną, tad galbūt teks kautis. 
Juolab kad pietų Suomijoje naktimis labai dideliame aukštyje pradėjo skraidyti 
ir neatpažįstamų lėktuvų. Keletą jų pavyko numušti ir pamatėme, jog tai ameri- 
kietiški bombonešiai „Boston“. Medžiodami tuos lėktuvus netekome vyr. puska- 
rininkio Laurio Jutilos. 

Kovo 27 d. per aukštojo pilotažo pratybas, skrisdamas mokomuoju naikin- 
tuvu „Pyry“, žuvo majoras Ehrnroothas, ir mūsų eskadrilės vadu tapo Eikka 
Luukkanenas. Jis buvo puikus pavyzdys eskadrilės pilotams, nes budėdavo net 
dažniau už visus. 

Birželio 24 d., gavę pranešimą, kad prie Suomijos įlankos pietinės pakrantės 
pastebėtas lėktuvas, su jaunesniuoju leitenantu Ture Mattila leidomės jo ieškoti. 
Svarstydami, kokia šunybe galėtume prisivilioti priešą, šiaurinėje Lavansario 
dalyje užmatėme pakilimo taku riedant dvi senas „Čaikas“. 

Tą akimirką atsiskleidė veiksmų planas. Ture nulėkė į šiaurinį salos galą, at- 
kreipdamas į save zenitinės artilerijos dėmesį. Aš, pasilikęs pietinėje salos dalyje 
palei saulę, laukiau patogaus meto atakuoti. Pamatęs, kad vienai „Čaikai“ atsi- 
plėšiant nuo žemės už uodegos pakilo dulkės, nėriau stačiai į pietinį salos galą ir 
pagal medžių viršūnes pasileidau į šiaurinę dalį. 


Sovietinis amerikiečių gamybos tomahaukas -„Curtiss P-40M Tomahawk“. Ginkluotas 
šešiais 12,7 mm kalibro „Colt“ kulkosvaidžiais. 

Atkišusi pilvą, priešais kilo „Čaika“ su neįtraukta važiuokle. Paleidau papliūpą 
iš apačios. Atrodė, kad ji kažko nustebo, bet kai praūžiau pro ją, nukrito paki- 
limo tako gale ir užsidegė. 

Skridau septynių šimtų kilometrų per valandą greičiu maždaug šimto metrų 
aukštyje, todėl negalėjau atakuoti pasiruošusio kilti lėktuvo. Taip pat atmečiau 
mintį atakuoti kitą lėktuvą, nes zenitinė artilerija jau buvo pasirengusi šaudyti. 
Pasišokuodamas pralėkiau pro uoste stovinčius lėktuvus, o jų apsauga suskato 
pyškinti tik tada, kai jau buvau nutolęs saugiu atstumu. Tada pasijutau galįs lais- 
vai kvėpuoti ir atsipalaidavęs nusišluosčiau nuo kaktos prakaitą. 

Pradedant panašias atakas nemaloniai išdžiūsta burna, sukaista delnai, keistai 
sugniaužia pilvą. Vis dėlto kažkas gena į ugnį, net ir negavus įsakymo tą daryti. 
Atrodo, girdi kuždant: ryžkis, lėk, lėk, ir pajunti, kad jau leki! Tai visai kitoks 
jausmas nei įsakytam leistis mūšin. Įsakymą privalai vykdyti besąlygiškai ir nėra 
kada jaudintis. 

Somerio nuotolinio valdymo stotis pro žiūronus stebėjo mūsų plūkiavą ir 
grįžtant paklausė, ar nežinome, kad per šias Jonines laužus kurti draudžiama! 
Atsakėme, kad šito laužo ugnis neišsiplės. Be to, įkūrėme jį sovietų pusėje, o jie, 
mūsų žiniomis, Joninių laužų neuždraudė. 

Liepos 10 d. mūsų ketvertas visu greitumu lėkė per Suomijos įlanką. Skubėjome 
į medžioklę. Gavę pranešimą, kad į rytus nuo Lavansario pastebėta daug priešo 


Per kautynes pamuštas lėktuvas. 


Tęstinis karas 


lėktuvų, ieškojom jų ilgai. Ana grandis pristigo degalų ir pasuko atgal į bazę, tad 
toliau skridome tik mudu su Tervo. 

Prie Seiskario, netoli vakarinės seklumos, pamatėme tris „I-153 Čaikas“. 
Driokstelėjau į vieną ir ji nukrito akmenuotoje pakrantėje - net vanduo stulpu 
pakilo. Kitos nėrė į savo bazę saloje. Pralėkėme pro Seiskarį ir toliau skridome 
į rytus. Priešais matėm stovint du laivus, o aplink juos skraidė gal dvidešimt 
juodų taškų. Kaip tik jų ir ieškojome. 

Pranešiau apie tai per radiją antrajai grandžiai ir pasakiau, kad, pasibaigus 
degalams, tūpsime kokiame nors Sąsmaukos oro uoste. Akimirksniu pasivijome 
dviejų šimtų metrų aukštyje lekiančias „Čaikas“ ir aš paklausiau greta skrendan- 
čio Tervo, ar jis jau nusitaikęs. O tada sušukau: „Ugnis!“ 

Tos pora „Čaikų“, kurias pričiupome, klusniai pūkštelėjo į jūrą. Bet įkišom pa- 
galį į širšių lizdą, tad kilo maišalienė. Trūktelėjom aukštyn per porą šimtų metrų 
ir pradėjom kapoti juos iš viršaus. Įsikišo laivų zenitinė artilerija, o „Čaikos“, 
tratindamos visais ginklais, suskato laidyti reaktyvinius šaudmenis, tad pasiju- 
tom kaip tikram kare. Žemiau, beveik prie vandens, ratus suko du bombonešiai 
„Pe-2“ ir du keisti dvimotoriai dviejų fiuzeliažų lėktuvai - vėliau pamatėme, jog 
tai amerikietiški naikintuvai „Lightning P-38“. 

Priešo pilotai atrodė labai silpni. Jie sėdėjo manevringose „Čaikose“, bet mes 
sukome ratus lygiai su jais. Tervo padegė dar vieną, šūktelėjo per radiją ir iškart 
puolė kitą. 

Vienas naikintuvas „Lightning“ darė posūkį kiek atokiau nuo visų. Pripuoliau 
ir visais pabūklais pradėjau pyškinti į mažytę piloto kabiną tarp dviejų variklių. 
Stiklinis gaubtas suskeldėjo, lėktuvas minutėlę krypčiojo į šonus kaip girtuoklis, 
po vidurnakčio išėjęs iš restorano, ir nukrito į jūrą. Bet aš skubėjau kilti aukštyn, 
būgštaudamas, kad užgrius visa gauja rusų. 


Už nugaros pastebėjęs du monoplanus, pagalvojau, kad tai mūsų antroji gran- 
dis. Vis dėlto pasukau į šoną, nes per tokį sąmyšį galima suklysti, bet toliau 
kamavau „Čaikas“. Tačiau antrąją grandį pamačiau tik po minutėlės. Ana „mū- 
siškė“ lėkė rusų pusėn - tai buvo naikintuvai „MiG“! 

Jau kuris laikas mirksėjo raudona lemputė, įspėjanti apie besibaigiančius de- 
galus, todėl turėjau grįžti į bazę. Lengvus taikinius teko palikti tarp dūmų ka- 
muolių ir greitai lėkti į artimiausią aviacijos bazę. Kai nusileidome Sūlajarvio 
oro uoste, benzino bakai buvo tušti. 

Vėliau sužinojome, kad tie raudonieji, su kuriais susidūrėme, į Lavansarį nu- 
skraidino naujus naikintuvus „LaGG“, o paskui grįžo su „Čaikomis“. Štai kodėl 
jų pilotai buvo tokie silpni. 

Šilajarvis 


Liepos viduryje mūsų grupė gavo įsakymą grįžti į Sūlajarvį ir prisijungti prie se- 
nosios eskadrilės. Rengėmės skristi, bet aš, būgštaudamas, kad užvirs aušinimo 
skystis, lūkuriavau visų ore. Pastebėjau, kad lotos paleido meteozondą, ir į galvą 
šovė mintis pamėginti jį numušti. Pataikiau ir lotos ėmė grūmoti man kumščiais. 

Kelių metrų aukštyje perskridau per oro uostą, norėdamas pažiūrėti, ar visi 
jau įjungę variklius. Tada pamačiau priešais atskrendant paukštį - veikiausiai 
tai buvo pilkasis strazdas. Lėkiau maždaug šešių šimtų kilometrų per valandą 
greičiu ir prasilenkti nebegalėjau. Paukščiui atsitrenkus, sudužo priekinis sti- 
klas. Bet neperšaunamasis atlaikė, nors per paukščio kraujo dėmes ir plunksnas 
nieko nebemačiau. 

Supratau, kad mūšyje kautis negalėsiu - per mažą paukštelį! Sūlajarvio bazės 
mechanikai, keisdami stiklą, šnekėjo, kad Einas Ilmaris jau kaunasi su plunks- 
nuotais priešais. 

Sūlajarvyje lėktuvus laikėme slėptuvėse oro uosto pakraštyje, o budėjome už 
jų stovinčiame kareivinių barake. Paskelbus pavojų, iki lėktuvų tereikėjo paeiti 
kelis žingsnius, kilti galėjome nuo slėptuvės. Pakilus viražų daryti nereikėjo, 
startuodavom tiesiai į erdvę. 

Gyvenome žeminėse, įrengtose prie upelio, už poros šimtų metrų nuo oro 
uosto pakraščio. Upelyje maudėmės, sauna stovėjo netoli žeminių. Jautėmės 
kaip paskutiniai mohikanai. Naikintuvų „Brewster“ eskadrilės pilotus, kurie gy- 
veno kitoje oro uosto pusėje, vadinome „priešiška irokėzų gentimi“. Peržengus 
„kovos taką“ ir įsibrovus į priešingą stovyklą, jos gyventojų daviniai greit pra- 
šapdavo alkanose įsibrovėlių burnose. Jautėmės žvaliai - regos ir kiti pojūčiai 
atsigaudavo bėgiojant prie upelio. 

Palei taką paslapčia buvom prikasinėję duobių, tad neatidų praeivį užgriū- 
davo medeliai, koja užsikabindavo už kokios kliūties. Žeminės duris verdavome 
atidžiai žiūrėdami „minų“. Nutikdavo įdomiausių dalykų. Irokėzas, atėjęs surū- 
kyti „taikos pypkės“, prisidegdamas cigaretę nusvildavo nagus, užsitraukus ciga- 
retė sprogdavo, lauktuvių už apykaklės prižirdavo kokių nors niežulį keliančių 
miltelių. Bet tuščia buvo graužtis, verčiau žiūrėti saugumo ir sveikatos! 

Gretimoje aviacijos bazėje gyveno ir tarnybą ėjo smarkus išdaigininkas ka- 
pitonas Mikko Linkola. Kartą jis pasiūlė įsigyti geležinių smaigų su metalinė- 
mis plokštelėmis per vidurį, kad įsmeigus žemėn vienas galas liktų paviršiuje. 
Tokių smaigų jis siūlė primėtyti ant priešo pakilimo takų. Aišku, rusai turėtų 

juos susirinkti, kad nepradurtų padangų, o kas daugiau juos rinks, jei ne pilotai? 
Bet nesurinkę negalės pakilti. Prie smaigų, sakė jis, būtų galima pritaisyti švil- 
pukus, kad traukiant iš žemės pasigirstų „kukū“, o ant smaigo prisegti lapelį su 
rusiškai užrašytu klausimu: „Piktumas ima?“ 

Geros idėjos nepavyko įgyvendinti dėl techninių priežasčių, bet tuščių alaus 
butelių priešui ant pakilimo takų vis dėlto primėtėme. Mėtomi jie maloniai 
kaukė - lyg kokios bombelės, o šukės veikė lygiai puikiai kaip sumanytieji 
smaigai. 

Liepos 19 d. užklupome keturis drąsuolius su „LaGG-3“ įžūliai sukant ratus 
virš Koivisto (dab. Primorskas). Tai buvo viena geriausių mūsų atakų. Trys iš 
keturių naikintuvų „Messerschmitt“ puolė lagus, o aš, likęs viršuje, dengiau vai- 
kinus nuo rusų, kartu užtikrindamas pagalbą. 

Ataka rusams buvo netikėta ir vienas jų lėktuvas bemat užsidegė. Vaikinams 
spaudžiant, vienas iš priešų mėgino iš mūšio pasitraukti. Rusai veikiausiai nepa- 
stebėjo mano lėktuvo aukščiau, nes dezertyras atsuko man uodegą ir ramiausiai 
leidosi Seiskario link. Kibau jam į sprandą ir, vos nuspaudus nuleistuką, apimtas 
ugnies jis nukrito už kelių kilometrų į pietus nuo Koivisto. 


Suomiams atitekęs trofėjinis sovietų naikintuvas 
„LaGG-3“ Mensuvaros aerodrome. Ginkluotas dviem 
22 mm kalibro aviacinėmis patrankėlėmis. 

Šaltinis: SA-kuva. 

Numuštas sovietų „LaGG-3", 


Vaikinai numušė dar vieną lėktuvą, bet ketvirtam per kažkokį stebuklą pavyko 
dingti ir pranešti saviškiams, ką matė Suomijos įlankoje. 

Sykį su Gėsta Lonnforsu, visų vadinamu Jose, leidomės į žvalgomąjį skrydį 
Lavansario pietuose, ir Josės variklis pradėjo čiaudėti. Palydėjau jį iki pakrantės 
ir grįžau tęsti užduoties. Žemiau pamačiau iš pietų pusės į Seiskarį lekiant dvi- 
motorį lėktuvą. 

Nupikiravau jo link ir nuūžiau iš paskos, laikydamasis šūvio atstumu. Pradėjau 
šaudyti, priartėjęs per du šimtus metrų, kol atstumas sumažėjo iki šimto. 
Lėktuvas leido ilgą degalų uodegą, ir jais apsinešė mano naikintuvo stiklas bei 
korpusas. 

Bet ir nuo taikinio nulūžo kažkokia dalis, kuri kliudė mano lėktuvą ir tas pa- 
sviro į dešinę, ir aš nieko negalėjau pakeisti. Tada pats padariau staigų posūkį į 
dešinę, judindamas eleronus. Lėktuvui vėl skrendant horizontaliai, trūktelėjau 
aukštyn, sumažinau greitį ir toliau judėjau tiesiai. 

Nenumaniau, ar maniškis labai apgadintas, bet mano pašautas vandens lėktu- 
vas nukrito į jūrą, o iš jo iššokę du vyrai nusklendė Seiskario uolų link. Nedideliu 
greičiu birzgiau į bazę, atidžiai dairydamasis aplinkui ir tąkart trokšdamas nepa- 
matyti jokio priešo. Leidausi darydamas lanką į kairę, nes lėktuvą metė į dešinę. 
Man pasisekė - bazėje nutūpiau be jokių bėdų. 

Apžiūrėję lėktuvą aptikome tik kelis įbrėžimus ant sparnų, bet po kažkokio 
smūgio jau nelaikė vieno elerono kilpos. Dėl to skrendant dideliu greičiu lėktu- 
vas sukosi. 

Liepos 26 d. seržantas majoras Yrjė Turkka, kurį vadinome Papa, dar negalėjo 
skraidyti, nes tuo metu buvo remontuojamas jo lėktuvo radijas. Jis nuobodžiavo, 
neturėdamas, ko nusitverti, stūmė laiką, žaisdamas „koroną“ su sesele iš karių 
namų, „kad pasiektų nors kokią pergalę“, kaip pats sakė. Papa jau du kartus buvo 
pralaimėjęs ir, atrodė, trečią sykį irgi pralaimės. Prie atvirų durų šildydamasis 
saulutėje, išgirdau jį sušunkant, kad nieko negirdėti iš rusų! Po minutėlės garsiai 
surikau: „Papa, kylam! Prie bazės artėja bombonešiai!“ 


Papa pašoko apversdamas žaidimo stalą, kaip stepių vilkas nulėkė prie lėk- 
tuvų, o vėliau sakė tąkart tikrai būtų laimėjęs. Jis, aišku, suprato, kad oro pavo- 
jaus nėra, bet turėjo dingstį išskristi, tartum „laimėjęs“ prieš seselę. Nėrė į dangų 
mitriai kaip vagies ranka svetimon kišenėn. Jau buvo keturių metrų aukštyje ir 
ketino ten pasisukioti ilgėliau, nes šiaip ar taip gaus barti. 

Tuo metu vadas man jau „dėkojo“ už tai, kad be reikalo išsiunčiau Turkką į 
orą. Atsakiau, jog galima liepti jam sugrįžti. Tik kaip tai padaryti - juk Turkkos 
radijas tuo metu buvo taisomas! 

Tada pastebėjome nedideliame aukštyje virš oro uosto lekiant sovietų smo- 
giamąjį „Il-2“. Išpūčiau krūtinę ir pasakiau, kad senis senio be reikalo į dangų 
nesiunčia. Nuojauta pakuždėjo, kad artėja priešas! 

Vadas atsakė, kad Papa to lėktuvo tikriausiai nepastebėjo. „Palūkėk valandėlę, 
tada galėsi kalbėti“, - atsakiau. Tą akimirką, padaręs platų lanką, Papa puolė 
priešą, numušė jį ir nusileido bazėje. Jis švytėjo kaip saulė, o vadas pasakė, kad 
mudu velniškai laimingi. Vienu balsu atšovėme: sūneli, tai karo patirtis. 

Smogiamojo lėktuvo, kurį numušė Papa, ekipažą sudarė du totoriai: pilo- 
tas — vyresnysis seržantas, o kulkosvaidininkas - devyniolikmetis jaunuolis. 
Kulkosvaidininkas, nusileidęs miške, liko gyvas ir pakliuvo į nelaisvę. Apklausiant 
paaiškėjo, kad vaikinas prastai kalba rusiškai. Apklausiamas su vertėjo pagalba 
pasakė, kad jų dalinys skrido virš kažkokios jūros - tikriausiai Suomijos įlankos. 

Grįžtant iš įlankos pilotas jo paklausė, ar jiedviem karo dar negana. 
Kulkosvaidininkui atsakius, kad gana, pilotas atsiskyrė nuo dalinio, o kitų lėk- 
tuvų pilotai grūmojo jiems kumščiais, bet vytis negalėjo. Perlėkę Suomijos pusėn 
jiedu surado bazę ir norėjo tūpti, bet buvo apšaudyti kulkosvaidžiais, todėl vėl 
pakilo į orą. 

Bet dideliam lėktuvui pakilti buvo per maža vietos, be to, prie oro uosto žaliavo 
miškas. Vis dėlto jų šešių tonų skrendantis tankas versdamas medžius pakilo, ir 

Į suomių nelaisvę patekusio raudonarmiečio apklausa. Šaltinis: SA-kuva. 


jie ieškojo kitos vietos nutūpti. Praskrido pro „tarpinę“ bazę, kur tartum matė 
minaretą, nors tai buvo trianguliacijos bokštas! 

Pasiekus dar vieną bazę, juos užpuolė naikintuvas. Jaunuolis sakė, kad prieš 
šį žygį vyresnysis kulkosvaidininkas jam pataręs: „Jeigu nori sulaukti senatvės, 
puolant naikintuvui, slėpkis už šarvaplokštės.“ Todėl vaikinas liko gyvas. Jis dar 
pridūrė, kad išeinant į karą tėvas, jau senas žmogus, jį palaimino ir patarė pasi- 
taikius progai sprukti pas tikratikius. 

Keletą dienų skraidėme tuščiai, nors visokiais būdais mėginome prisivilioti 
lagus. Gal priešas bijojo, o gal buvo gavęs įsakymą nesivelti į oro mūšius. Rusų 

pilotai, pamatę mūsų lėktuvus, iš karto apsisukdavo ir visu greičiu sprukdavo 
tolyn. Štai kokia sąžininga buvo kova su jais! 


Rugsėjo 10 d. gavome pranešimą, kad pastebėti smogiamieji „Il-2“ ir juos ly- 
dintys naikintuvai, tad buvau tikras, jog teks stoti į mūšį. Į rytus nuo Seiskario 
pamatėme penkis smogiamuosius lėktuvus ir du naikintuvus. 

Su vyresniuoju seržantu Eino Peltola pirmiausia atakavome naikintuvus. 
Netikėtai priešo užklupti nepavyko, todėl kautynės virė manevruojant, abiem 
pusėms mėginant atrasti tinkamų pozicijų. Smogiamieji lėktuvai tuo metu pa- 
spruko, bet naikintuvai vis dėlto darė tai, ką privalėjo. 

Mūšis įsišėlo, viražai darėsi vis staigesni ir netrukus priešas sulaukė aštuonių 
naikintuvų pastiprinimo. Pranešiau savo porininkui Peltolai apie juos. Darydami 
viražus kilome vis greičiau, kol pasiekėme keturių tūkstančių metrų aukštį ir at- 
sidūrėme šalia lėktuvų, atlėkusių į pagalbą priešui. Tuomet jie apsisuko ir dideliu 
greičiu nuūžė atgal į Seiskarį. Du ankstesni kovotojai - taip pat. Sutrikome, nes 
jie vedžiojo mus už nosies! 

Kiek paskraidę tame pačiame aukštyje pamatėme naikintuvus „LaGG-3“ ir 
puolėme juos dar smarkiau. Jie nepajėgė atsilaikyti: kiek pasisukiojęs mano tai- 
kinys mėgino sprukti, bet prikibau prie jo kaip dagys. Mano pabūklas neveikė, 
tad tratinau į jį dviem kulkosvaidžiais, taikydamasis į pilvą, kur buvo aušintuvas. 

Lėktuvas smarkiai rūkdamas dar mėgino tūpti Seiskario bazėje, bet nukrito 
jūroje už penkių kilometrų nuo salos pakrantės. Tik pakilau į penkių šimtų 
metrų aukštį, ir kitas priešo naikintuvas stačiai krito į jūrą. Numušėme antrą 
priešo lėktuvą, o jį į vandenį nusiuntė Peltola. 

Užmatėme dar du tokio tipo naikintuvus, bet po pirmos mūsų papliūpos jie 
pabėgo ginami savo artilerijos. Nebuvo ko ilgiau ant tuščio mėšlyno puikuotis, 
tad leidomės namų link. 


Rugpjūčio pabaigoje kelioms dienoms išvažiavau į jaunėlio krikštynas. Po cere- 
monijos sūnelį krikštijusio pastoriaus paklausiau, kuo galiu atsilyginti. Dvasiškis 
griežtai atsisakė atlygio, bet po minutėlės, vėl užkalbinęs mane, paprašė prisi- 
minti šią šeimos šventę, kai numušiu kitą priešo lėktuvą. Aš pažadėjau. 

Vasariškoje kaimo ramybėje atostogos prabėgo greitai. Prasidėjo ančių me- 
džioklės sezonas, tad mudu su vietos policijos viršininku išmėginome rankos 
taiklumą nuostabiose Kuokaniemio (Kuokkaniemi) apylinkėse. Žiūrėdamas į 
laimikį supratau, kad ir ramiai medžiojant svarbus nusitaikymo atstumas. 

Rugpjūčio 31 d., kai grįžau iš atostogų, naikintuvų „Brewster“ eskadri- 
lės vaikinai prie Koivisto smarkiai susigrūmė su priešu. Trimis naikintuvais 

„Messerschmitt Bf 109" 
piloto kabina. 


„Messerschmitt“ nuskubėjome padėti jiems, bet kai atskridome, mūšis jau buvo 
pasibaigęs. Tik daugybė naftos dėmių ir lėktuvų nuolaužų liudijo pilotų amži- 
nojo poilsio vietą. Ten po paskutinio pergalingo mūšio gyvenimo kelią baigė ir 
vyresnysis seržantas Armas Lehtid. 

Pažiūrėti, ar jūroje nėra ko gelbėti, iš Seiskario atplaukė du greitaeigiai kate- 
riai. Pasiūliau leitenantui Lasei Pekuriui pasukus į šiaurę, o paskui į vakarus pa- 
lūkėti saulės pusėje - į pietus nuo katerių, nes supratau, kad jie išplaukė saugomi 
naikintuvų. Padarę tokį lankstą, aiškiai pamatėme du naikintuvus „La-5“, kurie 
apie mus ničnieko nenumanė. 

Lasė atakavo vedantįjį, vyresnysis seržantas Urho Lehto - arba Urkis - veda- 
mąjį, o aš juos dengiau. Per kažkokį nesusipratimą Urkis ne iš karto atakavo, ir 
rusas vedamasis, gelbėdamas sėbrą, puolė Lasę. 


Tęstinis karas 


Nebuvo kada svarstyti, tad, pralėkęs pro Urkio lėktuvą, atakavau Lasę puolantį 
priešą. Lėkiau labai dideliu greičiu ir, rusui be atvangos darant viražus, neatsi- 
traukiau tinkamu atstumu. Lasė sugadino priešo vedančiojo variklį ir ėmė kilti 
aukštyn, bet vienas rusų lėktuvas nusekė iš paskos. Tuo metu aš sukdamasis irgi 
kilau ir priartėjau prie priešo. Lasei staigiais viražais vis kopiant aukštyn, priešas 
irgi viražais priartėjo prie jo per penkiasdešimt metrų. 

Atsidūręs Lasei už nugaros, jis pastebėjo mane, trūktelėjo aukštyn ir staigiai 
nupikiravo. Tai padarė labai greitai - kaip fokusininkas ir aš bemaž nepastebė- 
jau. Tuo metu laikiausi maždaug šimto metrų atstumu. Paleidau papliūpą, kaip 
koks Laukinių Vakarų miestelio šerifas, instinktyviai atsitraukęs tam tikru ats- 
tumu. Pirmosios pabūklo kulkos pralėkė jam pro nosį, bet kitos suvarpė fiuze- 
liažą. Lėktuvas pradėjo eižėti gabalais, palikdamas neryškų dūmų pėdsaką ir iš 
keturių tūkstančių metrų aukščio nukrito į jūrą. 

Ten, kur nukrito lėktuvas, kateriai neplaukė, bet vis dėlto išgelbėjo Lasės nu- 
mušto naikintuvo pilotą, nusileidusį su parašiutu jūroje. Kai grįžome į bazę, gin- 
klininkai suskaičiavo mano šaudmenų gilzes: rado šešias pabūklo ir dvidešimt 
tris greitašaudžio kulkosvaidžio. Papildyti šaudmenų atsargų nereikėjo. 

Parašiau laišką pastoriui, pakrikštijusiam mano sūnų, pranešdamas, kad iš- 
tesėjau pažadą prisiminti šeimos šventę tuo atveju, kurį jis nurodė, ir trumpai 
papasakojau apie mūšį. Po trijų dienų kaip atsakymą gavau trijų bendruomenės 
dvasiškių nuotrauką. Jie rašė linkį man Aukščiausiojo palaimos ir globos kovo- 
jant už tėvynę. Vėliau, po pavojingų susidūrimų, vis prisimindavau tą bendruo- 
menės dvasiškių sveikinimą ir linkėjimą. 

Vėl gyvenome palyginti ramiai, priešo beveik netrikdomi. Pasitaikė tik keletas 
netikro pavojaus atvejų ir vienas iš jų buvo labai keistas. 

Iš vienos oro erdvės kontrolės stoties Sąsmaukoje malonus lotos balsas pra- 
nešė, kad pro stotį ką tik praskrido dvimotoris Raudonojo Kryžiaus biplanas. 
Toks pranešimas mus nustebino, bet du naikintuvai pakilo į orą patikrinti ir pa- 
matė mūsų seną mokomąjį lėktuvą „Tuisku“, kuriuo iš vienos bazės į kitą buvo 
skraidinami įvairūs dokumentai. 

Paskambinę lotoms pasakėme, kad lėktuvas vienmotoris su įprasta mėlyna 
svastika baltame fone. Lotos atsakė mačiusios antrą, mažesnį variklį prie sparno, 
o ant šono - raudoną kryžių. 

Tik tada susigaudėme, kas ir kaip! Po lėktuvo „Tuisku“ dešiniu sparnu buvo 
primontuotas nedidelis vėjo generatorius, kuris gamino elektrą, o ant fiuzeliažo 
šono tikrai buvo delno dydžio raudono kryžiaus ženklas, rodantis, kad lėktuve 
yra pirmosios pagalbos vaistinėlė. Akylos merginos! Lėktuvui skrendant pro 
nosį, jos pastebėjo tokias mažas detales, tik neatkreipė dėmesio į didelius ski- 
riamuosius ženklus. 

Jaunoji lota pozuoja prieš objektyvą. Šaltinis: S4-kuva. 


Pilotai, ko gera, pernelyg gerbia moteris ir žavisi jomis, nepaisydami nedidelių 
keistumų. Taigi nutarėme nulėkti pažiūrėti oro erdvės kontrolės stočių ir bent 
jau parodyti erdvę stebinčioms lotoms svastikas „iš arti“. Nedideliame aukštyje 
pamažu prasklendėme palei medžių viršūnes, pro stebėjimo kabinas, sukaltas iš 
lentų. Ir pamatėme nuostabių vaizdų: bokšteliuose deginosi lotos „be skiriamųjų 
ženklų“. Diena buvo karšta ir jos vilkėjo tik Ievos apdarus, žaviai derindamos 
darbą su sveikatos priežiūra. 

Didelę naikintuvo piloto gyvenimo dalį sudaro įtampos kupinas laukimas. 
Kiekvienas lakūnas budėjimo laiką leisdavo savaip. Skaityti ne visada galėjo, 
juolab kad visi nuotykių romanai jau seniai buvo perskaityti. Reikėjo susigalvoti 
kitokį būdą prasiblaškyti. 

Vieną mano budėjimo dieną mechanikas Alpo Raunio pasikvietė mane su- 
lošti kortomis - paprastą saloninį žaidimą. Ligi tol nebuvau lošęs iš pinigų ir, 
įžengęs į mechanikų kambarį, paskelbiau tai garsiai. Vaikinai lošė pokerį ir aš 


Tęstinis karas 


ryžausi prisijungti. Nepraėjus nė valandai, susišlaviau visą pastatytą sumą - aš- 
tuonis šimtus markių. 

Tada jie - nenaudėliai - kaip niekada vieningai gražiu lanku išmetė mane už 
durų, uždraudę amžiams su jais lošti. Aš savo ruožtu pagrasinau šiurpiai atker- 
šyti už tokį nesvetingumą. 

Vakarieniaujant pradėjau kalbą apie vaiduoklius ir visokius pranašingus žen- 
klus. Pasakiau žinąs, kad geniui pastuksenus į namo sieną toje vietoje, kur kas 
nors miega, miegantįjį greit ištiks mirtis. Už poros dienų pabeldžiau į barako 
sieną toje vietoje, kur miegojo Raunio, ir pasislėpiau, kai kažkas išėjo pažiūrėti. 

Šitaip beldžiau dar kelias dienas. Raunio sykį man rimtu veidu pasakė nu- 
šausiąs tą genį pirmiau, nei jam kas nors nutiks. Jis gulėdavo lovoje su šautuvu, 
laukdamas „genio“, ir aš galų gale atskleidžiau jam, kas tas „genys“. Jis šoko karšt 
man kailio. 

Kitą kartą, mechanikams vakarieniaujant, nuėjau į jų baraką, iškrausčiau Alpo 
reikmenų dėžę ir įsibraškinau vidun, bet sunkiai tilpau ir dangtis užsidarė tik 
tada, kai nusivilkau drabužius. Žinojau Alpo įprotį vakare susitepti keletą su- 
muštinių. Iškrėsti jam šunybę įlindęs į tą dėžę sumaniau todėl, kad jis joje laikė 
ir maisto atsargas. 

Linksmai švilpaudamas Alpo Raunio, kurį vadinome Žmogriuva“, kad ne- 
painiotume su broliu, kuris užsiėmė šunų veisimu ir buvo pravardžiuojamas 
Šungriuva, - priėjo ir atidarė dėžę. Šiurpiai rėkdamas, šokau iš dėžės. Alpo veido 


* Raunio - griuvėsiai, griuvena. (Suom.) 


Valandėlė snūstelti. 

tą akimirką apsakyti negalėčiau, bet mačiau, kad gerokai baltesnis. Duonos 
riekelės, jo atsineštos iš valgyklos, išlėkė aukštai į orą ir aš pratrūkau juoktis. 
Juokėsi ir Alpo draugai, atitokę iš išgąsčio. Tada pasijutau atsimokėjęs ir mudu 
visiems laikams sudarėm taiką. 


Rugsėjo 11 d. pakilome, gavę oro erdvės kontrolės pranešimą, ir išskridome 
pasitikti didelės priešo lėktuvų formuotės maždaug už penkių kilometrų į šiau- 
rės vakarus nuo Šepeliovo švyturio. Ją sudarė ne viena dešimtis smogiamųjų 
bombonešių „Pe-2“ ir naikintuvų „La-5“ bei „LaGG-3“. 

Leitenanto Vaino Pokelos, arba Pokės, grandis jau atakavo priešo junginį, kai 
mudu su Ture Mattila pasiruošėme šaudyti. Tą minutę aukštai už nugaros paste- 
bėjau naikintuvus „La-5“, kurie taikėsi kibti į mus. Per radiją įspėjęs mūsiškius, 
šokau prieš juos, lydimas Turės. 

Įtraukėme ir naikintuvus „La-5“ į mūšį, kuris jau vyko arčiau Šepeliovo švy- 
turio, virš sausumos. Pokela tebesuko viražus su pirmuoju priešo daliniu virš 
jūros. Paleidau seriją į vieno naikintuvo „La-5“ fiuzeliažo šoną, kai jis darė prieš 
mane posūkį. Lėktuvas ėmė byrėti gabalais ir smarkiai rūkdamas pro debesų 
properšą krito žemyn, pralėkdamas pro Turę, tuo metu meteoro greičiu kopiantį 
aukštyn. 

Kautynės prasidėjo dviejų tūkstančių metrų aukštyje, bet pamažu pakilo virš 
debesų - penki tūkstančiai metrų nuo žemės. Priešo lėktuvų skaičius buvo daug 
didesnis, todėl traukėmės aukštyn. Be to, per kautynes prisijungė dar daugiau 
rusų lėktuvų - „LaGG-3“, tad taikinių turėjom per akis. 

"Ture užlindo priešui už uodegos, bet ta pozicija buvo nepatogi, todėl jis mė- 
gino nerti į žemiau plaukiantį debesį. Skridau iš uodegos vienam „La-5“, de- 
monstruojančiam aukštojo pilotažo triukus, bet tada pastebėjau, kad mano 
bičiuliui gresia pavojus. Palikau tą pilotažininką vieną sau rodyti gebėjimų, per- 
spėjau per radiją Turę ir, šaudydamas dideliu atstumu, nėriau paskui jį atakuo- 
jantį lėktuvą. 

Ta gudrybė gelbėjo, nes naikintuvas „La-5“ atsitraukė nuo Tures ir pasuko 
manęs link. Paleidau iš šono į jį seriją, rusas sutriko ir pasuko į kitą pusę, leis- 
damas man užlįsti tiesiai už uodegos. Aukščiau buvo matyti keletas lėktuvų, bet 
tomis akimirkomis jie grėsmės nekėlė. „La-5“ pilotas mėgino manęs nusikratyti, 
bet jam nepavyko. Prilėkiau ganėtinai arti - priešo lėktuvas buvo už kelių de- 
šimčių metrų, - nuspaudžiau nuleistuką ir po trumpos serijos „La-5“ užsidegė. 


Mane puolė dar keturi naikintuvai „La-5“. Pakilau aukštyn staigiu viražu, 
kurio priešo lėktuvai nepakartojo, nes lėkė labai dideliu greičiu. Du iš jų liko 

Sovietų naikintuvas „LA-5“. Pradėtas eksploatuoti 1942 m., ginkluotas dviem 
20 mm kalibro ,„ŠVAK“ patrankėlėmis. 


viršuje, du - žemiau, iš šonų. Vienas iš viršaus metėsi į mane, aš šmurkštelėjau 
jam po nosim ir visu greičiu šokau aukštyn prieš jam pralekiant pro šalį. Tą pat 
akimirką paleidau papliūpą į viršuje ratus sukantį lėktuvą. 

Mano kulkos pralėkė pro šalį, bet priešas nėrė paskui sėbrą. Tuo metu aukštyn 
pakilę dar du priešo lėktuvai staigiai metėsi į mane. Palindau po jų nosimis ir 
mėginau kopti aukštyn, bet jie mane aplenkė, o iš apačios puolė kiti. 

Padaręs puskilpę dingau nuo scenos, nupikiruodamas pro debesų proplėšą. 
Jaučiausi labai vienišas, svetimoje teritorijoje grumdamasis su keturiais rusais, 
nes žinojau, kad kiekvieną akimirką jų gali atlėkti dar daugiau. Ūždamas po de- 
besim mačiau maždaug už kilometro liepsnojant antro mano pašauto lėktuvo 
nuolaužas. 

Sugrįžau į oro uostą ir po poros valandų jaunesnysis leitenantas Ranta iš savo 
bazės „Olli 4“ pranešė, kad jie pastebėjo du priešo lėktuvus krintant toje vietoje, 
kurią buvau nurodęs. Be to, Pokela pašovė vieną naikintuvą „La-5“ ir tas nukrito 
jūroje maždaug už dešimties kilometrų į vakarus nuo minėtos vietovės. Buvome 
labai patenkinti, nes mūsų lėktuvų priešai per mūšį neapgadino. 

Vietovėje aplink Šepeliovo švyturį medžiojom nuolat, nes pro ten ėjo rusų 
kelias į Seiskarį, Lavansarį ir jūros teritoriją aplink tas salas. Sovietų lėktuvai pro 
švyturį lakstė į antskrydžius vienoje ir kitoje Suomijos įlankos pusėje. 

Rugsėjo 23 d. išskridome su seržantu Eriku Lyly'iu, visų vadinamam Ekiu, pa- 
gelbėti Lasės Pekurio grandžiai, kuri kartu su šešiais mūsų lėktuvais patruliavo 
Šepeliovo ruože. Kai priartėjome prie susitikimo vietos, pamačiau, kad aštuoni 
mūsų lėktuvai atakuoja daugybę naikintuvų „La-5“, „LaGG-3“ ir „Jak-1“. 

Mes su Lyly'iu iš karto prisijungėm prie žaidimo. Priešai nė nemėgino trauktis 
iš kautynių, o iš karto šoko į akis. Nusižiūrėjau naikintuvą „Jak-1“, bet priartė- 
jau per dideliu greičiu, negalėjau nusitaikyti ir praūžiau pro šalį. Turėjau iškart 
sumažint greitį, todėl smarkiai mygau kojomis, kad susilyginčiau su jo lėktuvo 
greičiu. 

Atsidūriau dvidešimties metrų atstumu ir kiek žemiau nuo priešo „Jak-1“, tad 
tikriausiai jis manęs nepastebėjo. Ant jo fiuzeliažo švietė didelis baltais dažais 
išvedžiotas skaičius 64. Skridau nedideliu greičiu, dairydamasis aplinkui, ir prie- 
šas pamažu artėjo manęs link. 


Truputį kilstelėjau nosį ir pradėjau šaudyti. Iš karto plykstelėjo liepsnos ir lėk- 
tuvas nukrito į jūrą Kreivinlahčio prieigose. Prieš pradėdamas šaudyti ėmiau 
spausti visu greičiu ir sugrįžau į ankstesnį aukštį. Vienas iš naikintuvų „La-5“ 
vijosi mūsiškį „Messerschmitt“, su neviltingu įniršiu mėginantį jo nusikratyti. 
Per radiją liepiau mūsiškiui be paliovos sukti lanku ir puoliau į pagalbą. 

Pernelyg skubėdamas vėl prašoviau pro šalį, bet iškart apsisukau ir pataikiau. 
Pyškinau kaip šaudykloje ir taip greitai, kad kiti priešo lėktuvai nespėjo manęs 
sutrikdyti. Paleidau seriją ir naikintuvas „La-5“ plykstelėjo ugnim iki pat sparnų 
galiukų. Peltola iššoko priešais jį kaip raketa. Paleidau papliūpą tokiu mažu ats- 
tumu, kad buvau tikras, jog pataikysiu, ir visos kulkos susmigo į priešo lėktuvą. 

Iš tolo mačiau vieną naikintuvą „La-5“ artėjant prie meseršmito iš uodegos ir, 
per radiją perspėjęs pilotą, paleidau tarp abiejų lėktuvų trasuojamųjų kulkų se- 
riją. Tada rusas puolė mane. Turėjau pats su juo susigrumti ir kovėmės tik mudu, 
nors lėktuvų aplink zujo kaip uodų Laplandijoje. 

Mudu kiek pasiautėjome ir, padarius staigų viražą, man pavyko užlįsti jam 
už uodegos. Mano pabūklas neveikė, nes baigėsi šaudmenys, bet iš naikintuvo 
„La-5“ variklio jau smarkiai vertėsi dūmai. Dar pakutenau jį kulkosvaidžiais ir, 
apimtas liepsnų, priešas nukrito Suomijos įlankoje. 

Ir mūsų, ir priešo lėktuvai ėmė skirstytis kas sau, bet tuo metu pastebėjau 
kažką judant virš jūros ir pakviečiau Lyly'į skristi drauge. Man prie šono išniro 
naikintuvas „La-5“, kurio pabūklų vamzdžiai švytėjo labai grėsmingai. Pamažu 
kilau ir, padaręs viražą, atsidūriau aukščiau priešo, kuris šaudė į mane, mėginda- 
mas priartėti reikiamu atstumu. Iš karto supratau, kas gali atsitikti. 

Darydamas viražus, užpuolikas stengėsi priartėti, tad norom nenorom tu- 
rėjo vis aukščiau kelti nosį. Buvo aišku, kad galop, sumažėjus greičiui, jis smigs 
žemyn. Taip ir atsitiko, tada aš mečiausi jam iš paskos. Mitriai nusitaikiau, nes 
mano greitis iš karto buvo didesnis. 

Prie pat vandens mudu pasileidome horizontaliai ir lėkėm vienas paskui kitą 
kaip vargšo paršai - jis pirmas, o aš per dvidešimt metrų iš paskos. Spragsėjau 
į jo fiuzeliažą vienu kulkosvaidžiu, nes antro šovinių juosta buvo nutrūkusi. 
Aiškiai mačiau, kad suvarpiau ruso lėktuvo fiuzeliažą ir sparnus, bet šarvaplokš- 
tės kulkos nepramušė. Tikriausiai raudonajam buvo labai nemalonu girdėti kul- 
kas skrebenant ir spragsint palei pat pakaušį. 

Lėkėme pagal vandenį Kronštato pusėn, vis dėlto pamažu sukdami į krantą, 
bet staiga rusas stačiai trūktelėjo aukštyn. Ir aš ėmiau kilti, kiek pajėgdamas ir 
kartu mėgindamas prisivyti reikiamu atstumu, kad galėčiau apšaudyti iš viršaus, 
bet rusas aukštyn lėkė minties greičiu. Veikiant išcentrinei jėgai man sutemo 
akyse, nes širdis nepajėgė pumpuoti kraujo. Pasilenkiau į priekį, akys prašvito ir 
pamačiau, kad skrendu greta priešo lėktuvo tūkstančio metrų aukštyje. 

Lėktuvus skyrė vos kelių metrų atstumas ir mudu su raudonuoju pažvelgėme 
vienas kitam į akis. Suėmė juokas, aš jam pamojavau ir jis iš karto pajudino spar- 


nus, duodamas ženklą, kad mūšis baigtas. Aš neprieštaravau ir taip pat pajudi- 
nau sparnus. Raudonasis mostelėjo ranka, nėrė žemyn pirma manęs ir nulėkė 
Kronštato linkui. Aš pasukau į Sūlajarvį. 


4 ARA 25 AA 
2 TR + AS ja Ė . 2 


1942 m. vokiečių kariai valo naikintuvo „Messerschmitt Bf 109“ kulkosvaidį. 

Radijo žvalgybininkai, kurie mūšių metu klausydavosi ir mūsų, ir sovietų, pa- 
sakė, kad priešas nurodė savo pilotams vyti ir numušinėti suomių naikintuvus 
Oranienbaumo teritorijoje. Tai išgirdęs vienas raudonasis atšovė: „Pats numuši- 
nėk, po velnių!“ 

Kitas raudonasis krisdamas žemyn rėkė reikalaująs, kad nusileidimo takas ba- 
zėje būtų laisvas, nes jį veja, veja labai smarkiai! Jis lyg ir ketino avariniu būdu 
tūpti Borki oro uoste, vienoje svarbiausių rusų bazių. 

Sąsmaukoje teko kovoti su pažįstamu naikintuvų pulku, kuris oficialiai 
buvo vadinamas 10-uoju Raudonosios gvardijos naikintuvų aviacijos pulku. 
Svarbiausia jo bazė buvo netoli Oranienbaumo, minėtame Borki, pietinėje 
Suomijos įlankos pakrantėje. 

Pulkui tuo metu priklausė daugiausia naikintuvai „La-5“, kurių krypties vairai 
buvo nudažyti baltai. Su to pulko raudonaisiais buvom nuožmiai susikovę ne 
kartą. Jų vadas buvo dukart Sovietų Sąjungos didvyris Kovaliovas. Vienai eska- 
drilei vadovavo Sovietų Sąjungos didvyris Medvedevas. 

Spalio 27 d. tas nenaudėlis su porininku buvo atskridęs vizito į Sūlajarvio avi- 
acijos bazę. Gerokai galingesni nekviestų svečių naikintuvai „La-5“ atakavo du 
mūsiškius „Brewster“, tuo metu pakilusius į orą. Mudu su vyresniuoju seržantu 
Lauriu Maittala, arba Laliu, tuo metu budėjome, tad pastebėję rusus žaibu metė- 
mės prie lėktuvų ir šovėm aukštyn. 

Atvykėliai skrido mums už nugaros, tad jų nematėme. Kai atsiplėšėm nuo 
žemės, staigiu viražu pasukau į tą pusę, iš kurios artėjo lėktuvai. Radijo stotis 
pranešė, kad neprašytieji svečiai, persekiojami mūsų naikintuvų „Brewster“, pa- 
suko į pietryčius. Didžiausiu greičiu leidomės Vamelsū (Vammelsuu) link, bet 
paskui per radiją išgirdome, kad lėktuvai skrenda į šiaurę nuo mūsų, tad grį- 
žome atgal. 

Ir iš karto susidūrėme su priešu. Jie lėkė į mus iš viršaus, iš dešinės pusės. 
Pasukau tiesiai į juos, rusai atsigręžė į mane. Maittala, kuris skrido šiek tiek ato- 
kiau man pavymui, artėjo į priešą iš apačios. Tą akimirką jį puolė mūsų naikin- 
tuvas „Brewster“: matomumas buvo labai blogas ir pilotas meseršmitą palaikė 
priešo lėktuvu. Žinojau, kad Mūittalžos radijas sugedęs, tad nieko kita neliko, 
kaip paleisti naikintuvui „Brewster“ į nosį trumpą perspėjamąją seriją. Padariau 
labai staigų posūkį ir nuo mano sparnų danguje liko inversijos pėdsakai. Mūittala 
pastebėjo juos ir pamanė, jog priešas prilėkė iš nugaros, kad taip skubu. Jis staiga 
metėsi į šoną ir naikintuvo „Brewster“ kulkos jo nekliudė. Bet mūsiškis pilotas, 
paleidęs papliūpą, išsigando manęs ir nėrė į debesį. Rusai irgi metėsi debesin, 
pastebėję už nugaros Mūžittalaos lėktuvą. 


Tęstinis karas 


1941 m. gruodis. Suomių kariai apžiūrinėja pirmgaliu į 
žemę įsirėžusį sovietų ,,I-16“ Šaltinis: SA-kuva. 

Pasukom į pakrantės ruožą tarp Vamelsū ir Ino, tikėdamiesi, kad priešo lėk- 
tuvai, tūpdami savo bazėje, išnirs iš debesies. Skridome virš Ino kyšulio, kai iš 
viršaus priekyje, maždaug už dviejų šimtų metrų, pamatėme išnyrant du naikin- 
tuvus „La-5“ ir jau leidžiantis Kronštato link. 

Šoviau visu greičiu ir staigiai juos pasivijau. Prie namų vartų pilotai manė 
esą saugūs, nesidairė aplinkui ir mūsų nepastebėjo. Tikriausiai ir Kronštato 
Rifo įtvirtinimo zenitininkai pamanė, kad visi priklausom vienam daliniui, nes 
nešaudė. 

Nusitaikiau į vedantįjį lėktuvą, pradėjau pyškinti ir mano pabūklo bei kulkos- 
vaidžių šaudmenys smigo tiesiai į jį. Priešo lėktuvas pašoko aukštyn kaip lašiša 
kriokly, padarė lankstą, pakilęs per penkis šimtus metrų ir, plykstelėjęs ugnimi, 
nukrito netoli Kronštato oro uosto. Antrasis lėktuvas iš karto nėrė žemyn ir ėmė 
sukti ratus palei salą saugančią zenitinę artileriją. Atsitraukėm savo pakrantės 
link, nes mums buvo griežtai draudžiama be reikalo artintis prie priešo zenitinių 
baterijų. 

Netrukus per radiją gavau pranešimą, kad nemažai priešo naikintuvų pagal 
Oranienbaumo pakrantę skrenda į rytus. Kartu buvau įspėtas dėl keturių nai- 
kintuvų „La-5“, skrendančių palei debesų ribą, maždaug dviejų tūkstančių 
metrų aukštyje. Netrukus pamačiau juos aukščiau iš kairės, bet ir priešo dalinio 
vadas pranešė pastebėjęs mus. Jie pikiravo prie mūsų, o mes pradėjome greitai 
kilti aukštyn. 

Naikintuvų „La-5“ manevringumą trikdė didelis greitis ir aš, padaręs lankstą, 
atsidūriau jiems už nugaros iš šono. Šimto metrų atstumu pradėjau šaudyti į 
priešo grupės vedantįjį. Šaudmenims kliudžius jo lėktuvą, liko dvigubo spro- 
gimo pėdsakas, vienas sparnas nulinko, lėktuvas užsiliepsnojo ir vartydamasis 
pūkštelėjo į jūrą. 

Kiti trys rusų lėktuvai vėl pasitraukė į debesį, bet mudu su Mūittali - jiems iš 
paskos. Iš tūkstančio metrų aukščio pro ploną debesį į jūrą žvelgi kaip į šulinį, o 
debesyje matomumas siekia tiktai šimtą metrų. Kiek pasisukioję susidūrėme su 
ta rusų trijule - laimei, skridom jiems iš nugaros. Abu su Mūittala atakavome du 
rusų lėktuvus, skrendančius toliau nuo pirmojo. Mžittala šaudė taikliai ir rusas 
iššoko su parašiutu. Maittala priartėjo prie kito, o aš dar porą minučių pasigrū- 
miau su savo taikiniu, kol tas užsiliepsnojo, nors šaudžiau smarkiai ir taikliai. 
Nusileidęs po debesim, vos neužkabinau parašiuto, po kuriuo kybojo Maittaldos 
numuštojo lėktuvo pilotas. 

Kiek palūkėjus, žemiau nusileido ir Maittala, ir drauge stebėjome, kaip nuo 
Kronštato taškydami vandenis ten link, kur nukrito pamušti lėktuvai, lekia pora 
greitaeigių katerių. 


Tęstinis karas 


Sugrįžus į bazę, vyresnysis seržantas žvaliai pasakė per šį oro mūšį, pirmąjį jo 
gyvenime, pašovęs ir trečią rusų lėktuvą, bet virš Oranienbaumo, šiam stačiai 
neriant žemyn, pametęs jį iš akių. 

Vėliau sužinojome, kad Medvedevo pora į savo pusę grįžo kitu keliu, vadinasi, 
aš per anksti ėmiau didžiuotis jo skalpu. 

Vieną dieną su Ekiu Lyly kaip pašėlę Suomijos įlankoje ieškojome bombo- 
nešio „Pe-2“, apie kurį pranešė per radiją, bet staiga Ekis ramiu balsu pasakė, 
kad sugedo variklis ir kad jo lėktuvas dega. Patariau jam pratraukti iki kranto, 
o ten iššokti su parašiutu. Ekis greitai pasuko į pakrantę ir nusklendė Seivesčio 
(Seivasto) link. Jis pakėlė kabinos gaubtą, kad galėtų bet kurią minutę iššokti. 

Sukau ratus aplink jį, pasakodamas, kas darosi. Didelės grėsmės iškepti dar 
nebuvo, nors du dideli liepsnų liežuviai laižė lėktuvo pilvą. Kiekvieną akimirką 
ugnis galėjo pasiekti piloto kabiną ir L raidės pavidalo degalų baką, esantį po 
piloto sėdyne ir už jos, o tokiu atveju pilotas sudegtų gyvas! 

Patariau Lyly'ui pasiekus pakrantę nusileisti Jepilės (Jappila) oro uoste. Lyly 
taip ir padarė, nors mano patarimo negirdėjo, nes, ruošdamasis šokti su para- 
šiutu, nutraukė ausinių laidą. Jį buvo apėmusi baisi įtampa, nes lėktuvui plykste- 
lėjus liepsnomis nedideliame aukštyje, žemiau minimalios šuolio ribos, pilotas 
nebegali išsigelbėti. 


Pažeisto lėktuvo remontas. 

Raudonarmiečiai prie zenitinio 12,7 mm kalibro kulkosvaidžio „DŠK“. 


Gelbėdamas naikintuvą Lyly rizikavo gyvybe, bet viskas baigėsi gerai. Kylant 
smėlio tumulams, lėktuvas sustojo oro uoste ir mechanikai užgesino gaisrą. 
Paskui pasiraitojo rankoves ir po dviejų savaičių jis dar mitriau skraidė danguje 
virš Sąsmaukos ir Suomijos įlankos. 


Pamatęs, kad Ekis išsigelbėjo, sėkmingai nutūpęs avariniu būdu, ir stovėda- 
mas šalia lėktuvo moja man ranka, vėl leidausi vykdyti užduoties. Staiga ne- 
toli Oranienbaumo per radiją išgirdau tarmiškai mane šaukiant ir raginant: 
„Ruaputaa!“ (dirbk - rusiškai rabotaj). Atsakiau, kad tikrai dirbsiu pasivijęs 


Tęstinis karas 


bombonešį „Pe-2“. Tada pašnekovas įjungė stiprius trukdžius, kad nebūtų gir- 
dėti, ką sako mūsų stotis. Vis dėlto raudonajam pasakiau, kad trukdžius girdžiu, 
bet šone, ir jie nenustelbia mūsų radijo pranešimų. Priešas vėl pavadino mane 
vardu ir atsisveikino iki kito karto! 

Raudonasis išjungė trukdžius ir erdvėje vėl įsivyravo tyla. Su ieškotuoju bom- 
bonešiu „Pe-2“ nesusidūriau, tad „rabotat“ negalėjau. 

Lapkričio 4 d. su leitenantu Reino Valliu, arba Reiska, ir vyresniuoju seržantu 
Jėsse Lėnnfordu skridome sulaikyti trijų smogiamųjų „Il-2“, iš Suomijos įlan- 
kos grįžtančių į Oranienburgą. Kaip buvome numatę, susitikome su jais tarp 
Seiskario ir Šepeliovo. 

Bet pamatėme, kad smogiamieji „Il-2“ skrenda su penkių naikintuvų apsauga. 
Paraginau vaikinus atakuoti nedideliame aukštyje skrendančius smogiamuo- 
sius, pažadėjęs tuo metu tramdyti naikintuvus. Visu greičiu leidausi prie aukš- 
čiau skrendančių naikintuvų „LaGG-3“. Beveik pusantro tūkstančio arklio galių 
lėktuvas mikliai nunešė prie rusų orlaivių, bet atrodė, kad jie nė neketina su 
manim grumtis, nes pakėlė uodegas ir, palikę smogiamuosius, nėrė žemyn. 

Smogiamieji „Il-2“ jau buvo bemaž pasiekę krantą, kai dideliu greičiu pralė- 
kiau pro saviškius, kurie dar neatakavo priešo, pamanę, jog man reikės pagalbos 
kaunantis su naikintuvais. Prilėkiau prie trijų priešo smogiamųjų, bet per di- 
deliu greičiu ir padariau per staigų posūkį, tad turėjau sukti į šalį. Nedideliame 
aukštyje padariau 1807 posūkį ir prie priešo priartėjau iš šono. 

Nusitaikiau į vedantįjį, pavirtau ant šono ir priskridau reikiamu atstumu. 
Nuspaudžiau nuleistuką prieš taikiniui dingstant po mano lėktuvo nosimi. Po 
trumpos serijos staigiai nėriau jūros pusėn, sprukdamas nuo zenitininkų šūvių 
iš visų pakrantės taškų. 

Pašautas smogiamasis lėktuvas nukrito tuščioje pakrantėje ir pliūptelėjo 
ugnimi. Pergalę pasiekiau lengvai, sunaudojęs ne daugiau kaip dešimt pabūklo 
šaudmenų. Vallis ir Lonnforsas atakavo kitus du lėktuvus, bet galinga zeniti- 
ninkų ugnis nuvijo juos nuo priešo lėktuvų, jau skrendančių virš sausumos. 

Būtų buvę nemalonu apšaudytu lėktuvu virš šaltos jūros skristi namo. Net su 
geru orlaiviu virš jūros lekiant atidžiau stebi prietaisų rodiklius, nugara eina ne- 
malonūs šiurpuliai. Vis dėlto pamačius priešą tie šiurpuliai praeina. Galvoji tik 
apie tai, kaip greičiau jį numušti ir, pakrikštijus vandenyje, atversti į kitą tikėjimą. 

1944-ųjų žiema 


1944-uosius pradėjau ilsėdamasis. Matyt, to reikėjo, nors pats šito nesupratau. 
Piolekelės (Pėllikkala) karo lauko teismas geriau žinojo, ko man reikia. O teismo 
proceso priešistorė štai kokia. 

Kiumio (Kymi) aviacijos bazėje įsikūrusi eskadrilė, kuriai priklausė mūsų 
grupė, kurjeriniu lėktuvu atsiuntė mums maisto produktų. Lėktuvo pilotas, ser- 
žantas majoras Urho Lehtovaara, visų vadinamas Jačiu, atsisėdo pailsėti ir išgerti 


Ilmaris Juutilainenas (kairėje) su kovos bendražygiu. Šaltinis: SA-kuva. 


1944-ųjų žiema 


kavos, o vado įsakymu su Jačio mechaniku nuskridome į kitą oro uosto pusę 
prisipilti degalų, nes mūsų pusėje nebuvo kurjerinio lėktuvo varikliui tinkamo 
nedidelio oktaninio skaičiaus benzino. Prisipylę grįžome atgal, manydami, kad 
viską padarėme gerai. 

Bet kaimyninės eskadrilės vadas kažkodėl pamanė, kad aš, pakilęs virš bazės, 
pusę valandos oro uoste rodžiau „cirką“, dariau bjaurias kilpas ir elgiausi nede- 
ramai. Jis apie tai pranešė aukščiau ir... gavau šaukimą į apklausą. 

Mūsų eskadrilės vadas, skyręs tą užduotį, kaip daugelis ten buvusiųjų viską 
matė ir jokių priekaištų man neturėjo. Mano nusižengimą nagrinėjo Piolekelės 
karo lauko teismas, kur buvo leista atvykti be sargybinio ir kur vykdamas tokiu 
pasitikėjimu labai stebėjausi. 

Kaip teismo ekspertas procese dalyvavo mūsų aviacijos pulko štabo viršinin- 
kas, kuris reikalavo nubausti mane už skrydžių tvarkos taisyklių pažeidimą. 
Kaltintojui leitenantui Koskinenui atrodė, kad iš viso neverta šio atvejo svarstyti. 
Aš griežtai paprieštaravau štabo viršininkui dėl kaltinimo, pateikdamas mane 
palaikančių įvykio liudininkų raštiškus pareiškimus. 

Ekspertas tvirtino, kad skrisdamas virš oro uosto pakreipiau lėktuvą. 
Patvirtinau tai nesiginčydamas ir pridūriau, jog darant viražą lėktuvas visada pa- 
kreipiamas. Palaukus dešimt minučių, teisėjas perskaitė nuosprendį. Trisdešimt 
parų arešto už tai, kad nesupratęs vado įsakymo neteisingai jį įvykdžiau. 

Mano vadas laikėsi kitokios nuomonės. Pareiškiau teiksiąs apeliaciją aukštes- 
nės instancijos teismui. Vėliau, daug kam patarus - su tam tikrom užuominom 
ir teismo ekspertui, - apeliaciją atsiėmiau. 

Tad kaip koks belaisvis išvykau į Imolos bazę. Štabas skyrė man šviesų kam- 
barį ir sąžinės sargybinį. Bazės vadui pasakiau, kad į tokį nusikaltėlį sargybinis 
gali žiūrėti atlaidžiai. Jis atsakė, kad jeigu bazėje gyventi man nepatiks, štabas 
galėtų skirti lengvatą traukinio bilietui įsigyti ir komandiruotės pažymėjimą. 

Gražiomis žiemos dienomis slidėmis nušliuožiau šimtus kilometrų ir tie žy- 
giai puikiai taisė fizinę formą bei apetitą, todėl po žvalinančių mėnesio atostogų 
jaučiausi geriau. Sąsmaukoje tą mėnesį taip pat buvo labai ramu, taigi ilsėjausi 
tinkamu metu. 

Sovietų Sąjunga spaudė Suomiją nutraukti karo veiksmus ir, oro uostuose 
aplink Leningradą dislokavusi bombonešių dalinius, pradėjo naktinius antskry- 
džius sostinėje, siekdama palaužti šalį dvasiškai. 

Duomenų apie tokį planą pirmiausia gavome iš nelaisvėn paimtų rusų karei- 
vių, transportiniu lėktuvu atklydusių į mūsų bazę. Rusų dvimotoriui „DC-3“ 
rengiantis tūpti ir nuleidus važiuoklę, į orą buvo pakilę visi mūsų grupės lėk- 
tuvai. Mūsų zenitinė artilerija pratrūko šaudyti, nors į oro uostą dvimotorį 

ketinome įsileisti. Penkiasdešimties metrų aukštyje skrendančio priešo lėktuvo 
šaudmenys nekliudė, bet pilotas susivokė įlindęs į svetimą „virtuvę“ ir įtraukė 
važiuoklę, ketindamas skristi ten, kur šeimininkai priims maloniau. 

Iš kaimyninės bazės buvo išskridę ne visi lėktuvai, ir leitenantas Urho Sarjamo, 
arba Urkis, naikintuvu „Brewster“ leidosi nekviestam svečiui pavymui. Netoli 
oro uosto jis pašovė rusų lėktuvo variklius ir tas nutūpė avariniu būdu. Sulaikomi 
keli rusai žuvo, kiti pakliuvo į nelaisvę. Didžiuma jų buvo bombonešių divizijos 
technikai - skrido į Leningradą, bet atsidūrė mūsų globoje. 

Prasidėjus Helsinkio antskrydžiams, mūsų karinė vadovybė nutarė imtis at- 
sakomųjų veiksmų. Trys mūsų bombonešių daliniai budėjo nuolat. Priešo bom- 
bonešiams pakilus iš bazių, kildavo ir mūsiškiai. Bet vieną kartą pakilęs priešas 
puolė Taliną ir smarkiai jį nuniokojo. Naktį rusai per Suomijos įlanką grįžo 
atgal, o tada prie jų prisijungė mūsų bombonešiai. 

Priešo bombonešiai antskrydžius vykdė iš trijų arčiausiai mūsų fronto lini- 
jos esančių bazių: Gorskajos, Levašovo ir Kosimovo. Priešo daliniams grįžtant 
iš antskrydžių, bazėse būdavo uždegamos šviesos ir lėktuvai nutūpdavo. Tąkart 
turėjo veikti mūsų bombonešiai. Trys mūsų daliniai atakavo tris priešo bazes ir 
ant tupiančių rusų lėktuvų pabiro bombos. Tie, kas buvo ant žemės, tikriausiai 


labai nustebo. 


1944-ųjų žiema 


Sovietai atkakliai tikino, kad bombarduoja tik 
pramoninius Helsinkio objektus... 


Vieną dieną mūsų sunkioji artilerija pasistūmėjo arčiau fronto linijos ir švin- 
tant rytojui paleido į priešą tūkstantį keturis šimtus sviedinių. Nugriaudėjus 
paskutinėms, mudu su Jėsse Lonnforssu skridome virš Gorskajos oro uosto ir 
per kalkę nubraižytoje schemoje, rodančioje taikinius, paženklinau, kur praeitą 
naktį nukrito bombos ir kur artileristai nukreipė smūgius. Tą patį padarėme 
nuskridę prie Levašovo bei Kasimovo, ir paskui skubinai parlėkę į Sūlajarvį grei- 
tai perdavėme duomenis artileristams. Tie užtaisė ginklus ir nukreipė juos kur 
reikia. 

Dar kartą aplėkėme apžiūrėtuosius objektus. Pamatėme geresnius sprogmenų 
pėdsakus - suomių artileristai buvo giriami ne veltui. Mūsų bombos ir arti- 
lerijos ugnis sugriovė pastatus, suniokojo ir sugadino dešimtis bombonešių. 
Nesugadintus rusai perkėlė į oro uostą, esantį arčiau Ladogos, kur juos suradom 
per žvalgomąjį skrydį. Kitą naktį mūsų bombonešiai vėl nuskrido pas rusus. Iš 
ryto įvertinome savo veiksmų rezultatus ir pamatėme, kad oro uostas panašesnis 
į bulvių lauką nei į aviacijos bazę. 

Tada rusų bombonešių dalinių likučiai persikėlė prie Nevos, o tai jau buvo ne 
mūsų teritorija. Baigėsi ir Helsinkio antskrydžiai. 


< 1942 m. Prie Helsinkio dislokuotas priešlėktuvinis 40 mm 
pabūklas „Bofors“ pasitinka pastebėtą raudonžvaigždį priešą. 
Šaltinis: SA-kuva. 

Netikėtas oro pavojus. Suomė motina glaudžia savo vaikus. 


Gražiomis besibaigiančios žiemos dienomis sovietų aviacijos veiksmai labai 
suaktyvėjo, tad ir mes veikėme energingiau. Kovo 6-ąją, mūsų karinių oro pa- 
jėgų įkūrimo dieną, jau temstant gavome oro erdvės kontrolės pranešimą, kad 
nuo Sūrsario į rytus lekia šešiolika pikiruojamųjų bombonešių „Pe-2“. 

Prasidėjo įprasta kova su laiku ir atstumu. Laimėjome ir bombonešius „Pe-2“ 
pasitikome reikiamoje vietoje. Mūsų naikintuvai „Brewster“ jau kovėsi su priešo 
dalinį saugančiais lėktuvais, todėl pamaniau turįs pakartoti grumtynes su piki- 
ruojamaisiais. Pranešiau apie tai vaikinams ir, šmurkštelėjęs po priešo naikintu- 
vais, išnirau bombonešiams iš nugaros. 

Turėjau taupyti šaudmenis, nes taikinių buvo per akis. Priešo kulkosvaidžių 
ugnys temstant aiškiai švytėjo - rodės, aplinkui žiburiuoja jonvabaliai. Tie vaba- 
lėliai atrodė visai nepavojingi, bet gėlė skaudžiai. 

Apšaudžiau dešinėje skrendančio vedamojo kulkosvaidininką maždaug pen- 
kiasdešimties metrų atstumu, nes tas taikėsi į mane be atvangos. Nuoširdžiai 
nustebau, kai lėktuvas užsidegė ir pasileido žemyn. Kildamas aukštyn į šoną, 
mačiau jį nukrintant ant ledo ir pliūptelint smarkia liepsna. 

Pasukau kito pikiruojamojo „Pe-2“ linkui, o jis, kaip visi, stengėsi atsitraukti 
nuo manęs kuo toliau. Pasvarsčiau, kur dingo mūsų meseršmitai, sekę paskui 
mane. Buvau tikras, kad šitas fejerverkas privilios priešo naikintuvų, tad atidžiai 
dairiausi aplinkui. 

Viražu pasivijau kitą lėktuvą. Bet maniškio greitis buvo per didelis, todėl kiek 
sumažinęs pasukau į šoną ir atsidūriau per dešimt metrų nuo vieno jo variklio. 
Iki tol smarkiai šaudęs kulkosvaidininkas kažkur dingo - tikriausiai susigūžė už 
savo šarvaplokštės. Ir kiti lėktuvai nešaudė - išskyrus kraštinį iš kairės. 

Pradėjau šaudyti į kitą variklį ir jis vos užkabintas užsidegė. Galų gale pama- 
čiau atskrendant du meseršmitus. Pasukau jų link ir pajudinau sparnus, kvies- 
damas prisijungti prie atakos, nes per radiją jie neatsiliepė. Vienas iš jų priskrido 
prie manęs iš dešinės, antras - iš kairės ir toliau judėjome kartu. Dar kartą apsi- 
dairęs pasirinkau taikinį. 

Staiga apėmė jausmas, kad kažkas negerai. Ką daro mano vedamieji? Dar sykį 
pasižiūrėjau ir staigiu viražu šokau aukštyn, supratęs, kad man iš šonų skrenda 
priešo naikintuvai „Jak-7“! 

Per klaidą palaikiau juos saviškiais meseršmitais. Nežinau, ar priešo pilo- 
tai suprato mano klaidą. Gal jie palaikė mane saviškiu, nes nesivijo, ir pasuko 
Seiskario pusėn, iš kur buvo atskridę. 

Nusibraukiau nuo kaktos prakaitą ir leidausi jiems iš paskos. Pikiruojamieji 
„Pe-2“ jau buvo per toli ir aš nebegalėjau jų pavyti. Bet netrikdomas prisiarti- 
nau prie tų savo „vedamųjų“. Kai atsidūriau prie jų reikiamu atstumu, jau buvo 
kaip reikiant sutemę. Man pradėjus šaudyti, pilotas ėmė sukti viražu, bet iš tūks- 
tančio metrų aukščio pamažu ėmė leistis žemyn, lydimas ir skubinamas ilgų 
papliūpų. Lioviausi tik tada, kai iki žemės buvo likę dešimt metrų ir pamačiau 
priešą krintant ant ledo netoli Seiskario. Danguje pastebėjau skubinai tolstant 
antrojo priešo lėktuvo siluetą. 

Grįždamas į bazę visą kelią stebėjausi keistu tų dviejų „fakyrų“ elgesiu ir iki 
šiol stebiuosi. Mūsiškių briusterių pilotai matė mano plūkiavą, bet jų orlaiviai 
buvo nerangūs, todėl jie nespėjo prisijungti prie žaidimo. Grįždami tik apžiūrėjo 
mano paliktas nuolaužų krūvas. O kol aš vijausi bombonešius, mūsų meseršmi- 
tai grūmėsi su palydos naikintuvais. Nenuostabu, kad tiek užtrukau. 

Grįžę į bazę visi pilotai užsiėmė rašliava - sėdo pildyti mūšių ataskaitų blankų. 

Kitą kartą sukdami ratu su Peltola žvalgėme Gorskajos oro uostą. Suskaičiavau 
liepiau laikytis atokiau nuo objekto. Jam buvo saugiau iš šalies stebėti padėtį, 
o kur aš, puikiai matė iš artilerijos dūmų uodegos, nudrikusios paskui mano 
lėktuvą. 

Tada leidomės prie Levašovo ir Kasimovo - čia aš taip pat suskaičiavau ir ap- 
žiūrėjau lėktuvus. Tuomet patraukėme žvalgyti vieškelių ir geležinkelių. Mums 
priartėjus prie kokios nors stoties, zenitininkai pasiusdavo tratinti visu smar- 

kumu ir nuščiūdavo tik tada, kai jų šaudmenys mūsų nebepasiekdavo. 

Levašove pastebėjome betoninius angarus, kuriuose buvo laikomi naikintu- 
vai. Angarai buvo atviri tik iš priekio ir mes nematėme, kas viduje. Vis dėlto 
norėjosi pasižiūrėti, ar juose stovi lėktuvų. Grįžtant atgal, liepiau Peltolai laikytis 
viršuje ir, besileidžiančiai kovo saulei šviečiant iš nugaros, staigiai nėriau prie 
oro uosto. Dauguma angarų buvo šiaurinėje oro uosto dalyje ir, nusileidęs į kelių 
metrų aukštį, nudūmiau prie jų. 


Keletas vyrų puolė lakstyti šen ten, ieškodami priebėgos, nors aš nešaudžiau. 
Tik pasižvalgiau, kokios mašinos laikomos angaruose. Beveik visuose, kuriuos 
spėjau apžiūrėti, mačiau stovint naikintuvo „La-5“ tipo lėktuvus. Nulėkęs į kitą 
oro uosto pusę, šoviau aukštyn ir toliau kilau posūkiais, nes rusų priešlėktuvinė 
gynyba pradėjo labai nirčiai šaudyti. 

Priartėję prie Sūlajarvio bazės, ruošėmės tūpti, bet mūsų radijo stotis pranešė, 
kad virš Perkjarvio (Perkjarvi) keturių tūkstančių metrų aukštyje pastebėti ke- 
turi naikintuvai „La-5“. Vėl padidinau greitį, bet Peltola pasakė, kad streikuoja 
jo variklis, ir nusileido bazėje. 

Karštai tikėjausi, kad priešo lėktuvai manęs palauks, nes galimybė susigrumti 
savo šalies gilumoje pasitaikydavo retai. Kautynės savoje teritorijoje turi daug 
privalumų: degalus gali sunaudoti kone iki paskutinio lašo ir iššokti su parašiutu 
be baimės pakliūti į nelaisvę, o ir reikiamos pagalbos taip pat sulauksi greitai. 


Pakilęs į penkių tūkstančių metrų aukštį, tarp Perkjarvio geležinkelio stoties ir 
mūsų oro uosto pamačiau gražia rikiuote skrendant keturis priešo naikintuvus. 
Artėdamas iš nugaros žavėjausi maždaug penkiais šimtais metrų žemiau skren- 
dančių lėktuvų dailiom formom ir kraštovaizdyje nepastebimom kamufliaži- 
nėm spalvom. Buvo matyti neilga balta inversijos juosta, kokią palieka lėktuvas 
tam tikroje temperatūroje susikondensavus drėgmei. 

Nusitaikiau į lėktuvą, būdamas tikras, kad pilotas nieko bloga nesitiki. Ketinau 
spausti nuleistuką, bet priešo rikiuotėje staiga, atrodė, sprogo sviedinys. Priešo 
lėktuvai išsiblaškę metėsi aukštyn. Jie, aišku, buvo pastebėję mane ir laukė tinka- 
mos akimirkos. Nenuostabu, kad nepavyko jų nustebinti, - pasak mūsų radijo 
stoties, rusų grupei vadovavo mano senas „draugas“ Sovietų Sąjungos didvyris 
Medvedevas. 

Po atakos mano lėktuvo greitis buvo gerokai didesnis nei priešo, tad lengvai 
kopiau aukštyn. Naikintuvai „La-5“ iš visų pusių kilo ir kuris nors vis mėgino 
užlįsti man už uodegos. Kai pasukdavau nosį į kokį rusų lėktuvą, tas iškart nu- 
pikiruodavo. Jeigu būčiau nusekęs paskui, kiti iškart būtų puolę mane iš viršaus. 

Prasidėjus susirėmimui, ėmė mirksėti raudona lemputė, nes seko degalai. Jų 
būtų užtekę dvidešimties minučių kreiseriniam skrydžiui, o aš ūžiau visu greičiu. 

Sovietų aviacijos kulkosvaidžiai varpo antžeminius taikinius. 


Mūsų radijo stotis pranešė, kad Medvedevas paprašė atsiųsti daugiau lėktuvų, 
todėl kaskart darydamas posūkį vis pažiūrėdavau į saulę, nes papildomos pajė- 
gos turėjo atsirasti iš tos pusės. Skridome jau šešių tūkstančių metrų aukštyje, o 
aš dar nebuvau užsidėjęs deguonies kaukės. Greit čiupau ją, atsukau deguonies 
ventilį. Nebuvo kada prisitaisyti jos prie šalmo, todėl dantimis įsikandau vieną 
kaukės dirželį. Stebėdamas, kas dedasi aplinkui, kone lipte prilipau prie siauros 
kabinos gaubto, užtat mano iškvėpto oro garai šerkšnu apėjo stiklus ir tik neper- 
šaunamasis paliko skaidrus. 

Jau mačiau atskrendant pastiprinimą - dar vieną naikintuvą „La-5“ iš tolo 
plyksčiojančiom pabūklų liepsnom. Staigiai nėriau jam po nosim ir sukdamasis 
šokau aukštyn, kartu nykščio nagu gremždamas stiklą iš tos pusės, į kurią sukau. 

Pragremžęs nedidelį plotelį, pamačiau vieno rusų lėktuvo nosį. Jo šaudmenys 
pralėkė po mano lėktuvo pilvu taip arti, kad norėjosi kilstelėti užpakalį nuo sė- 
dynės. Buvo sunku iš karto sužiūrėti penkis priešo lėktuvus, juolab kad mane jie 
spaudė keliese, o vienas kilo aukščiau, sumanęs pulti patogiu metu. 

Žvilgtelėjęs pamačiau, kad už aštuonių tūkstančių metrų, apačioje, mūsų ba- 
zėje dulka sniegas. Savi kilo į pagalbą ir tas reginys buvo labai malonus: kad tik 
atsilaikyčiau dar kelias minutes! 


163 


164 


Ilmari Juutilainen. KAIP AŠ KOVOJAU SU RAUDONAISIAIS 


Tada radijas pranešė, kad į pagalbą Medvedevui atskrenda šeštas lėktuvas. 
Sukome ratus vienas apie kitą jau penkiolika minučių ir aš buvau kiaurai per- 
mirkęs prakaitu. Išsilenkdavau priešo, vis palįsdamas po nosim ir iš karto suk- 
damasis viražu nuo antro, puolančio iš viršaus. Dar nė sykio nebuvau iššovęs, 
bet kaip tik pasitaikė proga. Pasukau viražu gretomis su priešu, prasikrapštęs 
lange iš dešinės plyšelį, bet tą akimirką mano variklis pradėjo čiaudėti ir nustojo 
veikti, nes baigėsi degalai! 

Pasižiūrėjęs pro prasikrapštytą plotelį, nėriau po naikintuvu, tratinančiu nikelį 
į mano lėktuvo šoną, ir nupikiravau žemyn. Žinojau, kad naikintuvo „La-5“ pi- 
kiravimo greičio riba tokia pat kaip meseršmito - 950 km/h. Gamykla užtikrino 
skrydžio saugumą neviršijant šios ribos. Bet jeigu ją viršysiu, rusai nesivys - nie- 
kas neprivers jų rizikuoti. 

Vertikaliai smigau maždaug 1100 km/h, pikiravimo greičio ribą viršydamas 
150 km/h. Valdymo svirtys buvo kaip prikaltos. Užgultose ausyse, rodės, gau- 
džia telegrafo laidai. Vis dėlto lėktuvas smigo stabiliai, nedrebėjo. 

Dviejų tūkstančių metrų aukštyje pamažu pradėjau traukti vairalazdę į save, 
sukdamas stabilizatoriaus trimerį. Lėktuvo nosis po truputį pakilo, bet žemė ar- 
tėjo baugiu greičiu. Sparnai galėjo nulūžti kiekvieną akimirką - pirmiausia dėl 
jų apkrovos lėktuvas, atrodė, neatlaikys. Greičiui mažėjant, vairalazdę traukiau 
smarkiau. Pasiekus šimto penkiasdešimt metrų aukštį mano lėktuvas jau skrido 
horizontaliai 800 km/h greičiu. 

Grėsmė praėjo. Pakilau aukščiau ir pasukau bazės link. Nuleidau važiuoklę ir 
nutūpiau avariniu būdu. Apžiūrint lėktuvą neaptikta, kad būčiau apgadinęs piki- 
ruodamas. Bazės technikai stebėjo mūsų sukinius danguje ir sakė, kad du priešo 
naikintuvai pikiravo iš paskos, bet, man nusileidus maždaug pusantro kilometro 
žemyn, jie vėl pakilo. 

Po poros dienų, kovo 10-ąją, Lallis Maittali su Reiska Valliu, mano lėktuvu 
lėktuvais. Maittala liko kautis, o Vallis vienas nulydėjo žvalgybinį. 

Veikiausiai sutrikus deguonies tiekimo įrangai, Maittali neteko sąmonės. Jo 
lėktuvas krito iš septynių tūkstančių metrų, bet kai iki žemės liko tūkstantis 
metrų, jis atsipeikėjo. Mėgino stabilizuoti lėktuvą, bet neatlaikė vairai ir orlaivis 
šiurpiu greičiu rėžėsi į žemę. Skrendant tokiu greičiu iššokti neįmanoma, jeigu 
lėktuve nėra katapultinio krėslo, o meseršmite jo nebuvo, tad Mžittala žuvo. 

Naikintuvų „Brewster“ eskadrilė gavo meseršmitų ir mums buvo liepta ap- 
mokyti jų pilotus. Apmokymų metu įvyko nelaimė, per kurią žuvo jaunesnysis 
leitenantas Reino Virtanenas, o aš praradau jau trečią lėktuvą. Virtanenas su 
meseršmitu buvo skridęs daug sykių, bet vieno skrydžio metu nustojo veikti lėk- 
tuvo variklis ir Virtanenas oro uoste mėgino nutūpti avariniu būdu. Skrisdamas 

Kone statmenai 
smingantis 
pikiruojamasis 
vokiečių bombonešis 
„Ju-87“. 


nedideliu greičiu, jis padarė pernelyg staigų posūkį, greitis dar labiau sumažėjo, 
lėktuvas pateko į suktuką ir nukrito prie pat nusileidimo tako. Pilotas žuvo vie- 
toje, lėktuvas sudužo. 

Per pertraukas tarp mokomųjų skrydžių kasdien lydėdavome lėktuvus į pa- 
dažnėjusius žvalgomuosius skrydžius. 

Vieną ankstų rytą Seivesčio stebėjimo stotis pranešė, kad ant užšalusios pa- 
krantės mato šliuožiant sovietų motorines aeroroges. Nuskridome su Lėnnforssu 
pažiūrėti ir du tokius įrenginius sunaikinome. Daugiau jų nematėme. 

Iš suaktyvėjusių rusų veiksmų supratome, kad jie kažką rengia, tad tikėjomės 
dažnesnių kautynių. Per įvairius mūšius susidurdavome ir su naujo tipo priešų 
lėktuvais „Jak-9“. Raudonųjų pilotų jakus lydėdavo patikimi naikintuvai „La-5“, 

ir mūsiškiai, kurie buvo su jais susidūrę, sakė, jog naujieji rusų lėktuvai už me- 
seršmitus manevringesni, bet kitais atžvilgiais panašūs. 

Kovo 25 d. - per apmokymus - gavome įsakymą skristi pažiūrėti, ką svetimi 
lėktuvai veikia mūsų pakrantėje virš Ino. Stočiai dar skaitant pranešimą, mes - 
Papa Turkka, Urkis Lehto ir aš - trimis lėktuvais pakilome į orą. 

Virš Ino nekviestų svečių jau, aišku, nebepamatėme, todėl nuskridome pa- 
šniukštinėti prie Kronštato. Ne veltui - palei Tolio (Tolli) švyturį susidūrėme 
su dviem naikintuvais „La-5“. Iš karto atakavau vedamąjį, paprašęs vaikinų 
imtis vedančiojo, kuris staigiai metėsi į kairę. Mano atakuojamas „La-5“ mėgino 
sprukti, puolė tvirtovės zenitinės ugnies priebėgon, bet skridau aukštai, dideliu 
greičiu, tad greitai jį pasivijau. Apšaudžiau maždaug šimto metrų atstumu, da- 
rydamas nedidelį posūkį, šitaip mėgindamas išgąsdinti pilotą ir įvelti į mūšį su 
viražais. 

Tądien buvau kupinas energijos ir mūšis su viražais būtų atitikęs nuotaiką. Vis 
dėlto nusitaikiau per gerai, nes priešo variklis iškart pradėjo rūkti. Jo lėktuvas vis 
statesniu kampu leidosi ant užšalusių vandenų ir prie įtvirtinimų tarp Kronštato 
ir Peterhofo prasimušė kelią į kitokią pasaulio stichiją. 

Tuo metu antrasis „La-5“ išslydo iš rankų vaikinams kaip ungurys ir nusigavo 
savos zenitinės ugnies priebėgon. Supratau numušęs Kovaliovo pulko lėktuvą, 
nes jo krypties vairas buvo nudažytas baltai. Grįžęs į bazę iš ryšininkų sužinojau, 
kad mano numušto lėktuvo numeris buvo 73, o jį pilotavo jaunesnysis leitenan- 
tas Jeremejevas. 

Kartais numušti priešo lėktuvą pavyksta lengvai. Tik pasuki nosį jo pusėn ir 
tas krinta ant žemės. Atrodo, kad orlaivis pats lekia į ugnį ir gali šaudyti užmerk- 
tom akim. Taip nutiko ir tuo atveju, kai savo kelią užbaigė jaunasis rusų pilotas. 

Už fronto linijos, Vaskisavotos (Vaskisavotta) kaime, buvo iškeltas žvalgoma- 
sis aerostatas, per kurį patyrėme nemažų nuostolių, todėl sausumos pajėgos pa- 
reikalavo jį greitai numušti. Puikiai supratome, kad įrenginys apmaudus, bet jį 
numušti nebuvo lengva. Taktiniu požiūriu jį reikėjo pulti dideliu greičiu, atlikti 
darbą ir dingti akimoju. Tokius įrenginius paprastai saugo galingos priešlėktuvi- 
nės gynybos pajėgos ir pro jas pralėkti reikia itin greitai. 

Mėginome aerostatą numušti, bet kai atlėkdavom, būdavo jau nuleistas. Poros 
šimtų metrų aukštyje priešo radaras mus pastebėdavo ir pranešdavo jo ekipažui. 
Todėl griebėmės kitokio veiksmų plano, nors jo sėkme ir abejojom. 

Kitąkart pamatę iškeltą aerostatą, jo link su Pekuriu leidomės palei pat medžių 
viršūnes. Kirtome fronto liniją skrisdami pažeme, šokinėdami per spygliuo- 
tos vielos užtvaras. Visu greičiu dūmėme Vaskisavotos kalvų link, ieškodami 
aerostato, bet tuščiai. Ten, kur jis kybodavo, buvo išsidėsčiusi zenitinė artilerija 

Žvalgomojo sovietų aerostato 
paleidimas. 1943 m., Leningrado 
apylinkės. 


ir į mus iš visų pusių pliekė dešimtys jos pabūklų. Pekurio fiuzeliažą toje vietoje, 
kur buvo skiriamasis ženklas, kliudė sviedinys ir lėktuvas vos nesulūžo pusiau. 

Kaip galėdamas sukausi nuo zenitininkų ugnies, sykiu nerimaudamas dėl 
Pekurio. Svarsčiau, ar su sugadintu lėktuvu jis parskris į bazę. Jo radijas taip 
pat buvo sugedęs, nes negalėjau užmegzti ryšio. Lėktuvo šone žiojėjo skylė, nuo 
dugno atsiknoję geležies lakštai priminė bombonešio liuką. 

Pranešiau į bazę, pasakiau, kad prie nusileidimo tako privažiuotų ugniagesių 
ir medicinos pagalbos automobiliai. Pekurio lėktuvo fiuzeliažas leidžiantis ga- 
lėjo lūžti per pusę - jeigu ligi tol atlaikytų. Pagalbos automobiliai oro uoste mūsų 
laukė. Nepaprastai susikaupęs Pekuris tūpė taip tolygiai, kad nebūtų išsilaisčiusi 
vandens stiklinė, pastatyta ant lėktuvo sparno. Jeigu viską būtų atlikęs bent kiek 
atsainiau, lėktuvas būtų sudužęs, o jis pats žuvęs. 

Balandžio mėnesį kovėmės rečiau - kelis kartus leidomės į gynybą, bet priešas 
atsitraukė ir nesusikovėme. Bet vykdėme daugiau žvalgybinių skrydžių ir man 
beveik kasdien teko kilti į orą. 

Virš priešo oro uostų galėjome skraidyti beveik laisvai - lėktuvų nebuvo ma- 
tyti, - tik, kaip visada, griaudėjo zenitinė artilerija. Atrodė, kad priešo mes jau 
visai nedominam. Kaip atstumtas jaunikis, kuris suka ratus apie mylimąją, o ta 
į jį nė nežvilgteli! 

Balandžio 27 d., šniukštinėdamas geležinkelį ir vieškelius į šiaurę ir šiaur- 
ryčius nuo Leningrado, pastebėjau tarp Valkeasario ir Lempalanjarvio 
(Lempaalanjarvi) ežero priešą telkiant dideles kariuomenės ir technikos pajėgas. 
Keliai juoduote juodavo kareivių, judančių fronto link, jiems iš paskos riedėjo 
automobiliai, tarpais - tankų formuotės. Geležinkelio judėjimas taip pat atrodė 
intensyvesnis. 

Kai perdaviau žvalgybos duomenis, vos po dviejų valandų karinio korpuso 
štabas paprašė dar kartą pažvalgyti priešą toje teritorijoje. Per antrą skrydį taip 
pat mačiau tokį judėjimą, ir zenitinė artilerija šaudė kaip pašėlusi. Rytojaus 
dieną vėl stebėjau sovietų kariuomenės judėjimą ir telkimą - matyt, nekintantį 
jau keletą parų. 

Balandžio 30 d. perdavėme lėktuvus naikintuvų „Brewster“ eskadrilei ir vyk- 
dyti gynybinių užduočių išskridome į pagrindinę, Kiumio, bazę, netoli Kotkos. 
Ten mūsų laukė nauji lėktuvai „Messerschmitt 109 G 6“. Sūlajarvyje pasilikę vai- 
kinai tęsė mūsų žvalgybinės užduotis, priešui toliau judant ir telkiant kariuo- 
menę, bet vietos karinio korpuso štabas tai vadino pervežimais dėl polaidžio. 
Mes manėme kitaip, nes kelis pavasarius turėjom galimybę stebėti polaidžio 
pervežimų mastą. Štabas tarėsi žinąs geriau! 


Kiumis 


Naujųjų lėktuvų „Messerschmitt 109 G 6“ ginkluotė buvo geresnė nei ankstes- 
niųjų „Messerschmitt 109 G 2“. Juose vietoj lengvųjų kulkosvaidžių buvo su- 
montuoti sunkieji, tad ginkluotę sudarė patranka MG 151/20 ir du 13 mm MG 
131 kulkosvaidžiai. Pastebėjome ir daugiau nedidelių patobulinimų. Piloto ka- 
biną dengė vadinamasis Gallando gaubtas ir pro jį buvo geriau matyti į visas 
puses. Vietoj šarvaplokštės buvo sumontuotas neperšaunamasis stiklas, todėl 
buvo lengviau stebėti, kas dedasi už nugaros. 

Kotką saugoti buvo labai sunku, nes oro erdvės kontrolės pranešimus dėl 
priešo judėjimo gaudavome per vėlai ir dažnai nutikdavo, kad bombardavimas 
prasidėdavo mums dar kopiant į gynybinį aukštį. 

Gegužės 8 d. iškėlę nosis kybojome danguje, nes bombonešiai „Pe-2“ numetė 
ant Kotkos krovinį ir juos atlydėję naikintuvai įtraukė mus į kautynes. Todėl ne- 
galėjome pasivyti anksčiau pasitraukusių bombonešių. 


1944-ųjų žiema 


Aviacinių vokiečių gamybos kulkosvaidžių „MG 131" užtaisymas. 


Priešo lėktuvams ūžiant, traukiausi į šalį ir kilau. Kad ir kiek kopėm aukštyn, 
priešų buvo galybė - net dešimties tūkstančių metrų aukštyje. Rusai puolė nau- 
jais naikintuvais „Jak-9“, taigi turėjau progą su jais susipažinti. 

Nemažu greičiu leidausi skristi horizontaliai, akimis ieškodamas bombonešių, 
bet jie buvo dingę. Iš pradžių maniau, kad iš nugaros įžambiai atlekia pora mū- 
siškių, bet jiems priartėjus pamačiau, kad tai naujieji priešo naikintuvai „Jak-9“. 

Jie praskrido aukščiau ir manęs nepastebėjo. Užlindau jiems už nugaros ir 
pradėjau visais ginklais šaudyti į vedamąjį, bet šis atsitraukė per šimtą penkias- 
dešimt metrų, kad nepasiektų kulkos. Pašautas lėktuvas nuleido važiuoklę, jo 
greitis smarkiai sumažėjo. Vedamasis toliau lėkė kaip pašėlęs. 

Paleidau dar vieną ilgą seriją maždaug šimto metrų atstumu. Mačiau, kaip 
kulkos užkabino lėktuvo fiuzeliažą, kaip krinta metalo lakštai. Iš variklio pradėjo 
virsti juodi dūmai, jo greitis vis mažėjo. Lėktuvą apėmė liepsnos, jis pakrypo į 
šoną ir nukrito jūroje netoli Lupio įtvirtinimo Sūrsario pusėje. Pasveikinau so- 
vietų naujieną Suomijos įlankos danguje! 

Ieškojau naujų taikinių, bet nemačiau. Tik keletas mūsų lėktuvų blaškėsi dan- 
guje su tokiais pat ketinimais. Tada per radiją išgirdome eskadrilės vadą Eikką 
Luukkaneną - jis įsakė grįžt į bazę. 

Pasišnekėjęs su vaikinais, kurie priimdavo radijo pokalbius, sužinojau, kad 
mano numušto lėktuvo pilotas buvo apsaugos naikintuvų dalinio vadas. Man 
paleidus pirmą papliūpą, rusas saviškiams pranešė, kad jo lėktuvas apgadintas, ir 
įsakė kitam pilotui perimti vadovavimą daliniui. Daugiau nieko nebuvo girdėti, 
nes liepsnų apimtas lėktuvas jau lėkė jūron. 

Birželio pradžioje turėjau važiuoti į naktinių naikintuvų kursus Utyje. Ten mo- 
kydamiesi naudojomės tik prietaisais ir po tų kursų turėjome vykti į Vokietiją 
mokslų tęsti. Bet į Vokietiją mes neišvažiavome, nes po kelių dienų gavome įsa- 
kymą grįžti į eskadrilę. Prasidėjo didysis Sąsmaukos puolimas ir vietoj mūsų į 
Vokietiją buvo išsiųsta apie dvidešimt jaunesnių pilotų. 


Naujutėliai, frontui paruošti sovietų lėktuvai „Jak-9“. Tai buvo 
naikintuvas ir bombonešis viename. 


1944-ųjų Vasara 


1944 m. birželio 9 d., Sovietų Sąjungai pradėjus strateginę ataką, Suomijos nai- 
kintuvų pajėgų vadovavimo sistema ir gynybinės grupės buvo jai pasirengusios. 
Naikintuvų dalinių vadai, ypač pulkininkas leitenantas Erikas Magnussonas, 
ėmėsi priemonių prieš būsimą ataką, numanydami ją prasidėsiant gegužės pa- 
baigoje arba birželio pradžioje. Magnussonas sausumos kariuomenės teritorijos 
vadovybę ne kartą įspėjo ir dėl didžiojo puolimo." 


Šulajarvis 


Atvykus į Kiumį, Luukkanenas pranešė, kad rytą keturi mūsų lėktuvai turės 
skristi į Sūlajarvį pagelbėti Jopei. Birželio 9 d. 10 val. mūsų lėktuvai Sūlajarvio 
oro uoste jau buvo paruošti skrydžiui. Fronte griaudint pabūklams ir drebant 
valgyklos barako langams, greitosiomis papusryčiavome. 

Viską smelkė karo jausmas. Už poros valandų ne tik mūsų grupė, bet ir Jopės 
vaikinai jau skridome virš jūros devynių tūkstančių metrų aukštyje. Išgirdau, 
kaip leitenantas Paavo Myllyla, kurį vadinome Pampsa, pranešė virš Terijokio 
susidūręs su dešimčia priešo naikintuvų. Nepraėjo nė minutė, o mes su leite- 
nantu Jorma Saarinenu, arba Jote, pro iškilniai aukštus debesis jau pikiravome į 
ratu sukančių lėktuvų maišalienę. 


* Suomiško leidimo red. past. 

kais . A ZA 


Vienas iš Suomijos karinių oro pajėgų vadų Gustafas Erikas Magnussonas. Šaltinis: SĄ-kuva. 


Saarinenas nusitaikė į amerikietiškąjį „Airacobra“, o aš susigrūmiau su priešo 
naikintuvu „La-5“, kuris mėgino užlįsti man už uodegos ir trukdė atakuoti nai- 
kintuvą „Airacobra“. 

Pakilau virš puolančio lėktuvo ir apsiverčiau ant nugaros, smalsaudamas, kaip 
priešo pilotas reaguos į tą triuką. Jis pamėgino kilti aukščiau, tada aš atsiverčiau 
ir pradėjau tratinti į priešais nedideliu greičiu įstrižai skrendantį lėktuvą. Jis aki- 
mirksniu suiro ir degančios nuolaužos nukrito žemyn. 

Į kautynes stojo daugiau priešo lėktuvų, tad mes turėjome pasitraukti. Iš šiau- 
rinės pusės pamažu kopėme aukštyn, kol vėl pasiekėme mūšio vietą. Nuvijau 
leitenantą Urkkį Sarjamo užpuolusį naikintuvą „Airacobra“ ir leitenantas prisi- 
jungė prie mūsų. Apačioje vinguriavo daugybė naikintuvų „La-5“ ir „Airacobra“, 
bet jie mus pastebėjo ir nesidavė atakuojami. 


1944-ųjų vasara 


Kelis kartus paleidome po trumpą seriją neva atakuodami ir priešai traukda- 
miesi išsiskleidė plačiau. Tada galėjom iš tikrųjų atakuoti, o prieš mane kaip tik 
išniro naikintuvas „La-5“. Mėginau šaudyti, bet tuščiai: atstumas buvo nedidelis, 
bet nusitaikyti negalėjau. Rusas demonstravo visokias pilotažo figūras kaip cir- 
kininkas, ir aš stengiausi neatsilikti. 

Vis dėlto daugelį ruso judesių pakartojau, nesuprasdamas, kaip juos atlieka. 
Bet atsigręžiau atgal ir pamačiau susibūrus pernelyg daug publikos, todėl nuta- 
riau nebežiūrėti spektaklio ir greitai trūktelėjau aukštyn. 

Pakilęs aukščiau pamačiau vieną „Airacobra“ ramiai sukant sau ratu. Lėktuvas 
skrido maždaug per penkis šimtus metrų aukščiau, ir aš pamažu priartėjau už- 
siglaudęs už fiuzeliažo, kad pilotas nepastebėtų. Staiga naikintuvas kažkodėl pa- 
kėlė nosį ir padaręs puskilpę nupikiravo. Aš mečiausi pavymui ir mes vienas 
paskui kitą pasileidome žemyn. Tikriausiai mano taikinį įspėjo koks kitas priešo 
lėktuvas. 

Smigome žemyn dideliu greičiu ir aš šaudyti nesiryžau, baimindamasis priešo 
lėktuvo nuolaužų. Apsižvalgęs aplinkui, už kelių šimtų metrų priešais pamačiau 
naikintuvą „La-5“ neriant po didžiuliu kamuoliniu debesim. Pasukau jo link, 
palikęs priešo „Airacobra“ ir iš uodegos prisiartinau prie pastebėtojo „La-5“. Iš 
dešinės mačiau atlekiant du lėktuvus, bet dar toli. 

Priartėjęs per šimtą metrų iš uodegos pradėjau šaudyti į priešą, kuris tarpais 
mėgino daryti posūkį. Be atvangos šaudžiau toliau ir, poros dešimčių metrų ats- 
tumu man paleidus paskutines kulkas, jis užsidegė. 


Lendlizo teise įgyta „Airacobra“ 
sovietų tarnyboje. 

Nebeturėjau šaudmenų. Pykau, kad iššvaisčiau juos, nors turiu dar per akis 
prikrėsti „piktadarysčių“. Tuščiais ginklais priešo gąsdinti nevertėjo ir, saviškių 
pakviestas skristi namo, nusprendžiau prisijungti. 

Kitą dieną - birželio 10-osios rytą, 6 val. - vėl šmaižėme tuose pačiuose me- 
džioklės plotuose. Apačioje taip pleškino zenitininkai, kad žemės nebuvo ma- 
tyti. Skrisdami penkių tūkstančių metrų aukštyje užmatėme prie mūsų fronto 
linijos artėjant didelę bombonešių „Pe-2“ formuotę. 

Tą dalinį saugojo apie penkiasdešimt naikintuvų. Lėktuvai skrido maždaug 
per tūkstantį metrų žemiau nei mes, tad mūsų pozicija buvo labai patogi. Planas 
radosi akimirksniu: mudu su Pokela kibome į lydinčiuosius naikintuvus, o kiti 
mūsiškiai pro mus nėrė prie bombonešių. Priešo lėktuvų skaičius, kaip ir per 
Žiemos karą, buvo gerokai didesnis, bet šitai mūsų niekada nesulaikydavo! Kai 
pradėjau šaudyti į arčiausiai skrendantį naikintuvą, spidometras rodė aštuonių 
šimtų kilometrų per valandą greitį. Net nemėginau jo persekioti, nes, lėktuvams 
šmaižant į visas puses, priešo dalinys atrodė niršus kaip širšių lizdas. 

Nėriau žemyn pro kitus nešaudydamas, kol pamačiau vieną „La-5“ kylant 
aukštyn, atkišus propelerį kaip kryžių. Mano kulkos smigo į jį kaip į pratybų 
taikinį. Pilotas blaškėsi kaip pamišęs, o man kylant pro šalį, apimtas ugnies, jis 
pasileido žemyn. 

Pakilęs aukščiau už kitus, dairiausi kokio pakvaišėlio, lakstančio kaip aklomis, 
nes norėjau pamokyti atidumo per oro kautynes. Buvo labai juokinga iš viršaus 
stebėti priešų maišalienę, kurią sukėlėm mudu su Pokela. Antra vertus, rusų pi- 
lotai nežinojo tikslaus mūsų skaičiaus, nes greitai zujom įsimaišę į jų būrį. 

Vienas naikintuvas „La-5“ skrido kiek atokiau visų ir aš, gerai neįvertinęs pa- 
dėties, pajutau jau lekiąs jo link. Turbūt viską jau buvo įvertinęs mano lėktuvas! 

Priešas pastebėjo mane ir kaip paikšis staigiai nėrė rytų pusėn, nė nemėginda- 
mas prisijungti prie saviškių. Abu lėkėm be paliovos didindami greitį ir aš viražu 
artėjau prie jo. Kai atstumas tapo nedidelis, ėmiau šaudyti ir priešo lėktuvas pra- 
dėjo byrėti gabalais. Nuolaužos man grėsmės nekėlė - priešui darant posūkį, jos 
švilpė pro šalį. Paleidau dar vieną papliūpą - mano kulkos kliudė jo sparną prie 
fiuzeliažo ir sparnas nulūžo kaip degtukas. Pakėlęs lėktuvo nosį aukštyn, pama- 
čiau, kad naikintuvas „La-5“ baigė sukti ratus prie Tipunos. 

Susitikau su Pokela, - vėliau paaiškėjo, kad per tą mūšį jis plūkė kaip per šie- 
napjūtę, - ir nusprendėme atakuoti žemiau skrendančią bombonešių grupę, ly- 
dimą naikintuvų, o paskui traukt namo. Juolab kad skaitikliai rodė, jog baigiasi 
degalai. 

Mums lekiant pro priešo naikintuvus, šie pasitraukė į šalį, o paskui metėsi iš 
paskos, bet jau buvome kaip reikiant nutolę. Nusileidau iki bombonešio „DB-3f“, 


1944-ųjų vasara 


į kurį buvau nusitaikęs. Bombonešis taikiklyje greitai didėjo, tad apsidairiau ir 
paleidau seriją į vieną variklį. 


Pradėjęs šaudyti dviejų šimtų metrų atstumu, nesilioviau ir, priartėjus per 
šimtą, variklis ir fiuzeliažas buvo apimti ugnies. Praskridau pro bombonešį nuo- 
laidžiai žemyn, vydamasis priekyje lekiantį Pokelą. Po minutėlės grįžtelėjęs atgal 
pamačiau, kad bombonešis „DB-3f“ jau liepsnoja palei fronto liniją ir nuo nuo- 
laužų kyla aukštas dūmų stulpas. 

Su Poke gretomis skridome po debesų driskanom, bet netikėtai dešinėje pusėje 
išniro bombonešis „Pe-2“, pasileido žemyn suktuku ir nukrito netoli Valkjarvio 
(Valkjarvi) kelio. Greit pašokome virš debesų, bet nieko neišvydome. Bemat me- 
tėmės po debesimis - ir ten nieko nebuvo. 

Ir vis dėlto kai ką pamatėme: per trečdalį sudegusiu keturkampiu parašiutu į 
nelaisvę sklendė rusų pilotas. Aplink parašiutą ratu suko labai piktas mūsų brius- 
teris. Vėliau sužinojome, kad naikintuvą „Brewster“ pilotavo Vainė Kauppis. 

Įsipylę degalų, pasipildę šaudmenų atsargas, vėl pakilome, bet su priešo lėk- 
tuvais nesusidūrėme. Tik zenitinė artilerija, kaip visada, parodė nesnaudžianti. 
Kokią valandą sukome ratu virš fronto linijos ir vėl sugrįžome įsipilti degalų. 

Paskubomis užkandome su Pokela ir leidomės į žvalgybinę užduotį: pažiūrėti, 
kuriose Valkeasario, Vaskisavotos ir Leningrado vietose sovietai telkia kariuo- 
menę ir šarvuočius. Priartėjus prie Vamelsū, pablogėjo oro sąlygos, debesys nu- 
sileido per kelis šimtus metrų, beveik iki žemės nudriko ūkanų skutai. 

Tarp Vamelsū ir Olilos (Ollila) sutikome smogiamąjį „Il-2“, kurį, skrisda- 
mas atokiau, saugojo naikintuvas „La-5“. Pasakiau Pokelai, kad driokstelėsiu tą 
„Žemės ūkio“ lėktuvėlį ir jį pasivysiu. Kai prie smogiamojo „Il-2“ lanku nusilei- 
dau iš uodegos, rusas pasuko į kairę, o pilotas kulkosvaidininkas pašėlo tratinti 
į mane trasuojamosiomis kulkomis. 

Skrisdamas pavymui pradėjau šaudyti į jį iš šono. Smogiamasis mėgino sukti 
mūsų pakrančių link, bet metėsi į jūrą ir prapuolė, per šimtą metrų nuo pakran- 
tės nukritęs vandenin. 

Skrisdamas pro Vamelsū pakrantę, pamiškėje pamačiau rankom ir kepurėm 
mojuojant kareivius. Žvilgtelėjau atgal ir vos spėjau panirti tarp išganingų de- 
besų - paskui mane šūvio atstumu lėkė naikintuvas „La-5“. Pasukau Rajajokio 
upės pusėn ir nusileidau po debesimi. Apsižvalgiau, bet rusų naikintuvo jau ne- 
mačiau. Pokė šaukiamas neatsiliepė, todėl vykdyti užduoties leidausi vienas. 

Virš Valkeasario debesys laikėsi kiek aukščiau ir aš ten pastebėjau nemažai 
naikintuvų. Pašokau į debesį ir pasukau į kairę. Po minutėlės išniręs nuskridau 
Savotos pusėn. 

Sovietų biplanai „U-2“ pradėti eksploatuoti 1928 m. Tai buvo plačios, nebūtinai karinės 
paskirties lėktuvas. Galėjo gabenti iki 350 ką bombų, skraidė dažniausiai pažemiui, virš 
medžių viršūnių, tad dažnai būdavo gana sunkiai pastebimas. 


Keliu tarp Joutselkės (Joutselka) ir Leningrado grūste grūdosi pėstininkai, au- 
tomobiliai, tankai. Tarpais vis pakildavau į debesį ir pasukdavau kita kryptimi, 
nes, pratrūkus zenitiniams pabūklams, nieko nebuvo matyti. Vieškelis buvo 
užsikimšęs net už Levašovo. Pasukau Valkeasario pusėn ir atidžiai išžvalgiau 
teritoriją. Pagalvojau, kad naikintuvai, kuriuos ten mačiau, - jeigu jie dar nenu- 
skrido, - nesitikės puolimo iš tos pusės. 

Tolėliau, virš keliu traukiančios kariuomenės, nedideliame aukštyje skraidė 
rusų „Polikarpov U-2“. Norėjau su juo susipažinti, bet nesiryžau rizikuoti, nes 
nebuvau atlikęs užduoties ir perdavęs duomenų. 

Užduotį baigiau be jokių sunkumų. Bazėje nusileidau beveik kartu su Pokela. 
Nepraėjus nė dviem valandoms buvau išsiųstas atlikti dar vienos žvalgybinės 
užduoties tose pačiose vietose. 

Pavakare labai sudėtingomis oro sąlygomis išskridome į kitą bazę Imoloje. 
Turėjome skubėti, nes frontas greitai artėjo. Nemalonu būtų buvę kilti iš oro 
uosto su priešo artilerijos pagalba. 


1944-ųjų vasara 


Imola 


Kartą, kai mūsų ketvertas budėjo prie pirmojo angaro Imolos aviacijos ba- 
zėje, pamačiau atvažiuojant aviacijos pulko vadą, pulkininką leitenantą Eką 
Magnussoną. Numetęs į šalį Žeminės skaitinius puoliau raportuoti. Jis nutraukė 
mane, sakydamas, kad atėjo kitokiu reikalu. Paklausė, ar ryžčiausi savanoriškai 
leistis į žvalgybą. 

Atsakiau, kad taip, ir jis paaiškino: du lėktuvai iš gretimos eskadrilės mėgino 
pasiekti žvalgomąjį objektą, bet turėjo grįžti dėl itin blogo oro ir smarkios ar- 
tilerijos ugnies. Reikėjo surasti ir nustatyti tikslią sunkiosios artilerijos dalinių 
vietą, o greitai to padaryti neįmanoma. Atsakiau, kad užduotį atliksiu vienas, bet 
vadas manė, jog turi skristi ir kitas lėktuvas, o pilotą galiu išsirinkti pats. 

Prieš kurį laiką į eskadrilę kaip pastiprinimas buvo atsiųsta veiklių jaunes- 
niųjų leitenantų, ir jie vienas per kitą timpčiojo man už rankovės, panūdę skristi 
kartu. Jaunesnysis leitenantas Sakaris Heiskanenas, arba Sakus, karščiausiai pra- 
šėsi paimamas į pirmą skrydį, kol karas nepasibaigė, todėl nusprendžiau kviestis 
jį. Maniau, parodysiu jam kelis sviedinius ir išsiųsiu atgal. 

Kai išskridome iš Imolos, apatinė debesų riba siekė keturis šimtus metrų, bet 
kuo toliau, tuo labiau žemėjo ir prie Sūlajarvio jau brėžėsi vos per šimtą metrų. 
Artėjome prie Kivenapos kaimo, nuo kurio į vakarus ėjo mūsų gynybinė linija 
ir kurį smarkiai apšaudė sovietų artilerija. Liepiau Sakui atsitraukti atokiau, nes 
netrukus dangus pajuos nuo metalo. 

Anapus fronto linijos šmėstelėjo balta signalinė raketa ir tą pat akimirką ap- 
linkui ėmė griaudėti pabūklai, nors skridome savo pusėje. Liepiau Sakui sukti 
namo ir išgirdau atsakant: „Aiškus dalykas, mane jau kliudė.“ 

Stebėjau vaikiną: jis stabilizavo lėktuvą prie pat miško ir pasileido bazės link. 
Šaudmuo pramušė jo lėktuvo sparną ir elerono valdymo lyną. 

Įsiveržęs į zenitinės artilerijos ugnį šokčiojau, blaškiausi į šalis kaip šunų gau- 
jos persekiojamas kiškis. Suskaičiavau tankus ir puoliau žiūrėti artilerijos. Galų 
gale pamačiau ją išdėstytą pamiškėje, į šiaurės rytus nuo Kivenapos. Įsiminiau tą 
vietą ir nulėkiau toliau skaičiuoti tankų ir mašinų. 

Jų, aišku, buvo galybė: įsidėmėjau telkimo kryptį, kitas reikiamas detales. 
Rusų kužėjo visur ir kai aš, mėtydamasis į šonus, pakilau į poros trijų dešimčių 
metrų aukštį, pasiuto talžyti zenitinė artilerija kaip audrota Ladoga į pakrantės 
uolas. Apie pusvalandį pasisukiojęs ir sužinojęs tai, ką privalėjau sužinoti, pasu- 
kau į bazę. 

bomGapauposux Aspo „Ancow“ 


KerpeluTens Ookkep D-21 


„Suomijos lėktuvų siluetai". Šie piešiniai buvo skirti sovietų kariams, 
kad jie geriau atpažintų priešo lėktuvus. 


Kivenapoje ant.bažnyčios kalnelio po eglėmis pastebėjau penkis tankus, kurių 
pirmiau nebuvau matęs. Pasukau atgal, norėdamas geriau įsižiūrėti tų bjaurybių 
modelį. Tikriausiai tai buvo garsieji Josifo Stalino šarvuočiai: galingi ilgavamz- 
džiai su dideliais smūgio stabdikliais arba laibgalio stabdžiais, prigesinančiais 
liepsnas. 

Iš kito šono į kalnelį kilo gurguolė vežimų, kurių pirmame ant didžiulio kro- 
vinio sėdėjo vežikas. Pastebėjęs mano lėktuvą, vyras vežime atsistojo, iškėlęs 
rankas suglaudė delnus ir mitriai nėrė į griovį. Pasijuokęs iš žmogelio baimės, 
ketinau sukti prie fronto linijos, bet šypsnys sustingo veide. 

Išgirdau kažką sprogstant palei variklį. Į kabiną pliūptelėjo liepsna ir nieko 
nebesimatė, kas dedasi aplinkui. Kabinos stiklus užliejo juodi degalai, pajutau 
degėsių tvaiką. Trūktelėjau vairalazdę ir, kildamas aukštyn, atidengiau kabinos 
gaubtą. Jis nutrūko ir, oro srauto nuneštas, užkliudė fiuzeliažą, numušė stabili- 
zatorių ir vairą. 

Kai pakėliau gaubtą, mane tartum kas perliejo kibiru benzino. Degalų pa- 
kliuvo į akis, į burną, kombinezonas pasidarė slidus kaip vėgėlės oda. Ketinau 
iššokti, pakilęs į reikiamą aukštį. 

Tada pastebėjau, kad liepsnos užgeso. Šluostydamasis akis mėginau pažvelgti 
pro priekinį stiklą ir pamačiau priešo kareivas, kurie iškėlę šautuvus kaip pasiutę 
pyškino į mane. Atsukau glikolio aušintuvo vožtuvus ir padidinau greitį tiek, 
kad galėčiau judėti toliau. Į nelaisvę nepasiduosiu - pirmiau tegul numuša. 


1944-ųjų vasara 


Mūsų fronto linija buvo matyti maždaug už trijų kilometrų. Turėjau ją pa- 
siekti ir tada iššokti. Negalėjau išsilenkti priešo zenitinės artilerijos, bet tąkart ji 
šaudė labai netaikliai ir daugiau manęs neužkliudė. Perskridau savo pusėn ir pa- 
mačiau Sūlajarvio pakrantę, kuri man atrodė tokia miela, kad nusprendžiau iki 
jos nusigauti. Mūsiškiai turės reikalingų detalių, jeigu nusileisiu pilvu į vandenį. 

Variklio temperatūra buvo normali, todėl nutariau iš karto lėkti į mūsų oro 
uostą kitapus ežero, kur mūsiškiai pionieriai sprogdino tai, kas galėjo tekti prie- 
šui. Visąlaik stebėdamas variklio temperatūrą, nuleidau važiuoklę ir užsparnius. 
Pamaniau dar spėsiąs iššokti, jei variklis nustotų veikti. 

Pamatęs, kad oro uostą pasieksiu, variklį išjungiau. Iki nusileidimo tako nu- 
sklendžiau šonu, kad gerai matyčiau sprogimų išraustas duobes, panardžiau tarp 
jų. Nutūpiau sėkmingai ir pionierių padedamas pastačiau lėktuvą po medžiais. 

Apžiūrėjęs nuostolius pamačiau, kad reikės keisti ne tik gaubtą, aukščio stabi- 
lizatorių ir vairą, bet ir degalų baką. Buvusioje bazėje dar tebestovėjo telefonas, o 
pasukęs prie jo sutikau Jopę Karhuneną ir Jepę Ahoką, kurie buvo atvažiavę auto- 
mobiliu. Paskambinau į kariuomenės korpuso štabą ir kapitonas Aimo Euramo, 
arba Amis, mūsų eskadrilės pilotas, atvyko pasiimti žvalgybos duomenų. 

Praėjus trims valandoms nuo skrydžio iš bazės, prisiskambinau į eskadrilę, 
užsisakiau atsarginių dalių ir paprašiau, kad mechanikai jas sumontuotų. Jopė 
pavežė mane iki bazės. Dar spjaudydamasis degalais padėkojau ir jis davė man 
gerą patarimą: „Kai kitą kartą pramuš degalų baką, nepražiok burnos! So long!“ 


Ore užsiliepsnojęs vokiečių bombonešis 
po naikintuvo atakos. 

Visi išsivažinėjo į savo bazes, o aš permąsčiau Jopės žodžius: juk jis toks pat 
tauškalius, kaip aš! 

Prasidėjus įnirtingiausiems mūšiams man pranešė, kad turėsiu vykti į 
Vokietiją parskraidinti lėktuvų. Maldaujantis žvilgsnis negelbėjo - privalėjau 
vykdyti paliepimą. Kareiviui nuobodu, kai negali veikti, ką nori. Man labiau no- 
rėjosi skristi į kovas Karelijoje nei neribotam laikui vykti į turistinę kelionę po 
Vidurio Europą. 

Beveik savaitę pragulinėjom lovose, bet galiausiai pasiėmėme lėktuvus iš 
Insterburgo ir išskridome į Suomiją. Malmyje paskambinau į štabą ir paklau- 
siau, ar jau galiu grįžti į bazę. Majoras Oskaris Haakis pasakė leisiąs grįžti, jeigu 
parskraidinsiu dar vieną lėktuvą. Gerai, pagalvojau, užtruksiu neilgai. 

Atsikėlęs penktą valandą ryto, išskridau transportiniu lėktuvu ir dešimtą jau 
valgiau priešpiečius Insterburgo karininkų klube. Verste priverčiau vieną lei- 
tenantą perduoti lėktuvą, teisindamasis, kad turiu skubėti, ir lygiai vienuoliktą 
išskridau. Dvyliktą nutūpiau Rygoje, nuskuodžiau į miestą, išleidau likusius pi- 
nigus ir antrą valandą dienos išskridau. 

Po kelių valandų mano lėktuvas riedėjo Malmio oro uosto nusileidimo taku. 
Paskambinęs majorui Haakiui, paklausiau, ar galiu vykti į savo bazę. Jis pasitei- 
ravo, ar jau buvau Vokietijoje. Atsakiau, kad jau sulaksčiau ir noriu grįžti į savo 
eskadrilės bazę. Gavau įsakymą nuskraidinti parsigabentą lėktuvą į Lapenrantą 
ir pasilikti ten - neerzinti taikingų žmonių. Jo įsakymas glostė man ausis lyg 
gražiausia muzika! 

Vakare nuskridau į Lapenrantą ir iš karto stojau budėti. Juk nekovojau - „pas- 
ninkavau“ - visą savaitę. 


Lapenranta 


Birželio 20 d. sovietų oro pajėgos bombardavo Simolos geležinkelio stotį ir už tai 
sumokėjo trylika bombonešių. Iš mano atskraidinto lėktuvo sparnų dar nebuvo 
išmontuoti pabūklai - paprastai juos išmontuodavome, kad lėktuvas būtų ma- 
nevringesnis, - tad į dangų pakilau su visa baterija: trimis patrankomis ir dviem 
sunkiaisiais kulkosvaidžiais. Įspūdinga jėga! 

Kenkėjus nutvėrėme prie Sekijarvio (Sakkijarvi) kaimo. Sovietų dalinį sudarė 
ne tik bombonešiai, bet ir smogiamieji „II-2“ bei naikintuvai „Jak-9“. Su naikin- 
tuvais aiškintis santykių šokome greitai. Į pirmą jaką, pasukusį manęs link, visais 
penkiais vamzdžiais pleškinau taip, kad lėktuvas drebėjo. 


1944-ųjų vasara 


Suomių pilotai prie trofėjinio sovietų bombonešio „Pe-2“ Lapenrantos aerodrome. Šaltinis: SA-kuva. 


Neapsakomas jausmas apima šaudant pabūklais: ir tas naikintuvas „Jak-9“ 
eižėjo gabalais kaip nusirengdamas, užsidegė ir nukrito. Iš karto puoliau prie 
kito bombonešius atlydėjusio naikintuvo. Kai nuleidau nosį, lėktuvas žemyn 
lėkė daug greičiau nei vienu pabūklu ginkluotas meseršmitas. Užėjau naikin- 
tuvui „Jak-9“ už uodegos per šimtą penkiasdešimt metrų ir pradėjau tratinti. 
Netikėtai užkluptas tokių ginklų jis nieku būdu nebegalėjo išsigelbėti ir klusniai 
pūkštelėjo į vandenį. 

Užmačiau du priešo bombonešius „DB-3f“, bet naikintuvų netoliese nebuvo 
matyti. Kiek pasivaikęs juos, vieną pričiupau, bet kitas movė Seiskario link. 
Paleidau papliūpą tiesiai į variklį pričiuptajam ir šis iš karto plykstelėjo ugnimi. 
Palikau pamuštąjį bombonešį ir puoliau antrajam pavymui. 

Turėjau taupyti šaudmenis, nors skaitiklis rodė, kad užteks ir antrajam bom- 
bonešiui. Atsigręžiau ir pamačiau nuo ramios jūros kylant dūmų stulpą. Toje 
vietoje kelią į ešerių karalystę prasimušė pirmasis mano taikinys. 


182 


Ilmari Juutilainen. KAIP AŠ KOVOJAU SU RAUDONAISIAIS 


Į bombonešio, kurį vijausi, fiuzeliažą seriją paleidau jau iš tolo, nes norėjau 
eliminuoti kulkosvaidininką. Nežinau, ar pataikiau, - šiaip ar taip, niekas neatsi- 
šaudė. Tada paleidau papliūpą į kairįjį variklį ir jis iškart pradėjo rūkti. Prilėkiau 
prie jo iš šono ir lyg iš ložės pasižiūrėjau, kaip lėktuvas nukrito jūroje maždaug 
už penkių kilometrų nuo Seiskario, kur buvo pasukęs. 

Grįžau į bazę puikiausiai nusiteikęs: keturios pergalės, o tai tik gražios dienos 
pradžia. Bet prie Simolos kaimo nuotaika subjuro. Pamačiau degant ilgą trau- 
kinį, aplink geležinkelio stotį viskas buvo nuniokota. Vėliau sužinojau, kad ten 
žuvo nemažai žmonių. 

Bet bazėje visi atrodė gerai nusiteikę, nes mums pavyko numušti trylika priešo 
lėktuvų ir visus atsigabenti į bazę. Buvo gera tarp savų ir net užmiršau, kad prieš 
dieną viešėjau Vokietijoje. Lėktuvu visur suspėji! 

Nuvažiavę į miestą, išsiprausėme saunoje, vėliau pavakarieniavome restorane. 
Sugrįžę šnekėjome, kad bazėje valgis gardesnis, o saunos garas malonesnis. 

Po pietų pričiupę priešą netoli Vypurio vėl pasistengėme įžiebti kivirčą. Tomis 
dienomis taikinių stoka nesiskundėme. Kiek pasisukiodavom virš fronto, ir 
patys pasisiūlydavo. Tą kartą susitikome su naikintuvais „Airacobra“ ir, atrodė, 
jie nori mažumėlę pasigrumti. Bet kai vieną jų padegėme, kiti apsigalvojo ir me- 
tėsi į bazę Heinjokyje, iš kur buvo „kilę“. 

Jau kurį laiką sukome ratu su vienu iš priešo naikintuvų, bet turėjau atsitraukti, 
nes Ekis Lyly parodė, kaip reikia kautis, ir rusą priveikė. Vienas iš naikintuvo 
„Airacobra“ ginklų buvo 37 mm kalibro pabūklas, kuris viską paversdavo nuo- 
dėguliais lyg beržo pliauską pleškindamas, o liepsnų liežuviai laižyte laižė lėk- 
tuvo nosį. Šaudant tas naikintuvas siūbuodavo lyg supamasis krėslas. 

Vienas iš tokių „supamųjų krėslų“ mėgino gudriai prisiartinti prie manęs iš 
šono, bet iš viršaus gavo nuo meseršmito. Ruso lėktuvas apsisuko po aukštyn 
kylančio meseršmito pilvu. Tada aš nedelsiau, iš karto puoliau prie jo, neno- 
rėdamas palikti tuščiomis. Paleidau papliūpą ir „Airacobra“ ėmė sukti viražu. 
Paleidus dar vieną seriją, sukimas viražu virto suktuku, lėktuvui švaistantis ilga 
benzino ir aušinimo skysčio trykšle. 

"To žygio paskutinis taškas buvo Lymata (Liimatta), kur rusų lėktuvas nukrito 
ir supleškėjo ugny. Ten prie mūsų ėmė burtis visi saviškiai, nusprendę, kad šau- 
dant priešo bazės zenitininkams toliau kautis neprotinga. 

Vakare, apie 21 val., dar nuskridome patikrinti padėties tose vietovėse, bet 
buvo ramu lyg po vakarinio patikrinimo. 

Birželio 22 d. penki mūsų lėktuvai patruliavo priešo pusėje, už fronto linijos, 
saugodami svetimą teritoriją nuo priešo. Staiga virš Kerstilės (Karstila) geležin- 
kelio stoties iš debesų driskanų tiesiai mums į glėbį išniro du naikintuvai „La-5“. 


1944-ųjų vasara 


Ketinome juos apšaudyti, bet sovietai mitriai pasuko savo laivus atgal. 
Tikriausiai buvo sukrėsti, išvydę prieš save penkis meseršmitus. Mūsų lėktuvų 
nosys jau buvo nukreiptos į maloniai atsuktas jų uodegas. 

Mums ta situacija atrodė paprasta ir nesukėlė jokio jaudulio: mes tik laukėm 
tinkamos akimirkos suniokoti tų vyrukų vežėčias. Kiek pasklendęs artyn palei- 
dau seriją į lėktuvą iš kairės ir jis rūkdamas pūkštelėjo į Kaltovesio ežerą (dab. 
Makarjevskoje) prie Heinjokio - tik uodega paliko kyšoti iš vandens. Kitą priešo 
lėktuvą ant žemės nubloškė Kauko Tuomikoski. Raudonieji pilotai palikti lėk- 
tuvų nesiryžo, nors tikrai galėjo iššokti su parašiutais. 


Taipalsaris 


Birželio 24 d. vėl persikėlėme į kitą bazę. Šįkart - į Taipalsario (Taipalsaari), kur 
nusileidimo takas buvo minkštas ir trumpas, bet mūsų kambariai - erdvūs ir 
patogūs. Įsikūrėme Sarviniemyje (Sarviniemi) karininkų namuose, ant Saimos 
kranto pastatytuose tarpinės taikos metu. Džiaugėmės, kad sauną pakrantėje 
galėsim kaitinti kasdien, eskadrilės motorine valtimi atsigabensime maisto iš 
Saimos ežero ir salų ūkių netoliese. 

Tai būtų buvę idealūs „poilsio namai“, jei ne vienas dalykas, piktinęs mudu su 
Lyly'u. Tos bazės ginklininkas mudviejų bijojo! Ginklų sandėlyje visi gavome po 
rusišką naganą ir po penkiasdešimt šovinių. 

Ginklas buvo nepažįstamas, tad išbandėme pabaigdami šovinius. Manėme, 
ginklininkas jų vėl duos, tad nuėjome pas jį paprašyti. Tas pasibaisėjo: kur juos 
iššvaistėte? Aišku, kad iššaudėme - lavinomės, juk turime žinoti ginklo tai- 
klumą, gal teks avariniu būdu leistis priešo pusėje. Neužtaisę ginklų skristi ne- 
galime, o štai čia - tuščios gilzės! 

Aišku, šovinių gavome, bet paverkę drauge su ginklininku. Tai kartojosi, bet ir 
mes jau manėme puikiai išmokę šaudyti naganu. Tik ginklininkas mus pamatęs 
vis išsigąsdavo ir imdavo šnibždėti, kad labai skubąs, kad pakliūsiąs už grotų ir 
kitokius smagius dalykus, nors ir guodėme jį sakydami, jog kareiviai sausumos 
fronte iššvaisto gerokai daugiau šovinių ir tuščių gilzių į sandėlį neparneša! 

Vuosalmyje (Vuosalmi) ir Ihantaloje mūsų sausumos kariuomenei buvo ne- 
lengva. Oro pajėgos jai visokeriopai gelbėjo. Mūsų bombonešiai buvo naudojami 
koncentruotai ir kartais atakuodavo beveik penkiasdešimties lėktuvų daliniais. 
Pagelbėjo ir vokiečių dalinys „Kuhlmey“, kuriam priklausė pora dešimčių 

Du nusipelnę kovų asai. J. Karhunenas ir |. Juutilainenas. Šaltinis: SA-kuva. 

„Junkers Ju 87 Stuka“ pikiruojamųjų bombonešių ir tiek pat „Focke Wulf 190“ 
bombonešių-naikintuvų. 

Apstulbę stebėdavome tūkstančio kilogramų bombų rausiamas priešo pozi- 
cijas. Tiems taktikos gniaužtams paleidus krovinį, niekam nebuvo saldu, nes 
bombos žemėje išrausdavo giliausias duobes. Nelengva buvo ir bombonešių pi- 
lotams, kurie mėtė sprogmenis po kelis kartus per dieną ir nepaslankiais lėktu- 
vais negalėdavo išsilenkti nei zenitinės ugnies, nei priešo naikintuvų. 


Bombonešius pridengdavo tik naikintuvai, ir jie tai darė noriai, nors tai buvo 
viena sunkiausių užduočių. Baimindavomės dėl dengiamų bombonešių pilotų, 
artėjant priešo naikintuvams, kurie bent dalį mūsiškių mėgindavo įtraukti į 

Vokiečių „Kuhlmey“ 

aviacijos dalinio kariai. Savo 
pavadinimą dalinys gavo nuo 
jam vadovavusio piloto aso 
Kurto Kuhlmey pavardės. 


kautynes, kad kiti galėtų atakuoti mūsų bombonešius. Būtume jautę nedovano- 
tiną kaltę, jeigu priešas mūsų akivaizdoje būtų numušęs saugomą bombonešį. 

Puliniemyje (Pullinniemi), palei Vyborgo įlanką, rusai beveik kasdien aukštai 
iškeldavo žvalgybinį aerostatą, kurį visi vadino dešra. Mėginome jį „pagauti“ — 
rengėme ten skrydžius, užsukdavome vykdydami kitas užduotis, bet nesisekė, 
kaip ir tada, kai medžiojome Vaskisavotos „dešrą“. Bet po kurio laiko Puliniemio 
„dešra“ dingo ir pamanėm jos daugiau nebematysią. 

Birželio 26 d. kelių šimtų metrų aukštyje vinguriavome su Ekiu Lyly'u pagal 
Vypurio-Leningrado geležinkelį ir vieškelį žvalgydami, ką gabenasi raudonieji. 
Nuo Terijokio pasukome atgal, pažvalgėme jūrų transportą, Vamelsū-Koivisto- 
Vypurio pakrantės kelią ir vietovėse palei vieškelį. 

Kai priartėjome prie Vypurio, tolumoje išvydau didelį „krepšį“ — štai kaip, 
vadinasi, aerostatas perkeltas čia! Nusileidau prie medžių viršūnių ir pamačiau 
„dešrą“ tarp debesų, kybančių keturių šimtų metrų aukštyje. Laikydamasis me- 
džių viršūnių visu greičiu puoliau prie aerostato. Daugiau jis niekur nedings! 

Pakėliau lėktuvo nosį aerostato link ir, priartėjęs per tris šimtus metrų, pradė- 
jau šaudyti. Nereikėjo labai stengtis - taikinio plotis siekė porą dešimčių metrų, 
aukštis - apie dešimt. Kai mano šaudmenys jį kliudė, rodės, dangus suliepsnojo, 
aerostatas staiga driokstelėjo ugnimi ir pleškėdamas nusileido į mišką. 

Atšokęs maždaug per šimtą metrų nuo tos ugnies jūros, palei medžių viršū- 
nes pasileidau atgal, lydimas netaiklių trasuojamųjų kulkų iš laukymės netoliese. 
Tikriausiai tas aerostatas koregavo ugnį penkių geležinkelio pabūklų, kuriuos 
buvau matęs Suomi stotyje. Prieš porą dienų kaimyninė eskadrilė tokį pokštą 
buvo iškrėtusi su „dešra“ prie Heinjokio. 

Po pietų debesys jau buvo pakilę per porą tūkstančių metrų, kai su Lyly'u ly- 
dėjome kapitono Risto Puhakkos, arba Olio grupės, bombonešių „Blenheim“ 
formuotę, lėkusią triuškinti prie Ihantalos sutelktų sovietų tankų. Saugiai parly- 
dėjome krovinius išmetusius bombonešius ir vėl sugrįžome prie fronto linijos, 
kur, pasak pranešimo, buvo pastebėta priešo naikintuvų. 

Kai atskridome į Kemerės-Jūstilos-Talio teritoriją, iš karto kilo maišalienė. 
Sutikimui vadovavo naikintuvai „Airacobra“ ir „Mustang“ - ir vieni, ir kiti su- 
pratingųjų JAV atsiųsti ginklo broliams sovietams. Taip pat atskubėjo nemažai 
naikintuvų „La-5“. Dar nebuvau grūmęsis su naikintuvu „P-51 Mustang“, tad 
atsidūręs greta smalsavau, kaip jis veikia mūšyje. 


ET sai ss 
Amerikiečių gamybos naikintuvas „North American P-51 Mustang“ - vienas geriausių 
Antrojo pasaulinio karo lėktuvų. Sovietams šie lėktuvai atiteko lendlizo teise. 


„Mustang“ bandymai JAV aeronautikos laboratorijoje. 


Manęs linkui jis atlėkė lanku iš dešinės. Iš karto sumažinau greitį, kad jis atsi- 
durtų man prieš nosį. Bet pilotas leidosi skristi horizontaliai ir mane pastebėjo. 
Mustango pilotui sumažinus greitį, vamzdžiai plyksčiojo ilgais liepsnų liežuviais. 

Aš taip pat sumažinau greitį, pradėjęs tą manevrą anksčiau, tad mustangas 
radosi priešais mane. Atidžiai stebėjau, kas vyksta aplinkui, kad nebūčiau užpul- 
tas, nes laikiausi beveik vietoje. 

Pamatęs, jog man pavyko užlįsti už uodegos, rusas visu greičiu šoko aukštyn, 
mėgindamas manęs atsikratyti. Tai buvo lemtinga klaida, nes jis atsidūrė prie- 
šais. Nuspaudžiau nuleistuką ir mustangas, apimtas ugnies, netrukus nukrito 
miške netoli Tamisto kapinių, į šiaurę nuo Tamisuo (Tammisuo). 

Paskui vienas naikintuvų „Airacobra“ atakavo mane iš viršaus. Laiku jį pa- 
stebėjęs, išsisukau. Priešo pilotas judino lėktuvo eleronais apie išilginę ašį ir aš 
mečiausi aukštyn. Mano priešininkas negalėjo pakilti, nes lėkė dideliu greičiu. 
Jam ūžiant pro šalį, užlindau už uodegos. Iš pradžių nuo jo atsilikau, bet pamažu 
pasivijau. Kai buvau už poros šimtų metrų, jis vėl ėmė kilti aukštyn. 


Sumažinęs greitį leidausi skristi horizontaliai. Kai pašokau aukštyn, 
„Airacobra“ atsirado priešais taikiklį. Atsitraukiau ir pamėginau šaudyti iš uode- 
gos, bet kulkos pralėkė pro šalį. Maksimaliai padidinau greitį, kad neatsilikčiau 

jam jau skrendant viršuje. Buvau iš kairės, jam sukant viražu, bet nusitaikiau 
reikiamu atstumu, kuris šaudant tokiu kampu turėjo būti nedidelis. 

Paleidau ilgą seriją ir, atrodo, pataikiau, nes nukrito nuolaužų, nors lėktuvas 
tebekilo aukštyn. Vėl pradėjau šaudyti ir priešo lėktuvo variklis parūko. Iš uo- 
degos ruso naikintuvo variklį užkabinau greitai, nes buvo už piloto kabinos. 
Pirmąja serija tikriausiai pataikiau į pilotą, nes lėktuvas nepakeitė krypties, o 
greičiui sumažėjus - ir sparčiai - pakliuvo į labai keistą suktuką ir nukrito re- 
tame miške netoli didelio degančio tanko. 

Nuo fronto kilo stiprus degančio miško kvapas, o aš kilau aukštyn, į gaivesnį 
orą, vis paspartinamas vieno kito zenitinės artilerijos sviedinio. Viršuje buvo 
ramu, mes vėl susirikiavome ir leidomės patruliuoti toliau. 

Nuo vakarinės Talio pusės aštuonių tūkstančių metrų aukštyje skridome į 
šiaurę, ir tada apačioje iš kairės beveik prie medžių viršūnių pastebėjau apie ke- 
turiasdešimt smogiamųjų „Il-2“, traukiančių Jūstilos link. Mes su Lyly'u skri- 
dome rikiuotės gale ir, visiems pranešę apie priešo lėktuvus, iškart nupikiravome 
prie jų. Atsigręžęs atgal, pamačiau kitus gražia vora puolant mums iš paskos. 

Smogiamuosius saugojo naikintuvai, bet, pamatę mus artėjant, jie akimoju 
atsitraukė. Būčiau lėkęs pernelyg stačiai ir per dideliu greičiu, todėl kiek pasu- 
kau į dešinę ir ataką tęsiau, užlindęs iš dešinės prie kraštinio rikiuotės lėktuvo. 
Prisiartinęs iš šono, atsitraukiau reikiamu atstumu ir pradėjau šaudyti. Po minu- 
tėlės smogiamasis plykstelėjo raudonom kaip kraujas liepsnom, kurios nudriko 
per kelias dešimtis metrų. 

Kildamas aukštyn pro liepsnas dar pamačiau atlekiant trasuojamųjų - kulkos- 
vaidininkas dar uoliai dirbo darbą. Smogiamasis nesitraukė iš rikiuotės, nors 
buvo apimtas ugnies. Pralėkę kelią tarp Jūstilos ir Talio, rusų lėktuvai pakilo 
virš retų miškuotų kalvų, bet degančio naikintuvo pilotas, akinamas liepsnų, ti- 
kriausiai blogai matė, nes orlaivis nukrito ant kalvos, ir pasklidusios nuolaužos 
ugnimi užliejo atšlaitę. Vaikinams taip pat nubaigus daugybę smogiamųyjų, buvo 
laikas sukti į namus. 

Jau buvo matyti ir mūsų pilotų nuovargio ženklų, nes tuo metu budėdavom 
kiaurom parom. Miegojome palapinėse greta lėktuvų. Tik tie, kurie nebudė- 
davo, porą valandų naktį numigdavo kareivinėje. 

Iš skrydžių grįžę pilotai nemiga nesiskųsdavo ir aplinkui griaudžiantys va- 
rikliai miego netrikdė, bet tykus budėtojo telefono skambutis visus pakeldavo 
ir tekinus nugindavo prie lėktuvų. Snūdą blaškydavo aplinkui sproginėjantys 
zenitinės artilerijos sviediniai. Labai vargino ir dažna oro slėgio kaita, nes kautis 


> Suomių apkasai Karelijos sąsmaukoje. Matomas 
20 mm kalibro didele pramušamąja galia garsėjęs 
prieštankinis šautuvas „Lahti L-39". Šaltinis: SA-kuva. 

tekdavo ir palei medžių viršūnes, ir dešimties kilometrų aukštyje, ir išcentrinė 
jėga, dėl kurios poveikio per smarkius viražus labai padidėdavo slėgis. Be to, 
pilotai veikė nepaprastai sukaupę dėmesį, apimti instinktyvios nervų įtampos. 
Nenuostabu, kad juos lenkė miegas. Vis dėlto nė vienas niekada neatsisakė bu- 
dėti, ką jau kalbėti apie prašymus išleisti atostogų. 


Kai padėtis būdavo itin įtempta, pilotai su šalmais, įsijungę radiją, sėdėdavo 
lėktuvuose, pasirengę kilti į orą. Išgirdę per radiją įsakymą, iškart jungdavo va- 
riklius ir po poros dešimčių sekundžių tik nusėdantis dulkių debesis oro uoste 
rodė, kad grupė pakilo į gynybą. 

Sąsmaukoje išryškėjus fronto linijoms, mūšiai oro erdvėje siautė dažniau. Be 
to, kasdien atlikdavome po vieną du žvalgybinius skrydžius ir kitokias užduotis. 
Dažnai lydėdavome bombonešius su sprogiuoju kroviniu ir kone per kiekvieną 
skrydį grumdavomės su priešu. Nežiūrėdavom, kur ir kiek priešo lėktuvų stoja 
prieš mus - atakuodavom, negalvodami, kas nutiks! Ir tomis dienomis laikėmės 
karo šūkio: „Mušk, o kraują pilk į katiliuką!“ Iš mūšių grįždavome permirkę 
prakaitu, murzini, drebančiom rankom ir kojom, bet vis tiek juokaudavome, 
krėsdavome išdaigas ir pokštus. 

Kai reikėdavo pastiprinimo, eskadrilė atsiųsdavo mums naujokų, nes apšau- 
domi priešo mes taip pat patirdavom nuostolių. Į skrydžius prie fronto linijos 
imdavom po vieną naujoką, retais atvejais - po du. Tik tiek galėjome nusaugoti, 
kad nenumuštų per pirmą mūšį. Sugrįžę mūšio vyksmą išnagrinėdavom po kelis 
kartus, prisimindami padarytas klaidas ir tai, kas pasisekė. 

Studijuodavome priešo lėktuvų savybes ir planuodavome kovos būdus, ku- 
riuos taikydami greičiau eliminuodavome priešą. Mes netroškom nuolat lieti 
raudonųjų kraujo, nes mūsų taikiniai buvo lėktuvai ir, prasidėjus kautynėms, 
stengdavomės juos numušti kuo greičiau. 

Numušus priešo lėktuvą atlėgdavo širdis, bet nuoširdžiai džiaugdavomės, jei 
pilotas iššokdavo ir išskleisdavo balto šilko parašiutą. Juk kitą kartą ir paties lėk- 
tuvas galėjo suliepsnoti per kelias sekundes. Nelinksma, kai, užsidegus lėktuvo 
uodegai, turi šokti su parašiutu. 

Birželio 28 d. su leitenantu Lauriu Silvennoinenu leidomės į įprastą žvalgybą. 
Buvau surinkęs ganėtinai duomenų ir tikėjausi, kad mūsų sausumos kariuome- 
nei jos bus naudingos, nes iššniukštinėjau uoliai ir išžiūrėjau visus objekto kam- 
pelius, kuriuose mačiau ką nors judant. 

Mums buvo nurodyta per žvalgybinius skrydžius vengti susirėmimų su priešu, 
idant sunkiai ir rizikingai surinkti duomenys greitai ir patikimai pasiektų tuos, 
kam jų reikia. Vis dėlto to nurodymo kaskart laikytis negalėjom: nedidelis po- 
sūkis tam tikra kryptimi ar tam tikron vieton pakišdavo dingstį įsivelti į kauty- 
nes. Pažeidę įsakymą guosdavomės tuo, kad kautynėse užtrukom neilgai. Be to, 
mūsų oro pajėgos buvo tokios menkos, kad po susirėmimų su priešu jos tartum 
padidėdavo! 

Tad pasiūliau Silvennoinenui užsukti pasižvalgyti prie Talio ir Ihantalos - tose 
vietose paprastai sutikdavom „draugų“. Arba Vuosalmio pusėje, nes ir ten pa- 
vykdavo su jais susidurti. 

Silvennoinenas pasakė esąs pasirengęs ir mudu leidomės ton pusėn. Nereikėjo 
skristi iki Talio, nes į šiaurę nuo Tamisuo nedideliame aukštyje sutikome šešis ar 
septynis smogiamuosius „Il-2“ su aukščiau skrendančia naikintuvų „Mustang“ 
palyda. 

Kiek pasivertę mes iš karto atakavome naikintuvus. Atstumas buvo nedide- 
lis, mes pikiravome, šaudėme, nors mačiau, kad nepataikom ir priešas gudriai 
išsisukinėja. Vis dėlto kova buvo žiauresnė ir puolėme tartum paskelbę karą. 
Kilome aukštyn ir iškart mažinome greitį, kad pernelyg nenutoltume nuo prie- 
šininko. Kitą kartą atakuodavome taikliau, judėdami mažesniu greičiu. 

Mustangams nespėjus atitokti iš išgąsčio, aš vėl pasukdavau nosį jų link. 
Vienas iš jų metėsi į kairę, o du nupikiravo paskui smogiamuosius „Il-2“. Staigiu 

Žygis Karelijos miškais. 1944 m. vasara. 


viražu nusileidau prie to, kuris pasuko į kairę, ir trumpom serijom pamėginau 
palaužti pilotą dvasiškai. Man pavyko - pilotas susinervino ir nupikiravo. 

Spustelėjęs padidinau greitį. Lėktuvas taikinyje be paliovos didėjo. Pilotas ju- 
dino krypties vairą, bet per smarkiai. Uodega švaistėsi į šonus kaip skaliko, bet 
kryžiukas prie lėktuvo laikėsi. Pradėjau šaudyti, neabejodamas, kad pataikysiu, 
nes buvau prilėkęs labai arti. Maždaug penkiasdešimties metrų aukštyje prieš 
mane skrendantis lėktuvas pradėjo rūkti, nukrito aukštų pušų miške ir užsidegė. 

Pašaukiau Silvennoineną, nes nevertėjo sukti prie Vypurio. Sykį per žvalgy- 
binį žygį jau buvom gavę gerą porciją zenitinės ugnies. Mudu sutarėme, kad 
paklausti, ar kovėmės, atsakysime, jog grumtis buvom priversti. Be jokios abe- 
jonės, gynėmės! 

Tos pačios dienos vakarą visa eskadrilė buvo pašaukta išsirikiuoti dviem ei- 
lėmis oro uosto pakrašty. Pakuždomis svarstėme, dėl ko. Po valandėlės atvyko 
oro pajėgų vadas pulkininkas Richardas Lorentzas ir mūsų aviacijos pulko vadas 
pulkininkas leitenantas Erikas Magnussonas. 


Po įprastų raportų buvo įsakyta man išeiti į priekį. Pagalvojau, kad manęs lau- 
kia kalėjimas arba karo lauko teismas, bet neprisiminiau nusižengimo, prie kurio 
galėtų prikibti net karo lauko teismo specialistas. Jokių tarnybinių nuostatų 
skrisdamas virš kokio nors oro uosto lyg ir nebuvau pažeidęs. 

Garbingu Mannerheimo.kryžiumi Ilmaris Juutilainenas 
buvo apdovanotas dukart. 


Lorentzui pradėjus kalbą ir paminėjus vyriausiąjį vadą, nusiraminau, nes žino- 
jau, kad Mannerheimui nelabai rūpi kokio seržanto majoro lakstymai pažeme. 
Nerūpėjo net 1942-ųjų vasarą, kai praūžiau jam pro nosį - tiesa, nežinodamas, 
kas toks vaikšto apačioje. 

Atitokau iš tų minčių, išgirdęs oro pajėgų vadą sakant, kad esu antrą kartą 
apdovanojamas Mannerheimo kryžiaus ordinu. Šiek tiek graužė gerklę, pulki- 
ninkui įteikiant atidarytą garbės ženklo dėžutę. 


Pirmuoju Mannerheimo kryžiaus ordinu buvau apdovanotas netikėtai — 
matyt, panašiais atvejais apdovanojimai ir būna netikėti. Tąkart, po atostogų 
grįždamas į Hirvasą, sustojau Lapenrantoje nusipirkti ko nors paskaityti. Prie 
manęs uždusęs pribėgo atostogų išvykstantis eskadrilės kapralas ir sušuko: „Ar 
girdėjai? Sveikinu!“ 

Tą sykį padėkojau kapralui už sveikinimą ir pažadėjau pavaišinti kavos pa- 
kaitalu, kai grįš iš atostogų. Šįkart atsitiesiau prieš pulkininką, rimtai pareiškiau 
padėką ir nužygiavau į vietą. 

Sykį Taipalsaryje kažkas į aukštą pušį įvijo virtuvėje dirbusių lotų katinėlį. 
Lotos paprašė manęs iškelti jį iš medžio, mat pats bijojo rebždintis žemyn. Tas 

darbas tikrai mane nugąsdino, nes medis buvo daugiau nei dešimties metrų 
aukščio. Vis dėlto neišdrįsau prisipažinti, kad bijau, nes merginos pasakė, esą 
pilotui tai niekų darbas. 

Tikra tiesa: dar niekas nebuvo išradęs parašiuto, su kuriuo būtų galima šokti iš 
tokio nedidelio aukščio. Į medį įsiropščiau be jokios baimės. Pasikišau kačiuką 
po marškiniais ir išdidžiai pažvelgiau žemyn. Tada nemaloniai suėmė papilvę, 
įsikibau šakų taip, kad krumpliai pabalo, pradėjau drebėti. Kai aprimau, katinas 
nustojo juoktis iš mano narsos ir aš, žiūrėdamas į viršų ir apsimesdamas, kad 
nieko nebijau, atsargiai ėmiau leistis žemyn. 

Galų gale nusigavęs iki žemės, už žygį gavau tikros kavos ir blynelių. Nereikia 
manyti, kad nebijojau. Jeigu lėktuvą užkeltų ant aukšto baslio, kažin ar išdrįsčiau 
pažvelgti pro kabinos langą. 

Kartą per oro mūšį Rukajarvyje apšaudytas užsidegė vieno jaunesniojo leite- 
nanto naikintuvas „Morane M. S. 406“. Pilotas iššoko su parašiutu iš aštuonių 
šimtų metrų aukščio, bet šokant iš lėktuvo parašiutas pasigadino ir leidžiantis 
pleišėjo gabalais. Pilotui tupiant į girią, parašiuto driskanos plazdeno pavymui. 

Įvykio liudininkai, sugrįžę į bazę, papasakojo apie nesėkmingą piloto šuolį 
ir eskadrilė jau gedėjo žuvusiojo. Maždaug po dviejų valandų eskadrilės vadui 
paskambino lauko sargybinis ir pasakė, kad „žuvusysis“ prašosi parvežamas į 
bazę. Majoras Ragnaras Magnussonas, mūsų aviacijos pulko vado brolis, ištiktas 
nervinio smūgio, norėjo mesti telefono ragelį, pamanęs, jog tai vaiduoklis, bet 
mašiną nusiųsti pažadėjo. 

Grįžęs į bazę, jaunesnysis leitenantas papasakojo, kad parašiuto draiskanos 
užsikabino už aukštos eglės viršūnės, ji nulinko ir vaikinas pakibo per kelis me- 
trus nuo žemės. Bet staiga eglė atsitiesė ir jis vėl užlėkė aukštyn, tad nuo sūpynės 
turėjo leistis pats. Kaip sakė leitenantas, kelias iš voverių karalystės buvo nepa- 
prastai baisus. 

Birželio 29 d. trimis lėktuvais - leitenanto "Turės Mattilos, Mauno Kirjoneno 
ir mano - leidomės į žvalgybą. Atlikę užduotį, skridome atgal, bet visų galvose 
sukosi viena mintis: „Į Talį!“ 

Tada dangaus pakraštyje pamatėm mūsų link lekiantį didelį lėktuvų dalinį. 
Pakilome aukščiau ir įsižiūrėjome atidžiau. Tai buvo bombonešiai, dengiami 
naikintuvų. Pasvarstėme, kur jie rengiasi išmesti krovinį. 

Lėktuvams priartėjus pamatėme, jog tai mūsiškiai. Nutarėme prisijungti, pa- 
manę, kad jie skrenda atakuoti netoli Teikario stovinčių priešo laivų. 

Prie Sūr-Merijokio (Suur-Merijoki) bazės išvydome naikintuvus „La-5“ 
ir „Airacobra“. Mes bombonešių nedengėme, todėl galėjom atakuoti priešą. 
Atsitraukę nuo rikiuotės atokiau, metėmės prie priešo lėktuvų, kurių pilotai 

tikriausiai nustebo, pamatę, kad palikome bombonešius. Šiaip ar taip, rusai 
susirėmimo nevengė, bet po trumpų grumtynių ir tuščio apsišaudymo ėmė 
trauktis - veikiausiai pasibaigus degalams. Bet ir mes jau nedaug jų turėjome. 

Viena smagiausių oro kautynių situacijų - akimirka, kai priešas mėgina pasi- 
traukti. Tąkart du naikintuvai „La-5“ ėmė nuožulniai leistis ir aš, atsitraukęs nuo 
visų, puoliau jiems paskui. Tuos du jau kuris laikas akylai stebėjau. 

Vedamasis atsiliko nuo vedančiojo, tad prisiartinau reikiamu atstumu ir šo- 
viau iš uodegos. Naikintuvas „La-5“ pakėlė nosį. Aš taip pat pakėliau ir pasivi- 
jęs vėl pradėjau šaudyti dvidešimties metrų atstumu. Suvarpiau jo fiuzeliažą ir 
mano lėktuvo priekinį stiklą numargino tepalo dėmės. 

Pasitraukiau į šalį ir, nuspaudęs purškimo svirtelę, nuvaliau stiklą - benzi- 
nas trykštelėjo ant stiklo ir oro srautas viską nubraukė. „La-5“, driekdamas ilgą 
dūmų uodegą, apsivertė ir nukrito ant Alpilos kalnelio Sūr-Merijokyje. 

Kamavo šiokia tokia kaltė, bet linksmai šypsodami grįžome į bazę. Visi šį tą 
nuveikėme, be to, pagelbėjome lydintiems naikintuvams. 

Sustojus Sąsmaukoje, sovietus apėmė nusivylimas. Todėl fronte jie telkė vis 
gausesnes aviacijos pajėgas. Sąsmaukos padangėje šmaižė kaip niekad daug lėk- 
tuvų. Rusai tartum nė nepajuto nuostolio, nors per dvi birželio mėnesio savaites 
prie savo linijų numušėme 423 jų lėktuvus, iš jų vien Sąsmaukoje - 376. Be to, 
daug sovietų lėktuvų sugadinome - skaičiaus nežinojome. Vis dėlto rusams jų 
netrūko. 

Birželio 30 d. aštuoni mūsų lėktuvai nuskrido prie Ihantalos. Nesilankstėme 
kaip per šokius, iš karto, be jokių mandagybių, pradėjom sukti ratu. Atrodė, kad 
naikintuvai „Airacobra“ pasidarė gerokai plėšresni. Tąkart jų buvo maždaug tiek 
pat, kiek mūsų, tad kova buvo lygi. 

Priešo sunkioji artilerija paleido pirmuosius šūvius, bet nuščiuvo, nes nega- 
lėjo atskirti savų nuo svetimų. Kurį laiką siautė sumaištis, bet paskui pajėgos 
pasiskirstė. Kautynės pamažu pasislinko prie Vyborgo, ir vienas didžiulis deglas 
nukrito ant žemės. 

Užlindau už uodegų porai naikintuvų „Airacobra“ ir jie vis traukėsi nuo 
manęs, paskui visi vienas paskui kitą nupikiravom ir pradėjom suktis, judin- 
dami eleronus. Nerdamas žemyn ėmiau šaudyti ir turėjau skubinai trauktis, nes 
apšaudytojo uodega nulūžo ir, driekdamas šviesią benzino ūko juostą, lėktuvas 
sukosi iki pat Punaisenlehdės (Punaisenlahde) aikštės. 

Leidausi paskui kitą naikintuvą „Airacobra“, kuris mėgino lėkti Heinjokio 
pusėn. Pasivijau, ir gerokai manevringesnis lėktuvas pradėjo sukti viražu, bet 
driokstelėjau iš nugaros ir pataikiau kaip į dešimtuką! Jis greitai plykstelėjo 
ugnimi ir nukrito Karhusuo pelkės pakraštyje nuo Seinijo (Sainio) pusės. 


1944-ųjų vasara 


Suomių kariai mūšio prie Talio-Ihantalos metu. Šiose 1944 m. birželio pabaigos-liepos pradžios 
kautynėse suomiams pavyko sustabdyti sovietų puolimą. Karys kairėje ginkluotas vokišku 
granatsvaidžiu „Panzerfaust“, Šaltinis: SA-kuva. 


Pamatęs mūsiškius atakuojant keletą priešo lėktuvų, prisijungiau ir aš. Vėl ap- 
sižvalgiau aplinkui, bet pavojaus neįžvelgiau. Atidžiai stebėjau seržanto majoro 
Manu Frantildos kovą su priešu. Staiga prisiminiau prieš akimirką rytų pusėje 
pastebėjęs kažkokį tamsų debesį. Vėl pasižiūrėjau į tą pusę ir ėmiau kilti, kvies- 
damas vaikinus į penkių tūkstančių metrų aukštį virš Talio. Ir iškart aviacijos 
pulko radijo stoties ryšininkui pasakiau, kad pas mus siųstų visus skrendančius 
lėktuvus, nes taikinių užteks visiems! 

Juoduojant užmačiau ne paprastą debesį, o pulką orlaivių, lekiančių Talio link. 
Po akimirkos mano lėktuvą apsupo keturi mūsiškiai. Pakilome per tūkstantį 
metrų Jūstilos pusėje, tada apsisukome ir atakavome naikintuvus „Jak-9“. Tie 
atlėkė pirmi, paskui juos ūžė daugiau kaip šimtas bombonešių, dengiamų nai- 
kintuvų „La-5“, o pavymui - aukščiau, kiek akys užmatė - vėl jakai. Nesvarbu, 
kokiame aukštyje būtume pradėję ataką, priešas vis tiek galėjo pulti mus iš 
viršaus. 

Kai atakavome pirmą rusų lėktuvų porą, Manus Frantila skrido man iš paskos. 
Priešai pralėkė mums po pilvais ir nupikiravo, mes - pusiau persivertę - pavy- 
mui. Raudonieji pilotai apsisuko, mes - taip pat. Atstumas buvo geras, skridau 
maždaug aštuonių šimtų kilometrų per valandą greičiu, bet šaudyti nesiryžau. 
Jakai leidosi skristi horizontaliai, tada nusitaikiau ir pratrūkau šaudyti į vedan- 
tijį. Jam nulūžo sparnas ir netoli Jūstilos lėktuvas nukrito. 

Vėl pradėję kilti aukštyn, pamatėme atlekiant degantį lėktuvą. Bet mus ata- 
kavo keturi nesugadinti jakai ir Manus susigrūmė su viena jų pora, aš - su antra. 
Pastebėję tolėliau tame pačiame aukštyje mane, priešo lėktuvai nėrė žemyn, tada 
aš pasileidau iš paskos. Viskas pasikartojo kaip praeitą kartą, tik šįkart lėktuvai, 
pradėję skristi horizontaliai, užsidegė nuo mano šūvių ir nukrito maždaug už 
kilometro nuo anų. Ruso vedamasis nulėkė šalin. 

Vėl ėmiau kopti aukštyn. Bombonešiai buvo dingę, o apačioje, kur numetė 
krovinį, sklandė dulkių debesys. Bet nieko negalėjome pakeisti - mūsų naikin- 
tuvų buvo tiek nedaug. 

Oro mūšis baigėsi netikėtai, kaip ir prasidėjo. Atskrido „Kuhlmey“ dalinio 
„Stuka“ formuotė ir mes, ją dengdami, išsirikiavome abipus. „Stuka“ grupės lėk- 
tuvai vienas po kito numetė tūkstančio kilogramų bombas ant raudonųjų fronto 
linijų. 

1944 m. liepos 2 d. Vokiečių aviacijos dalinio„Kuhlmey“ 

bombonešiai kyla iš Imolos bazės. Šaltinis: SA-kuva. 


1944-ųjų vasara 


Nuo Vypurio artėjo dar vienas lėktuvų debesis, kurį sudarė bombonešiai 
„Pe-2“, naikintuvai „La-5“ ir smogiamieji „Il-2“. Prasidėjo mūšis ir aš, skrisda- 
mas iš visų naikintuvų žemiausiai, dar žemiau pamačiau penkis bombonešius 
„Pe-2“. Nulėkiau į juos ir jau ketinau spausti nuleistuką, bet grįžtelėjau atgal. Ir 
pamačiau dideliu greičiu atūžiantį naikintuvą „La-5“, kuris tratino be paliovos. 
Nėriau stačiai aukštyn - turėjau skubėti, nes ir rusas pamažu kilo. 

Bombonešiai „Pe-2“ jau lėkė namų link, bet žemiau, palei Jūstilos-Talio kelią, 
pleškindami pabūklais ir laidydami raketas skrido smogiamieji „Il-2“. 

Atakavau, kibdamas į tą, kuris skrido arčiausiai. Driokstelėjau iš šono į fiuze- 
liažą, liepsnos apėmė piloto kabiną ir lėktuvas nukrito miške. 

Už nugaros vėl pamačiau naikintuvą „La-5“ - galimas daiktas, tą patį. Visu 
greičiu, be paliovos sukdamas viražu, pasileidau aukštyn. Priešo lėktuvas irgi 
suko ratu šalia, mėgindamas nusitaikyti, ir aš kilstelėjau truputį aukščiau. Jis 
turėjo pakelti į mane nosį, bet jam nesisekė. Numaniau, kad priešas netrukus 
pradės šaudyti, ir neklydau - priartėjęs per šimtą metrų, jis išmėgino pabūklų 
taiklumą. Aišku, kulkos pralėkė pro šalį. Pamojavau jam, parodydamas, kad 
nepataikė. 

Aš nesijaudinau: kildamas į keturių tūkstančių metrų aukštį supratau, kad 
įveiksiu jį šimto metrų atstumu, sykiu vildamasis, jog niekas mums nesutrukdys. 
Rusas atsiliko tolygiu atstumu - ir dėl to, kad vis mėgino nusitaikyti ir šaudyti. 

Judindamas eleronus kilau aukštyn, o jo nosis krypo vis stačiau. Tada apsiver- 
čiau ant nugaros. Jis išsigando - skrisdamas nedideliu greičiu apsivertė ir nupi- 
kiravo. To tik ir laukiau: trūktelėjau vairalazdę ir pasileidau iš paskos. Eleronais 
kiek pakeičiau kryptį, o tada jau abu lėkėme vienodai. Porą tūkstančių metrų 
kritom kaip akmenys. 

Priešo lėktuvas pakeitė kryptį taip sklandžiai, kad nespėjau iššauti. „Gobtuvai 
užkrito ant akių“ - ūžėme taip smarkiai ir greitai, kad minutėlę nieko nemačiau. 
Atgavęs regėjimą vėl, kaip rusas, lėkiau vertikaliai, paskui abu persivertėme ir 
pikiravome toliau. 

Kartojome tai kelis sykius, kol, priešui dar kartą verčiantis, trūktelėjau vaira- 
lazdę, nors baiminausi dėl mažo greičio nevaldomas pasileisti žemyn. Mačiau 
priešą taikiklyje, atstumas buvo geras. Pradėjau šaudyti. Priešo lėktuvas užsi- 
degė, nors, žiūrint iš nugaros, atrodė, kad kulkos lekia į piloto kabiną. Bet patai- 
kiau į degalų baką. 

Ruso lėktuvas paskutinį kartą ėmė smigt žemyn, ugnies uodega vis 
augo. Nosis truputį pakilo, lėktuvas pakrypo į dešinę ir apsivertęs nukrito 
Suomenvedenpobjos įlankos pakrantėje. 

Prietaisų skydelio lemputė jau kada mirksėjo, nes baigėsi degalai. Pakviečiau 
vaikinus trauktis ir lėkti namo. Tuo pat metu nesibaigiančia vora artėjo mano 
pakviestieji meseršmitai. Jiems atskridus, ramia širdim palikome grumtynių 
vietą. 

Tik pakeliui į bazę susivokiau numušęs šešis priešo lėktuvus. Kai nusileidome 
Taipalsario oro uoste, bakuose tebuvo tik benzino kvapas - ir tas išsivadėjęs. 
Ginklininkai pranešė, kad sunaudojome visus šaudmenis. 

Buvau baisiai pavargęs, bet užmigti negalėjau. Septyniolikai priešo pilotų šio 
ryto skrydžio įrašas knygelėse buvo paskutinis. 

Liepos 1 d. mūsų grupė iš Taipalsario didžiausiu greičiu leidosi Teikario link, 
kur, pasak pranešimo, „smaginosi“ priešo smogiamieji. Per radiją išgirdome 
Pokelos balsą: „Ar girdite?“ Ir visi atsakė vienu žodžiu: „Taip.“ 

Leitenantas Vaino Pokela, arba Pokė, mūsų grupei vadovavo nuo birželio vi- 
durio - tuo metu aš buvau išvykęs į Vokietiją, o kapitonas Lasse Pekuris, iššokęs 
su parašiutu, pakliuvo į nelaisvę. 


Kaip viskas buvo... 
l. Juutilainenas 
pasakoja apie 
savo skrydžius. 
Šaltinis: SA-kuva. 


1944-ųjų vasara 


Žvelgiau į Saimos vandenyse pabirusias salas, greitai lekiančias apačioje. 
Negalėjau atsižiūrėti. Šiek tiek atlaisvinau diržus prie pečių, nes, pakilus į orą, 
pradėjo veržti. Pasidarė lengviau: galėjau laisviau judinti liemenį, pažvelgti atgal. 
Patikrinau, ar ginklai užtaisyti, ir įjungiau taikinio lemputę. Nusišnypščiau nosį, 
užsidėjau deguonies kaukę ir atsukau baliono ventilį. Dar žvilgtelėjau į variklio 
skaitiklius - viskas buvo gerai. Beliko laukti. Buvo velniškai karšta, nors dar 
švietė rytas. 

Jau matėsi Teikaris - saulė, aišku, buvo priešo pusėje. O kad ji būtų nešališka 
ir laikytųsi už debesų! 

„Dėmesio, vaikinai, prie darbo! Priešais, apačioje, „Il-2“. Saugokitės naikin- 
tuvų! Vienas ketvertas tegul lieka aukščiau.“ Per radiją Pokela dalykišku balsu 
tiksliai dėstė, ką daryti. Bemat sujudę lėktuvai darė nedidelius posūkius, kad 
geriau matytų. Anas ketvertas atakavo, mūsų - pasiliko viršuje kaip dengiantis. 

„Dėmesio, kreipiuosi į antrą ketvertą! Apačioje, nedideliame aukštyje šeši 
jakai. Atakuokite!“ - ausinėse po šalmu vėl išgirdau Pokelos balsą. 

Žaibu nėrėme žemyn, nes jakai vijosi mūsų pirmąjį ketvertą. Bet priešas jau 
turėjo gintis: vienas lėktuvas nulėkė žemyn, kiti metėsi į šalis. Sakus Heiskanenas 
pakilo aukštyn ir „Jak-9“ metėsi jam už uodegos. Puoliau į pagalbą, tada perse- 
kioti mane ėmė kitas jakas, bet vyresnysis seržantas Hemmo Leino priartėjęs 
nuvijo ir susirėmė su juo. 

Sakus pasielgė nuovokiai, pikiruodamas viražu aukštyn, nes priešas nieko ne- 
matė - tik jį. Bet Sakus nė trupučio nesijaudino - matė, kad atlekiu jį persekio- 
jančiam lėktuvui iš uodegos. Turėjau pradėti šaudyti, darydamas nedidelį lanką, 
kad šarvaplokštė nedengtų piloto ir niekas nesaugotų variklio. 

Po pirmųjų papliūpų jako variklis pradėjo rūkti ir jis mitriai paliko grobį. 
Pilotas nupikiravo, bet dūmai veržėsi vis smarkiau. Vienas jakas atokiau greitai 
vartydamasis lėkė žemyn. Aplinkui nebemačiau nė vieno priešo lėktuvo. 

Nusileidome su Hemmo žemyn, bet ir ten pastebėjome tik mano numuštą 
lėktuvą sugadintu varikliu krintant jūron. 

Pietinėje Teikario pusėje pamatėme rytų link sukant smogiamąjį „Il-2“, nuo 
kurio driko ilga dūmų uodega. Kautynės baigėsi, galima sakyti, neprasidėjusios. 
Po gynybinio mūšio patruliavome tuščiame danguje, priešo lėktuvams laikantis 
atokiai. Su vyresniuoju puskarininkiu Antti'u Tani'u nusprendėme priešą pri- 
čiupti po pietų, per žvalgybinį skrydį. 

Gavome užduotį žvalgyti jau pažįstamą, zenitinės artilerijos saugomą kelią. 
Pastebėjau, kad Anttis, netoli Terijokio nedideliame aukštyje pamatęs porą 
priešo lėktuvų, vos valdosi. Bet apsimečiau šito nematęs, nes maniau, kad nerei- 
kėtų virš priešo naikintuvų bazių pradėti savo karo. Aišku, Anttis norėjo išmė- 
ginti tris savo lėktuvo pabūklus ir du sunkiuosius kulkosvaidžius. 

K. Juutilainenas ir jo 457-uoju numeriu ženklintas „Messerschmitt Bf 109". 


Atlikę žvalgybinį žygį, be ilgų kalbų leidomės Talio link ir aš Antti'ui pasa- 
kiau: „Pažiūrėk žemyn. Matai?“ Anttis nusijuokė pamatęs ten apie keturiasde- 
šimt smogiamųjų „Il-2“. Naikintuvų aplink juos nebuvo. 

Paraginau Anttį parengti savo „artileriją“, o jis vėl nusijuokė ir prilėkė man 
iš šono. Padegiau pirmą sutiktą smogiamąjį ir jis nukrito miške į pietus nuo 
Jūstilos - vietovėje, kuri vadinosi Velikivis (Valikivi). Tuo metu Anttis sudorojo 
antrą. Pradėjome nuo gale likusios grupės, paskui ėmėmės antros ir trečios, kol 
pasivijome vedantįjį ketvertą. 

Už nugaros skrendantys lėktuvai šaudė į mus, bet tuščiai. Tikėjomės, kad jie 
užkliudys pirma mūsų lekiančius saviškius, bet ir į juos nepataikė. 

Vieną lėktuvą turėjau tratinti ilgai, kol užsidegė. Netoli Pakaineno (Pakkainen) 
jis driokstelėjo žemėn, bet aš jau beveik neturėjau šaudmenų. Tuo metu Anttis 
laužu pavertė tris patikimai šarvuotas „žemės ūkio mašinas“. 

Paskutinio mano taikinio kulkosvaidininkas buvo tikras pasiutėlis. Paleidęs 
seriją į mane, jis užlįsdavo už šarvaplokštės, pašaudydavo ir vėl dingdavo, kaip 
vaikystėje matytas seneliukas dėžutėje, kuris iššoka, kai pasuki rankenėlę. 

Bet turėjome skubėti namo. Grįžtant teko tūpti Lapenrantoje - čia prisipylėme 
degalų ir atidavėme žvalgybinius duomenis pačiam aviacijos pulko žvalgybos 
karininkui. Iki bazės degalų mums nebūtų užtekę, nors kelias nebuvo tolimas. 

Paskiausiai mūsų apšaudytoje smogiamųjų „Il-2“ grupėje skrido keistas 
„aparatas“, kuris pagal mūsų apibūdinimą ir pavaizdavimą nustatytas kaip smo- 
giamasis „R-10“. 


1944-ųjų vasara 


Nuo tol su Antti'u jau norėjome žvalgybinių užduočių! 

Liepos 2 d. vėl skridome virš Talio. Naikintuvai „Airacobra“ paspruko ir mes 
likome tuščiomis. Mūsų lėktuvai išsiskirstė į visas puses, pasileidę paskui bėgan- 
čius priešus. Su jaunesniuoju leitenantu Pentti'u Palmiu toliau skraidėme aplink 
Talį, tikėdamiesi sutikti naikintuvų „La-5“ ir „Jak-9“, kurie tuo metu veikė ak- 
tyviai ir kurių savybės buvo geresnės nei sąjungininkų atsiųstų „užuojautos“ 
lėktuvų. 

Iš keturių tūkstančių metrų aukščio buvo gerai matyti Heinjokio oro uoste 
kylančių dulkių tumulai, lėktuvams kylant į orą. Žinojau, jog su jais kyla nai- 
kintuvai „Airacobra“ ir smogiamieji „Il-2“. Pasukau viražu į tą pusę, kur buvau 
pastebėjęs kažką judant. Pakreipiau lėktuvą, norėdamas geriau matyti ir, kaip 
tikėjausi, maždaug tūkstančiu metrų žemiau išvydau skrendant du lėktuvus. 

Tvyrojo ūkana, todėl nemačiau, ar tai mūsiškiai, ar priešai. Liepiau Penai 
dengti mane iš viršaus, kol nulėksiu pažiūrėti, kieno tie lėktuvai. Nusileidęs že- 
miau, pamačiau du naikintuvus „La-7“ kuo ramiausiai sukant Seinijo pusėn. 

Artinausi prie jų iš uodegos, pasiruošęs šaudyti. Veikiausiai neseniai iš gamy- 
klos atgabenti naikintuvai buvo naujutėlaičiai, švarūs. Atrodė, kad priešas apie 
mane nė nenumano, nes skrenda lyg taikos metu. 

Priešo pilotai gražiai suko dešinėn, kai kelių dešimčių metrų atstumu pradė- 
jau šaudyti į vedamąjį. Nuo jo lėktuvo variklio pakilo vos matomas dūmelis, o 
man vėl paleidus papliūpą, dešinėje pusėje šovė smarki liepsna. Vedantysis stai- 
giai metėsi į dešinę, bet degantis lėktuvas atkakliai laikėsi jam iš šono. 

Visą laiką sekiau jiems iš paskos. Atsigręžęs pamačiau artėjant Peną. Vedamasis 
tebeskrido paskui draugužį, nors liepsnos jau siekė uodegą. Pagalvojau, kad ne- 
beilgai jis skris. Kai priartėjau prie vedančiojo, mano pašautas lėktuvas pakrypo 
į dešinę ir smigo į Lymatos (Liimatta) laukus. Pilotas iššoko - vėliau mačiau 
žemyn sklendžiant parašiutą. 

Pena jau suko už uodegos netoliese. Sekiau paskui taikinį, visą laiką mėginantį 
pasitraukti Heinjokio link. Supratau, kad anksčiau ar vėliau jį numušiu. Staiga 
dingtelėjo, kad lėktuvo, lekiančio man iš paskos, kairiajame šone nėra oro įsiur- 
bimo angos. Šiek tiek pakreipiau saviškį ir dar kartą pasižiūrėjau atgal. Paskutinę 
akimirką mečiausi žemyn, išsilenkdamas naikintuvo „Airacobra“ kulkų! 

Iš priekio naikintuvas „Airacobra“ klaidinamai panašus į meseršmitą, taigi aš 
suklydau. Ir per klaidą vos nepražuvau. Prakaitas išmušė kaktą, bet leidausi me- 
džioti toliau. 

Pakilęs aukštyn ir pasukęs atgal, pamačiau abu priešo lėktuvus iškeltom uode- 
gom ūžiant Heinjokio link. Jie buvo taip toli, kad nevertėjo vytis. 

Po viskam Pena papasakojo, kad, stebėdamas mano blaškymąsi, užmiršo 
dairytis aplinkui ir naikintuvą „Airacobra“ pamatė tik tada, kai jo pabūklų 
šaudmenys prašvilpė pro jo lėktuvą. Išsigelbėjo nupikiruodamas žemyn, o priešo 
lėktuvas metėsi paskui mane. Radijas buvo sugedęs ir Pena negalėjo įspėti manęs 
apie pavojų. 

Netoli Ihantalos pastebėjome prie mūsų fronto linijos artėjant nemažai smo- 
giamųjų „Il-2“. Pamatę mus, jie paskubom numetė bombas ir spjaudydamiesi 
ugnimi pasuko savo pusėn. Nesivijome jų, nes rusų zenitinė artilerija tratino vis 
smarkiau. 

Ant miškingos kalvos už priešo linijos pamačiau daugybę tankų, išsirikia- 
vusių greta lyg prieš ataką. Pranešiau apie tai aviacijos pulkui ir žinia pasiekė 
vadovybę. 

Už poros valandų lydėjome 38 bombonešių dalinį, pasiųstą sunaikinti tų 
tankų. Atskrido ir 25 smogiamieji „Stuka“ bei pora dešimčių naikintuvų bom- 
bonešių „Focke Wulf 190“. Tokia koncentracija - beveik šimtas tūkstančių ki- 
logramų sprogmenų nedideliame žemės plotelyje - darė nepaprastą įspūdį. 
Pasekmės taip pat buvo įspūdingos. 

Tankų formuotė buvo suniokota. Skridau nedideliame aukštyje ir mačiau 


tą maišalienę. Tankai riogsojo apvirtę ir ant šono, nosimis bei galais įsirėmę į 
žemę ir kitokiom padėtim. Tankų bokšteliai ir vikšrų gabalai buvo išblaškyti po 
visą mišką. Keli šarvuočiai degė, šaudmenys sproginėjo tartum per fejerverką. 
Sumaištyje kaip galvas pametę lakstė keletas vyrų. Tikriausiai manė, kad atėjo 
pasaulio pabaiga. 


1944-ųjų vasara 


Liepos 3 d., trimis lėktuvais grįždami iš žvalgybos, prie Ihantalos susidūrėme 
su devyniais „žemės ūkio lėktuvais“ „Il-2“. Atakuojant Sakus pasakė, kad bai- 
giasi degalai, todėl liepiau jam grįžti namo. Rusų leidomės persekioti dviese, bet 
dėl smarkios priešo zenitinės artilerijos ugnies nuskridome netoli. 


Prie mūsų prisijungus trims meseršmitams, netrukus pamatėme dar vieną 
smogiamųjų „Il-2“ formuotę, kurią dengė šeši naikintuvai „Jak-9“. Mums susi- 
rėmus su naikintuvais, atskrido paties eskadrilės vado Eikkos Luukkaneno ve- 
dama grupė ir atakavo smogiamuosius. Rusai patyrė nemažų nuostolių, kai jų 
„garbei“ paraką paleido dvylika meseršmitų, vadovaujamų paties Luukkaneno. 

Iš pradžių siautė suirutė, bet po kelių minučių nusistojo šiokia tokia kovos 
tvarka. Išgirdau per radiją kažką prašant pagalbos ir sakant, kad negali nuo uo- 
degos nusikratyti jako. Apsižvalgęs pamačiau meseršmitą stačiai kylant aukštyn 
ir jam pavymui lekiant jaką. Tą akimirką buvau laisvas, todėl puoliau paskui. 
Iš tolo paleidau papliūpą į jaką ir tas, atsitraukęs nuo meseršmito, nupikiravo 
žemyn. 

Nulėkiau iš paskos. Nusileidę palei medžių viršūnes, visu greičiu ūžėme vie- 
nas paskui kitą. Iškart pradėjau šaudyti, bet, mano nuostabai, kulkos visai ne- 
kliudė priešo. Artėjome prie tolėliau skrendančių smogiamųjų „Il-2“, už kurių 
mačiau atakuoti pasirengusius meseršmitus. 

Jakas nesiryžo ten skristi ir staigiai pasuko į kairę. Pakreipiau lėktuvą ir pra- 
dėjau šaudyti. Buvau gerai nusitaikęs, todėl lėktuvas, apimtas liepsnų, pasileido 
horizontaliai, bet kai nukrito miške, nuolaužos šoko ligi pat medžių viršūnių. 

Raudonajam pilotui sekėsi gerokai prasčiau nei eskadrilės vadui Luukkanenui 
birželio 19 d. Perkjarvyje, kai atakuojant aerostatą buvo pamuštas zenitinės ar- 
tilerijos. Luukkanenas daugiau kaip trijų šimtų kilometrų per valandą greičiu 
nutūpė avariniu būdu tankiausiame galingų medžių Sumos miške ir liko sveiku- 
tėlis, nors lėktuvas subyrėjo. Jis nusivalė smėlį, pasiėmė parašiutą, per niekieno 
žemę perėjo savo pusėn ir sugrįžo į bazę. 

Smogiamuosius lėktuvus persekiojome net iki Karhusuo, bet dėl degalų sty- 
giaus turėjome grįžti namo. 

Po pietų su Sakum vėl patruliavome virš Ihantalos ir dangaus pakraštyje pa- 
stebėjau apie dešimt naikintuvų. Pasukome saulės pusėn ir pakilome į didesnį 
aukštį, nei skrido naikintuvų dalinys. Kai priartėjome, atpažinau vokiškus nai- 
kintuvus „Focke Wulf 190“. 

Laikėmės patogioje pozicijoje, todėl sumaniau pagąsdinti ir patikrinti gin- 
klo brolių budrumą. Nupikiravome jų link iš uodegos ir, smagiai juokdamiesi, 


< 1944 m. Karelijos sąsmaukoje pamuštas rusų 
savaeigis artilerijos pabūklas,„ISU-152“. 

dideliu greičiu pralėkėme pro formuotę. Darni rikiuotė akimirksniu išsklido, o 
mes, judindami sparnus, šokom aukštyn. Vokiečiai turbūt du ar net šešis kartus 
suriko „Donnerwetter!“ 

Liepos 4 d., jau 4 val. ryto, buvome išsiųsti į Vuosalmį, kur, pasak pranešimo, 
mūsų kariuomenę be paliovos atakavo priešo smogiamieji. Visur vyravo vasaros 
ryto ramybė, tik Vuosalmyje artilerija griaudėdama be perstojo rausė žemę abi- 
pus fronto linijos, o smogiamieji „II-2“ puldinėjo mūsų pozicijas Vuoksos upės 
pakrantėje. 

Kibom į rusus kaip vanagai ir tie ėmė trauktis namų link kaip išblaškyta banda, 
kurioje kiekvienas iš mūsų išsirinko taikinį. 

Prisivijęs atakavau vieną atsiskyrusį smogiamąjį „Il-2“ iš šono. Tiesiai iš uo- 
degos šaudyti nevertėjo, nes pilotą ir degalų bakus saugojo storos šarvaplokštės. 
Tiesiai šaudydamas būčiau kliudęs tiktai kulkosvaidininką. 


Suomių aviatechnikas demonstruoja numušto sovietų „U-2“ uodegą. 
Šaltinis: S4-kuva. 


1944-ųjų vasara 


Taikliai paleidau seriją nedideliu atstumu, bet nemačiau jokios savo kulkų 
žymės. Pakilau aukščiau, ketindamas vėl atakuoti iš šono, bet tą akimirką mane 
apsiautė grėsmingi zenitinės ugnies debesys ir suteršė vaiskų rytą. Nutolęs nuo 
zenitinės ugnies ir pamažu jai nurimus, vėl prisiartinau prie smogiamojo „Il-2“. 

Skridome virš nedidelės pelkės, kai, laikydamasis tos pačios pozicijos, vėl pra- 
dėjau šaudyti į priešą. Bet šįkart kulkos varpė paveikiai. Turbūt kliudžiau pilotą, 
nes lėktuvo nosis nukrypo žemyn ir smigo į pelkę. Likę be gynėjo, kiti priešo 
lėktuvai pagal medžių viršūnes nulėkė Sūlajarvio pusėn. 

Susirinkome visi krūvon, per radiją išgirdę įsakymą skristi į Lapenrantą. Ar 
priešas bombarduoja bazę? Pasiekę Vypurį gavome įsakymą skristi į Teikarį ir 
nuvyti smogiamuosius „Il-2“. Per kelias minutes pasiekėme Teikarį. 

Jau iš tolo pamatėme ratu sukančius orlaivius. Sakus Heiskanenas šypsojo, mu- 
dviem gretomis puolant naikintuvus, dengiančius smogiamuosius. Naikintuvas 
„Jak-9“, į kurį nusitaikiau, staigiu viražu metėsi į šalį, todėl atakavau žemiau 
skrendančius ir Teikarį bombarduojančius smogiamuosius. 

Pastaruosius dengė naikintuvai ir vienas iš jų užlindo man už uodegos. Vis 
dėlto skridau didesniu greičiu nei jakas iš paskos ir atakavau toliau. Paleidau ilgą 
seriją į arčiausiai skrendantį smogiamąjį „Il-2“ ir šoviau aukštyn. Jakas sekė iš 
paskos. Viražu kopiau aukštyn, skatindamas jį nuolat kelti nosį. 

Mažinau posūkį, jam priartėjus tiek, kad galėtų paleisti į mane papliūpą. 
Pamačius, kad trasuojamosios kulkos pralekia visai šalia, jį pagavo įkarštis, o 
aš, pastebėjęs, kad jo lėktuvo greitis sumažėjo, nuleidau nosį. Netrukus skridom 
vienas paskui kitą, tik pasikeitę vaidmenimis, nes jau aš lėkiau jam iš nugaros. Ta 
gudrybe į kilpą buvau įviliojęs ne vieną rusų pilotą. 


Kai priartėjome prie jūros, jakas leidosi skristi horizontaliai ir aš pradėjau šau- 
dyti. Tai viena geriausių šaudymo pozicijų - atstumas iki taikinio nedidelis, tai- 
kinio plotas nemažas ir visos lėktuvo dalys pasiekiamos. Be to, orlaivis patiria 
didelę perkrovą ir gali subyrėti net vos kliudytas. 

Mano šaudmenys varpė priešo fiuzeliažą ir posparnius. Nuo piloto kabinos 
plykstelėjo liepsnos ir lėktuvas dingo jūroje į pietus nuo Teikario. 

Turėjome atsitraukti ir skubinai skristi namo, nes baigėsi degalai. Per šį žygį 
priešą nuskriaudėm kaip reikiant. 

Liepos 5 d. dar kramtydami sumuštinius puolėme į lėktuvus ir iš karto kilome 
į orą. Per radiją girdėjome įsakymą skristi į Teikarį, kur vėl buvo pastebėta smo- 
giamųjų ir naikintuvų. "Ten mūsų laukė ir „draugai“ jakai. Pokela su savo lėktuvu 
atakavo juos, o kiti ėmėsi smogiamųjų „Il-2“. 

Padangių dvikovų žymėjimas trafaretu. Kiekvienas brūkšnelis reiškė pamuštą priešo lėktuvą. 


Apsidairiau, ar netoliese nematyti naikintuvų, ir nusitaikiau į smogiamąjį 
„II-2“. Tą akimirką pro šalį pralėkė trasuojamosios kulkos. Kiek galėdamas 
šokau aukštyn į kairę ir pamačiau taip pat pašokant du naikintuvus „Jak-9“. 

Pasikartojo sena istorija. Kaip sraigtiniais laiptais vienas paskui kitą kopėme 
aukštyn, visu pajėgumu ūžindami variklius. Maniškis buvo naujas, lėkė aukš- 
tyn kaip angelas. Šiek tiek nervinausi, kad taip jį kankinu, bet nieko kita neliko. 
Pakilęs į keturių tūkstančių metrų aukštį, atsidūriau per šimtą metrų aukščiau 
jakų. Tie jau kuris laikas nebešaudė į mane. 


Pasukau lėktuvą ir, nuleidęs jo nosį, visai sumažinau greitį. Laikydamasis to- 
kioje pozicijoje, nieku būdu negali šaudyti, bet jakai nė neketino tikrinti, ar ga- 
lėsiu. Pusiau persivertę jie staigiai nupikiravo. Prilėkęs iš uodegos, nusitaikiau 
į vedantįjį. Vedamasis, pasukęs į dešinę, smigo stačiai. Žvelgdamas į taikiklį, 


1944-ųjų vasara 


paleidau seriją nedideliu atstumu. Visų mano ginklų kulkos suvarpė jo fiuzeliažą 
ir, man sukant šalin, iš lėktuvo veržėsi liepsnos. 

Apačioje vėl pamačiau smogiamuosius „Il-2“. Leidausi prie jų, pralenkęs de- 
gantį rusų ,Jak-9“, kuris, man jau skrendant horizontaliai, smigte smigo į jūrą. 
Mane bemat puolė vytis du jakai, bet dar buvo toli. Vis dėlto palikau smogia- 
mąjį „Il-2“ ir pradėjau kilti aukštyn. Beveik tiksliai pakartojome seną spektaklį. 
Skridome keturių tūkstančių metrų aukštyje ir vienas priešo naikintuvas nėrė 
žemyn, o antrasis pasuko man priešais ir, paleidus papliūpą, jo nosis ir piloto 
kabina pradėjo eižėti gabalais. Ruso lėktuvas, darydamas plačias kilpas, nukrito 
į jūrą. 

Pokė taip pat visą laiką grūmėsi su naikintuvais. Po viskam jis priskrido ar- 
čiau ir mes kartu pasidairėme, ar kam nereikia pagalbos. Žemiau, dešinėje buvo 
matyti vienišas „Jak-9“, kuris tartum nežinojo, kur lėkti, ir suko pirmyn atgal lyg 
kažko ieškodamas. Nupikiravau jo link, pagalvojęs, kad jis jau rado, ko ieško. 

Rusas mane pastebėjo ir iškart mėgino sprukti. Jau iš tolo pradėjau šaudyti 
trumpom serijom, greitai artėdamas prie jo. Ruso variklis užrūko ir pakėlė nosį. 
Trūktelėjau vairalazdę ir vėl nuspaudžiau nuleistuką. Pabūklas ir kulkosvaidžiai 
šaudė trumpai, taikliai. Naikintuvas iškėlė nosį, užsidegė ir vartydamasis krito 
žemyn. Pilotas tikriausiai ketino iššokti, nes, lėktuvui pradėjus rūkti, trūktelėjo į 
viršų, sumažindamas greitį lyg prieš šuolį. 

Atskrido dar keli naikintuvai „Jak-9“ ir aš apšaudžiau dar du, bet tuščiai. 
Kitiems mūsiškiams sekėsi geriau, nes krintant mačiau dar du priešo lėktuvus . 

"Ta maišatis truko valandą ir mūsų pilotai ištuštino visas ginklų atsargas. Kai 
nutūpėme bazėje, visiems buvo pasibaigę degalai. 

Ankstų liepos 6-osios rytą į sutartą vietą tiksliu laiku gražiai susirikiavę at- 
skrido mūsų bombonešiai. Prisijungėme prie jų iš šono, išsirikiuodami taip, kaip 
privalu dengiantiems naikintuvams. 

Priešas laivuose ir desantininkų valtyse išgyveno daug nemalonių akimirkų, 
kai bombonešiai „Blenheim“ ir „Junker Ju 88“ nurodytu adresu numetė kro- 
vinius. Bet rusų naikintuvai visai mums netrukdė, nors šmaižė kiek tolėliau, 
Puliniemio (Pullinniemi) pusėje. 

Lydėdami saviškius atgal, gavome pranešimą, kad į pietryčius nuo Nuijamos 
(Nuijamaa) kaimo pastebėti aštuoni priešo smogiamieji. Mudu su Mane 
Kirjonenu gavome užduotį nulėkti jų pažiūrėti. Leidomės Jūstilos link, ketin- 
dami rusams užkirsti kelią atgal, nes atlikę savo darbą jie skrido namo. Bet kad 
ir kiek ieškojome ir žiūrėjome, jų nepastebėjome. Tik retsykiais sudrioksėdavo 
zenitinė artilerija, turbūt irgi kamuojama liepos karščio. 

Suomių karys ant pamušto tolimojo sovietų 
bombonešio,DB-3" sparno. Šaltinis: SA-kuva. 


Gavome dar vieną pranešimą apie pastebėtą bombonešį „DB-3f“ prie 
Nuijamos. Kirjonenui baigėsi degalai ir jis turėjo grįžti į bazę, todėl užduotį tę- 
siau vienas. Prie Retijarvio (Rattijarvi), palei Saimos kanalą, pamačiau tą vienišą 
bombonešį lekiant pietryčių link. Jis buvo atskridęs nufotografuoti smogiamųjų 
lėktuvų ką tik nuveiktų darbų. 

Prisiartinus prie jo iš rytų, saulė man buvo už nugaros. Buvau tikras, kad jis 
nuo manęs nepaspruks, todėl neskubėjau. Skrisdamas netoli Jūstilos nusitaikiau 
į kairįjį variklį, bet kulkosvaidininkui pyškinant į mane trasuojamosiomis kul- 
komis apsigalvojau - driokstelėjau į fiuzeliažą ir jis nustojo šaudyti. 

Vėl nusitaikiau į kairįjį variklį. Skridome 1500 metrų aukštyje ir bombone- 
šis „DB-3f“ nuolaidžiai sklendė žemyn. Po mano papliūpos variklis užsidegė ir 


1944-ųjų vasara 


lėktuvas ėmė sukti Talio pusėn. Skrisdamas vos dviejų šimtų metrų aukštyje, dar 
vieną seriją paleidau į fiuzeliažą. 

Įvairiausi zenitiniai pabūklai pyškino visu pajėgumu. Raitydamasis kaip slie- 
kas ant kabliuko, pasukau į ramesnę vietovę. Bombonešis „DB-3f“ kaip degantis 
kilimas nusileido lauke prie kelio tarp Jūstilos ir Talio. 

Paskui porą dienų ilsėjomės, nes oras taip subjuro, kad net varnos vaikščiojo 
pėsčios. Džiaugėmės žinodami, kad ir priešas tokiomis sąlygomis neskraidys. 
Mes tik valgėme, prausėmės saunoje ir miegojome. 

Vis dėlto tai buvo tarnybos metas: per vieną rikiuotę mums padalijo puoš- 
menų prie išeiginių kostiumų. Aš taip pat gavau Vokietijos 1-os klasės Geležinį 
kryžių. Be to, aplankęs vokiečių karo korespondentas, parengė radijo interviu su 
manim. Laimė, oras pasitaisė, tad į tinginystę neįnikom. 


Liepos 13 d. lydėjome bombonešius prie Piolekelės. Prie trijų mūsų bombo- 
nešių grupių prisijungė ir vokiečių „Stuka“ dalinys. Zenitinė artilerija pleškino 
nepaprastai smarkiai, sovietai šaudė net reaktyviniais sviediniais - po tris, kurie 
palieka ryškią šviesią dūmų juostą ir gerokai didesnius sprogimų debesis nei 
sunkiosios zenitinės artilerijos šaudmenys. 


1944 m..liepos 23 d. pasikalbėti su I. Juutilainenu atvyko vokiečių 
karo korespondentas. 

Bet mūsų bombonešių pilotai, nepaisydami jų, taikliai mėtė krovinius ir ne- 
leido priešui sugadinti nė vieno lėktuvo. Ir mes akylai saugojome juos nuo priešo 
naikintuvų. Mano variklis veikė blogai, bet nesitraukiau, tikėdamasis, kad lėktu- 
vas atlaikys iki galo. 

Paskiausiai numetę krovinius bombonešiai „Bleinheim“ nuolaidžiai nusklendė 
mūsų pusėn. Lydėjau paskutinį bombonešį, kurį priešo naikintuvams numušti 
buvo lengviausia. Virš mūsų skraidė dešimt priešo naikintuvų „Airacobra“ ir 
vienas jų mėgino pulti mano dengiamą bombonešį. 


Veikiausiai manęs nepastebėjęs jis smigo iš didelio aukščio ir atsidūrė man 
prieš nosį. Padidinau greitį ir mečiausi prie jo. Mačiau, kad jis jau iš tolo šaudo 
į mūsų bombonešį. Bet ruso pastangos buvo tuščios, nes šaudė per dideliu ats- 
tumu. Pokė Pokela ketino jį pulti iš šono, bet pamatęs, kad užlindau jam už uo- 
degos, pasitraukė į šalį ir pridengdamas stebėjo mano veiksmus. 

„Airacobra“ mano taikinyje buvo didžiulis, todėl neabejojau, kad pataiky- 
siu. Pilotas tikriausiai buvo nepatyręs, nes aplinkui nesidairė. Paspaudžiau nu- 
leistuką, mano kulkosvaidžiai klusniai paleido trasuojamąsias kulkas į priešo 
lėktuvo variklį ir.šis pradėjo rūkti. Net krūptelėjau susivokęs, kad pabūklas ne- 
veikia. Paleidau dar vieną kulkosvaidžių seriją ir „Airacobra“ pamažu ėmė leistis 
žemyn. 

Pagaliau pilotas, sumažindamas greitį, pakėlė lėktuvo nosį. Mudu su Pokela 
stebėjom ruso plūkiavą, kai šis rengėsi iššokti su parašiutu, bet paskui apsigal- 
vojo ir toliau leidosi žemyn. Pasvarsčiau, gal reikėtų paleist gailestingumo šūvį, 
bet paskui pagalvojau: tegul nusileidžia vaikinas lauke, nes savo pusės jau nieku 
būdu nebepasieks. Taip ir atsitiko: lėktuvas nutūpė pilvu Vuoksos pakrantės 
lauke - mūsų pusėje. 

Tik grįžęs į bazę supratau, kodėl pabūklas nešaudė. Mano lėktuve visi ginklai 
veikė vieno nuleistuko paspaudimu. Šį lėktuvą buvau „pasiskolinęs“, nes maniškį 
remontavo, o pasiskolintajame pabūklas ir kulkosvaidžiai veikė spaudant skir- 
tingus nuleistukus. 

Priešas, iš mūsų oro erdvės atšaukęs geriausius pilotus, pervedė juos į Aunusą 
(Aunus) Sąsmaukoje. Rusų naikintuvai „Jak-9“ tikrai skraidė Sąsmaukos dan- 
guje, bet jų pilotai buvo labai baigštūs - pamatę porą mūsų lėktuvų, apsuk- 
davo ienas ir kiek įkabindami maudavo į savo bazes bei angarus. Su jais mes 
nesikovėme. 

Prašėmės perkeliami į Aunusą, bet mūsų neperkėlė. Turėjome saugoti 
Sąsmaukos liniją ir teikti žvalgybinius duomenis. 


1944-ųjų vasara 


Liepos 15 d. skraidėme virš Vuosalmio, stebėdami sausumos pajėgų grumty- 
nes. Vaikinams ant žemės nebuvo lengviau - priešingai, kautynės vyko dažniau. 

Sykį virš Pakolos (Paakkola) pastebėjau devynis naikintuvus „Jak-9“. Negalėjau 
patikėti rusų įžūlumu. Mano vedamasis, jaunesnysis leitenantas Jakė Nurmis, 
irgi apstulbo ir, kitiems mūsų dalinio pilotams dar nesupratus, kas ir kaip, mudu 
jau atakavome priešą. 

Tik tada ir raudonieji suvokė, kad turės su mumis kautis. Bet atitoko per vėlai. 
Priešais vinguriuojančio naikintuvo „Jak-9“ pilotas, be abejonės, taurios oro 
kautynių patirties neturėjo. Jam dar ilgai reikėjo lavintis aviacijos mokykloje. 
Atsidūręs priešais mano ginklus, jis nežinojo, ką daryti. 

Jo sėbrai spruko tolyn, kiek varikliai nešė. O aš driokstelėjau į ruso fiuzeliažą 
ir viskas. Apimtas liepsnų lėktuvas nukrito miške maždaug už keturių kilometrų 
į pietus nuo Kiulės-Pakolos (Kyl4-Paakkola) sykiu su Jakės Nurmio numuštų 
naikintuvu. 


Suomių bombonešio „Bristol Blenheim“ šaulys. 

Vėl visas mūsų dalinys leidosi į medžioklę Teikaryje. Sutikome tą patį naikin- 
tuvų „Jak-9“ darinį ir puolėm kaip vilkai. Iš pradžių jie priešinosi, bet paskui at- 
sitraukė, nes neišlaikė nervai. Mes su leitenantu Ilmariu Joensuu, arba Didžiuoju 
Džimu, šokom vaikytis porą jakų, bet jie vinguriavo kaip gyvatės ir mums nepa- 
vyko jų pričiupti, nors paleidau dvi tris serijas. Rodės, pyškinu tartum medinėm 
kulkom, nors puikiai mačiau, kad šaudmenys lekia taikliai. 

Galiausiai pamečiau tą jaką iš akių ir jau nepagavau, nors atkakliai ieškojau. 
Nesisekė ir kitiems mūsiškiams, nors vaikė rusus po visą Sąsmauką. Bazėje apie 
šį mūšį beveik nekalbėjome, nes jautėmės kaip reikiant apsikvailinę. 


stotį, suskaičiavome traukinius. Paprašiau Kauko, kad laikytųsi kuo toliau nuo 
zenitinės artilerijos. Per Heinjokį leidomės į Piolekelę, be atvangos tuščiai trati- 
nant sovietų zenitininkams. 


< 


1944-ųjų vasara 


Priskridęs per arti prie zenitinės artilerijos, Riskus pametė mane iš akių. 
Ieškodamas manęs susidūrė su baisiai įniršusio priešo naikintuvu. Jie padriok- 
sėjo vienas į kitą ir nulėkė katras sau. Pasakiau Riskui, kur susitiksime, kai atlik- 
siu užduotį. 

Skrisdamas maždaug penkių šimtų metrų aukštyje pamačiau naikintuvą, 
panašų į „Jak-9“. Prilėkiau arčiau, paleidau papliūpą ir jis nėrė man po pilvu. 
Apsisukau aplinkui, bet niekur jo nebemačiau, nors nusileidau prie medžių vir- 
šūnių ir įdėmiai peržvelgiau horizontą. Galimas daiktas, jis nupikiravo į mišką. 

Kildamas aukštyn, maždaug už dviejų šimtų metrų išvydau dvimo- 
torį. Kaip aš jo nepastebėjau - juk ką tik išžvalgiau dangų? Pamačiau, 
kad tai „Douglas DC-3“ tipo lėktuvas, kurį sovietai ženklino raidėm 
„Li-2“. Įtariai pasidairiau aplinkui ir patykomis užlindau jam už uodegos. 


Paleidau papliūpą į fiuzeliažą, driokstelėjau į 
vieną variklį ir tas užsidegė. Paleidau dar vieną 
seriją į fiuzeliažą ir tas bjaurybė „Li-2“ nukrito 
Nurmijarvio (Nurmijarvi) lauke, leisdamas smar- 
kias liepsnas ir dūmus. Į ramų dangų šovė didžiulis 
juodas stulpas. 

Išvakaro su seržantu majoru Kauko Tuomikoskiu 
susitarėme rytą nuskristi pažiūrėti to „DC-3“ nuo- 
laužų, kad galėčiau įtraukti jį į numuštų lėktuvų 
sąrašą. Ketinome dar palei medžius nulėkti prie 
Kilpasiltos bazės ir ištuštinti ten dėtuves. 

Rugsėjo 4 d. rytą, mudviem ruošiantis į supla- 
nuotąjį skrydį, eskadrilės vadas, majoras Eikka 
Luukkanenas paskelbė: „Karas baigėsi. Visi skry- 
džiai atšaukiami.“ 

Atidaviau pagarbą ir atsidusau: „Klausau!“ 


1944 m. rugsėjo 5 d. Sovietų ir suomių karo pabaiga. 
Abiejų pusių kariai susitinka prie vakarykštės fronto 
linijos. Šaltinis: SA-kuva. 

Ištrauka iš 1942 m. gegužės 14 d. 
Vyriausiojo vado patvirtinto apdovanojimų sąrašo Nr. 50 


1942 m. balandžio 4 d. Vyriausiasis kariuomenės vadas apdovanojo Eino 
Ilmarį Juutilaineną 2-os klasės Mannerheimo kryžiumi. 

Seržantas majoras Juutilainenas daugybėje oro mūšių parodė pavyzdingą drąsą 
ir nepalaužiamą kovinę valią, puikius gebėjimus ir nuovokumą. Iki šios dienos 
oro kautynėse Juutilainenas 22 kartus pelnė pergales, iš jų dvi per 1939-1940 m. 
Žiemos karą, 20 - šio karo metu. 

1941 m. liepos mėn. seržantas majoras Juutilainenas pirmą kartą per šį karą 
dalyvavo oro kautynėse, kuriose suomių naikintuvų pilotų grupė susidūrė su 
gerokai didesne priešo aviacijos formuote. Šiose kautynėse seržantas majoras 
Juutilainenas narsiai puolė priešą ir numušė du jo naikintuvus. 

Po poros savaičių seržantui majorui Juutilainenui vėl teko kautis oro mūšyje, 
per kurį drąsiai ir išmaniai numušė priešo naikintuvą. 

Rugpjūčio mėnesį seržantas majoras Juutilainenas kautynėse pelnė dvi asme- 
nines pergales. 

Rugpjūčio viduryje per paieškos skrydį suomių naikintuvų grandis susidūrė 
su 22 priešo orlaivių formuote. Parodydamas pavyzdingą kovinę dvasią ir narsą, 
seržantas majoras Juutilainenas pirmas netikėtai puolė priešą ir iš karto pašovė 
du jo lėktuvus. Per kilusias kautynes vieną priešo lėktuvą sunaikino, o antrą 
smarkiai apgadino. 

1941 m. rugsėjo mėn. seržantas majoras Juutilainenas tą pačią dieną grūmėsi 
dviejuose oro mūšiuose ir pirmajame numušė vieną priešo lėktuvą, o antrajame - 
du. Mūšio aprašyme seržantas majoras Juutilainenas paminėjo: „Teko vienam 
kautis su trimis priešo naikintuvais, iš jų vieną numušiau miške palei kelią, o du 
paspruko.“ 

Per tris mažesnius oro mūšius, vykusius rugsėjo-sausio mėn., seržantas majo- 
ras Juutilainenas numušė vieną priešo naikintuvą. 

1942 m. vasario mėn. suomių naikintuvų grandis susidūrė su galinga priešo 
naikintuvų formuote. Seržantas majoras Juutilainenas pastebėjo atokiau skren- 
dant tris priešo bombonešius, nedelsdamas atakavo juos ir padegdamas nu- 
mušė. Be to, per tas pačias kautynes smarkiai apgadino vieną priešo naikintuvą. 

Kovo mėn. dviejuose oro mūšiuose seržantas majoras Juutilainenas vėl pa- 
siekė pergalę. 

1942 m. kovo 28 d. oro mūšyje prie Sūrsario seržantas majoras Juutilainenas, 
parodydamas negailestingą narsą ir kovingumą, numušė du priešo naikintuvus. 


1944-ųjų vasara 


Ištrauka iš 1944 m. liepos 13 d. 
Vyriausiojo kariuomenės vado patvirtintų apdovanojimų sąrašo Nr. 120 


1944 m. birželio 28 d. Vyriausiasis kariuomenės vadas antrą kartą 2-os kla- 
sės Mannerheimo kryžiaus ordinu apdovanojo seržantą majorą Eino Ilmarį 
Juutilaineną. 

1942 m. balandžio 26 d. apdovanotas 2-os klasės Mannerheimo kryžiaus or- 
dinu, seržantas majoras Juutilainenas nuolat rodė nepaprastą ir pavyzdingą ko- 
vingumą bei kovinius gebėjimus, kuriuos liudija 53 iki 1944 m. birželio 8 d. oro 
kautynėse pasiektos pergalės. Seržanto majoro Juutilaineno kovinis pasirengi- 
mas ir gebėjimai ypač atsiskleidė per birželio 9 d. prasidėjusio didžiojo puolimo 
kautynes, kuriose Juutilainenas numušė 15 priešo lėktuvų. Vadinasi, seržantas 
majoras Juutilainenas jau yra pasiekęs 73 pergales.“ Šis rezultatas mūsų šalies 
sąlygomis laikytinas puikiu kario pasiekimu, turint galvoje, kad daugumoje oro 
mūšių teko kautis su gerokai pranašesniu priešu. 


Pripažintų Suomijos karinių oro pajėgų asų susitikimas. Iš kairės: Rolfas Wingvistas, 
Ilmaris Juutilainenas, Jorma Karhunenas, Hansas Windas. Šaltinis: SA-kuva. 


* Suomijos karinėse oro pajėgose priešo lėktuvo numušimas oficialiai buvo pripažįstamas radus numušto lėktuvo 
nuolaužas arba tą įvykį patvirtinus liudininkams. Seržanto majoro Juutilaineno nepalaužiamas kovingumas lėmė 
daugybę orlaivių numušimų persekiojant priešą svetimoje teritorijoje ir nesant savos kariuomenės liudininkų. 
Vadinasi, daug Juutilaineno pergalių oficialiai nėra patvirtintos. 

TIPAI LĖKTUVŲ, KURIUOS 
DAŽNIAUSIAI NAUDOJO SUOMIJA 


NAIKINTUVAI 


FOKKER D. XXI, FR 

Olandiško prototipo pirmasis skrydis - 1936 m. vasario 27 diena. Suomija 
buvo pirmoji užsienio šalis, nusipirkusi jį iš Olandijos. Suomijos oro pajėgos 
įsigijo 7 naikintuvus ir jie į šalį buvo atgabenti 1937-aisiais. Pagal licenciją, 
Valstybinė aviacijos gamykla 1938-1939 m. sukonstravo 38 lėktuvus, 1941 m. 
pagaminta 50, 1944 m. - 5 lėktuvai. 

Svoris - 1970 kg 

Variklis - „Bristol Mercury VII“, 840 AG, vėlesnių modelių - „Pratt X Whitney 
R-1535 Twin Wasp Junior SB4-C“ arba „G“, 825 AG. 

Maksimalus greitis virš jūros - 342 km/h, 500 m aukštyje - 418 km/h 

Ginkluotė: 4 x „Browning“ 7,7 mm kulkosvaidžiai. 


GLOSTER GLADIATOR, GL 

„Gloster Gladiator“ buvo paskutinis Karališkųjų oro pajėgų naikintuvas bi- 
planas. Pirmasis prototipo skrydis - 1934 m. rugsėjo mėn., lėktuvo kabina buvo 
atvira. Serijinių lėktuvų kabinos uždaros. 1939 12 12 Suomijos oro pajėgos 
Anglijoje užsisakė 30 lėktuvų; 10 jų Anglija padovanojo. Lėktuvai į šalį atgabenti 
nuo 1940 01 18 iki 1940 02 16. 

Svoris - 2206 kg 

Variklis - „Bristol Mercury VIILA“, 840 AG. 

Maksimalus greitis virš jūros - 325 km/h, 4400 m aukštyje - 395 km/h 

Aukščio riba - 10 200 m 

Ginkluotė: 4 x „Browning“ 7,7 mm kulkosvaidžiai. 


FIAT G. 50, FA 

„Fiat G. 50“ buvo pirmas monoplanas, pagamintas vien iš metalo. Pirmasis 
prototipo skrydis - 1937 m. vasario 26 d., lėktuvus į Suomiją pradėta gabenti 
1939 m. pradžioje. 1939 10 23 Suomijos oro pajėgos užsakė 25 šio tipo lėktuvus, 
0 1940 01 31 - dar 10. Vokietija neleido per šalį vežti lėktuvų iš Italijos, todėl jie 
buvo atgabenti aplinkiniais keliais. Pirmieji du į Suomiją atvežti 1939 12 18 ir 
1940 01 02, kiti - nuo 1940 02 11 iki 1940 06 19. 

Svoris - 2350 kg 

Variklis - „Fiat A 74 RC 38“, 840 AG 

Maksimalus greitis virš jūros - 407 km/h, 5000 m aukštyje - 480 km/h 
Aukščio riba - 10 700 m 

Ginkluotė: 2 x „Breda-SAFAT“ 12,7 mm kulkosvaidžiai. 


MORANE-SAULNIER M. S. 406, MS 

Pirmasis „M. S. 450“ prototipo skrydis - 1935 08 08. Pirmieji „M. S. 406“ seri- 
jiniai lėktuvai pradėti naudoti 1938 m. gruodžio mėn. Prasidėjus Žiemos karui, 
Prancūzija padovanojo Suomijai 50 naikintuvų, iš kurių 30 į šalį atgabenta nuo 
1940 02 04 iki 1940 02 29. 1940 m., 1941 m. ir 1942 m. Suomijos oro pajėgos iš 
okupuotos Prancūzijos nupirko dar 57 lėktuvus. 

Svoris - 2500 kg 

Variklis - „Hispano-Suiza 12Y-31“, 830 AG, vėlesniuose modeliuose - trofė- 
jinis „Klimov M-105P“, 1100 AG. 

Maksimalus greitis virš jūros - 377 km/h (435/Klimov), 5500 m aukštyje — 
449 km/h (4000 m aukštyje - 525 km/h/Klimov) 

Aukščio riba - 8500 m (11800 m/Klimov) 

Ginkluotė: 3 x „Chatellerault“ 7,5 mm kulkosvaidžiai, vėliau - įvairių versijų, 
taip pat vokiškas 20 mm „MG 151“ pabūklas ir du kulkosvaidžiai. 


CURTISS HAWK 75A-1, 2, 3, 4ir 6, CU 

Pirmasis prototipo skrydis - 1935 05 13. Po daugybės patobulinimų JAV 
kariuomenės oro pajėgos užsakė 210 vnt. „P-36“ ženklu pažymėtų lėktuvų. 
Vėliau jie parduoti kitoms šalims. Tarpinės taikos metu 29 lėktuvus Suomijos 
oro pajėgos nusipirko Vokietijos trofėjų sandėliuose, ir tada buvo sukonstruoti 
Valstybinėje aviacijos gamykloje Tamperėje. Pirmieji 16 lėktuvų perduoti nuo 
1941 07 28 iki 1941 08 02, du - 1941 12 05. Dar penkiolika lėktuvų nupirkta 
1943 m., jie į šalį atgabenti nuo 1943 06 13 iki 1944 01 05. 

Svoris - 3010 kg 

Variklis - „Wright Cyclone GR-1820-G205A“, 1200 AG, vėlesniuose lėktu- 
vuose - „Pratt X Whitney SB4G Twin Wasp' 1065 AG. 

Maksimalus greitis virš jūros - 418 km/h (430/Wasp), 3500 m aukštyje - 
475 km/h (435/Wasp) 

Aukščio riba - 10 300 m (8000/Wasp) 

Ginkluotė: 4 arba 6 x „FN Browning“ 7,5 mm kulkosvaidžiai, vėliau - įvairių 
modifikacijų, iš jų - keturi aviaciniai kulkosvaidžiai sparnuose ir vienas arba du 
12,7 mm sunkieji kulkosvaidžiai fiuzeliaže. 

BREWSTER 239, BW 

1936 m. birželio mėn. JAV jūrų pajėgos „Brewster“ gamykloje užsakė 
„XWF2A-1“ prototipą. JAV tai buvo pirmasis jūrų pajėgų monoplanas naikintu- 
vas, kurio pirmas skrydis įvyko 1937 m. gruodžio 2 dieną. Pirmieji serijiniai lėktu- 
vai pristatyti 1939 metais. Suomija 1939 12 16 nusipirko 44 „Brewster Model 239“ 
lėktuvus, skirtus JAV karinėms jūrų pajėgoms. Lėktuvai buvo jūra nugabenti į 
Trolheteną (Trollhatan), ten sukonstruoti, o paskui 1940 03 01-1940 05 01 
nuskraidinti į Suomiją. 

Svoris - 2460 kg 

Variklis - „Wright Cyclone R-1820-G5“, 950 AG 

Maksimalus greitis virš jūros - 430 km/h, 4750 m aukštyje - 478 km/h 

Aukščio riba - 9900 m 

Ginkluotė; vėliau - 4 x 12,7 mm kulkosvaidžiai („1LKK 42“ ir „3 Colt“). 


MESSERSCHMITT Bf 109 G-2 ir G-8, MT 

Pirmasis prototipo „Bf 109 V1“ skrydis - 1935 m. rugsėjo mėnesį. 1936 m. ru- 
denį nutarta, kad jie taps svarbiausiais Luftvafės naikintuvais. Pirmasis serijinis 
lėktuvas „Bf 109 B-1“ pristatytas 1937 m. vasario mėnesį. Paskutinės vokiškos 
modifikacijos ženklas - „K-14“. 

1942 m. gruodžio mėn. Suomijos karinės oro pajėgos Vokietijoje nusipirko 30 
„G-2“ naikintuvų. 16 iš jų buvo atgabenti 1943 03 13, 14-1943 05 16. 1944 m. 
pavasarį pasirašyta sutartis pirkti trisdešimt „G-6“ modelio lėktuvų, kurie atga- 
benti 1944 03 16-1944 05 01. Per 1944 m. vasarą pristatyti 72 „G-6“ naikintuvai 
ir du „G-8“ žvalgybinio tipo lėktuvai. 

Svoris - 3029 kg 

Variklis - „Daimler-Benz DB 605 A-1“, 1475 AG 

Maksimalus greitis virš jūros - 520 km/h, 6300 m aukštyje - 630 km/h 

Aukščio riba - 11 500 m 

Ginkluotė: „G-2“; 20 mm „MG 151/20“ pabūklas ir du 7,92 mm „MG17“ 
kulkosvaidžiai / „G-6“; 20 mm „MG 151/20“ pabūklas, du 13 mm „MG 131“ 
kulkosvaidžiai ir pasirinktinai - du „MG 151/20“ papildomi pabūklai sparno 
pakabinime. 

BOMBONEŠIAI 


BRISTOL BLENHEIM Mk. I ir IV, BL 

Prototipo „Bristol 142“ Britain First pirmasis skrydis - 1935 04 12. Pirmieji 
serijinio lėktuvo bandomieji skrydžiai pradėti 1936 m. birželio mėn. 25 dieną. 

Suomija pirmoji iš užsienio šalių nusipirko šio tipo lėktuvą. 1936 10 06 
Suomijos gynybos ministerija užsakė 18 „Mk. I“ bombonešių, kurie į Suomiją 
atskraidinti 1937 07 29-1938 07 27. Gamybos licencija įsigyta 1938 04 12 ir nuo 
1941 06 14 iki 1942 01 15 Valstybinė aviacijos gamykla atsigabeno 15 lėktuvų. 
Žiemos karo metu iš Anglijos nupirkta 12 „Mk. IV“ versijų ir atskraidinta į 
Suomiją. Valstybinė aviacijos gamykla nuo 1944 02 25 iki 1944 04 15 atsigabeno 
dar 30 „Mk. I“ ir 10 „Mk. IV“ versijų. 

Svoris: 6960 kg 

Varikliai: 2 x „Bristol Mercury VIII“, 840 AG / „Mk. I“, 2 x „Bristol Mecury XV“, 
905 AG / „Mk. IV“ 

Maksimalus greitis virš jūros - 380 km/h, 5000 m aukštyje - 435 km/h / 
„Mk. I“, 450 km/h / „Mk. IV“ 

Aukščio riba - 9200 m 

Bombų krovinys - 850-972 kg 

Angliškų lėktuvų kairiajame sparne - vienas 7,7 mm fiksuotas kulkosvaidis, 
Suomijoje sukonstruotuose - abiejuose sparnuose. Kulkosvaidžio bokštelyje 
vienas mobilus 7,7-7,9 mm kulkosvaidis. 


DORNIER DO 17 Z-1,2 ir 3, DN 

1934 11 23 prototipas po skrydžio apibūdintas kaip „greitas keleivinis ir pašto 
lėktuvas“. Pirmieji serijiniai lėktuvai atgabenti 1936 m. pabaigoje. 1941 11 11 
Suomijos karinės oro pajėgos iš Vokietijos dovanų gavo 15 bombonešių. Į Suomiją 
jie atskraidinti nuo 1942 01 05 iki 1942 02 11. Iš jų buvo trijų tipų „Z-1“, keturių 
tipų „Z-2“ ir aštuonių tipų „Z-3“. 

Svoris - 8600 kg 

Varikliai: - 2 x „Bramo 323 P-1 Fafnir“, 1000 AG 

Maksimalus greitis 5000 m aukštyje - 410 km/h 

Aukščio riba - 7800 m 

Bombų krovinys - 1000 kg 

Šeši 7,92 mm „MG 15“ arba „MG 81“ kulkosvaidžiai, iš kurių du šaudė į 
priekį, trys - atgal aukštyn, vienas - atgal žemyn. Viename lėktuve („DN-52“) 
priešais apačioje buvo 20 mm „MG FF“ pabūklas. 

JUNKERS JU 88 A-4, JK 

Pirmasis prototipo skrydis - 1936 12 21. Iš viso buvo pagaminti šeši prototipai, 
pirmieji serijiniai lėktuvai pagaminti 1939 m. rugpjūčio mėnesį. Suomijos kari- 
nės oro pajėgos 1943 m. žiemą nusipirko 24 lėktuvus ir 1943 10 10-1943 10 20 
jie atskraidinti į Suomiją. 

Svoris - 13 750 kg 

Varikliai - 2 x „Junkers Jumo 211], 1410 AG 

Maksimalus greitis 5000 m aukštyje - 465 m/h 

Aukščio riba - 8200 m 

Bombų krovinys - 2500 kg, Suomijoje, kur oro uostai maži - iš viso 1500 kg 

Keturi 7,92 mm „MG 81“ kulkosvaidžiai, iš kurių du šaudė atgal aukštyn, 
du - į priekį, vienas dvivamzdis kulkosvaidis - atgal žemyn. 


TIPAI LĖKTUVŲ, KURIUOS DAŽNIAUSIAI 
NAUDOJO SOVIETŲ SĄJUNGA 


NAIKINTUVAI 


POLIKARPOV I-153 ČAIKA 

Tipas sukurtas patobulinus „I-15 bis“ lėktuvą, pirmasis prototipo skrydis - 
1938 m. pabaigoje. Pirmieji serijiniai lėktuvai su „M-62“ varikliais atgabenti 
1939 m. pavasarį. 1940 m. sumontuotas galingesnis „M-63“ variklis. 

Svoris - 2100 kg 

Variklis - „Švetcov M-63“, 1100 AG 

Maksimalus greitis 5000 m aukštyje - 430 km/h 

Aukščio riba - 10 700 m 

Ginkluotė: 4 x „ŠKAS“ 7,62 mm kulkosvaidžiai. 


POLIKARPOV I-16 RATA 

„I-16“ buvo pirmas monoplanas naikintuvas su įtraukiama važiuokle. Pirmasis 
prototipo „CKB-12“ skrydis - 1933 12 31. Ilgainiui pagaminta įvairių modifika- 
cijų, pirmoji - serijinis lėktuvas „I-16“ su „M-62“ varikliu. 18 šio tipo lėktuvų 
pradėta naudoti 1939 metais. 

Svoris - 1830 kg 

Variklis - „Švetcov M-62“, 850 AG 

Maksimalus greitis 5000 m aukštyje - 464 km/h 

Aukščio riba - 9700 m 

Ginkluotė: 4 x 7,62 mm kulkosvaidžiai. 

MIKOJAN GUREVIČ MiG-3 

Prototipo „I-61“ pirmas skrydis - 1940 04 05. Serijinė lėktuvo gamyba pradėta 
su ženklu „MiG-1“, po tam tikrų perprojektavimų jis imtas žymėti „MiG-3“. 

Svoris - 3330 kg 

Variklis - „AM-35A“, 1350 AG 

Maksimalus greitis 5000 m aukštyje - 640 km/h 

Aukščio riba - 13 000 m 

Ginkluotė: 1 x „BS“ 12,7 mm pabūklas ir 2 x „ŠKAS“ 7,62 mm kulkosvaidžiai. 


LAVOČKIN LaGG-3 

Prototipo „I-22“ pirmas skrydis - 1939 m. kovo 30 diena. Serijinė gamyba 
pradėta su ženklu „LaGG-1“, 1941 m. modifikuota versija - su ženklu „LaGG-3“. 

Svoris - 3445 kg 

Variklis - „Klimov M-105PF“, 1260 AG 

Maksimalus greitis virš jūros - 447 km/h, 4500 m aukštyje - 530 km/h 

Aukščio riba - 7500 m 

Ginkluotė: 1 x „ŠVAK“ 20 mm pabūklas ir 1 x „BS“ 12,7 mm kulkosvaidis. 


LAVOČKIN La-5 

1941 m. „LaGG-3“ lėktuve buvo sumontuotas „M-82“ keturiolikos cilindrų 
oru aušinamas variklis, pradėta lėktuvo gamyba su ženklu „LaG-5“. 1942 m., 
sumontavus kompresorinį „M-82F“ variklį, sutrumpinus galinę liemens dalį ir 
pertvarkius lakūno kabiną, lėktuvui suteiktas naujas ženklas „La-5“. Dar patobu- 
lintas 1942-1943 m. žiemą. 

Svoris - 3000 kg 

Variklis - „AŠ-82FN“, 1700 AG 

Maksimalus greitis 5000 m aukštyje - 648 km/h 

Aukščio riba - 12 000 m 

Ginkluotė - 2 x „ŠVAK“ 20 mm pabūklai. 


JAKOVLEV Jak-1 

Pirmasis prototipo „I-26“ skrydis - 1939 m. kovo mėnesį. Beveik iš karto pra- 
dėta gaminti pirminė serija. Pirmieji lėktuvai perduoti naudoti 1940 m. pra- 
džioje. Tuo metu lėktuvui suteiktas ženklas „Jak-1“. Serijinės gamybos metu 
lėktuvas papildomai modifikuotas ir pradėtas naudoti operatyviai 1942 m. vė- 


lyvą pavasarį. 
Svoris - 3470 kg 


222 


Ilmari Juutilainen. KAIP AŠ KOVOJAU SU RAUDONAISIAIS 


Variklis - „M-105 PF“, 1210 AG 

Maksimalus greitis 5000 m aukštyje - 600 km/h 

Aukščio riba - 11 000 m 

Ginkluotė: 1 x „ŠVAK“ 20 mm pabūklas ir 1 x BS 12,7 mm kulkosvaidis. 


JAKOVLEV Jak-9 

Tobulinant „Jak-1“, buvo gaminama dvivietė versija „UTI-26“ ir serijinė ga- 
myba pradėta su ženklu „Jak-7V“. Po kai kurių modifikacijų sukonstruotas 
vienvietis „Jak-7A“. Kitos versijos - „Jak-7B“ ir „Jak 7DI"“, vėlyvą 1942 m. vasarą 
pradėta serijinė gamyba su nauju ženklu „Jak-9“. 

Svoris - 3050 kg 

Variklis - „M-105PF“, 1210 AG 

Maksimalus greitis 5000 m aukštyje - 590 km/h 

Aukščio riba - 11 000 m 

Ginkluotė: 1 x „ŠVAK“ 20 mm pabūklas ir 1 arba 2 x „BS“ 12,7 mm 
kulkosvaidžiai. 


HAWKER HURRICANE IIA 

Pirmasis prototipo skrydis - 1935 m. lapkričio 6 d., pirmasis serijinis lėktu- 
vas perduotas 1937 m. spalio mėnesį. Tai buvo pirmas naikintuvas monoplanas 
„RAF“ su įtraukiama važiuokle. Sovietų Sąjungai lendlizo teise 2952 „Hurricane“ 
lėktuvus perleido Didžioji Britanija. 

Svoris - 3178 kg 

Variklis - „Rolls-Royce Merlin XX“, 1260 AG 

Maksimalus greitis virš jūros - 418 km/h, 6000 m aukštyje - 527 km/h 

Aukščio riba - 10 400 m 

Ginkluotė: 8 x „Browning“ 7,7 mm kulkosvaidžiai. 


SUPERMARINE SPITFIRE VB 

Pirmasis prototipo skrydis - 1936 m. birželio 3 d., serijinė gamyba pradėta 
1938 m. gegužės mėnesį. Paskutinė versija - 1949 m. sukonstruota „Seafire 
F. R. 47“. Sovietų Sąjunga lendlizu gavo 1331 naikintuvą „Spitfire“, tarp jų vėliau 
atsirado ir „Spitfire IX“ tipo lėktuvų. 

Svoris - 3060 kg 

Variklis - „Rolls-Roys Merlin 45“, 1470 AG 

Maksimalus greitis 5000 m aukštyje - 602 km/h 

Aukščio riba - 12 200 m 

Ginkluotė: 2 x „Hispano“ 20 mm pabūklai ir 4 x „Browning“ 7,7 mm 
kulkosvaidžiai. 

BELL P-39N ir O AIRACOBRA 

„Airacobra“ prototipo „XP-39“ pirmasis skrydis -1939 m. balandžio mėn. 
Dvylikos „YP-39“ ir vieno „YP-39A“ pirminė serija pagaminta siekiant įvertinti 
eksploataciją. Po daugybės modifikacijų pirmieji „P-39C“ serijiniai lėktuvai pra- 
dėti naudoti 1940 m., „P-39D“ versijos pavyzdžiai - 1941 m. vasario mėnesį. 
JAV lendlizo teise Sovietų Sąjungai suteikė pagalbą atsiųsdamos 4924 naikintu- 
vus „Airacobra“. 

Svoris - 3500 kg 

Variklis - „Allison V-1710-85 (E 19)“, 1200 AG 

Maksimalus greitis virš jūros - 531 km/h, 5000 m aukštyje - 618 km/h 

Aukščio riba - 11 500 m 

Ginkluotė: 1 x 37 mm pabūklas ir 4 x 12,7 mm kulkosvaidžiai. 


CURTISS P-40M TOMAHAWK 

(KITTYHAWK, WARHAWK) 

Naikintuvas „P-40“ buvo pagamintas iš „Hawk 75 A“ žvaigždinį variklį pakei- 
tus aušinamuoju vienaeiliu „Allison V-1710-19“ varikliu. 

Pirmasis prototipo „XP-40“ skrydis - 1938 m. spalio mėn., pirmieji serijiniai 
lėktuvai pristatyti 1940 m. balandžio mėnesį. Pagal lendlizo teisę JAV kaip pa- 
galbą Sovietų Sąjungai skyrė 2397 naikintuvus „Tomahawk“. 

Svoris - 3900 kg 

Variklis - „Allison V-1710-81 (F20R)“, 1200 AG 

Maksimalus greitis 6000 m aukštyje - 580 km/h 

Aukščio riba - 9150 m 

Ginkluotė: 6 x „Colt“ 12,7 mm kulkosvaidžiai. 


NORTH AMERICAN NA-73 I P-51 MUSTANG 

Pirmasis prototipo skrydis - 1940 10 26, serijinė gamyba pradėta 1941 m. ba- 
landžio mėnesį. Paskutinė modifikacija - 1945 m. rudenį pagamintas „P-51 H“, 
kuris buvo laikomas geriausiu pasaulyje propeleriniu naikintuvu. Lendlizo teise 
JAV Sovietų Sąjungai nusiuntė nedidelį skaičių „Mustang“ lėktuvų. 

Lendlizo versijos charakteristika: 

Svoris - 3900 kg 

Variklis - „Allison V-1710-39“, 1200 AG 

Maksimalus greitis 6000 m aukštyje - 628 km/h 

Aukščio riba - 10 400 m 

Ginkluotė: 4 x „Browning“ 12,7 mm ir 4 x „Browning“ 7,7 mm kulkosvaidžiai. 

BOMBONEšŠIAI 


TUPOLEV SB-2 

Iš dviejų „ANT-40“ prototipų pirmasis į orą pakilo 1934 10 07, antrasis - 1934 
12 30. Pirmieji „SB-2“ serijiniai lėktuvai buvo atgabenti 1936 m. pirmoje pusėje. 

Svoris - 7734 kg 

Varikliai: 2 x „Klimov M-100A“, 860 AG 

Maksimalus greitis virš jūros - 315 km/h, 3250 m aukštyje - 372 km/h 

Aukščio riba - 8750 m 

Bombų krovinys - 750 kg 

Du „ŠKAS“ 7,62 mm kulkosvaidžiai, nukreipti į priekį, du tokie pat - atgal. 


ILJUŠIN DB-3 

Pirmasis prototipas „TsKB-26“ į orą pakilo 1935 metais. „DB-3“ serijiniai lėk- 
tuvai pradėti gabenti 1937 metais. 

Svoris - 8000 kg 

Varikliai: 2 x „M-85“ arba „M-87B“, 950 AG 

Maksimalus greitis virš jūros - 350 km/h, 4200 m aukštyje - 405 km/h 

Aukščio riba - 9600 m 

Bombų krovinys - 1000-2500 kg 

Iš viso trys „ŠKAS“ 7,62 mm kulkosvaidžiai, nukreipti į priekį, atgal į viršų ir 
atgal žemyn. 


PETLIAKOV Pe-2 

„VI-100“ pradėtas projektuoti 1938 m. kaip didelio aukščio ribą galintis pa- 
siekti tolimojo veikimo naikintuvas, bet 1940 m. „VI-100“ bandomasis skrydis 
atliktas kaip pikiruojančio bombonešio. 1940 m. birželio mėn. pradėta serijinė 
„Pe-2“ gamyba. 

Svoris - 7557 kg 

Varikliai: 2 x „Klimov M-105R“, 1100 AG 

Maksimalus greitis virš jūros - 430 km/h, 5000 m aukštyje - 485 km/h 

Aukščio riba - 10 000 m 

Bombų krovinys - 600-1000 kg 

Priekyje - vienas „Berezin UBT“ 12,7 mm ir vienas „ŠKAS“ 7,62 mm kulkos- 
vaidis, lakūno kabinoje - vienas atgal šaudantis „ŠKAS“ 7,62 mm kulkosvaidis, 
šaudomojoje angoje - vienas „UBT“ 12,7 mm kulkosvaidis. 

SMOGIAMIFJI LĖKTUVAI 


ILJUŠIN IL-2 

Prototipas „CKB-55/BŠ-2“ pradėtas projektuoti 1938 metais. Bandymai už- 
truko, antras prototipas į bandomąją programą įtrauktas 1939 12 30. Trečiasis 
prototipas „CKB-57“ pirmą kartą į orą pakilo 1940 10 12. Serijiniai lėktuvai 
„Il-2“ pradėti gabenti 1941 metais. 

Svoris - 5900 kg 

Variklis - „AM-38F“, 1700 AG 

Maksimalus greitis virš jūros - 370 km/h, 5000 m aukštyje - 400 km/h 

Aukščio riba - 8000 m 

Ginkluotė: priekyje 2 x „VJ“ 20 mm pabūklai, gale - 1 x „UBT“ 12,7 mm kul- 
kosvaidis, taip pat 8 x „RS 82“ mm raketos arba bombos sparno pakabinime. 

NUMUŠIMO STATISTIKA 
LAIPSNIS PAVARDĖ NUMUŠTA past. 
Seržantas majoras Ilmari Juutilainen 94 KMRR 
Kapitonas Hans Wind 75 KMRR 
Majoras Eino Luukkanen 56 MRR 
Seržantas majoras == Urho Lehtovaara 44 MRR 
Seržantas majoras Oiva Tuominen 44 MRR 
Kapitonas Olli Puhakka 42 MRR 
Leitenantas Olavi Puro 36 
Seržantas majoras Nils Katajainen 35 MRR 
Leitenantas Lauri Nissinen" 32 MRR 
Leitenantas Kyosti Karhila 31 
Majoras Jorma Karhunen 31 MRR 
Vyr. puskarininkis Emil Vesa 29 
Vyr. puskarininkis Tapio Jarvi 28 
Vyr. seržantas Klaus Alakoski 26 
Leitenantas Kalevi Tervo“ 23 
Leitenantas Jorma Saarinen““ 23 
Seržantas majoras Eero Kinnunen““" 22 
Seržantas majoras Antti Tani 21 
Leitenantas Paavo Myllyla 21 


KMRR - dukart Mannerheimo kryžiaus riteris 
MRR - Mannerheimo kryžiaus riteris 


Pagal tarptautinę klasifikaciją, Suomijos karinėms oro pajėgoms priklauso 96 
naikintuvų asai. Pasak amerikiečių Aces High leidinio, lyginant su šalies gyven- 
tojų skaičiumi - daugiausia pasaulyje. 


* Lauri Nissinen žuvo 1944 m. birželio 17 d. per oro mūšį, jo lėktuvą užkabinus krintančioms numušto orlaivio 
nuolaužoms. 


** Kalevi Tervo dingo, išskridęs į mūšį 1943 m. rugpjūčio 20 d. 
*** Jorma Saarinen žuvo 1944 liepos 18 d. tūpdamas avariniu būdu po oro mūšio. 
**** Eero Kinnunen žuvo kliudytas priešlėktuvinės gynybos šaudmens. 


INGEBORG JACOBS 

Vilko vaikas 

Nuo bado bėgančios mergaitės iš 

Rytų Prūsijos klajonės po Sovietų 
Sąjungą. Sukrečianti gyvenimo istorija 
“ irLietuvos buities panorama. 


GENEROLAS SERAS RICHARD SHIRREFF 
2017-ieji. Karas su Rusija 

Alternatyviosios istorijos kūrinys. Autorius, 
remdamasis ilgamete karine patirtimi bei politi- 
nėmis šių dienų įžvalgomis, modeliuoja vieną iš 
galimų Baltijos šalių okupacijos variantų. 


IGNAS ŠEINIUS 

Raudonasis tvanas 

Memuarinės publicistikos knyga, tiesiogiai inspiruota istorinių 
pervartų Lietuvoje (1940-ųjų sovietinės okupacijos, Nepriklausomos 
Lietuvos žlugimo) ir išgyventa asmeniškai (stebint sovietų karinę 
invaziją, trečiuoju bandymu emigruojant iš okupuotos Lietuvos). 


SERIJA 
KOMUNIZMAS BE GRIMO 


IGOR BUNIČ 
Partijos auksas 


NIKITA PETROV 
Budeliai. Jie vykdė Stalino užsakymus 


VARLAM ŠALAMOV 
Kolymos apsakymai 


VLADIMIR VOINOVIČ 
Kareivio Ivano Čonkino gyvenimas ir nepaprasti nuotykiai. 
Neliečiamasis asmuo 


, JUKKA RISLAKKI 
8 Vorkuta! Sukilimas lageryje 

1, Pasakojama, kas nutiko Vorkutoje prieš daugiau 
L nei 6o metų, apie neramumus visame Gulage ir 
2. kelių milijonų gyvybių pareikalavusią Stalino 
1 diktatūrą. 


AKIM ARUTIUNOV 

Leninas be grimo 

Šokiruojanti tiesa apie nuožmųjį bolševikų 
„genijų“ — V. Leniną. 


AK1M ARUTIUNOŲ 


ROBERT CONOUEST 

Sielvarto derlius: sovietinė kolektyvizacija 
ir teroras badu 

Didžiausias dėmesys skiriamas išbuožinimo 
kampanijai, kolektyvizacijai ir terorui badu 
(1932-1933 m.) Ukrainoje bei kituose SSRS 
regionuose. Dėl bado, trėmimų į darbo stovyklas, 
sušaudymų mirė milijonai žmonių. 


SIELVARTO 

VLADIMIR BEŠANOV 

Kruvina Raudonoji armija 

Knygoje atskleidžiama, kokiais principais buvo kuriama ir kokios 
asmenybės vadovavo kruvinai Lenino-Stalino Raudonajai armijai. 


ROBERT SERVICE 

Blogio sėkla: komunizmas pasaulyje 

Knygoje nagrinėjama komunizmo istorija visame pasaulyje. Autorius 
pateikia nepatogią išvadą — žinutę XXI a. žmogui — nors komunizmo kaip 
politinės doktrinos nebėra, korupcija, skurdas, neteisybė ir toliau klesti. 


SERIJA 
VILNIUS LIEPSNOSE 


GINTAUTAS ŠIRONAS (sud.) 

Liepsnojantis Vilnius. 

Liudininkų prisiminimai 

Beviltiška gynyba ir sunkus puolimas, kruvini mūšiai siaurose 
senamiesčio gatvelėse, apsuptis, prasiveržimas ir belaisvių lagerio 
kasdienybė. Visa tai - lūpomis žmonių, praleidusių tas lemtingas 
dienas liepsnojančiame Vilniuje. 


ANTANAS VERKELIS 

Kas sugriovė Vilnių 

Sovietinė propaganda tikino, kad per Antrąjį pasaulinį karą buvo 
sugriauta 40 96 Vilniaus senamiesčio. O kas nutiko iš tikrųjų? Kur 
dingo ištisi viduramžių Vilniaus kvartalai, sovietmečiu virtę plačiais 
bulvarais ir niūriomis automobilių stovėjimo aikštelėmis? 


JOZEF MACKIEWICZ 

Nereikia garsiai kalbėti 

Atskleidžiami nežinomi Vilnijos istorijos faktai Antrojo pasaulinio karo 
metais, kai komplikuotų santykių raizgalynėje susipynė vieni su kitais 
kovoję vokiečiai, lietuviai, lenkai ir sovietų diversantai bei teroristai, 
save vadinę „partizanais“. 


ANTANAS VERKELIS 
Operacijos „Ostra brama" blefas 
Žlugusio Armijos krajovos Vilniaus puolimo anatomija. 


ANTANAS VERKELIS 


Fester Platz Vilna 
Penkios 1944 m. liepos mėnesio kruvinų kovų dienos Vilniuje. 


SERIJA 
MARK SOLONIN 


MARK SOLONIN 
Birželio 22-oji: katastrofos anatomija 


Mozgoimenije. Suklastota Didžiojo karo istorija 
Birželio 25-oji: kvailystė ar agresija prieš Suomiją 
Kare nieko gero 


Katastrofos chronologija 


MARK SOLONIN 

TAEULIUA SOS 1941-ųjų birželis. Galutinė diagnozė 

Karti tiesa apie „didįjį tėvynės“ karą. Autorius šia 
knyga baigia ilgamečius istorinius tyrinėjimus, 0 
leidykla — knygų seriją MARK SOLONIN. 

ž M. STANTON EVANS, HERBERT ROMERSTEIN 
Stalino slaptieji agentai. Poveikis 
Roosevelto vyriausybei 

Autoriai rašo apie daugybę sovietų agentų (tarp 
jų buvo daug vietinių JAV komunistų ir jiems 
prijaučiančių), įsiskverbusių į įvairias JAV 
valstybės institucijas keliose Roosevelto 
vyriausybėse. Bet tai knyga ne apie šiaip 
šnipinėjimą, o apie slaptuosius įtakos agentus ir 
jų poveikį valstybės politikai. 


BEN MACINTYRE 

Šnipas tarp draugų. 

Kimas Filbis ir didžioji išdavystė 

Knyga apie K. Filbį, įžymiausią XX a. šnipą, 
kuris ištisus 20 m. išdavinėjo Sovietų Sąjungai 
savo šalį ir draugus. Remiamasi neviešintais 
britų žvalgybos dokumentais, atskleidžiami 
nauji jaudinantys šaltojo karo istorijos 
puslapiai. 


DAVID E. HOFFMAN 

Negyvėlio ranka 

Remiantis mokslininkų, karių, diplomatų ir šnipų liudijimais, 
pasakojama apie JAV ir SSRS šaltojo karo laikotarpio vidinius motyvus 
ir slaptus sprendimus. 


SHERRY SONTAG, CHRISTOPHER DREW, 

ANNETTE LAWRENCE DREW 

Medžioklė po vandeniu 

Povandeninis šnipinėjimas — JAV karinio jūrų laivyno povandeninės 
operacijos šaltojo karo metais. 


LT. GEN. ION MIHAI PACEPA, PROF. RONALD J. RYCHLAK 
Dezinformacija 

Buvęs Rumunijos žvalgybos vadovas I. M. Pacepa ir istorijos bei teisės 
mokslų profesorius R. Rychlak atskleidžia didžiausias, plačiajam 
pasauliui nežinomas dezinformacijos kampanijas. 

